
CUVANT INAINTE AL EDITORILOR 


Ideea de a edita aceasta carte ne-a fost inspirata chiar de vocea 
lui F. A. Hayek. Nu e vorba de vocea propriu-zisă, ci de o manieră 
caracteristică de expresie care dezvăluie o stare de spirit, punctul 
său de vedere unic. Nu ar fi oare minunat — ne-am întrebat noi — 
ca vocea lui Hayek să ne îndrume în înțelegerea dezvoltării ideilor 
Jui si în rememorarea evenimentelor și experienţei secolului la 
care au răspuns ideile sale și din care s-au născut ele? 

Două surse de bază slujesc acestui scop. Prima sursă este alcă- 
tuită din notele autobiografice pe care Hayek le-a scris începând 
din 1945. În chip de introducere, el remarca atunci următoarele: 


Datorită recentei mele alegeri ca membru al Acade- 
miei Britanice este mai mult ca sigur că cineva, în viitor, 
va trebui să scrie o scurtă schiţă biografică a vieţii mele; 
si pentru că atunci se va cunoaşte foarte putin despre viata 
mea dinainte de venirea în Anglia, voi încerca aici ca, din 
când în când, atunci când am dispoziţia necesară, să aștern 
câteva dintre cele mai semnificative trăsături ale originii și 
evoluţiei mele. Ceea ce voi scrie nu este destinat publică- 
rii, Ci are doar scopul de a asigura material oricui va trebui 
să-și asume sarcina ingrată de a descoperi lucruri intere- 
sante despre o viaţă lipsită de evenimente exterioare. Dar 
poate că o parte din aceste note îi vor interesa la un 
moment dat pe copiii sau pe nepoții mei, cel putin dacă ei 

vor manifesta ceva asemănător fascinatiei pe care eu am 
avut-o intotdeauna pentru soarta stramosilor mei. 


Ulterior, Hayek a fost de acord cu publicarea notelor sale. Le 
incredintase lui W. W. Bartley III, care urma sa realizeze biografia 
sa. Bartley si-a dat seama ca notele trebuiau publicate in forma in 
care erau. Hayek a fost de acord, sugerand, oarecum cu modestie, 
că ar putea fi incluse într-o lucrare biografică mai mare, probabil 
tipărite cu o altă fontă. Am urmat această sugestie. _ 

Citind de la un capăt la altul muite interviuri luate lui Hayek, 
am descoperit că el oferise schiţa unei biografii intelectuale. 
Aceasta a fost, desigur, intenţia lui evidentă în numeroasele con- 
vorbiri pe care le-a avut cu Bartley. Împreună cu alte interviuri, 
în special cele realizate sub auspiciile Programului de Istorie Orală 
de la Universitatea din California, Los Angeles, aceste convorbiri 
reprezintă cea de-a doua sursă a Autobiografiei intelectuale a 
lui Hayek. 

Din cauză că au existat repetări frecvente în întrebările adre- 
sate lui Hayek, și răspunsurile lui se repetă. Sarcina noastră a fost 
de a alege ce era mai reprezentativ din cele spuse de Hayek refe- 
ritor la dezvoltarea ideilor sale și ia evenimentele importante ale 
vieţii lui. Aceste relatări sunt prezentate aici în cadrul cronologic 
asigurat de notele autobiografice. Dorinţa noastră a fost de a păstra 
vocea autentică a lui Hayek însuși, astfel că materialul a fost pre- 
lucrat cât se poate de putin. Nu am intervenit asupra textului cu 
aparatul academic obişnuit. Cartea editată de noi este o conver- 
satie, iar ideile pentru care îl citim pe Hayek ne apar aici insu- 
fletite și accesibile. 

Volumul include de asemenea o discuţie aprinsă dintre Hayek 
si doi profesori de la Universitatea din Chicago, purtată in 1945 
în cadrul unei emisiuni radiofonice. Transcrierea completă este 
reprodusă în partea a treia. 

Editorii au pus la dispoziţie materialul ajutător, în forma unei 
selecții de informatie biografică si bibliografică inclusă în indexul 
de nume. O introducere expune concis contextul istoric și inte- 

lectual al activităţii lui Hayek. O listă a publicaţiilor si scrisorilor 
menționate în text este oferită cititorilor care doresc să exploreze 
mai în detaliu materialul. Selectiile din interviuri sunt identificate 
prin numere atribuite celor care au luat interviurile: 


I1: Programul de Istorie Orala, Robert Chitester, președinte, 
Public Broadcasting of Northern Pennsylvania. 

I2: Programul de Istorie Orala, Jack High, Departamentul de 
Economie, UCLA. 

[3: Revista Reason (iulie 1992), Thomas W. Hazlett. 

14: Programul de Istorie Orală, Earlene Craver, Departamen- 
tul de Economie, UCLA. 

I5: Programul de Istorie Orala, James Buchanan, Centrul 
pentru Studiul Optiunilor Publicului, Institutul Politehnic din 
Virginia. 

I6: Arhiva audio a lui W. W. Bartley III, 1984-88. 

17: Programul de Istorie Orală, Axel Leijonhufvud, Departa- 
mentul de Economie, UCLA. 

I8: Programul de Istorie Orală, Thomas W. Hazlett, Departa- 
mentul de Economie, UCLA. 


Editorii îi sunt in mod deosebit recunoscători domnisoarei Gene 
Opton, editor asistent al Operelor Complete ale lui F. A. Hayek, 
pentru supravegherea scrupuloasa a tuturor aspectelor realizarii 
acestei lucrari; mai ales pentru capacitatea sa misterioasa de a 
descifra scrisul lui Hayek. Am dori, de asemenea, să ne exprimăm 
multumirile față de asistentul nostru cercetător, Bryan Caplan; 
fata de Leslie Graves, pentru corectarea atentă a textului; si fata 
de Dr. Lawrence Hayek si soţia sa, și fata de domnisoara Chris- 
tine Hayek, pentru deosebita lor amabilitate si atentie. Suntem 
recunoscatori lui Bruce J. Caldwell, Naomi Moldofsky, Angelo 
Petroni si Gerand Radnitzky pentru informatii suplimentare, 
comentarii $i critici. 


Deoarece volumul de fata a fost realizat ca un supliment la 
Operele Complete ale lui F. A. Hayek, am dori să ne exprimăm 
recunostinta fata de sponsorii acestui proiect pentru sprijinul 
acordat. Editorii ar dori să remarce în special încurajarea si gene- 
rozitatea domnului Walter Morris de la Fundația Morris, ale dom- 
nului John Bundell, în prezent director al Institute of Economic 
Affairs si ale Fundaţiei Claude R. Lambe. 


Stephen Kresge 
Leif Wenar 


INTRODUCERE 


F. A. Hayek s-a născut ca Friedrich August von Hayek la 
data de 8 mai 1899, in Viena, pe atunci capitala Imperiului Aus- 
tro-Ungar. A murit pe 23 martie 1992, in orasul Freiburg im 
Breisgau din Germania, o tara doar de curând reunificată dupa 
căderea Zidului Berlinului si sfârșitul dominaţiei sovietice în 
Europa de Est, 

Prăbuşirea socialismului a reabilitat munca de o viaţă a lui 
Hayek. Cea mai cunoscută carte a sa, Drumul către servitutel, a 
contribuit în mod esenţial la repunerea în drepturi a idealurilor 
politice si economice care au făcut posibilă demolarea regimu- 
rilor comuniste. Pe Hayek nu l-ar fi înspăimântat faptul că rache- 
tele Stinger, muzica rock și blue jeans au jucat un rol mai evident 
în acest proces. El, mai mult decât oricine, ne-a atras atenția ca 
valorile se transmit pe căi neprevăzute. 

Cei aproape o sută de ani pe parcursul cărora a trăit Hayek 
au fost etichetati de către unii „secolul american“, dar ei ar fi putut 
fi de asemenea consideraţi secolul austriac, căci restul lumii a fost 
nevoit să răspundă exploziilor intelectuale si culturale din Viena 
si Europa Centrală. Asasinarea arhiducelui Ferdinand și a soției 
sale, pe 28 iunie 1914 la Sarajevo, a impulsionat reconfigurarea 
violentă a cursului istoriei. 

Războiul pe care europenii l-au început în 1914, crezând 
că va dura numai câteva luni, a sfârşit prin a distruge nu numai 


1 Ed. Humanitas, 1993, 1997 (n. r.). 

viitorul unei generatii, ci si premisele fundamentale ale unei civi- 
lizatii. Nationalismul și socialismul au umplut vidul lăsat de auto- 
distrugerea imperiilor. Până și natura fundamentală a ființei umane 
a fost pusă sub semnul întrebării. „În decembrie 1910, firea 
umană s-a schimbat“, spunea Virginia Woolf (în eseul „Domnul 
Bennet și Doamna Brown"). Dar această schimbare de caracter 
nu s-a ridicat la înălțimea așteptărilor. 

Hayek s-a alăturat unui regiment de artilerie de câmp în mar- 
tie 1917, înainte de a-şi fi încheiat educaţia la Gymnasium. Pentru 
e], războiul a durat doar putin mai mult de un an. S-a întors de 
pe frontul italian în mijlocul foametei, bolii și haosului. În 
noiembrie 1918, şi-a început studiile la Universitatea din Viena. 

Războiul, datorită experienţei de a fi luptat în armata multi- 
națională, a deviat interesul lui Hayek de la ştiinţele naturii înspre 
științele sociale. „Am asistat la prăbușirea Imperiului din cauza 
problemei naționale. Am luptat într-un război în care se vorbeau 
unsprezece limbi diferite. Era imposibil ca un asemenea fapt să 
nu-ți atragă atenţia asupra problemelor de organizare politică“, 
și-a amintit Hayek mai târziu. 

În momentul în care era atacată autoritatea stăpânirii legitime 
a Imperiului, autoritatea minţii era în și mai mare nesiguranță. 
Conceptiile noastre despre existența fizică si felul în care o perce- 
peam fuseseră pentru totdeauna modificate de relativitate, de meca- 
nica cuantică, de Freud, de Proust și de post-impresionisti. „Las 
jos ceasca si imi cercetez propria minte. Este pentru a descoperi 
adevărul. Dar cum? Ce abis de incertitudine când mintea simte că 
o parte a ei s-a rătăcit dincolo de granițele sale; când ea, căută- 
toarea, este si domeniul întunecat prin care trebuie să caute, unde 
toate înzestrările sale nu-i vor ajuta la nimic. Caută? Mai mult 
decât atât: creează. Este fata în fata cu ceva care până acum nu 
exista, căreia numai ea îi poate oferi realitate si substanță, pe care 
numai ea îl poate aduce la lumina zilei.“ Astfel isi începe poves- 
titorul lunga aducere aminte care este căutarea timpului pierdut a 
lui Marcel Proust. 

Peste ani și ani, în The Sensory Order, publicată în 1952, 
Hayek desavarseste o cercetare asemănătoare. „Ceea ce numim 

aminte» este o ordine particulară a unei mulțimi de evenimente 
ce au loc într-un organism, în relaţie dar nu în mod identic cu 
ordinea fizică a evenimentelor din mediu“ (p. 6) „Tot ceea ce stim 
despre lume se referă la natura teoriilor si tot ceea ce poate face 
«experiența» este să schimbe aceste teorii“ (p. 143). 


Educaţia 


La întoarcerea din război, Hayek cunoștea italiana și era grav 
bolnav de malarie. A urmat ia Universitatea din Viena mai multe 
direcții de studiu, participând activ la viaţa socială si culturală a 
epocii, cu toate că din două în două nopţi era cuprins de febră. 
Când Universitatea s-a închis în iarna 1919-1920, din lipsă de 
combustibil, Hayek a plecat la Zirich. Acolo, în laboratorul lui 
von Monakow, specialist în anatomia creierului, a avut primul 
contact cu mănunchiurile de fibre care alcătuiesc creierul uman 
$i prima experienţă a unei societăți „normale“, Viena aflându-se 
încă sub stăpânirea inflației si a foametei. In vara anului 1920, 
s-a dus în Norvegia, reușind în sfârşit să se vindece de malarie 
si să înveţe limbile scandinave suficient de bine pentru a traduce 
o carte a lui Gustav Cassel despre inflație (carte care nu a fost 
niciodată publicată, din cauza inflaţiei din Austria). 

În acesti primi ani de universitate, Hayek a pus baza pat- 
tern-urilor de cercetare intelectuală pe care le va păstra toată viaţa. 
„În universități, decisiv era faptul că nimeni nu se aștepta să te 
limitezi la propriul tău domeniu.“ Dar nimeni nu se mărginea la 
ce se petrecea în Universitate. Multe dintre discuţiile intelectuale 
provocatoare aveau loc în cafenele. Germana literară era limba 
lectorilor de la universitate; pe străzile orașului se vorbea un 
jargon în schimbare. 

Felul în care Hayek vede această perioadă este întrucâtva 
diferit, mai precis decât multe alte perspective care au contribuit 
la caracterizarea mitică a Vienei. Prin naștere, Hayek aparținea 
clasei care era în direct răspunzătoare de menţinerea Imperiului 
Austro-Ungar si care nu a supraviețuit prăbușirii acestuia. Neapar- 

tinand nici nobilimii inalte, nici burgheziei comerciale, aceasta 
era o clasă a funcționarilor publici si a oamenilor de profesie care 
nu se arătau indiferenți fata de viitorul lor, dar cu toate acestea 
păstrau standardele de comportament si cercetare care le asigurau 
legătura cu corespondenţii lor din Europa. 

Tatăl lui Hayek era doctor si botanist și sperase să obțină 
o catedră universitară de botanică. De la el a căpătat Friedrich 
August — mama lui il striga Fritz, nume pe care îl purta cu stoi- 
cism, fără să-i placă — sentimentul minunatiei și al complexității 
biologiei și psihologiei, și credinţa că o catedră universitară este 
cea mai de dorit dintre toate poziţiile. 

La universitate, Hayek şi-a ales direcția de studiu din rațiuni 
practice. Spre deosebire de vărul său Ludwig Wittgenstein, el nu 
se putea bizui pe averea familiei. Asttel că prima opțiune pentru o 
carieră care părea să se potrivească cu temperamentul și talentele 
sale ducea, prin studiul dreptului si al limbilor, la serviciul diplo- 
matic si probabil mai târziu la o poziție academică sau politică. Pra- 
busirea Imperiului a atras după sine dispariția Academiei Consulare 
si alături de ea a ambițiilor diplomatice ale lui Hayek. 

Hayek oscila încă între psihologie și economie. Dar după 
război nu mai exista nici un profesor de psihologie și nici nu 
exista posibilitatea de a dobândi o diplomă în domeniu. Dreptul 
se mentinuse ca un obiect de studiu ce combina economia cu pre- 
gătirea pentru barou sau pentru serviciul public. În 1921, după trei 
ani în locul celor patru obișnuiți, Hayek şi-a obținut diploma de doc- 
tor in jurisprudenta. S-a înscris pentru o a doua diplomă, luându-și 
la începutul anului 1923 doctoratul în științele politice (doctor 
rerum politicarum). 

Influenţa dominantă asupra vieţii intelectuale a perioadei 
respective o avea Ernst Mach. Celor mai multi dintre noi numele 
de Mach ne este astăzi cunoscut doar ca unitate de măsură a vite- 
zei aparatelor de zbor supersonice. Într-o exprimare grosolană, 
filozofia științei a lui Mach se rezuma la „dacă nu poate fi măsu- 
rat, nu este real“. Maseta lui Mach (mai mare si mai ascuțită decât 
briciul lui Occam) tăia prin desișul metafizic care amenința să 
sufoce dezvoltarea științei. 

Mach a fost primul profesor de stiinte inductive al Universi- 
tatli din Viena. La catedra creată special pentru el i-au urmat 
Ludwig Boltzmann, apoi Adolf Stohr si în 1923 Moritz Schlick. 
Hayek a auzit pentru prima oară de Schlick în timpul călătoriei 
sale la Zürich. Schlick era fondatorul cercului de la Viena — Ernst 
Mach Verein — care a reușit, combinând un atac asupra fundațiilor 
logicii cu un empirism verificationist, să îndrepte atenţia filozo- 
filor către încercarea nefericită de a distinge enunturile cu sens de 
cele fără sens. 

Asa-numitul „pozitivism logic“ l-a avut drept continuator pe 
Wittgenstein, a cărui operă târzie o va repudia pe cea timpurie, 
si drept antidot pe Karl Popper. Desi Hayek nu a participat nici- 
odata la acest cerc, el a aflat repede ideile acestuia, prin inter- 
mediul unui participant care era si membru al grupului lui Hayek 
numit Geistkrets. 

Familiarizat de timpuriu cu stiintele naturii, Hayek era dispus 
să accepte punctul de vedere susținut de Mach, potrivit căruia 
senzațiile reprezintă tot ceea ce putem cunoaste. Totuși, îi rămăsese 
în minte imaginea mănunchiurilor de fibre nervoase examinate în 
iarna anului 1920. A scris deci o lucrare, rămasă neterminată, în 
care încerca să urmărească înaintarea senzatiilor (impulsurilor 
nervoase) spre creier, unde ele iau forma și sensul unei percepții. 
Până la terminarea lucrării, Hayek a realizat că Mach se înșela. 
Senzatiile pure nu pot fi percepute. Este nevoie de interconexiuni 
în creier; trebuie să aibă loc o clasificare oarecare care să poată 
stabili legătura între experiențe din prezent și din trecut. Hayek 
începuse sa dibuie calea către soluția unei probleme care înainte 
nu fusese recunoscută ca atare. Cum poate ordinea să se creeze 
pe sine? Soluţia părea oferită în parte de Kant, în parte de Darwin 
si chiar de Proust. În cele din urmă, va fi în întregime a lui Hayek. 
„„Ideile originale pe care le-am avut nu au provenit dintr-un 
proces ordonat de deducție. Întotdeauna m-am considerat un 
contraexemplu în viata al teoriei potrivit căreia gândirea are loc 
în cuvinte sau în general în limbaj. Sunt cât se poate de sigur că 
deseori am fost conștient că am soluția la o problemă — că o „văd“ 
în fața ochilor — cu mult înainte de a putea s-o exprim în cuvinte. 

Probabil ca un fel de imaginatie vizuala, a modelelor simbolice 
abstracte mai degraba decat a imaginilor reprezentationale, a jucat 
în procesele mele mentale un rol mai mare decât cuvintele“. 
Einstein spusese aproape același lucru. 

Percepția pattern-urilor este centrală în opera lui Hayek. Este 
vorba de un fel de alpinism inteiectual, iar Hayek avea alpinismul 
în sânge. 

„În primii ani, am avut în minte o preocupare pur practică 
dorind să-mi găsesc drumul, încă nu pe deplin conștient de faptul 
că, pentru a face asta, aveam nevoie de o teorie. Eram în căutarea 
unei teorii, dar nu știam încă ce era de fapt o teorie“. 


În octombrie 1921, Hayek îi prezenta lui Ludwig von Mises, 
pe atunci consilier financiar al Camerei de Comerţ (o instituție 
oficială, spre deosebire de organizațiile americane cu același nume), 
o scrisoare de recomandare de la Friedrich von Wieser, profesorul 
său de la universitate. Mises i-a găsit lui Hayek un post la o agenție 
temporară numită Abrechnungsamt [Biroul de Deconturi], printre 
directorii căreia se număra si Mises. Biroul era implicat în lichida- 
rea datoriilor care fuseseră blocate de război. Cunoașterea limbilor 
franceză și italiană si mai târziu a englezei, laolaltă cu cunostin- 
tele de drept si economie, i-au calificat pe Hayek pentru o slujbă 
care în acel moment era, comparativ cu altele, bine plătită. Dar 
atracţia principală era relaţia sa în curs de consolidare cu Mises. 

Mises era respectat ca economist, datorită cărții sale despre 
teoria banilor publicată în 1912. Hayek a susţinut că în perioada 
marii inflatii care a urmat războiului si care, chiar mai mult decât 
războiul în sine, a distrus clasa în care se născuse Hayek, Mises 
era probabil singura persoană din lumea germană care înțelegea 
ce se petrece. 

În 1922, Mises a publicat marea sa carte despre socialism, 
lucrarea care avea să creeze bazele pentru atacul împotriva plani- 
ficării socialiste. Argumentul lui Mises se concentra pe rolul jucat 
de preţurile liber reglabile într-un sistem de piață concurential. 
Modificările preţurilor reflectă schimbări in raritatile relative, 
ceea ce le semnalează factorilor de decizie să modifice felul în 

care alocă resursele. Alocarea eficientă a resurselor nu poate avea ` 
Joc în lipsa preţurilor liber reglabile. Argumentul lui Mises l-a con- 
vins în cele din urmă pe Hayek să abandoneze orientarea fabiană 
adoptată până în acel moment. Hayek s-a arătat pentru prima oară 
enluziasmat de economie după citirea cărții lui Menger, Grund- 
sdize der Volkswirtschaftslehre, publicată în 1917, și având o 
influență fundamentală asupra generaţiilor de economiști aus- 
trieci care i-au urmat. Lui Menger i se recunoaște meritul de a se 
număra (alături de Jevons și Walras) printre primii care au intro- 
dus în economie conceptul de utilitate marginală. Semnificativ, 
conceptul de utilitate al lui Menger se sprijinea pe o analiză a 
conceptului de valoare opusă teoriei valorii din economia clasică. 
Pentru Menger, valoarea nu este o proprietate intrinsecă sau o 
esență a lucrurilor ori eforturilor. Nu există o valoare intrinsecă 
în pământ, muncă sau aur, ci numai o valoare a utilizării unor 
asemenea factori; iar această valoare poate fi determinată numai 
în relaţie cu alte utilizări posibile. Asemenea relații diferă de la 
caz la caz, și de la individ la individ. Numai individul poate sti 
la ce este pregătit să renunțe sau ce este pregătit să înlocuiască 
pentru a dobândi utilizarea — adică valoarea — altui lucru. 

Cerinta ca valoarea să se înrădăcineze într-un set de relaţii — 
alternative sau substituiri — este fundamentală pentru mare parte 
din ceea ce a fost recunoscut ca fiind școala economică „aus- 
triacă“. În teoria austriacă a capitalului durata și complexitatea 
sistemelor de producţie este modificată ca răspuns la schimbările 
suferite de prețuri sau ratele dobânzilor. Astfel că preţurile și ratele 
dobânzilor au un rol crucial în dirijarea investiţiilor. 

Natura subiectivă, și deci nedeterminată, a valorii nu convine 
economiştilor cu înclinații mai pozitiviste, care se simt inco- 
modati de lipsa unei baze fixe pentru măsurare. Economistii ame- 
ricani demonstrau că nu fuseseră atinse încă limitele a ceea ce 
putea fi măsurat. Hayek nu a lăsat să-i scape sansa de a se duce în 
Statele Unite, ca asistent cercetător la New York. Până în martie 
1923, economisise destui bani pentru a-și plăti drumul în America. 

New York si ciclurile de afaceri 


Spre sfarsitul vietii, privind in urma, Hayek a considerat ca 
a avut un noroc extraordinar pentru că întotdeauna o descoperire, 
sau o întâmplare a determinat o alta. Chiar hotărârea sa surprin- 
zătoare de a se duce în 1923 la New York a fost atât de ieșită 
din comun, încât nu a putut să o explice. Pentru această călătorie 
chiar și-a lăsat barbă. Este evident că lucrurile pe care le-a aflat în 
această călătorie nu au fost deloc acelea pe care se aștepta să 
le afle. 

În New York, cea mai mare parte a timpului și-a petrecut-o 
la Biblioteca Publică, iar primul șoc l-a avut citind relatările despre 
război ale americanilor. Corespondentele de război din ziarele 
americane erau corecte și revelatoare, spre deosebire de cele aus- 
triece. Adevărul despre cursul războiului fusese în mare măsură 
ascuns poporului austriac. Din acest moment datează scepticis- 
mul lui Hayek fata de acțiunile și motivele guvernelor. 

Hayek s-a înscris oficial la Universitatea din New York, unde 
a început să lucreze la o teză de doctorat (niciodată încheiată) pe 
tema „Este funcția banilor compatibilă cu stabilizarea artificială 
a puterii de cumpărare?“. A participat la o prelegere a lui Thorstein 
Veblen, cu care nu pare să fi avut în comun altceva decât faptul 
că amândoi au fost bolnavi de malarie. Interesul i-a fost captat de 
tehnicile recent dezvoltate de analiză statistică a seriilor de timp 
economice și de propunerea, dezbătută atunci, ca nivelul preţurilor 
dintr-o economie să poată fi stabilizat de banca centrală prin con- 
trolul monetar. Propunerea a determinat un studiu al sistemului 
federal de rezerve și al politicii monetare a SUA; iar tehnicile, o 
nouă carieră după întoarcerea în Viena. 

Metodele statistice, dezvoltate atunci in SU A sub conducerea 
lui Wesley Clair Mitchell, erau remarcabile pentru sofisticarea 
aparatului matematic, necunoscută economiştilor europeni, si 
pentru absența oricărei teorii explicative. Mitchell era ostil orică- 
rei analize cu iz de abstractiune, adoptând o abordare institutio- 
nală pragmatică influențată întrucâtva de şcoala istorică germană 
împotriva căreia protestase vehement Carl Menger. 

Abordarea americana a problemelor economice viza cautarea 
faptelor. Economia americană fusese blestemată cu cicluri boom- 
hust care nu se supuneau prognozei și/sau explicatiei, indiferent 
câte fapte s-ar fi descoperit. Pe atunci tocmai era în desfășurare 
faza de boom a acelui ciclu care se va dovedi cel mai dezastruos 
dintre toate. Mitchell își publicase în 1913 lucrarea monumentală 
despre ciclurile de afaceri si întemeiase la New York Biroul Na- 
tional de Cercetare Economica. Hayek participa la cursurile sale 
de la Universitatea Columbia. 

Eforturile americanilor de a studia comparativ, pe perioade 
de timp, schimbări economice similare — de exemplu, schimbări 
în preţul porumbului sau al bumbacului — se sprijineau pe ipoteza 
(adică, asumând ca fapt ceea ce urma să fie demonstrat) că existau 
regularitati istorice în cauzele și efectele economice. Abordarea 
pragmatică încerca să evite necesitatea epistemologică a unei 
teorii sau ipoteze a cauzelor schimbărilor economice, în lipsa 
căreia nu ar fi putut fi recunoscută importanţa faptelor. Pe scurt, 
nu ar exista nici o modalitate de a deosebi cauzele de efecte. 

Reacţia lui Hayek nu a fost respingerea posibilității regula- 
ritatilor ce păreau a fi scoase la iveală de cercetările statistice ale 
americanilor, ci dezvoltarea unei teorii care să le explice. După 
întoarcerea în Austria, el a scris două articole semnificative: „Das 
intertemporale Gleichgewichtssystem der Preise und die Bewe- 
gungen des «Geldwertes»“ (1928) si „Geldtheorie und Konjunk- 
turtheorie“ (1933). Cel din urmă a fost scris pentru a-i convinge 
pe economiștii de limbă germană să ia în considerare cauzele 
monetare ale fluctuatiilor industriale, mai degrabă decât cauzele 
„reale“ ce trebuiau, în viziunea lor, să se găsească undeva la baza 
lucrurilor. 

Totuși, pragmatismul abordării americane nu ascundea ade- 
văratul obiectiv al cercetărilor statistice și anume găsirea unei 
modalități de a controla evenimentele economice supuse cerce- 
tării. Numai mult mai târziu a înțeles Hayek impactul deplin, su- 
poziția periculoasă a punctului de vedere auzit pentru prima dată 
într-una din prelegerile lui Mitchell. Hayek a numit-o mai târziu 
„constructivism“: ideea că, de vreme ce omul a creat el însuși 

instituţiile societăţii si civilizaţia, el trebuie să aibă și posibilitatea 
de a le modifica după voie, pentru a-și satisface dorințele. 

Din fericire pentru Hayek, notificarea că a primit una dintre 
primele burse Rockefeller, care i-ar fi permis prelungirea șederii 
în Statele Unite, nu i-a parvenit decât după ce se îmbarcase în pri- 
măvara anului 1924 pe vaporul care-l readucea în Europa. S-a 
întors la slujba sa de la Abrechnungsamt, şi-a reluat participarea 
în Privatseminar-ul lui Mises și discuțiile cu acesta pe tema meto- 
delor de cercetare economică pe care le studiase în Statele Unite. 
Mises a început să caute fonduri pentru un institut dedicat cerce- 
tării ciclurilor de afaceri, și până în ianuarie 1927 ei au reușit să 
înființeze Osterreichische Konjunkturforschungsinstitut cu Hayek 
ca director. Și unic angajat. În primii ani, el a scris singur cele mai 
multe dintre rapoartele institutului. 

Această ocupaţie nu l-a împiedicat să scrie si alte lucruri, dar 
i-a lăsat mai putin timp pentru ele. Cu toate acestea, a început un 
studiu amănunțit al istoriei teoriei monetare (care, din cauza unor 
împrejurări ulterioare, nu a fost publicat decât în traducere, în 
1991, în vol. 3 al Operelor Complete). Un beneficiu neprevăzut al 
acestui studiu, prin care Hayek a dobândit o cunoaștere detaliată 
a teoriei $i practicii monetare britanice, a fost acela că a contribuit 
la obținerea unui post de profesor la Londra. 

O altă implicare în ideile americane a avut o urmare chiar si 
mai improbabilă. La acea vreme în Statele Unite se bucurau de 
o mare publicitate propunerile lui Foster și Catchings, descrise de 
Hayek ca variaţii pe teoriile „subconsumului“ ale ciclurilor eco- 
nomice. Hayek a argumentat împotriva unor asemenea teorii în 
prelegerile sale inițiale ca Privatdozent la Viena. Eseul pe care 
l-a publicat „Gibt es einen Widersinn des Sparens“ (1929) (tradus 
mai târziu în engleză ca „The Paradox of Saving“) a atras atenţia 
lui Lionel (mai târziu Lord) Robbins, care l-a invitat pe Hayek să 
susțină o serie de prelegeri la London School of Economics (LSE). 
Prelegerile au avut un asemenea succes, ca de altfel si partene- 
riatul cu Robbins care a rezultat în urma acestora, încât Hayek a 
rămas in Anglia, devenind Profesor Tooke la LSE. Despre viata 
sa intelectuală în aceste două decenii, Hayek a scris niște memorii 

@aptivantc, „The Economic of 1920s as Seen from Vienna“ 
(publicată în vol. 4 al Operelor Complete) și ,, The Economic of 
the 1930s as Seen from London“ (care va apărea în vol. 9). 


Anglia, LSE și Keynes 


Începutul anilor 1930, scria Hayek în alte amintiri, „mi se 
pare cea mai incitantă perioadă în ceea ce privește dezvoltarea 
economiei din acest secol... Mi se pare că perioada cuprinsă între 
anul 1931, când m-am dus la Londra, și să zicem 1936 sau 1937, 
marchează apogeul și sfârșitul unei perioade din istoria teoriei 
economice și începutul uneia noi și foarte diferite“. În 1936, 
Hayck s-a adresat, în calitate de președinte, Clubului Economic 
din Londra. Discursul său a fost publicat ca eseu în anul următor, 
sub titlul „Economics and Knowledge“. Tot în 1936, John 
Maynard Keynes publicase The General Theory of Employment, 
Interest, and Money. 

Impactul schimbării survenite în teoria economică nu poate 
fi înțeles independent de răsturnările politice si culturale ale 
timpului. Dar chiar și o expunere succintă a istoriei timpului ar 
depăși domeniul acestei introduceri. Dacă nouă ne este greu să 
înţelegem cât de mult s-a schimbat lumea în acest secol, celor 
care au trăit marile evenimente le-a fost și mai greu să le înțeleagă 
importanța. 

Un fapt complet uitat acum, păstrat doar în analele Angliei, 
este că istoria secolului al XIX-lea a fost cu precădere istoria Im- 
periului Britanic, cel mai mare imperiu pe care l-a cunoscut lumea. 
El domina ca putere politică, militară și economică. Într-o mare 
măsură, teoria economică clasică era economia Imperiului Britanic. 

Marele război subminase temeliile financiare ale imperiului. 
Uriasele transferuri de capital și lichidările rezervelor monetare 
necesare achitării costurilor de război erau de neconceput în 
termenii tranzacţiilor pe care le putea explica teoria economică. 
Force majeure nu se găsește în vocabularul economistului. 

Hayek face observatia ca J. M. Keynes a devenit un erou pe 
continentul european scriind The Economic Consequences of the 
Peace. Keynes argumenta că Germania învinsă (iar germanii ajun- 
seseră să se considere nu atât învinși, cât abandonaţi într-un armis- 
titiu punitiv) nu putea plăti despăgubirile cerute de Franţa decât 
exportând la un nivel pe care celelalte puteri nu l-ar fi putut tolera. 
Indiferent de acurateţea cifrelor folosite de Keynes în sprijinul 
argumentului, impasul era real. În timp ce guvernele se certau, Ger- 
mania si Austria sucombau sub povara foametei și hiperinflatiei. 

Guvernul britanic a adoptat două poziţii care se vor dovedi 
incompatibile între ele și în cele din urmă dezastruoase. Guvernul 
Maiestăţii sale nu va renunţa la cererile de despăgubire decât daca 
Statele Unite retrăgeau pretențiile împotriva Angliei. lar Anglia, 
după dezbateri furtunoase, a revenit la un etalon-aur cu lira la pari- 
tatea sa antebelică. City-ul londonez se va găsi curând în incapaci- 
tatea de a echilibra pretențiile externe si interne ridicate împotriva 
sa. Anglia nu-și mai permitea să fie ultima speranţă de împrumut 
pentru jumătate de glob. În această dispută, Keynes a fost Casan- 
dra, cu pamfletul său The Economic Consequences of Mr. Churchill. 
Nu a trăit însă suficient pentru a-şi vedea ideile confirmate. 


Cu Hayek alături, Lionel Robbins s-a avântat într-un proiect 
măreț: să întemeieze în teoria economică o tradiție unificată, 
desfiintand toate „școlile“ separate. Primele prelegeri ale lui Hayek, 
mai târziu revizuite și publicate sub titlul Prices and Production, 
si recenzia făcută de el cărții lui Keynes, Treatise on Money, au 
reprezentat eforturi critice In aceasta campanie. Raspunsul lui 
Keynes a fost atacul asupra Prices and Production. Zarurile erau 
aruncate. 

Dezbaterea pe probleme teoretice a fost depășită de eveni- 
mente. Lumea industrializată se scufunda în depresiune econo- 
mică, mai adânc și mai ireversibil decât și-ar fi închipuit vreodată 
un economist. Pentru economiștii care, în fata atacurilor marxiste, 
puneau sub semnul întrebării viabilitatea disciplinei lor, strategia 
desfășurată în The General Theory s-a dovedit învingătoare tactic. 
Identificând ceea ce părea a fi o legătură imperfectă între economii 

si investiţii (legătură pe care Hayek a recunoscut-o ca'o versiune 
sofisticată a unei teorii a subconsumului), Keynes a facut loc 
intervenţiei guvernului în măsurile fiscale si monetare, păstrând 
totuși aparatul conceptual și demonstrațiile unei teorii a echili- 
brului monetar. 

Lumea, în orice caz, încetase de a se mai bizui pe orice fel de 
tcorie economică. Cursul următoarelor două decenii era hotărât 
în Germania de Hjalmar Schacht, care proiecta un sistem de con- 
troale valutare si investitii dirijate, la care de atunci incolo aveau 
să apeleze în orice situaţie toate guvernele disperate. 

În acel moment, perspectiva lui Hayek asupra ciclurilor eco- 
nomice părea să fie definitiv hors de combat. El a mai făcut o 
singură încercare eroică (prin The Pure Theory of Capital) de a 
integra versiunea sa îmbunătățită și dezvoltată a teoriei austriece 
a capitalului în teoria neoclasică — punctul de maximă slăbiciune 
ul teoriei lui Keynes —, dar cel de-al doilea război mondial era în 
plină desfăşurare și nimeni nu asculta. 

Mai târziu — când fusese clar demonstrat că succesul oricărui 
program keynesian se sprijinea pe istetimea improbabilă a deci- 
ziilor politice si nu pe propoziţiile teoretice ale operei lui Keynes, 
cure în cel mai bun caz erau încurcate și în cel mai rău contra- 
dictorii — Hayek a afirmat că unul dintre cele mai mari regrete ale 
sale era faptul de a nu fi iniţiat o critică eficace a ideilor lui Keynes. 
Privind în urmă, este greu de crezut că o altă critică ar fi avut câș- 
tig de cauză, din moment ce popularitatea lui Keynes si triumful 
său final se datorau schimbărilor politice și culturale și nu puterii 
de convingere a argumentelor sale, ale căror rezultate nu au fost 
niciodată demonstrate empiric din cauza izbucnirii celui de-al 
doilea război mondial. La începutul acelui război, Hayek și Keynes 
căzuseră de acord asupra felului în care se putea face fata costului 
războiului pentru a preveni inflația și excesele speculative ale pri- 
mului război mondial. Planul lor se sprijinea pe economii impuse, 
care urmau să fie înapoiate la sfârșitul războiului. În acel moment, 
Keynes nu mai era keynesian. 

După cum susține Hayek, faptul că Keynes se răzgândea des 
a fost unul din motivele principale pentru care nu a atacat Teoria 

Generală. Keynes era aproape faimos datorită acestui obicei. 
Există un presupus schimb de replici între Keynes și Churchill: 
în timpul negocierilor cu Statele Unite, referitor la instituţiile 
financiare postbelice, Churchill i-ar fi trimis lui Keynes un bilet 
în care îi scria „mă apropii de punctul tău de vedere“, răspunsul 
lui Keynes fiind „îmi pare rău, am început să mă răzgândesc.“ 


Economia si cunoasterea 


In retrospectivă, Hayek considera că eseul „Economics and 
Knowledge“, alături de lucrările de mai târziu pe același subiect 
au constituit cea mai originală contribuţie adusă de el economiei. 
Acest eseu reprezintă de asemenea răspunsul adresat lui Keynes. 
Implicatiile argumentului lui Hayek demonstrează atât ipotezele 
logice si empirice care stau la baza economiei pozitivistilor, 
econometria, cât si orice încercare de a crea o „macroeconomie“. 
Aceasta este o afirmaţie radicală cerută de necesitatea de a fi 
obiectivi fata de Hayek, dar pe care nu o voi justifica aici. 

Felul în care Hayek vede piața reprezintă singura expunere 
informativă a problemei organizării sociale. lată ce scria el în 
eseul său: 


Cum ar putea fi posibil ca reunirea fragmentelor de 
cunoaștere ce există în diferite minți să determine rezultate 
care, dacă ar trebui determinate deliberat, ar necesita, din 
partea minţii conducătoare, o cunoaştere pe care nici un 
individ nu o poate poseda? A arăta că, în acest sens, actiu- 
nile spontane ale indivizilor vor determina, în condiţii pe 
care le putem preciza, o distribuţie a resurselor care poate 

* fi înțeleasă ca si cum ar fi fost efectuată după un unic plan, 
deși nimeni nu a planificat-o, mi se pare într-adevăr că este 
un răspuns la acea problemă care uneori a fost descrisă 
metaforic drept problema „minţii sociale“ (Individualism 
and Economic Order, p. 54). 

In aceste propozitii, Hayek a enuntat problema — cum se 
auțocreează ordinea — problemă pe care a intrezarit-o pentru 
prima oara atunci cand incerca, in eseul sau timpuriu de psiho- 
logie, să explice transformarea senzatiei în percepţie. Acolo pro- 
blema apărea în contextul fiziologiei si psihologiei umane. Aici 
eu apare în contextul organizării sociale umane, în care sunt depa- 
aite limitele cunoașterii individuale. 

Încrederea lui Hayek în noua sa abordare a venit din două 
surse. Una, fapt destul de ciudat, era Carl Menger, prima sa inspi- 
raţie în economie. În 1934, Hayek acceptase sarcina binevenită de 
a edita o nouă ediţie a operelor lui Menger, sponsorizată de London 
School of Economics. Pe parcursul editării, Hayek a acordat o 
atenție specială, poate pentru prima dată, scrierilor lui Menger 
despre metodologia științelor sociale. În acestea, după cum a 
consemnat Hayek mai târziu, „concepția generării spontane a 
instituţiilor este dezvoltată mai elegant decât în oricare altă carte 
pe care o cunosc“. Cea de-a doua descoperire a lui Hayek a fost 
Logik der Forschung a lui Karl Popper, publicată în 1934. Desi 
Popper si Hayek erau concitadini, ei nu se cunosteau personal. 
Ei reactionau in mod asemănător, având opinii compatibile, la 
anumite influențe intelectuale — Mach, pozitivistii logici, Marx si 
Freud. Argumentul lui Popper îndreptat împotriva fundațiilor 
logice ale inducției i-a oferit lui Hayek o modalitate de abordare 
a empirismului de care s-a folosit în propriul său atac împotriva 
ipotezelor economiştilor pozitivisti. 


Hayek devenise cetățean britanic înainte de 1938 și, călătorind 
cu un pașaport britanic, a reușit să viziteze încă o dată Austria 
înainte de izbucnirea războiului. O parte vitală a ființei lui Hayek 
nu a părăsit niciodată Viena; după Anschluss, energia creatoare și 
intelectuală care fusese o forță atât de puternică în modelarea 
acestui secol s-a răspândit prin lume. Majoritatea celor care au 
putut fugi s-au dus în Statele Unite. Popper s-a dus întâi în Noua 
Zeelandă, unde a stat până când Hayek l-a putut aduce, după 
război, la Londra. 

Ca maniera si temperament, Hayek se simtea intru totul in 
largul său in Anglia. Sau, mai degrabă, se simţea în largul sau in 
acea Anglia care păstrase încă mult din atmosfera secolului al 
XIX-lea. Hayek se simţea spiritual înrudit cu personalități ale acelei 
perioade timpurii, precum Henry Thornton si Sir Leslie Stephen, 
și cu atât mai mult Lord Acton. Nu mai pare atât de surprinzător, 
probabil, că Hayek va realiza cât de necesare sunt pentru evoluția 
civilizației instituţiile sociale ale obiceiurilor și moralei, legii și 
limbajului. Mai târziu, el se va descrie ca whig burkean. 

Pentru că impartaseau dragostea pentru alpinism, Hayek și-a 
putut forma o părere despre personalitatea lui Sir Leslie Stephen. 
La Reform Club, el a întâlnit un descendent al lui Henry Thornton, 
E. M. Forster. Când LSE s-a refugiat la Cambridge din cauza bom- 
bardamentelor din Londra, Keynes i-a făcut rost lui Hayek de 
locuinţă. La Cambridge, Hayek a împărtășit cu Sir John Clapham 
interesul pentru istoria monetară. Si totuși, când a început răz- 
boiul, a fost dat la o parte discret, dar definitiv. Lionel Robbins, 
aliatul și prietenul său fidel, a intrat alături de Keynes în serviciul 
guvernului. Cei mai multi dintre economiștii de seamă erau ocu- 
pati cu planificarea de război. Keynes va obosi atât de mult încât 
abia va supravieţui sfârşitului războiului. 


Războiul și Drumul către servitute 


În 1940, nici un om cu judecată, oriunde s-ar fi aflat, nu putea 
să nu se întrebe cu ce gresise. Cum a fost posibil ca iluminismul 
secolului al XVIII-lea și progresul etic și material al secolului al 
XIX-lea să ducă la violența barbară a celui de-al XX-lea secol? 
Hayek a tratat problema din trei perspective: teoria economică, 
teoriile psihologică si biologică si istoria ideilor filozofice si politice. 

Începând cu eseurile care au fost mai târziu adunate în The 
Counter-Revolution of Science si Individualism and Economic 
Order, Hayek a facut mari eforturi de a demonstra ca incercarea 
de a aplica in stiintele sociale metode preluate din stiintele fizice 
a condus la o greșită înțelegere si la o denaturare a faptelor. Eroarea 

logică principală consta in credinţa că era posibil să se izoleze 
suficiente exemple ale unui fenomen oarecare pentru a se stabili 
o lege generală privitoare la cauza fenomenului. Hayek nu a atacat 
direct eroarea logică inductivă, ci și-a întemeiat critica pe carac- 
terul subiectiv (si, de aceea, nedeterminat) al așa-ziselor fapte din 
științele sociale. Prin natura subiectivă a obiectului cercetării se 
înţelegea, se poate argumenta astfel, că persoanele al căror 
comportament se supunea unor legi generale aveau păreri despre 
consecințele acelui comportament care erau imprevizibile. Aceste 
păreri nu puteau fi reduse la „fapte“ în sensul fizic. Căutarea unor 
legi generale ale comportamentului uman — bazată pe o înțelegere 
preșită a relației logice dintre o lege fizică si orice consecință logică 
a acelei legi și apoi aplicată studiului istoriei — a fost motivată de 
ambiția de a controla instituţiile sociale. Hayek a numit ,,scientism“ 
aplicarea greșită a metodelor științelor fizice în științele sociale, 
iar folosirea acestuia ca justificare pentru controlarea societăţii 
„constructivism“. Această aplicare greșită a fost numită abuzul 
rațiunii, pe care Hayek l-a găsit în trecut la Descartes și mai ales 
la August Compte. 

Iluzia că omul și-ar putea controla mediul a fost stimulată de 
două mari invenţii: motorul cu aburi și pigmentii artificiali. Prin- 
cipiile care acționează în motorul cu aburi — felul in care se com- 
portă gazele într-un volum dat — au extins conceptul mecanist al 
echilibrului, care a ajuns să domine teoria economică. Între timp, 
descoperirea procesului de producere a vopselelor artificiale a 
determinat credința că însăși structura materiei fizice ar putea fi 
modificată și modelată pentru a se potrivi proiectelor umane. 
Evrika: alchimia devenise chimie. După cum a remarcat Henry 
Adams, puterea Fecioarei Maria de a pune în mișcare viziunile 
oamenilor fusese înlocuită de puterea turbinei cu aburi: de acum 
înainte se vor construi zgârie nori, nu catedrale. 

Granița abstractă dintre produsele naturii si cele ale proiec- 
tului — dihotomia aristotelică — era pe cale de desființare. Posibi- 
litatea de a proiecta instituţii mai „raţionale“ pentru societatea 
umană era folosită ca o pârghie pentru a slăbi legitimitatea insti- 
tutlilor deja existente. Argumentul lui Hayek îndreptat împotriva 

posibilității de a proiecta rational o organizare economică si so- 
cială se sprijinea pe ideea că o cunoaștere a evenimentelor indivi- 
duale necesare unui asemenea proiect nu se poate obţine din cauza 
complexităţii evenimentelor si, chiar dacă s-ar putea obține, con- 
secintele neprevăzute pe care le provoacă acţiunile sociale ar 
distruge proiectul care le-a produs. 


Hayek și-a scris primele două studii pe tema abuzului rațiunii 
„într-o stare de concentrare intensă cu care reacționa la neputinta 
resimțită in fata intreruperilor continue ale bombelor care cădeau“. 
Siguranţa de la Cambridge nu a micșorat cu nimic sentimentul 
său de disperare faţă de ceea ce se întâmpla cu lumea. Oricât de 
înfricoşătoare ar fi fost bombele, schimbările care se petreceau 
în mințile economiştilor și filozofilor din lumea încă liberă erau 
chiar și mai alarmante. Experienţa se asemăna cu o povestire 
stiintifico-fantastica a invaziei hotilor de trupuri. Pe dinafară, 
oamenii păreau să fie aceiași. Pe dinăuntru, însă, ei erau sub 
stăpânirea unui spirit străin. Ironic, Hayek era tratat ca un străin, 
deşi el, din ce în ce mai singur, rămânea devotat acelei libertăţi în 
numele căreia se purta lupta împotriva forțelor Axei. 

Spiritul străin care pusese stăpânire pe intelectualii din Anglia 
și din America era credința că socialismul nu putea fi evitat. Cei 
care impuneau acest punct de vedere asupra semenilor lor intele- 
seseră greşit, probabil aleseseră să înțeleagă greșit, sursa agresiunii 
totalitare a Germaniei si a Rusiei, argumentând că una era reacţia 
împotriva celeilalte; că national-socialismul german nu era, de fapt, 
socialism, ci un fel de reacție hipercapitalistă la comunism. 

În introducerea la Drumul către servitute, Hayek a scris 
despre sursele interpretării pe care a dat-o el evenimentelor: „De 
aceea, mutându-se dintr-o tara in alta, o persoană poate să fie 
martoră la faze similare ale evoluţiei intelectuale. În asemenea 
condiţii sensibilitatea ei devine acută. Când aude a doua oară 
opinii sau propuneri de măsuri cu care s-a mai întâlnit cu două- 
zeci sau douăzeci si cinci de ani în urmă, acestea dobândesc un 
înţeles nou, ca simptome ale unei tendinţe limpede conturate. Ele 

vestesc, dacă nu necesitatea, cel putin probabilitatea intrării eveni- 
mentelor pe un fagas similar.“ 

Hayek s-a străduit să sublinieze că, în Drumul către servitute, 
nu făcea o demonstraţie istoricistă și nu susținea inevitabilitatea 
logică. Argumentul lui era că dacă nu sunt ţinute sub control 
tendintele totalitare inerente procesului de planificare centralizată 
a economiei Si societăţii, Angliei va avea aceeași soartă ca Rusia 
si Germania. Ca să ne exprimăm cât se poate de clar: el dădea 
semnalul de trezire. 

Intelectualii mai binevoitori fata de socialism percepeau sem- 
nalul lui Hayek ca pe un zgomot grosolan. Unul dintre aceștia, 
Rudolf Carnap, filozoful logic-pozitivist de frunte, care pe atunci 
locuia în siguranţă în Statele Unite, i-a scris lui Karl Popper pentru 
a-i reproşa că a lăudat Drumul către servitute „pe care, desigur, 
[Carnap spusese că] nu îl citise“. Keynes i-a scris lui Hayek 
pentru a lăuda cartea, declarând că este în acord deplin cu ea, dar 
și-a justificat acțiunile prin hybris-ul căruia mai devreme sau mai 
târziu îi cad pradă toti intelectualii care obțin putere in lume: 


„După părerea mea, noi nu avem nevoie de o schimbare 
în programele economice, care în practică i-ar dezamăgi pe 
oameni de rezultatele filozofiei tale; ci probabil chiar de | 
contrariul acesteia, și anume, de o lărgire a lor. Cel mai 
mare pericol care te pandeste [iată-l din nou pe Casandra 
Keynes în acţiune] este probabilul eșec practic pe care l-ar 
suferi aplicarea într-o formă destul de extremă a filozofiei 
tale în Statele Unite. Nu, în filozofia noastră socială avem 
nevoie de repunerea în drepturi a gândirii morale — de o 
reîntoarcere la valorile morale adecvate. Dacă ţi-ai putea 
îndrepta cruciada în acea direcție nu ai mai semăna atât cu 
Don Quijote, și nici nu te-ai simţi ca el. Te acuz că probabil 
încurci putin chestiunile morale si materiale. Acţiunile. 
periculoase se pot desfășura în siguranță într-o comunitate 
care gândește și simte drept, dar executate de cei care gân- 
desc și simt cum nu trebuie, ele ar fi drumul spre iad.“ 

Cu trecerea timpului, faptul ca Anglia si Statele Unite nu au 
devenit totalitare a fost folosit pentru a discredita avertismentul 
lui Hayek. Criticii lui Hayek nu si-au dat seama ca experientele 
războiului i-au obişnuit pe oameni cu lipsa libertăţii; aparent argu- 
mentul lor era că nu exista nici un pericol, atâta timp cât plani- 
ficarea se desfășura în afara lagărelor de muncă forțată. 

Dușmănia planificatorilor și confuzia lor reies dintr-o dis- 
cutie, cuprinsă în acest volum si care e o reconstituire dramatică a 
furiei și neintelegerii îndreptate asupra lui Hayek personal. Iată ce 
afirma unul dintre participanţii la respectiva discuţie: ,,[eu] am 
descoperit că planificarea noastră nu duce la servitute, ci mai 
degrabă la libertate, la emancipare și la trepte mai înalte ale perso- 
nalitatii umane“ (v. infra, p. 143). Orbiti de „înțelegerea specială“ 
a treptelor mai înalte ale personalităţii umane, cei care vor să pro- 
jecteze lumea nu pot înțelege potențialul pericol: ei nu pot inte- 
lege că planurile lor, chiar dacă reușesc, vor produce consecințe 
neintentionate, neprevăzute — care ar putea deschide calea oportu- 
nistului fără scrupule în timp ce restul dintre noi, care n-am ceda 
iniţiativelor planificatorilor, am rămâne neajutorati. Probabil este 
un paradox înnăscut al naturii umane: oricât de bine intenţionaţi 
și lipsiți de egoism ar fi planificatorii, este posibil ca un oportunist 
egoist să dovedească talentele de care avem nevoie pentru a 
întâmpina neprevazutul si a ne adapta forțelor care se vor afla 
întotdeauna în afara controlului nostru. 

Hayek a înțeles pe deplin că, deși putem planifica fără peri- 
cole pe scară mică (pe termen scurt), nu putem planifica pe scară 
mare (pe termen lung). Keynes l-a criticat pe Hayek pentru inca- 
înțeles că tocmai imposibilitatea de a prevedea exact unde cade 
linia de demarcaţie este de rău augur pentru cele mai bine gândite 
«planuri, dar nu pentru adaptabilitatea pieței. Keynes i-a scris lui 
Hayek: „Linia de argumentatie pe care tu însuți o urmărești 
depinde de foarte îndoielnica ipoteză că planificarea nu este mai 
eficientă. Este foarte probabil să fie eficientă dintr-un punct de 
vedere pur economic.“ Complexitatea sarcinii de a planifica pe 

termen lung presupune existența sistemelor cu răspuns spontan 
pe care le asigură piața. 

În propria sa viaţă, Hayek va resimti întotdeauna dificultatea 
respectivei sarcini. După cum mărturisește el: „Deseori am fost 
extrem de conștient — mai mult, cred, decât majoritatea oamenilor — 
de faptul că gândirea mea era în totalitate îndreptată către viitor. 
Aparent mi-am pierdut foarte devreme capacitatea de a mă bucura 
discret de prezent, si ceea ce-mi făcea viata interesantă erau pla- 
nurile de viitor — multumirea consta în principal în a fi realizat 
ceea ce-mi propusesem, iar mortificatia, în a nu-mi fi dus planu- 
rile la îndeplinire“ (v. infra, p. 177). Probabil, pentru a-l parafraza 
pe Keynes, pe termen lung toți suntem mortificati. 


O altă curiozitate a personalității lui Hayek este că acest mare 
filozof politic pare să fi fost un politician sub orice critică. El a 
intuit că poziţia pe care trebuia să o susţină în Drumul către ser- 
vitute nu-și va găsi niciodată adepţi printre economiştii profe- 
sioniști și funcționarii din ministere, printre filozofii academici și 
specialiștii în științele sociale, cărora le era de fapt adresată cartea 
pe a cărei primă pagină stătea scris: „socialiștilor din toate par- 
tidele““. Hayek și-a prezentat poziţia direct marelui public, având 
foarte mare grijă ca stilul Drumului către servitute să fie cât se 
poate de lizibil. În această privință, a reușit peste așteptările sale. 

Nici un filozof cu instinct politic, pentru care adevărul este 
subordonat obiectivului și nu viceversa, nu ar fi putut scrie cum 
a scris Hayek în Drumul către servitute: 


„Această interacțiune a indivizilor care posedă cunos- 
tinte diferite și opinii diferite constituie viata gândirii. 
Dezvoltarea raţiunii este un proces social bazat pe existența 
unor astfel de deosebiri. Esenţa sa este că rezultatele lui nu 
pot fi prezise, că nu putem sti care opinii vor sprijini dezvol- 
tarea și care nu — pe scurt, că dezvoltarea nu poate fi guver- 
nată de nici una dintre opiniile pe care le profesăm acum, 
fără ca, prin aceasta, să nu o limităm. A planifica sau a 
«organiza» dezvoltarea minţii sau, într-un cuvânt, progresul 

in general, este o contradictie in termeni. Ideea ca mintea 
omenească ar trebui să-și controleze «constient» propria dez- 
voltare confundă raţiunea individului, care singură poate 
«să controleze conștient» orice, cu procesul interpersonal 
căreia îi este datorată această dezvoltare. Încercând să îl 
controlăm, nu facem decât să stabilim limite dezvoltării 
sale si trebuie, mai curând sau mai târziu, să producem o 
stagnare a gândirii și un declin al rațiunii.“ 


La începutul pregătirilor de apărare ale Angliei, sindicatele 
si Partidul Laburist au descoperit că recâştigaseră capitalul politic 
pierdut în anii 1920, după greva generală. Ei au folosit această 
putere politică pentru a respinge propunerea avansată de Hayek 
si Keynes ce găsiseră o soluție pentru a satisface cerinţele finan- 
ciare extraordinare de plată pentru producerea de armament. Planul 
lui Hayek si Keynes se sprijinea pe economii impuse — care urmau 
să fie înapoiate după război — pentru a reduce cererea civilă, per- 
mitand astfel pieţei să răspundă cu cea mai mare eficienţă cererii 
guvernamentale. Sindicatele suspectau că ele vor face toate sacri- 
ficiile, si nici nu au vrut să ia propunerea în considerare. Rezultatul 
a fost un control tot mai accentuat al tuturor aspectelor vieții: 
rationalizarea tuturor bunurilor; controlul salariilor, prețurilor si 
chiriilor; controlul schimbului valutar și al capitalului. Toate 
acestea vor rămâne în vigoare mult timp după sfârşitul războiului. 

Lecţia politică pe care socialiștii au invatat-o, dar keynesienii 
nu, este că dacă un guvern garantează cererea de munca prin chel- 
tuielile sale directe, atunci el va pierde toate mijloacele de a con- 
tracara cererea de munca. Vanitatea politică a keynesienilor era 
de a crede că puteau face fata acestor evenimente, ceea ce nu s-a 
întâmplat. 

Hayek a mai făcut o propunere pentru a stăvili puterile în 
creștere ale guvernului. El a propus, în scopul de a înlocui etalo- 
nul-aur suspendat, un nou etalon monetar bazat pe un coș comer- 
cial de bunuri fixat pe plan internaţional. Propunerea a fost 
prezentată la conferința monetară internațională ținută in 1944 
la Bretton Woods. Keynes, desigur, a condus delegaţia britanică 

flind in mare măsură responsabil pentru acordul rezultat. Lionel 
Robbins a mers cu el. Hayek nu a fost invitat. Propunerea lui nu 
a fost luată în considerare. 


Publicat în 1944, Drumul către servitute a găsit un public 
lary în Anglia. În Statele Unite cartea a creat senzație, Hayek fiind 
Invitat în 1946 să susțină un turneu de conferințe. Îi fusese acordat 
minutul său de glorie. 

Germanii au aflat despre carte prin intermediul foștilor 
prizonieri de război, care citiseră varianta rezumată, publicată în 
Reader's Digest. Forţele de ocupaţie au interzis publicarea cărții 
în Germania, declarând oficial că ar putea dăuna bunelor relaţii 
cu URSS-ul. În ciuda cenzurii, fragmente din carte circulau în 
copii dactilografiate. Când Hayek a citit mai târziu unele dintre 
acestea, a descoperit cu uimire că dactilografele adăugaseră uneori 
pasaje scrise de ele. 

Economistii din universități și specialiștii în științele sociale, 
cărora le era adresată cartea, au dat-o la o parte pe motiv că era 
o carte „populară“, care nu merita atenţia lor. Hayek a fost redus 
la tăcere. 


Exilul 


Hayek era pe cale să înveţe o lecţie pe care universitarii — spre 
deosebire de politicieni, sportivi si actori — o învaţă greu: momen- 
tul potrivit înseamnă totul. O mare parte a cercetării pe care 
Hayek a desfasurat-o în teoria economică a vizat dificultatea intro- 
ducerii coeficienţilor de timp în procesele de echilibru. Dar, în 
general, în teoria economică coeficienţii de timp critici în relaţiile 
umane — când se întâmplă un anumit lucru, și cât de lung poate fi 
timpul scurs între cauză si efect — sunt eliminați, prin referiri 
lipsite de griji la așteptări, risc și rezultate. Planificatorii zeloși 
ai eforturilor de război — incluzându-i pe John Kenneth Galbraith 
si Richard Nixon — care rationalizau, rechizitionau si inghetau tot 
ce se putea numara, nu erau atunci si probabil nu sunt nici acum 

pregătiți să admită că toate eforturile lor ar fi fost zadarnice daca 
nu s-ar fi descoperit la timp radarul și nu s-ar fi spart codurile, și 
dacă Germania ar fi găsit la timp pe frontul de est substitute pentru 
lână și petrol. Citind, de exemplu, spiritualele relatări autolauda- 
tive (sau dezaprobatoare) ale lui Galbraith (A Life in Our Times), 
nu este oare imposibil să crezi că, dacă nici măcar o minte atât de 
ascuțită nu a putut conduce cu succes o economie, o piaţă liberă 
generată de comportamentul neconstrâns și nesupravegheat ar fi 
dat rezultate mai bune? 

Răspunsul se află în mijloacele de comunicare interpersonală 
pe care le găsesc cei cu interese mutuale. Chiar și cel mai șters 
dintre indivizi își cunoaște mediul, ceea ce se poate dovedi va- 
loros pentru ceilalţi. Evoluţia mijloacelor de organizare socială — 
rezultatul acțiunii umane, dar nu al proiectului uman — reprezintă 
la momentul actual soluţia practică și teoretică a problemei eco- 
nomice a coordonării nevoilor și planurilor a milioane de par- 
ticipanti dispersati. Hayek. a urmărit originile ideii sale de la 
Adam Smith, David Hume și Adam Ferguson până la Bernard 
Mandeville: „Cei mai răi din întreaga mulțime au făcut ceva 
pentru binele comun.“ 

Noi, cei care nu suntem ca Galbraith, avem nevoie de reguli 
simple pe care să le urmăm și de mijloace simple prin care să 
apelăm la cei mai buni decât noi. În timp, această nevoie gene- 
rează regulile limbajului, dreptului, obiceiurilor și moralei. Folo- 
sirea banilor și schimbul de bunuri și servicii pe pieţele deschise 
par să evolueze la fel de simplu ca orice lucru natural. 

Dintre aceste aspecte sau instituţii ale interacțiunii umane, 
obiceiurile sunt deseori trecute cu vederea, dar aceste compor- 
tamente dobândite — modul de adresare, stilul de îmbrăcăminte, 
graniţele sferei private și prin urmare proprietatea — pot juca un 
rol foarte important în realizarea conlocuirii și conlucrării oame- 
nilor. Hayek dă un exemplu perfect, explicând de ce s-a simţit atât 
de în largul său în Anglia: „Gândiţi-vă la felul in care se întrerupe 
o conversaţie. Nu spui «O, îmi pare rău, sunt grăbit». Devii ușor 
neatent şi evident preocupat de altceva; nu ai nevoie de nici un 
cuvânt“ (v. infra, p. 130). Obiceiurile sunt inseparabile de limbaj — 

gesticulatie, tonul vocii — și trec aproape imperceptibil în morală, 
care trece prea perceptibil în legi. 

În viata profesională, Hayek a avut norocul de a nimeri mo- 
mentul potrivit. Nu același lucru se poate spune despre viata sa 
personală. S-a îndrăgostit în tinerețe de o verișoară. Înțelegându-i 
presit intențiile, ea s-a căsătorit cu altcineva. Hayek s-a căsătorit 
la rândul său, s-a mutat în Anglia, și a devenit tată. După război, 
a călătorit în Austria pentru a-și vizita rudele rămase acolo (cu 
uccastă ocazie s-a întâlnit în tren cu vărul său Wittgenstein, care 
călătorea cu un scop asemănător) si a aflat că prima sa iubire se 
considera din nou liberă să-l ia în căsătorie. Hayek a hotărât că nu 
avea altă posibilitate decât de a cere divorțul, oricât de mari ar îi 
fost, pentru el si familia lui, durerea imediată și prețul de plătit. 

Având în vedere suferințele îndurate atunci de Hayek din 
partea societăţii londoneze și a unora dintre apropiații săi, este 
curios că nu a scris niciodată despre celălalt aspect al tradiției 
morale: puterea de a exclude și de a izola. Publicarea Drumului 
către servitute l-a separat de majoritatea economiştilor de pro- 
{esie. Scandalul divorțului îl va separa de fostul său anturaj. 

A făcut ceea ce alti proscrisi făcuseră înaintea lui: s-a dus în 
America si a scris o constituţie a libertății. 


„Este probabil că la începutul acestei perioade au devenit 
conștienți de discuţiile scandaloase al căror subiect erau ei, s-au 
deprins să fie atenţi şi s-au retras aproape complet din societate... 
Situația și înclinațiile naturale ale ambelor părți trebuie să fi 
conlucrat de la bun început în a face situaţia femeilor și poziția 
lor în căsnicie unul dintre subiectele principale ale interesului 
public.“ Astfel scrie Hayek despre Harriet Taylor si John Stuart 
Mill ( John Stuart Mill and Harriet Taylor, p. 110). Studiul asupra 
lui Mill a evoluat din cercetarea istorică inițiată de Hayek pe tema 
abuzului rațiunii. Ediţia, îngrijită de Hayek, a scrisorilor dintre 
John Stuart Mill si Harriet Taylor, subintitulată „prietenia lor si 
căsătoria care i-a urmat“, este fascinantă din mai multe privințe. 
Este un document important pentru teza lui Hayek care considera 
că evoluţia către socialism a început în Anglia cu Taylor și Mill. 
Dar în același timp ediţia îl arată pe Hayek cu totul în largul său 


33 


in tara de adoptie, reunindu-si inzestrarile de istoric, erudit si anti- 
car (era un pasionat colecționar de cărți) pentru a realiza o mărturie 
a unei relații care merge până în inima culturii engleze. Volumul 
este de asemenea fascinant pentru că Hayek scrie despre rădăcinile 
foarte intime ale relaţiilor umane, conținutul, cum s-ar spune, al 
unora dintre valorile subiective care propulsează evoluţii econo- 
mice și politice. Acestea sunt fapte complexe, ireductibile — în 
metodologia pozitivistă — la măsurătoarea obișnuită. 

În 1954, Hayek a primit de la Fundaţia Guggenheim o bursă 
care i-a permis să petreacă, alături de soţia sa, câteva luni reconsti- 
tuind călătoria pe care Mill o făcuse prin Italia si Grecia cu exact 
o sută de ani în urmă. S-au abătut o dată de la itinerariul lui Mill, 
mergând în Egipt, unde Hayek a susținut prelegerile despre „The 
Politic Ideal of the Rule of Law“. Reîntors la Chicago, în toamna 
anului 1955, Hayek avea clar în minte planul pentru The Consti- 
tution of Liberty. 


„Este adevărat, asa cum nu au încetat să afirme toţi 
marii apostoli ai libertăţii, din afara școlii rationaliste, că 
libertatea nu a funcționat niciodată în lipsa unor convingeri 
morale adânc înrădăcinate, iar coercitia poate fi redusă la 
minimum doar acolo unde, de regulă, ne putem aștepta ca 
indivizii să se conformeze voluntar anumitor principii. 

Există un avantaj de pe urma respectării unor astfel de 
reguli fără a fi supus coercitiei, nu doar pentru că în sine 
coerciţia este rea, ci pentru că este adesea de dorit ca 
regulile să fie respectate doar în cele mai multe din cazuri, 
iar individul să le poată transgresa atunci când i se pare că 
merită să-și asume oprobriul pe care îl va provoca gestul 
său. De asemenea, este important să varieze intensitatea 
presiunii sociale si forța obiceiului ce asigură receptarea 
regulilor. Această flexibilitate a regulilor voluntare este cea 
care permite evoluţia graduală și creșterea spontană în sfera 
moralei, cea care lasă experienţa suplimentară să conducă 
la modificări și îmbunătăţiri.“ 


Iată ce scria Hayek în Constitutia libertății, carte publicată 
pe 9 februarie 1960. 

The Sensory Order 


Lui Hayek îi fusese oferită o poziţie la Universitatea din 
Chicago. John Nef a rememorat împrejurările (Search for 
Meaning, p. 37): 


„Călătoria mea in Anglia, unde i-am întâlnit la Londra 
pe T. S. Elliot si Friedrich Hayek, mi-a îngăduit să fac 
aceste două importante numiri în Comitetul pentru Reflec- 
tie Socială. Hayek a acceptat o catedră permanentă, pe care 
o va ocupa aproape cincisprezece ani. Departamentul de 
Economie a salutat legătura lui cu Reflectia Socială, desi 
cu patru ani înainte economiștii se opuseseră numirii sale 
la Departamentul de Economie, în mare parte din cauză că 
popularitatea Drumului către servitute nu li se părea demnă 
de un universitar care se respectă. Cât timp Hayek nu era 
recunoscut ca economist, nu era nimic rău în a-l avea la 
Universitatea din Chicago.“ 


În 1950, Hayek s-a alăturat celor de la universitate ca profesor 
de ştiinţe sociale si morale. Nu venise însă cu mâna goală: adusese 
cu el prima versiune a unui manuscris intitulat „What is Mind?“. 

Așa cum a explicat mai târziu Hayek, „după Drumul către 
servitute, am simtit că mă discreditasem profesional într-o aseme- 
nea măsură, încât nu am dorit să ofensez din nou. Doream să fiu 
acceptat în comunitatea științifică. Să realizez ceva pur ştiinţific 
si independent de opiniile mele economice“ (v. infra, pp. 195-196) 
În istoria intelectuală acesta este un moment stânjenitor. Pregătit 
în sfârșit să-şi dezvăluie replica la ideile lui Aristotel, Locke și Hume, 
Hayek se găsește într-o Lume Nouă care, pentru că și-a demon- 
strat măiestria de a depăși obstacolele ridicate în calea supra- 
vieţuirii spre propria satisfacție, nu are răbdare pentru dificultăți 
epistemologice. 

Hayek a revenit la problema întâlnită pentru prima dată cu 
treizeci de ani în urmă, în Analiza senzatiilor a lui Ernst Mach. 
Hayek își propusese ca prin intermediul impulsurilor nervoase să 

urmărească senzațiile pana la creier, unde ele devin percepții care 
par să corespundă într-un fel „realității“. La a treia versiune, ma- 
nuscrisul devenise The Sensory Order. Hayek a descris evoluţia 
concepţiilor sale în The Sensory Order After 25 Years (p. 289): 


„De la început nu am putut accepta concepția potrivit 
căreia o fibră senzorială ar putea transmite, sau că o celulă 
nervoasă ar putea depozita acele atribute distinctive pe care 
cunoaștem că le posedă fenomenele mentale — le cunoaștem 
nu numai prin introspectie, ci si din observarea comporta- 
mentului altor oameni. Din studiile mele anterioare inte- 
lesesem foarte clar că aceste proprietăţi mentale ar putea fi 
determinate de locul impulsului într-un sistem de relații 
stabilite între toți neuronii prin care au trecut impulsuri. 
Acest fapt m-a determinat să interpretez sistemul nervos 
central ca pe un aparat de clasiticare multiplă sau, mai bine 
zis, ca pe un proces, desfăşurat pe mai multe niveluri, de 
clasificare continuă și simultană și reclasificare permanentă 
(a mulțimii de impulsuri care îl străbat în orice moment), 
aplicat în primul rând tuturor percepțiilor senzoriale, dar în 
principiu aplicabil tuturor genurilor de entități mentale, 
cum ar fi emoţiile, conceptele, imaginile, impulsurile etc., 
care iau naștere în universul mental.“ 


Concepţia atacată de Hayek — anume că „experienţa începe 
cu receptarea datelor senzoriale ce posedă calități permanente, care 
fie reflectă atribute corespondente aparținând obiectelor exte- 
rioare percepute, fie sunt corelate în mod unic cu astfel de atribute 
din lumea fizică“ (The Sensory Order, p. 165) — isi avea originea 
în afirmaţia lui Aristotel potrivit căreia noi aflăm „esenţa“ lucru- 
rilor și fusese transmisă până la noi prin maxima empirismului 
formulată de John Locke: Nihil est intellectu quod non antea fue- 
rit in sensu. [Nu este nimic în intelect care să nu fi fost mai înainte 
în simţuri). Calea aleasă de Hayek pentru atacul său merge paralel 
cu calea lui Kant si din timp în timp pare să se unească cu ea. 

Dacă studiem atent, vom descoperi că, înainte de Mach, în 
viata lui Hayek au existat... orhidee, si tocmai acest „înainte de“ 

este cheia ordinii senzoriale. După cum ne spune Hayek, urmând 
interesul pentru botanică al tatălui, el a pus „bazele unui ierbar pro- 
priu, şi chiar am început o monografie despre Orchis condigera... 
Botanica sistematică, cu existența uimitoare a claselor clar definite, 
s-a dovedit o educaţie utilă. Dar interesul meu s-a mutat treptat 
de la botanică la paleontologie si la teoria evoluţiei... apoi tata a fost 
suficient de pătrunzător încât să-și dea seama că aveam o minte 
icoretică, fiind mai putin interesat de taxonomie.“ (v. infra, p. 57) 

Clasificările pe care mintea si le insuseste în scopul de a 
ordona senzaţii nediferentiate se ivesc din experiența anterioară. 
„Fiecare senzație, chiar și «cea mai pură», trebuie prin urmare 
privită ca interpretare a unui eveniment în lumina experienţei 
trecute a individului sau speciei.“ Utilizarea unei categorii ante- 
rioare pentru a determina „sensul“ unei senzaţii diferă de utiliza- 
rca pe care Kant o dă unei categorii a priori prin aceea că în cazul 
lui Hayek clasificările apar chiar în cadrul procesului de percepţie 
si nu rămân fixate. Ele nu sunt echivalente cu un principiu sau o 
uxiomă. Si aici rezidă legătura — sau „legarea“ (linkage), în ter- 
minologia hayekiana — cu evoluția ordinilor spontane. 

„Reclasificarea care este astfel efectuată de minte este un 
proces similar cu acela prin care trecem când învăţăm să citim cu 
voce tare o limbă care nu se scrie fonetic. Invatam să atribuim 
valori diferite unor simboluri identice în functie de cum apar in 
combinație cu alte simboluri, și să recunoaștem ca fiind echiva- 
lente grupuri diferite de simboluri fără ca nici măcar să nu obser- 
vam simbolurile individuale“ (The Sensory Order, p. 69). 


A fost cartea un eșec? De la publicare încă, ea pare să fi 
rămas în mare măsură necitită; chiar specialiștii în Hayek, con- 
stienti de importanţa ei, o citesc mai mult din obligaţie. La început 
au existat recenzii favorabile, dar chiar si în cele mai apreciative 
se poate observa că în fata cărții se deschidea un drum greu. După 
cum a remarcat Hayek cu multi ani mai târziu, „În ce. priveşte 
psihologia, cu sunt de fapt o fantomă din secolul al XIX-lea“. 

Tendinţa modernă către specializare se accelerase, în special 
în universităţile americane. Argumentul lui Hayek din The Sensory 

Order a dat o lovitură mortală behaviorismului pe atunci domi- 
nant în psihologia academică. Hayek a fost trecut cu vederea de 
ceea ce se va dovedi a fi o evoluţie nefavorabilă în stilul si continu- 
tul cercetării academice desfășurate în epistemologie și psihologie. 
(În afara universităților, marele public continua, ca întotdeauna, 
să exploreze fenomenele mentale în acelaşi mod foarte intuitiv. 
Dacă Hayek ar fi scris despre elemente „extrasenzoriale“ și nu 
„presenzoriale“, probabil ar fi fost invitat încă o dată într-un 
turneu de conferințe.) 

„Când un expert precum Hayek, oricât de reputat ar fi în 
domeniul socio-economic, scrie un tratat despre percepții, gestul 
lui îi va face pe mulți să ridice din sprâncene sau să privească in 
gol“, a scris un recenzent, ilustrând legătura dintre obiceiuri și 
limbaj. Chiar și cea mai favorabilă recenzie, publicată de Edwin 
G. Boring în Scientific Monthly, l-a făcut pe Hayek responsabil 
de un esec evident: 


„Chiar când are dreptate (si aceasta, trebuie să recu- 
nosc, se întâmplă aproape tot timpul), iti dorești ca Hayek 
să fi efectuat o parte rezonabilă din munca de a stabili legă- 
tura între gândirea lui și cea a predecesorilor. Teoriile fizice 
ale minții si conștiinței și teoriile relationale nu sunt noi, iar 
oamenii ar dori să li se prezinte nu doar conținutul minţii lui 
Hayek, ci si teoria sa din perspectiva istoriei gândirii stiinti- 
fice desfășurată în acest domeniu. Cu toate acestea, dati-mi 
voie să adaug, la această observație — că opiniile lui Hayek 
au antecedente — faptul că sunt sigur că nimeni nu s-a achi- 
tat nici pe departe atât de bine de această sarcină.“ 


În 1956, când, la Universitatea din Chicago, s-a sărbătorit cea 
de-a douăzeci și cincea aniversare a inaugurării Clădirii de Cerce- 
tare în Științe Sociale, Hayek a susținut o prelegere intitulată 
„The Dilemma of Specialization“. Nu a putut decât să-și pledeze 
propriul caz: ,,Cu siguranță n-ar trebui să manifestăm altceva 
decât admiraţie pentru universitarul matur care este dispus să-și 
asume riscul serios de a ignora granițele specializării pentru a se 

aventura in intreprinderi fata de care nimeni nu se poate declara 
cu totul competent“ (Studies in Philosophy, Politics and Econo- 
mics, p. 127). 


Legătura vitală dintre The Sensory Order si nucleul teoriilor 
economice și politice ale lui Hayek apare chiar mai pregnantă în 
escurile de mai târziu, în special în „The Theory of Complex 
Phenomena“ și în „Rules, Perception and Intelligibility“, pe care 
Hayek le-a scris pentru a extinde implicaţiile filozofice ale lucrării 
The Sensory Order. 

Argumentele pro și contra eficacitatii planificării centralizate 
de care socialismul are inevitabil nevoie depind de întemeierea 
epistemologică a capacităţii de a prezice consecințele acțiunilor. 
După cum afirmă clar Hayek în eseul său „Degrees of Expla- 
nation“, în timp ce este evident posibil să prezicem cu precizie 
fără să putem controla, cu siguranță nu vom fi capabili să con- 
trolăm cursul evenimentelor într-o măsură mai mare decât cea 
în care putem prezice rezultatele acţiunilor noastre. O limitare a 
predictiei implică prin urmare o limitare a controlului, dar nu 
viceversa“ (Studies, p. 18). 

Pentru a dovedi limitele capacităţii de a prezice acţiunile 
umane, Hayek a dezvoltat o teorie a fenomenelor complexe, care 
admite posibilitatea de a prezice pattern-uri — asociaţii recurente 
ale unui lant de efecte cu cauze limitate — dar nu si posibilitatea 
de a prezice evenimentele individuale din cadrul acelor pattern- 
uri. Ceea ce le permite indivizilor si grupurilor să funcționeze in 
ciuda limitelor predictiei este evoluţia regulilor de percepţie, care 
permit acțiunea imprevizibilă. Un exemplu ar fi regulile grama- 
ticale care permit formarea enunţurilor, înțelesul oricăruia dintre 
ele fiind imprevizibil. 

În 1960, Hayek i-a scris lui Popper despre cercetarea sa în 
curs: „Deși nu intentionez să mă concentrez în principal asupra 
metodologiei, noua perspectivă asupra teoriei economice pe care 
o urmez și care s-ar putea finaliza într-o carte cu acest titlu și-a 
aflat inevitabil începutul într-o încercare de a-mi reformula opi- 
niile cu privire la natura teoriei economice, iar concepția regula- 


39 


ritatilor de nivel mai inalt pe care mi-am format-o atunci continua 
să mă preocupe si pare să nu se reducă la domeniul economiei, 
având implicaţii mult mai largi.“ De fapt, el îi scrisese lui Popper 
încă din 1952 despre începuturile acestei cercetări. Obiectia prin- 
cipală a lui Popper fata de The Sensory Order era că aceasta con- 
stituie o teorie cauzală a minţii, pe care Popper nu o considera 
posibilă. Hayek i-a răspuns: 


„Ai considera ceea ce eu numesc o «explicaţie numai 
a principiului» o explicaţie cauzală sau nu? Dacă argumen- 
tul tău ar intenţiona doar să dovedească faptul că niciodată 
nu putem explica de ce la un anumit moment au loc cutare 
sau cutare senzaţii, procese mentale etc., aș fi de acord. 
Dacă, pe de altă parte, intentionai să negi că se poate ex- 
plica în ce fel procesele fizice pot fi aranjate în tipul gene- 
ral de ordine care este caracteristic fenomenelor mentale, 
nu m-aș lăsa ușor convins. Desigur, analiza pe care eu o fac 
unei probleme particulare ridică probleme filozofice cu 
cele mai largi implicaţii. De luni de zile mă gândesc uimit 
la ceea ce abia acum mi se pare a fi cea mai generală pro- 
blemă dintre toate, pe care momentan mi-o descriu ca dis- 
tinctia dintre ceea ce putem spune «într-un sistem» și ceea 
ce putem spune «despre un sistem». Sunt convins că aceasta 
este o problemă cât se poate de importantă, fiindcă, din 
momentul în care am început s-o văd clar, am întâlnit-o 
permanent în tot felul de conexiuni; dar, deși am făcut câțiva 
pași înainte, rămâne totuși una dintre cele mai dificile si 
incomplete probleme de care m-am ocupat vreodată.“ 


Hayek avea dreptate în ambele privinţe. Problema lucrurilor 
pe care le putem spune într-un sistem și despre sistem este foarte 
importantă si ea este dificilă si incompletă. El a făcut o încercare 
îndrăzneață de a aborda problema începând o lucrare despre 
„Sisteme în sisteme“. Când a aflat că nimeni nu-i putea urmări 
discursul a abandonat. Pentru a doua oară în viata, Hayek și-a 
abandonat cercetarea despre natura înțelegerii umane și a revenit 
la studiul dreptului. 

Hayek nu s-a simţit niciodată în largul sau la Chicago. Păstra 
o inaşină într-un garaj din Paris si de câte ori era posibil revenea 
în Alpii săi dragi. Auzul îi slăbea tot mai mult, ceea ce făcea con- 
versatia imposibilă. Renuntase complet să mai meargă la teatru. 
Dar mai îngrijorătoare erau atacurile de depresie de care suferea 
începând cu anul 1960. 

- Hayek a facut un efort deosebit de a reinfiinta in Viena un cen- 
tru, care urma să fie numit Institutul de Studii Umane Avansate, 
pentru acea viata intelectuală care dispăruse o dată cu războiul 
si care-i lipsea atât de mult. El, Popper și Sir Ernst Gombrich ar 
(i fost figurile sale centrale. Dar opoziția venită din partea Univer- 
sitatii din Viena a descurajat potenţialii sponsori, in special Fun- 
datia Ford, care şi-a înființat propriul său tip de centru pentru 
propriul său tip de științe sociale. Este inutil să spunem că nu a 
recreat Viena pierdută. 

În iarna 1961-62, Hayek a primit oferta de a profesa la Uni- 
versitatea din Freiburg (în Breisgau, Germania). Oferta conţinea 
© propunere atractivă pentru o pensionare ulterioară, iar el a 
acceptat-o. Cu excepţia unui interludiu nefericit la Salzburg între 
unii 1969 si 1977, Hayek a rămas în Freiburg pentru tot restul vieții, 
petrecându-și verile în munţi, la Obergurgl. 


La Bretton Woods, Keynes îi convinsese pe americani că era 
nevoie de un aparat financiar international care să salveze lumea 
de la încă un dezastru; în realitate, acest aparat era conceput să stă- 
vilească ruina financiară a Angliei; în 1973, sistemul Bretton Woods 
s-a prăbușit complet. Valoarea lirei căzuse o dată cu imperiul, iar 
acum dolarul, descatusat de ultimul vestigiu al etalonului-aur, îi 
călca pe urme. Desi panaceurile keynesiene își pierdeau rapid 
credibilitatea în fața inflației și șomajului simultane, atracţia so- 
cialismului, în special în universităţi, nu părea să slăbească. 

În 1974, lui Hayek i-a fost acordat premiul Nobel pentru eco- 
nomie. Prima reacție a multora dintre cei care alcătuiau publicul 
interesat a fost uimirea că Hayek era încă în viata. Apoi, amin- 
tindu-și că odată el argumentase împotriva teoriilor lui Keynes, 
unii dintre ei au devenit interesați de ceea ce Hayek avea de spus. 

EI a apărat convingător ideea pieţei libere ca fundament necesar 
pentru o societate liberă. De asemenea le-a oferit un argument 
pentru denationalizarea banilor, prin care propunea ca pentru men- 
ținerea valorii banilor să se utilizeze o piaţă liberă. Din moment ce 
guvernele se dovediseră incapabile să facă acest lucru, propunerea 
lui Hayek merita cu siguranță să fie luată în considerare. Dar 
bancherii fuseseră pentru un timp atât de lung creaturi ale regle- 
mentării guvernamentale încât uitaseră ce era o piață. 

Piaţa va învinge, oricât de adânc în subteran trebuie să meargă 
ea. Concepţia lui Hayek despre piață, despre ordinea spontană a 
instituțiilor sociale, nu are nevoie de justificare sau întărire. Asa 
este viata. Este nevoie numai de răbdare. Zidurile se prabusesc 
întotdeauna. 


Privind în urmă 


Nu toate granițele care ne separă sunt atât de brutale și de 
urâte ca Zidul Berlinului. Unele sunt la fel de simple precum pre- 
ferinta pentru măsurătoarea in inci mai degrabă decât în mili- 
metri, sau precum preferința pentru Bach în defavoarea rockului. 
Și totuși, totul se schimbă. După cum a evidenţiat Hayek, sarcina 
teoriei economice este de fapt de a explica cum ne adaptăm la 
ceea ce este incognoscibil. Ar trebui să ne imaginăm, spune el, 
economia „ca o curgere şi nu ca o forță echilibratoare, după cum 
ar trebui, literal, să ne gândim în termenii factorilor care deter- 
mină mișcarea unui curs de apă într-o albie foarte neregulată“ 
(v. infra, p. 189). 

Realizarea lui Hayek este aceea de a fi demonstrat că teoria 
economică, ca orice altă teorie a comportamentului social, este o 
teorie a evoluției. Prin aceasta el a repus studiul comportamentului 
social pe fagasul pe care îl urmase la început (ca exemplu avem 
Explicatia evolutiei limbajului, a lui Sir William Jones, si Avutia 
Naţiunilor, a lui Adam Smith), care îi dăduse lui Darwin ideea 
de a explora posibilitatea schimbării evolutionare prin selecţie 
naturală ca mijloc de a explica diferențierea speciilor vii. Se uită 

câteodată că Darwin considera că adaptarea demonstrată de tufa- 
fisuri în habitatul sărac al mlaștinilor putea combate predicțiile 
sumbre ale lui Malthus, și anume că populaţiile vor creşte peste 
mijloacele de supravieţuire. Malthus ajunsese la prognoza sumbră 
potrivit căreia fecunditatea va depăși inevitabil productivitatea, 
meditand timp îndelungat la soarta Irlandei. Ricardo l-a urmat pe 
Malthus, acceptând drept cadru al discuţiilor despre teoria econo- 
mică o economie conceptual asemănătoare cu o insulă, în care 
numai repartizarea venitului putea fi în vreun fel determinată. 

Convenţia de a trata subiectul teoriei economice ca o entitate 
usemănătoare unei insule a persistat. O data ce se asumă un sistem 
închis, se poate ușor adopta o ipoteză a echilibrului împrumutată 
din mecanică și, mai mult chiar, din fizică. Scopul care trebuie 
atins este predictibilitatea într-un astfel de sistem. 

Din nefericire pentru teoria economică, s-a neglijat răspunsul 
dat de Darwin lui Malthus si Ricardo a fost urmat. Vor mai trece 
multi ani până să se poată observa că starea precară a irlandezilor 
se datora poziţiei nefericite a țării lor în Imperiul Britanic. În Statele 
Unite există un mare număr de irlandezi, dar pentru a suprapopula 
Lumea Nouă ar fi nevoie de fertilitatea mai multor rase. Dacă se 
modifică granițele unei societăți sau ale unui sistem, se schimbă 
comportamentul societăţii sau al sistemului. Aceste graniţe pot 
uvea oricâte dimensiuni: timpul si spaţiul, desigur, dar dimen- 
siunile cunoașterii sunt nemărginite; orice modificare, survenită 
în cunoașterea noastră, a oricărui element din interiorul sau din 
exteriorul sistemului necesită o rearanjare a întregului sistem. 

Tragedia secolului XX a fost ruinarea unui număr imens de 
oameni, victime a ceea ce Hayek a numit trufia fatală (the fatal 
conceit) a socialismului — încercarea de a proiecta și controla 
destinul societăților. Inevitabil, eşecul proiectului în Uniunea 
Sovietică şi în alte tări comuniste a dus la creșterea controlului, 
ceca ce însemna controlarea cunoașterii prin închiderea siste- 
mului. Mai ușor de deplâns decât de descris, după cum a scris o 
dată Gibbon, este soarta Cubei, nu a Irlandei. Nici un om nu este 
o insulă. Nici măcar insulele nu sunt oameni. 

Evenimentele au demonstrat argumentul Jui Hayek. El a ata- 
cat idealul constructivist al controlarii societatii atacand bazele 
epistemologice ale posibilitatii de a controla; a demonstrat ca nu 
este posibilă predicția reacțiilor la schimbări survenite în sistemele 
economice și sociale. Evoluţia unor ordini spontane, cum ar fi 
piata liberă, este mijlocul prin care diversitatea adaptării la mediul 
schimbător devine posibilă. Totusi, trebuie să recunoaștem că argu- 
mentul lui Hayek a fost rareori auzit. Facultatile de științe sociale 
din lume erau mai dornice să predea Marx decât Hayek. In Statele 
Unite, economia a devenit ruda mai săracă a matematicii. 

Concluziile lui Hayek sunt acum virtual incontestabile. Dar 
un argument îndreptat împotriva predictiei, adică un argument 
îndreptat împotriva posibilităţii de a prezice cu certitudine un 
răspuns la orice modificare a condiţiilor sociale sau economice, 
nu poate demonstra în același timp că orice încercare de a plani- 
fica sau controla un proces va duce la esec. Un plan poate reuși 
pur si simplu din noroc. Nu putem prezice că un plan va reuși, 
nici că nu va reuși. Astfel, constructivistii au o portita de scăpare 
logică. Hume trăiește. 

Întotdeauna intelectualii au invocat ca argument ultim validi- 
tatea a priori a principiilor sau premiselor iniţiale. Într-o mare de 
incertitudine, cântecul sirenei nu-i aparţine lui Circe, ci certitu- 
dinii. Hayek a navigat periculos de aproape de aceste stânci. 


Privind înainte 


Mare parte din scrierile lui Hayek au fost un proces de de- 
marcatie. El a demonstrat efectiv că cele mai multe dintre insti- 
tuțiile noastre sociale, cum ar fi limbajul si banii, nu sunt nici 
produsele invenţiei umane deliberate, nici elemente ale mediului 
natural, precum vântul si gravitatea. În The Sensory Order, Hayek 
a demonstrat că la rădăcina ordinii sociale stă un proces de evo- 
lutie care înaintează de la clasificarea regularitatilor observate la 
formarea regulilor, care permit interacțiunea elementelor (dimen- 
siunilor) unui sistem în clasificări de o complexitate crescândă. 

Procesul de evolutie este potential deschis, iar efectele la orice 
moment de timp dat vor fi incerte si imprevizibile. 

Hayek a scris The Sensory Order înainte de a se fi descoperit 
structura ADN-ului. Acum este mai ușor să trecem cu vederea 
originalitatea concepţiei sale; este de asemenea mai ușor s-o inte- 
legem. Însăși baza vieţii biologice, care evoluează prin reprodu- 
cerea genetică, urmează principiile lui Hayek. Producerea pro- 
leinelor, controlată de genele individuale, se face după „reguli“ 
unaloage „regulilor“ limbajului. Combinatiile posibile ale unui 
umăr finit de aminoacizi pot determina un număr infinit de pro- 
teine. Acestea, la rândul lor, interacționează în ordini din ce în 
ce mai complexe, formând organisme care la rândul lor interac- 
ționează după „reguli“ ale atracției si respingerii. La un anumit 
moment al acestui proces, vom putea trage o linie de demarcaţie 
între „regulile“ naturii si evoluţia regulilor care produc ordini 
sociale spontane. Problema este unde tragem linia. 

Hayek s-a îndepărtat de teoria darwinista în două puncte cheie. 
Fl argumentează că ordinile spontane se creează prin selecția de 
grup (Și nu prin mutație individuală), şi prin urmare acele carac- 
teristici dobândite trebuie să fie transmisibile. Deşi aceste două 
propoziții conduc la explicaţii critice, ele nu evită pericolul princi- 
pal al teoriilor evoluționiste, și anume caracterul lor tautologic. 
Supravietuirea este singura măsură a adaptării reuşite, dar supra- 
victuirea nu asigură o măsură a reuşitei vreunei adaptări. Nimic 
nu reușește mai bine ca supraviețuirea, cu precizarea „astăzi aici, 
mâine dispărut“. Intrebati orice dinozaur. 

Cu toate acestea, teoria lui Hayek sugerează că regulile sunt 
cele care supraviețuiesc, nu neapărat grupurile care se formează 
dupa acele reguli. Ar trebui să mentionez că această ipoteză poate 
fi inferata din propunerile lui Hayek; el nu o enunţă explicit. Dar 
dacă adoptăm această măsură de a identifica ordinile spontane 
(mai degrabă decât cele naturale sau proiectate) se evită un număr 
de dificultăți. 

În opera sa târzie, Hayek a alunecat către folosirea regulilor 
pentru a justifica o tradiție morală care s-ar dovedi superioară 
pentru supraviețuirea unor grupuri (nedeterminate) în detrimentul 

altora. Pericolul acestui argument este dezvaluit in replica lui 
Keynes la Drumul către servitute. Keynes a susţinut că o justifi- 
care morală adecvată ar permite utilizarea unor măsuri economice 
și politice care altfel ar fi inacceptabile. Orice încercare de a 
justifica o propoziție morală te expune unui argument de tip 
„boomerang“, un tu quoque care te lasă fără apărare în fata argu- 
mentului că orice asemenea principii a priori, precum principiile 
morale, nu sunt raţional justificabile. La cealaltă extremă, afir- 
matia lui Hayek că mintea nu se poate înțelege pe sine îl face sa 
lase raţiunea să se apere singură, deși el nu permite oponenților 
săi abordarea respectivă. 

Dacă, totuşi, revenim la ipoteza că regulile sunt cele care su- 
pravietuiesc, si nu neapărat grupurile sau indivizii care le adoptă, 
atunci problema poate fi reformulată în termeni diferiți. Atunci 
procesul evoluţiei — echivalentul selecţiei naturale în cazul spe- 
ciilor — devine unul de autoselectie. Aceasta sugerează că adap- 
tările reușesc dacă permit unui număr mai mare de oameni să 
comunice între ei si dacă rezolvă mai multe dintre problemele 
mediului lor. Grupul cu ajutorul căruia măsurăm succesul regu- 
lilor adoptate nu este o populaţie fixată. Grupul de vorbitori de 
engleză, de exemplu, variază de la o utilizare la alta si nu este 
niciodată identic cu vreo populatie unică, să zicem, cu locuitorii 
Anglici. Adoptarea unei teorii a autoselectiei va ajuta mult la 
dezamorsarea unor conflicte sociale crescânde precum cele legate 
de prejudecățile multiculturale în instituţii și, în cel mai rău caz, 
„purificarea etnică“ a anumitor regiuni agitate ale lumii. Cu o 
bază autoselectivă pentru formarea organizaţiilor sociale, un 
individ poate participa în oricâte ordini spontane — limbaje, fa- 
milii, pieţe, religii — fără a-și sacrifica identitatea individuală. 


Probabil că cea mai fericită ironie a vieţii și operei lui Hayek 
este că datorită lui avem mai puține motive să nu ne încredem în 
rațiune. 

Ideea susținută de el, că mintea nu se poate înțelege pe sine, 
a derivat dintr-o concluzie principală a The Sensory Order: 
„Propoziția pe care vom încerca s-o dovedim este că orice aparat 

de clasificare trebuie să posede o structură cu un grad mai ridicat 
de complexitate decât cel posedat de obiectele pe care le cla- 
silica (p. 185). 

Dar el a înțeles de asemenea că, exceptând mintea umană, nu 
există o limită a evoluției structurilor de o tot mai mare complexi- 
tate. În eseul său „Rules, Perception and Intelligibility“, Hayek 
a ajuns să înţeleagă că problema era esenţial aceeași ca în alte 
anumite ciocniri filozofice cu paradoxuri și cu problema, după 
cum îi scrisese lui Popper, a ceea ce se poate spune despre un 
sistem din interiorul sistemului. Hayek și-a abandonat cercetarea 
în această direcţie, dar a deschis un drum, asigurând un context. 
în care să poată fi înțeles gradul următor de complexitate. Acest 
nou teritoriu fusese deja parțial cartografiat de lucrarea lui Tarski 
despre metalimbaje și lucrarea lui Bartley despre raționalitate. 

S-ar putea să mai fie nevoie de câteva dezastre economice si 
politice pentru ca lecţia să fie asimilată, dar se pare că învăţăm că 
desi mintea — rațiunea — nu poate impune lumii un pattern creat de 
ca, ea poate descoperi și înțelege pattern-urile din care apare viata. 
Crânditorii din noua disciplină a teoriei sistemelor complexe, chiar 
din acea ramură numită viata artificială (care s-ar putea dovedi a 
nu fi un oximoron), se surprind contemplând ordini spontane cu 
un caracter distinct hayekian. Chiar pe calculatoare, forme com- 
plexe imprevizibile evoluează din seturi de reguli simple. 

Viaţa, au ajuns să înțeleagă acești cercetători, fie ea naturală 
sau artificială, există pe marginea haosului. Hayek este viu. 


Stephen Kresge 


PARTEA I 


VIENA - NEW YORK - VIENA 


Stra-strabunicul meu, Joseph Hayek (1750-1830), este primul 
strămoș pe linie paternă despre care se cunoaşte mai mult decât 
simplul nume. El a obținut, în 1789, titlul de nobleţe neimportant 
(acel „von'“) purtat de atunci de familie. Tatăl său, Laurenz Hayek, 
a lucrat pentru unul dintre marii moșieri de vita nobilă ai Mora- 
viei, la proprietatea acestuia de lângă Briinn (Brno), murind însă 
înainte ca fiul său Joseph să împlinească cinci ani. Când stăpânul 
său a fost numit într-un înalt post guvernamental la Viena, Joseph 
Hayek l-a urmat, iar după ce s-au reîntors în Moravia a devenit 
administrator al proprietăţii acestuia. În respectiva poziţie, Joseph 
Hayek a pus bazele a două noi fabrici de textile în Moravia şi 
Austria inferioară, care, la rândul lor, au condus la înființarea a 
două sate noi. În cele din urmă, el a devenit asociat la aceste 
fabrici si a dobândit o avere substanțială. În Austria anului 1789 
accasta era o realizare însemnată, determinându-l pe Kaiserul 
Joseph al II-lea să-l înnobileze pe Joseph Hayek de tânăr, la 
treizeci și nouă de ani. În titlul său de nobleţe se menţionează că 
atât tatăl, cât și bunicul său au luptat în războaiele sileziene. Doar 
atât știu despre acești strămoși mai vechi. 

Fiul lui Joseph, Heinrich, și-a folosit moștenirea substanțială 
pentru a studia dreptul, apoi s-a căsătorit cu o cântăreaţă înzes- 
(rata, Franziska Zwierzina; a devenit funcționar într-unul dintre 
ministerele Vienei, unde probabil trebuia să lucreze doar două sau 
trei ore în fiecare dimineaţă, și a trăit ca gentleman o viata lungă, 

demnă și confortabilă. Fiul său, adică bunicul meu Gustav von 
Hayek, născut la Briinn, a fost educat la început de profesori par- 
ticulari și mai târziu a frecventat o școală elegantă și la modă 
din Viena, Theresianum, la acea vreme încă rezervată membrilor 
nobilimii. Dar a părăsit şcoala prematur, cu cîteva luni înainte 
de a fi obținut matura necesară pentru a intra la universitate. A 
devenit ofițer de marină si într-adevăr pare să fi fost un tânăr 
marinar dandy. Cel putin așa e înfățișat în cea mai veche fotografie 
păstrată, de pe vremea cînd era cadet în Veneţia (pe atunci bază 
a flotei austriece). 

Spre nenorocul lui Gustav, speranţele sale de a face carieră 
în marină au fost spulberate. Tatăl său Heinrich a pierdut, la 
bătrâneţe, pe când fiul său era în marină, averea de care depindea 
existenţa confortabilă a familiei. Nu cunosc detaliile acestei catas- 
trofe, dar mare parte din bani pare să fi fost deja pierdută în anii 
1860, cu mult înaintea crizei din 1873 în care și-au pierdut averile 
atât de multi oameni din pătura superioară a clasei de mijloc aus- 
triece. Pentru fiu situaţia s-a înrăutățit mai târziu, după ce se căsă- 
torise și își întemeiase o familie, pentru că nu a mai moștenit, 
după cum se așteptase, acea parte a averii inițiale care fusese dată 
mătușilor sale necăsătorite. Astfel că bunicul meu, fie din cauză 
că era pur și simplu nemulţumit cu viata din marină, fie pentru 
a-și permite să se căsătorească (lucru nu uşor de realizat cu salariul 
foarte mic al unui ofițer de marină tânăr), fie din vreun alt motiv, 
a decis, pe când se apropia de treizeci de ani, să părăsească marina. 
Spun „fie din vreun alt motiv“ deoarece se pare că în marină 
dusese o viaţă destul de strălucitoare, care cu greu ar fi putut con- 
tinua fără o avere, si deoarece există o poveste, pe care mi-o 
amintesc vag, despre felul în care tânărul cadet a apărut o dată pe 
promenadă purtând la uniformă o podoabă neregulamentară, fiind 
salvat de la o pedeapsă aparent inevitabilă doar de faptul că ami- 
ralul comandant a apărut în ziua următoare cu aceeași modificare 
la propria uniformă. Gustav s-a întors la studiile sale după ce au 
fost depășite unele dificultăți, apărute ca urmare a plecării pre- 
mature de la Gymnasium, si a studiat istoria naturală și biologia, 

devenind apoi profesor la Gymnasium. Unele din lucrarile sale 
sistematice în biologie au ajuns destul de bine cunoscute. Un timp 
foarte scurt a sperat la o poziție mai bună, deoarece, ca ornitolog, 
€aptase interesul prințului moștenitor Rudolf și fusese însărcinat 
de către acesta cu organizarea, în 1881, la Viena, a primei expo- 
zijii omitologice internationale. Dar speranţele i-au fost spulbe- 
fate in 1889, când prințul moștenitor s-a sinucis. Acest interes 
pentru biologie a fost continuat de tatăl meu, August Edler von 
Hayek, de cei doi frați mai mici ai mei (unul anatomist și celălalt 
chimist), reapărând la fiica mea (care este entomolog). 


Dacă părinţii tatălui meu, oricât de mândri ar fi fost de no- 
bletea si descendența lor, trăiau modest, părinții mamei mele, 
familia von Juraschek — deși proveneau dintr-o familie „mai 
(inără“ si fuseseră innobilati cu o generaţie mai târziu —, făceau in 
mod cert parte din marea burghezie si erau cu mult mai înstăriți. 
Bunicul meu, Franz von Juraschek, fusese profesor universitar si 
tai târziu înalt funcționar, cu o formaţie academică și o reputație 
internațională de statistician. Frumoasa avere a soției sale îi dădea 
posibilitatea să întrețină un standard de viaţă pe măsură. Familia 
von Juraschek locuia într-un apartament magnific, chiar grandios, 
de zece camere, situat la ultimul etaj al casei de pe K4rtnerstrasse 
nr. 55; aveau cel putin trei servitori. Apartamentul era fara indo- 
ială unul dintre cele mai frumoase din Viena, situat vizavi de Operă, 
cu vedere spre Ringstrasse; mai târziu, în 1914, după moartea bu- 
nicului meu, clădirea a fost dărâmată, în locul ei construindu-se 
Hotelul Bristol. Apartamentul bunicilor mei era ca o a doua casă 
pentru mine; acolo am petrecut, nu numai câte o după-amiază de 
duminică la fiecare două săptămâni, dar și perioade mai lungi, 
atunci când părinții erau plecaţi în călătorii, sau în toamna anului 
1912, după boala gravă a tatălui meu. De vreme ce mezinul din 
u doua căsătorie a bunicului, unchiul meu Franz, era doar cu patru 
kau cinci ani mai în vârstă decât mine, marea familie care par- 
licipa la acele reuniuni duminicale conţinea, de la bunici până ia 
cei mai tineri veri ai mei, un șir continuu de vârste. 

Parintii mei se potriveau foarte bine, viata lor conjugala 
parand (si nu numai mie) o viata de neumbrita fericire. Desi in 
primii ani ai căsătoriei lor nu au avut prea multi bani (salariul mic 
al tatălui meu, de curând numit Armenarzt [doctor municipal 
pentru cei săraci, cea mai de jos poziţie în ierarhia Oficiului 
Medical de Sănătate] era la început aproape egalat de venitul 
provenit din mica avere a mamei mele, suma totală ridicându-se 
în 1898 la, cred, două mii de dolari), în cea mai mare parte a vieții 
au avut o situaţie destul de bună. 

De îndată ce câștigarea unor venituri suplimentare nu a mai 
fost o chestiune atât de urgentă, tatăl meu pare să fi abandonat 
orice încercare serioasă de a deschide un cabinet particular și, 
mulțumit să se ridice treptat în ierarhia ministerului de sănătate, 
şi-a dedicat tot timpul liber botanicii pe care o iubea atât de mult. 
Intotdeauna a sperat ca într-o zi să poată renunţa cu totul la medicină 
pentru o catedră universitară de botanică, dar acea zi nu a sosit 
niciodată, iar „Profesor“ nu a fost niciodată mai mult decât titlul 
onorific conferit în mod obișnuit unui Privatdozent cu o activitate 
de câțiva ani. Dar deși această ambiţie neîmplinită l-a îndurerat 
(si probabil datorită ei am considerat că o catedră la universitate 
este cea mai de dorit poziţie dintre toate cele pe care le-as fi putut 
obține), a scris un număr considerabil de lucrări științifice, fiind 
foarte respectat de colegi în domeniul său, geografia plantelor 
(care azi s-ar numi ecologie). Memoria sa remarcabilă i-a permis 
să dobândească o cunoaștere a plantelor aproape ieșită din comun, 
si chiar el obișnuia să remarce, mai degrabă cu regret, că era, într-o 
măsură mai mare sau mai mică, ultimul botanist ce considera că 
treaba lui este să recunoască după aspect cât mai multe plante. 

În ultimii ani ai vieții, tatăl meu devenise un fel de centru social 
pentru botanistii Vienei, care se întâlneau la intervale regulate în 
apartamentul nostru. A murit destul de tânăr, la cincizeci și șapte 
de ani, de o boală de rinichi generată de o otrăvire severă a sân- 
gelui (rezultatul unei bășici la picior, căpătată în cursul unei 
excursii botanice în Oststeiermarkt), de care era aproape să moară 
cu cincisprezece ani mai devreme. Mama mea [Felicitas] a murit 
in 1967, la nouăzeci si trei de ani. 

Părinţii mei, desi niciodată nu au părăsit formal biserica 
romano-catolică, nu aveau credințe religioase. Cu toate că senti- 
mentele lor nu mai erau puternic antireligioase (așa cum, bănuiesc, 
erau cele ale bunicului din partea tatălui si ale atâtor oameni de 
stiință din generația sa), orice dogmă era pentru ei o superstiție 
a trecutului. Nu m-au dus niciodată la biserică. Și, cu toate că de 
îndată ce am început să citesc din plăcere mi s-a dat, ca parte a 
cducatiei mele generale, o Biblie pentru copii, ea a dispărut mis- 
terios când am devenit prea interesat de ea. 

Bineînţeles, la scoala ni se făcea educație religioasă, iar la 
Gymnasium participarea la slujba de duminică era semiobliga- 
torie. Legitimitatea acestei obligaţii era întotdeauna îndoielnică, 
si de câte ori intervenea o excursie duminicală (destul de obis- 
nuită in familia mea în zilele frumoase de primăvară si vară), noi, 
băieţii, pur și simplu nu participam, ceea ce a dus la neînțelegeri 
[recvente cu autorităţile şcolii. Numai pentru un scurt timp, in 
primii doi ani de Gymnasium (adică, pe la zece sau unsprezece 
ani), am manifestat, sub influenţa unui profesor convingător, sen- 
timente religioase puternice. Și îmi amintesc clar chinul credinței 
de a fi păcătuit între confesiune și prima împărtășanie din dimi- 
neata următoare. Dar această etapă a durat numai putin. Până la 
vârsta de cincispreze ani, m-am convins că nimeni nu ar putea 
oferi o explicaţie rațională a intelesului pe care îl dă cuvântului 
„Dumnezeu“, și că, prin urmare, era la fel de lipsit de sens să-ți 
declari credinţa sau necredinta în Dumnezeu. 

Desi aceasta, în linii mari, a rămas de atunci poziția mea, când 
nu sunt provocat evit întotdeauna să ofensez gratuit, fie prin afișa- 
rea lipsei mele de credință, fie numai prin afirmarea acestei lipse, 
alți oameni care nutresc credințe religoase. Pe de altă parte, po- 
zitia mea fata de diferitele biserici creștine a fost într-o oarecare 
măsură ambivalentă. Am simţit că dacă cineva vroia într-adevăr 
o religie, ar fi fost mai bine să rămână la „articolul autentic““, adică 
la romano-catolicism. Protestantismul mi s-a părut întotdeauna 
un pas în procesul de eliberare de superstiții — un pas care, odată 
făcut, trebuie să determine necredinta totală. Totuși, datorită ratio- 
nalității sale aparente, protestantismul permite unei persoane care 

nu ar putea accepta toate doctrinele catolicismului să rămână în 
sânul creștinătății. Cu alte cuvine, am considerat că numai cele 
două extreme erau poziții suficient de stabile; dar de vreme ce eu 
îmi găsisem locul într-una din ele, nu m-am mai preocupat în mod 
special, deși poate că de multe ori am părut inconsistent, simpa- 
tizând intelectual mai mult cu protestantismul, dar admițând 
totuși că, dacă cineva trebuie să aibă o religie, catolicismul e cel 
mai consistent. 


I: Gândirea dvs., în termeni de structură morală — 
conceptul de „conduită dreaptă“ — nu se apropie de o parte 
fundamentală a perceptelor religioase? 


Hayek: Cred că ea atinge problema la care oamenii 
încearcă să găsească o soluție prin religie: problema că în 
lumea înconjurătoare există o mulțime de fenomene ordo- 
nate pe care nu le putem înțelege și pe care trebuie să le 
acceptăm. Într-un fel, am descoperit de curând că religia 
politeistă budistă mă atrage mai mult decât religiile mono- 
teiste ale Occidentului. Cred că adepții acestora ar da dovadă 
de o atitudine admirabilă dacă s-ar mărgini, așa cum fac 
unii budiști, la un respect profund fata de existența în lume 
a altor structuri ordonate, acceptând că nu le pot înţelege 
în întregime si nu le pot interpreta. 

Într-o anumită măsură, sunt ostil față de religiile mo- 
noteiste din cauză că sunt atât de intolerante. Toate religiile 
monoteiste sunt intolerante și încearcă să-și impună crezul 
propriu. Tocmai m-am preocupat putin de atitudinea japone- 
zilor care nu trebuie să aparțină unei religii. Aproape fiecare 
japonez este shintoist într-o privință și budist într-alta, fără să 
existe nici o contradicție. Fiecare japonez se naște, se căsăto- 
reste și este îngropat ca shintoist, dar toate credințele sale sunt 
budiste. Cred că aceasta este o stare de fapt admirabilă. 


Am trecut prin diverse școli, schimbând o dată Volkschule 
[școala elementară] din cauza unei mutări, și de două ori Gym- 
nasium din cauza neînțelegerilor cu profesorii iritati de amestecul 

de inteligenţă evidentă, lene si lipsă de interes pe care il dove- 
dcam. Mă interesau puține dintre materiile de scoala, cu excepția 
biologiei, și îmi neglijam în mod constant temele, bizuindu-mă 
pe faptul că „prindeam“ în timpul lecţiilor destul pentru a mă 
descurca. De obicei, reuseam să acumulez suficient la sfârşitul 
anului, când candidaţilor îndoielnici li se oferea șansa unui exa- 
men decisiv, numit Forsetzungspriifung. Dar o dată, în al patrulea 
an, când nu am luat examenul la nici una din cele trei materii 
importante — latina, greaca și matematica — nu mi s-a mai oferit 
nici măcar această șansă, fiind nevoit să repet anul. Un rezultat 
bun a fost că m-am familiarizat chiar bine cu Homer, și am ajuns 
să cunosc și să apreciez greaca homerică, pentru că în acel an în 
orele de greacă se citea Homer. În 1916, când clasa mea urma să 
aibă din nou dirigintele cu care în 1913 îmi stricasem bunele 
relații, m-am mutat din nou la alt Gymnasium, unde am rămas, 
totuși, putin mai mult de cinci luni, înainte de a pleca în armată. 


Urmându-mi tatăl, primul interes științific s-a îndreptat către 
botanică. Tatăl meu mă câștigase de timpuriu prin colecţia de 
exemplare naturale de diverse feluri — minerale, insecte si flori — 
şi cum deţinea un ierbar de dimensiuni impresionante, editând 
pentru mult timp o flora Exicata [furnizarea și schimbul organizat 
de exemplare rare de plante presate], am avut deseori posibilitatea 
de a-l ajuta, la început adunând plante si mai târziu ca fotograf — 
hobby-ul care între treisprezece și șaisprezece ani mi-a ocupat 
mare parte a timpului liber. De asemenea, am pus bazele unui ier- 
bar propriu, și chiar am început o monografie despre Orchis con- 
digera, un efort în care am fost descurajat în principal de eşecul 
repetat de a găsi un exemplar viu al aceste specii rare (sau, poate, 
doar o varietate?). Botanica sistematică, cu existența uimitoare 
a claselor clar definite, s-a dovedit o educaţie utilă. Dar interesul 
meu s-a mutat treptat de la botanică la paleontologie si la teoria 
evoluţiei. Trebuie să fi avut cam șaisprezece ani când am început 
să consider omul mai interesant, și pentru un timp am cochetat cu 
ideea de a deveni psihiatru. De asemenea, au început să mă inte- 
reseze viata publică și anumite aspecte ale organizării sociale — 

precum educaţia, presa, partidele politice — nu atât ca obiecte de stu- 
diu sistematic cât din dorinţa de a înțelege lumea în care trăiam. 


Regret câteodată că eram prea necopt când tatăl meu, accep- 
tându-mi nemulțumirea intelectuală cu aspectele taxonomice ale 
biologiei și nazuinta către teorie, mi-a înmânat cele două volume 
grele ale cărții lui Weismann, Vorträge über Deszendenztheorie. 
Cartea era cu mult peste puterea mea de înțelegere si de muncă 
susținută. Cred că dacă m-aș fi reîntors la ea câțiva ani mai târziu, 
în momentul în care circumstanţele exterioare mi-au atras interesul 
către fenomenele sociale, aș fi devenit un biolog. Am fost fără 
întrerupere fascinat de subiect, iar activitatea în domeniul respectiv 
mi-ar fi satisfăcut înclinația spre căutarea răbdătoare a faptelor 
semnificative, o înclinaţie care prin natura subiectului este întot- 
deauna zădărnicită în teoria economică, trebuind să-şi găsească 
portita de ieşire în îndeletnicirile ocazionale cu amuzamente bio- 
grafice, genealogice, si altele de această natură. 


16: Educaţia în biologie se datorează Gymnasium-ului? 


Hayek: Nu, e vorba despre ce am învăţat acasă. In- 
fluenta vine de la tatăl meu si de la tradiția familiei de a 
colectiona orice. Am început să tin un ierbar propriu, iar 
prima mea încercare de activitate științifică a fost studiul 
unei presupuse specii de orhidee. Mă întrebam dacă era o 
specie separată sau doar o varietate. Astfel am descoperit 
taxonomia; apoi tata a fost suficient de pătrunzător ca să- 
si dea seama că aveam o minte teoretică, fiind mai putin 
interesat de taxonomie. Mi-a dat, puţin prea devreme, două 
volume despre teoria evoluției. Dacă mi-ar fi dat Weismann 
și DeVries un an mai târziu, probabil aș fi rămas la biolo- 
gie. Dar am fost nemulțumit de munca taxonomică și 
m-am retras treptat. 

Marile tulburări ale războiului m-au făcut să fiu mai 
interesat de economie. La universitate încă ezitam între 
economie și psihologie. Dreptul și economia ofereau șansa 
unei slujbe. După moartea lui Stöhr, nimeni nu mai preda 

psihologie. Cata psihologie stiam aflasem din carti, pentru 
ca nu exista posibilitatea de a invata altceva. 


Desi la scoala ma considerau in general inteligent, dar lenes 
gi cu toate că întotdeauna am citit cu nesat, nu cred că pe atunci 
eram tipul „intelectual“; ambiția mea se îndrepta mai degrabă 
către dobândirea eficienţei în manipularea detaliilor practice ale 
vieții decât către activitatea științifică pură. Fie că era vorba de 
fotografie sau schi, de folosirea cărților sau de diferite feluri de 
calectionare, îmi foloseam inteligența, în mare parte, mai degrabă 
pentru a dobândi diferite tehnici sau pentru a stăpâni bazele teo- 
retice ale activităţilor practice, nu în slujba problemelor intelectuale 
în sine care mă preocupau. Eram foarte doritor să mă echipez în 
vederea obligaţiilor practice ale vieții, să învăţ cum să organizez 
lucrurile și în special propriile mele treburi, pe scurt, să fiu eficient. 
Un timp, modelul meu a fost calul brigăzii de pompieri — așteptând 
în grajdul brigăzii cu harnasamentul agăţat deasupra, gata la pri- 
mul apel, fără să piardă nici o secundă — și încercam sa simplific 
şi să automatizez cât mai mult posibil activităţile cotidiene. 


În timpul celor de-al saisprezecelea si șaptesprezecelea an de 
peregrinare, am dobândit un mare interes pentru teatru, și trebuie 
să fi fost primul interes pe care l-am urmărit consecvent un timp 
şi în care chiar am dovedit inițiativă. Nu numai că am început să 
frecventez Burgtheater, informându-mă asupra istoriei sale, dar 
am început să citesc mult, inclusiv traduceri ale majorității drama- 
turgilor spanioli și francezi din secolele al XVII-lea si al XVIII-lea 
gi ale dramelor antice grecești. (Am cunoscut de mic „clasicii“ 
germani si versiunile germane ale principalelor piese shakespea- 
riene, în parte datorită faptului că tata ni le citea seara.) În anul 
1916 trebuie să fi avut o cunoaștere cuprinzătoare a literaturii dra- 
matice, incluzând autori relativ moderni precum Ibsen si Björnson, 
și figuri mai putin cunoscute precum Hebbel (ediția operelor sale 
complete s-a numărat printre primele mele achiziții importante). 
Eu însumi am început să scriu tragedii, pe teme mai degrabă vio- 
lente si în principal pe teme istorice cu o tentă erotică mai mult 

sau mai putin pronuntata (Adromaca, Rosamund etc.), dar nu am 
terminat niciodată vreo piesă, desi de obicei mă îndreptam spre o 
scenă finală de efect la care mă gândisem deja. 


16: Vă amintiți vreuna din intrigi? 


Hayek: Una dintre ele m-a preocupat destul de mult 
timp. Era o piesă despre Andromaca. Cu toate complica- 
tiile: foarte obscura și numai pe jumătate înțeleasă. Dar se 
încheia cu o scenă magnifica — care într-adevăr ar fi avut 
un mare efect pe scenă — Andromaca este sclava fiului lui 
Ahile, rătăcind de la castel înspre mare, pe o stâncă ce 
înaintează în mare, iar când soarele răsare ea aleargă înspre 
el: „Tu ești, tu ești, Hector al meu“. Și cade în mare. 


În martie 1917, la Viena, m-am alăturat unui regiment de 
artilerie de câmp, si după o pregătire care a durat ceva mai mult 
de șapte luni am fost trimis, ca sergent-major-ofiter-cadet (daca 
imi este permis sa traduc astfel un titlu chiar mai lung), pe frontul 
italian, unde am fost cantonat cam un an. Mi-am pierdut bateria 
pe Isonzo lângă Gorizia, unde aceasta tocmai plecase în urmărirea 
italienilor după bătălia de la Carporetto, și am ajuns-o din urmă 
câteva zile mai târziu si am petrecut aproape tot anul cantonati pe 
malul stâng al râului Piave. O ofensivă abandonată în iunie 1918, 
căderea armatei austro-ungare în octombrie 1918 si cele două 
valuri de retragere au fost cele mai emotionante momente. Spre 
sfârșitul perioadei eram mai preocupați de foame, boală si de zvo- 
nurile privind revolta cehilor decât de luptele adevărate. Asemenea 
celor mai multi dintre camarazii mei, m-am molipsit de malaria 
izbucnită în timpul unei retrageri, asfel încât în cele din urmă 
m-am întors la Viena, spre mijlocul lunii noiembrie, într-o stare 
de slăbiciune (la care contribuise un atac sever de gripă suferit 
în acea vară). 

În şcoala de ofițeri a armatei mi-am dovedit cu adevărat, 
pentru prima oară, că, dacă vroiam cu adevărat, puteam să fac 
lucrurile (fără prea mare efort) la fel de. bine ca și cei mai buni 

dintre colegii mei (lucru de care nici nu ma indoisem vreodata 
serios). Îmi făcea o deosebită plăcere că nu mă simţeam mai putin 
în largul meu decât colegii mei, mai dotați tehnic în privința unor 
amănunte pur tehnologice, ca de exemplu mecanismul de recul 
variabil al unui obuzier, și de asemenea că, în ciuda lipsei oricărei 
înzestrări naturale mai speciale si chiar în ciuda unei anumite 
ncîndemânări care m-a împiedicat să mă remarc ca proiectant sau 
călăreț, precum unii dintre colegii mei, am reuşit printre cei cinci 
sau şase din fruntea listei celor saptezeci-optzeci de cadeți. 

Desigur, într-un fel eram chiar și atunci mai academic, mai 
putin obișnuit cu lumea de fiecare zi (si în special cu femeile), 
mai în largul meu cu cărţile decât cei mai mulți dintre contem- 
poranii mei. Dar acest fapt (exceptând inocenta mea în privința 
unor chestiuni foarte lumești) era totuși mult mai putin adevărat 
despre mine decât despre unul sau doi dintre membrii acelui grup, 
într-adevăr intelectuali și foarte sofisticati. În comparație cu acești 
soldați tineri mult mai maturi, eu eram atunci și aveam să mai 
rămân câţiva ani tot un copil. 


I2: Parcă îmi amintesc ce ati povestit o data. Con- 
duceati retragerea unor trupe. Erati locotenent si ati dat 
peste ceva de-a dreptul interesant... 


Hayek: Nu a fost prea interesant. La retragerea de pe 
Piave, am fost întâi urmăriţi de italieni. Din moment ce 
eram ofițerul telefonic al regimentului — ceea ce însemna 
că-i cunosteam pe foarte puținii vorbitori de germană, 
singurii de încredere în aceste condiții — mi s-a cerut să iau 
un mic detașament pentru regimentul de artilerie, întâi ca 
ariergardă împotriva italienilor care ne urmăreau și apoi ca 
avangardă când străbăteam teritoriul iugoslav, unde din loc 
în loc se găseau trupe care încercau să ne oprească și să ne 
ia armele. În acele împrejurări a trebuit să atac o mitralieră 
care trăgea, după ce luptasem un an fără să fi fost nevoit să 
fac un asemenea lucru. Noaptea, până când să ajung la mitra- 
liera, iugoslavii plecaseră. Dar a fost o experiență neplăcută. 

Interesul pentru istorie si treburile publice, care mi-a lipsit cu 
desăvârșire în timpul copilăriei, a fost desteptat de legătura cu un 
prieten putin mai in varsta, Walter Magg, singurul prieten apro- 
piat pe care l-am avut în acea perioadă. Avea cu doi ani mai mult 
decât mine și era extraordinar de talentat, cu înclinații muzicale 
(spre deosebire de mine), cu o întinsă educaţie literară și o ușurință 
de a scrie care mie, la acea vreme, îmi era cu desăvârșire străină. 
Era matur pentru vârsta lui, ceea ce ne-a îndepărtat pentru o vreme, 
dar eu l-am ajuns din urmă și între 1915 și 1917 el a influențat 
mult evoluţia intereselor mele. S-a înrolat înaintea mea și a murit 
în octombrie 1917 de o boală căpătată în timpul serviciului activ 
la Laibach [Ljubliana], câteva zile după ce eu trecusem pe acolo 
în drum spre bateria mea, fără să-l fi putut vedea. 


r 

Pot să fixez începutul interesului meu definitiv pentru econo- 
mie târziu, în 1916, la o lecție de logică din clasa a șaptea gimna- 
zială, când profesorul ne-a explicat împărțirea aristotelică a eticii 
în morală, politică și economie — care mi s-a părut că acoperă per- 
fect domeniul de care eram interesat. Tatăl meu a fost întrucâtva 
îngrijorat când l-am anunţat brusc că intentionam să studiez „etica“, 
iar câteva zile mai târziu, pentru a mă convinge că într-adevăr era 
un nonsens să mă ocup de asemenea obiecte, mi-a dat patru lucrări 
ale filozofului Ludwig Feuerbach, pe care le cumpărase dintr-un 
anticariat. Trebuie să mărturisesc că acest filozof mi s-a părut plic- 
ticos și numai mult mai târziu mi-a devenit accesibilă filozofia 
serioasă. Nu am aflat, în momentul respectiv, nici ce e cu adevărat 
economia. Lecturile mele constau din pamflete efemere despre 
actualitatea politică, scrise de socialiști sau semisocialiști, de la 
Karl Renner la Walter Rathenau, ultimul dintre aceștia inspirân- 
du-mi primele mele idei economice. (În toamna lui 1917, în 
timpul scurtei permisii pe care mi-am luat-o pentru a obține titlul 
de matura, chiar am dat de bucluc la Gymnasium, când am fost 
descoperit în timpul orei de religie citind un pamflet socialist.) 
Cândva, în 1917 sau 1918, în timpul unei perioade de liniște pe 
câmpul de la Piave, un ofiţer mai în vârstă din bateria mea mi-a 
dat primele mele cărți sistematice de economie; încă mă minunez 

că ele nu m-au îndepărtat pentru totdeauna de subiect. $i totuși, 
m-am chinuit să parcurg cele două volume (scrise de Gruntzl si 
Jentsch), care erau mostre de economie cât se poate de proaste. 


12: De vreme ce proveneati dintr-o familie cu preocu- 
pari in stiintele naturii, cum ati devenit interesat de stiintele 
sociale? 


Hayek: Cred că influenţa decisivă s-a datorat primului 
război mondial, în special experienţei de a fi luptat într-o 
armată „multinațională“, armata austro-ungară. Am asistat 
la prăbuşirea Imperiului din cauza problemei naţionale. Am 
luptat într-un război în care se vorbeau unsprezece limbi 
diferite. Era imposibil ca un asemenea fapt să nu-ţi atragă 
atenţia asupra problemelor de organizare politică. 

În timpul luptelor din Italia m-am hotărât, în principiu, 
să studiez economia. Am fost însă acaparat definitiv când 
am citit Grundsdtze a lui Carl Menger, care mi s-a părut o 
carte fascinantă. Am revenit totuși la studiul dreptului, pentru 
a putea lucra în economie, dar eram la fel de interesat si 
de psihologie. În cele din urmă, a trebuit să mă decid. Cel 
putin economia era formal legitimată de o diplomă, ceea ce 
nu se putea spune despre psihologie. $i din moment ce nici 
nu exista șansa unei slujbe în respectivul domeniu, m-am 
hotărât pentru economie. 


Îmi plănuisem, cel putin din rațiuni practice imediate, să ur- 
mez simultan dreptul la universitate și limbile și problemele. inter- 
nationale la Konsularakademie [o scoala specială pentru viitorii 
diplomaţi] pentru a intra în serviciul diplomatic, obținând even- 
tual, prin intermediul acestuia, un post diplomatic sau politic. Dar 
o dată cu prăbușirea Austro-Ungariei a dispărut si Konsularaka- 
demie, iar aspectul diplomatic al acestui plan a devenit mult mai 
putin atractiv. Dreptul a rămas un obiect de studiu care să îmbine 
cconomia cu o pregătire fie pentru avocatură (,,baroul"), fie, dupa 
cum mi se părea mai probabil, pentru serviciul civil: un post de 
funcționar. 

Desi m-am intors in noiembrie 1918, dupa ce scoala incepuse, 
cu o infecţie gravă de malarie, m-am lansat imediat, cu o energie 
care acum mi se pare uimitoare, atât în diverse domenii de studiu, 
cât si — in primăvăra următoare — într-o viata socială foarte activa. 
Timp de mai multe săptămâni am lucrat din greu în timpul zilei 
si am dansat in mai toate serile, deși în acea iarnă restricțiile de 
lumină cauzate de lipsa de cărbuni au împiedicat ca serile să se 
prelungească prea mult. 

În anii imediat următori războiului, cele două subiecte prin- 
cipale de discutie între studenții Universităţii din Viena erau mar- 
xismul și psihanaliza; în Occident ele aveau să capete mult mai 
târziu importanța binecunoscută. M-am străduit conștiincios să 
studiez ambele doctrine, dar cu cât le studiam mai mult cu atât 
le găseam mai nesatisfăcătoare. Mi s-a părut atunci, și părerea 
mea a rămas neschimbată, că acele doctrine erau în întregime 
nestiintifice, deoarece isi definiseră termenii în asa fel încât ceea 
ce afirmau era cu necesitate adevărat și irefutabil, și prin urmare 
ele nu mai spuneau nimic despre lume. În lupta cu aceste idei, 
mi-am format opinii asupra filozofiei științei care erau asemănă- 
toare, deși bineînțeles mult mai putin clar exprimate, cu cele pe 
care Karl Popper și le formase pe baza aproximativ acelorași 
experienţe; iată de ce nu puteam decât să-i împărtășesc opiniile, 
atunci când a publicat în 1935 (cu câţiva ani înainte de a-l fi 
cunoscut personal) The Logic of Scientific Discovery. 


16: Din câte înţeleg, din 1880-1890 până în 1930, 
Viena a fost o capitală a efervescentei intelectuale. Asa o 
considerați în retrospectivă? 


Hayek: Se poate data cu exactitate. Este vorba despre 
marea reformă din 1867; până atunci, Universitatea din 
Viena nu a fost nimic, nimic. În 1867, ea începe să se dez- 
volte; la sfârşitul secolului atinge un vârf. Apogeul a fost 
între 1890 si/1914. A luat din nou avânt după război, în anii 
1920, dar pe la începutul anilor 1930, Viena apune, nu 
numai în ce priveşte economia, ci in toate privintele. 

I4: Cercetând această perioadă, descopăr că o mulțime 
de oameni ~- atât cei de dinaintea războiului, cât si cei de 
după război — se descriu deseori ca pozitivisti sau antipo- 
zitivisti, $i îmi este greu să ştiu ce anume însemna de fapt 
pozitivismul în acel moment. 


Hayek: Era vorba aproape în totalitate de influenţa lui 
Ernst Mach, fizicianul, si a discipolilor lui. El era persona- 
litatea cea mai influentă din punct de vedere filozofic. Cred 
ca, în acel moment, inițierea mea în ceea ce acum numesc 
cu ezitare filozofie — cred că „metodă științifică“ este o 
descriere mai potrivită — s-a făcut (exceptând ce citisem 
înainte de a intra în armată) prin intermediul filozofiei 
machiene. În domeniul istoriei științei era în general foarte 
bun si domina discuţiile din Viena. Joseph Schumpeter 
fusese pe deplin fermecat de Mach, iar acea figură inte- 
resantă, Moritz Schlick, a devenit profesor de filozofie 
când eu încă eram la Universitate. Era începutul cercului 
de la Viena. la care eu desigur nu am participat niciodată, 
dar ai cărui membri se aflau în strânsă legătură cu noi. 
Există cineva [Felix Kaufmann] care teoretic era membru 
al cercului nostru, Geistkreis, şi de asemenea participa la 
cercul lui Schlick şi la cercul de la Viena propriu-zis, astfel 
încât eram la curent cu ceea ce se întâmpla acolo. 

M-a descumpanit faptul că cercetătorii științelor so- 
ciale, oamenii de ştiinţă în tradiţia lui Otto Neurath, erau 
atât de radicali şi naivi în privinţa economiei; datorită lor 
am devenit conştient de faptul că în științele sociale pozi- 
tivismul inducea în eroare. Datorită poziţiei extreme a lui 
Neurath, mi-am dat seama că pozitivismul nu ar fi potrivit. 
Și mi-a luat, sincer, mult timp să mă eliberez de el. Numai 
după ce am părăsit Vien.., la Londra, am început să gândesc 
sistematic problemele de metodologie a ştiinţelor sociale și 
mi-am dat seama că în acest domeniu pozitivismul conduce 
cu siguranță la concluzii greșite. 

Într-o discuţie avută la Viena cu prietenul meu Haberler, 
i-am explicat că am ajuns la concluzia că pozitivismul 
machian nu se potrivea cu scopurile noastre. Atunci el a 
replicat: „a, există o carte nouă foarte bună, a unui anumit 
Karl Popper, despre logica cercetării ştiinţifice, care a apă- 
rut în cercul pozitiviștilor de la Viena“. Așa că am citit 
cartea lui Popper imediat. Apăruse cu câteva săptămâni în 
urmă. Am descoperit că Haberler fusese indus în eroare de 
contextul în care apăruse cartea. Deși formal provenea din 
acel cerc, ea era în realitate un atac împotriva sistemului. Iar 
eu am fost atât de mulțumit pentru că a confirmat părerea 
pe care mi-o formasem deja, în urma unei experienţe foarte 
asemănătoare cu a lui Karl Popper. Karl Popper este cu 
patru-cinci ani mai tânăr decât mine, așa că nu am aparținut 
aceleiași generaţii academice. Dar mediul în care ne-am con- 
turat ideile era, în linii mari, același — dominat de discuţii 
cu marxistii, pe de o parte, si cu freudienii, pe de alta. 

Amândouă aceste grupări aveau o trăsătură foarte 
iritantă: insistau că teoriile lor sunt, în principiu, irefutabile. 
Îmi amintesc mai ales o întâmplare datorită căreia am rea- 
lizat brusc ce ridicole erau dezbaterile mele cu freudienii: 
ei explicau „ei bine, aceasta se datorează instinctului morții“, 
eu spuneam „dar aceasta nu se poate datora instinctului 
morții“ și concluzia era „ei, atunci se datorează instinctului 
vieţii“. Evident, dacă ai la îndemână aceste două posibi- 
litati pentru a explica ceva, nu există nici o cale de a veri- 
fica dacă teoria este adevărată sau nu. Şi aceasta m-a făcut 
să înțeleg ceea ce a devenit teza sistematică a lui Popper: 
și anume că testul științei empirice este posibilitatea de a fi 
respinsă și că orice sistem care se pretinde irefutabil este 
prin definiţie nestiintific. Eu nu eram filozof profesionist; 
nu am elaborat această idee. Pentru mine era suficient s-o 
fi identificat, iar când am găsit-o la Popper explicit argu- 
mentată şi explicată, am acceptat filozofia popperiană, 
pentru că exprimase clar ceea ce eu crezusem întotdeauna. 

De atunci merg în aceeaşi direcţie cu Popper. În cele 
din urmă am devenit prieteni foarte apropiați, deși nu ne 

cunoscusem la Viena. Am fost de acord cu el într-o măsură 
foarte mare, desi nu întotdeauna i-am acceptat opiniile 
imediat. Popper a avut propriile sale evoluții interesante, 
dar în chestiuni de filozofie sunt în general de acord cu el 
într-o măsură cu mult mai mare decât cu oricine altcineva. 


16: În ce măsură exista în Viena un sentiment al gân- 
dirii libere? Ati putea face o comparaţie cu libertatea de 
gândire şi înflorirea muzicii în Viena, a muzicii lui Mozart, 
Beethoven și Wagner, și a tuturor acestor oameni — s-ar 
putea face o comparaţie? 


Hayek: Nu cred că era vorba într-o măsură atât de 
mare de un sentiment de libertate. Aș zice că în universităţi 
cel mai important lucru era pur și simplu că nimeni nu se 
aștepta să te limitezi la propriul tău domeniu. Cred că am 
dedicat cursurilor din alte domenii și altor oameni la fel de 
mult timp ca și economiei. Formal, studiam dreptul, dar tot 
îmi mai rămânea timp, sau mi-l făceam. Stăteam la univer- 
sitate de dimineaţa până seara, dar treceam de la un dome- 
niu la altul, audiind bucuros prelegeri despre istoria artei 
sau despre dramele antice greceşti sau despre orice altceva. 
Destul de curios, s-a întâmplat ca psihologia să dispară în 
timpul războiului de moarte naturală. În timpul războiului 
au existat doi psihologi eminenti care au luptat şi au murit; 
mai era unul [Adolf Stohr] care se stingea încet, susținând 
încă prelegeri zilnice, dar se vedea că fusese un om stră- 
lucitor care acum făcea eforturi să vorbească — si cu toate 
acestea el era suficient de interesant ca să mă atragă. Si la 
fel li se întâmpla si altora. 

Totul se petrecea într-un moment în care universitatea 
era plină până la refuz cu veteranii care se întorceau din 
război. Erau de trei ori mai multi studenți decât în mod 

normal; dintre aceștia, nouă din zece doreau să-și ia diploma 
cât mai repede cu putinţă. Cu toate acestea, unii dintre noi 
au reuşit, într-o perioadă scurtă, nu numai să obțină, 
precum eu, o diplomă în drept cu notă maximă, dar si să 
studieze multe alte subiecte. Universitatea încuraja această 
practică. Niciodată nu a pus vreo condiţie. 

De asemenea am participat la un număr de alte cursuri 
la care nu aveam dreptul. Mergeam prin toată universitatea, 
experimentând oamenii. Experimentam oameni precum 
faimosul Kammerer — mot: vă amintiți numele, Koestler 
a scris o carte despre el. lată un om care se credea în stare 
să dovedească ereditatea trăsăturilor dobândite. și pentru o 
clipă a devenit foarte faimos. Existau unele persoane foarte 
interesante. Tot la universitate mai activau, în afara celor 
care pot fi numiţi angajaţi, acești Privatdozenten, cu ideile 
lor proprii, care doar aveau permisiunea de a ţine cursuri 
fără să aparțină în nici un fel structurii organizate, dar care 
veneau în încercarea de a-i convinge pe studenți de ideile 
lor. Astfel că diversitatea de care ne bucuram în anii 1920 
la Universitatea din Viena nu avea limite. 


16: Seamănă foarte mult cu Universitatea din Berlin 
de pe vremea lui Marx. Aceeași atmosferă de cafenea, tineri 
străluciți cu diferite convingeri. Desigur, în cazul lor in- 
fluenta precumpănitoare era Hegel, asa cum în timpul dvs. 
era Mach. l 


Hayek: Probabil că aşa stăteau lucrurile. Vreau să 
spun contrastul dintre Universitatea din Viena, asa cum o 
cunoasteam eu, si cea de astăzi este atât de mare încât evit 
să mă duc acolo. În orice altă privință, Viena este minunat 
reinsufletita. Este imbucurator, de pildă, că a devenit pros- 
peră din punct de vedere economic. Aşa cum mi-o amintesc 
eu, era foarte săracă, dar în plină efervescenta intelectuală. 
Cei care predau erau, cu siguranță, oameni de primă mână. 
Aproape toți lectorii erau inteligenti si aveau lucrări ori- 

pinale. Trebuiau să fie asa, dacă doreau să aibă studenți. 
Dacă cineva nu era bun, nu avea nici un student. 


16: Numai în universităţile din Evul Mediu am mai 
iuzit să se întâmple așa ceva. Vreti să spuneti că prelegerile 
într-adevăr însemnau ceva? Studenţii mergeau de fapt la 
prelegeri pentru că erau prelegeri bune. Mă gândesc la cei 
care, precum dvs., mergeau peste tot. Era un lucru obişnuit? 


Hayek: Da, pentru un mic grup dintre noi. Dar în nici 
un caz eu nu eram singurul. Aveam prieteni cu care vor- 
beam, care încercaseră ceva diferit, şi care îmi spuneau că 
merită să mă duc acolo si dincolo, pentru ca ei experimen- 
tau la fel ca si mine. 


I6: Să mă întorc la întrebarea iniţială. Exista vreo 
legătură între ce se întâmpla în Viena, şi deschiderea — dacă 
era deschidere. eu presupun că trebuia să fi fost — și ceea 
ce se întâmpla la universitate, care pare o altă încercare, la 
fel de importantă, în comunicarea de idei? 


Hayek: Universitatea era o lume în sine. La Univer- 
sitate, cel putin la facultatea de drept, deseori aveau loc 
discuţii politice foarte aprinse, la care participau și organi- 
zatiile de socialiști și comuniști. De fapt, chiar si eu, desi 
niciodată nu am fost membru al vreunui partid politic. orga- 
nizasem, în anii studenţiei (între 1918 si 1921), împreună 
cu prietenii mei, un Partid Democratic German, pentru a 
avea o grupare de mijloc între extremele reprezentate de 
catolici, respectiv socialişti si comuniști. Cu toate acestea, 
mi-am sfârșit studiile de drept cu un an înaintea datei ofi- 
ciale, pentru că aveam credite de veteran, ceea ce însemna 
că îmi era permis să-mi duc la bun sfârșit studiile într-un 
timp mai scurt. Și am reușit să o fac, în ciuda unei com- 
plicaţii — m-am întors din război îmbolnăvit destul de grav 
de malarie. Puteam fi și mai sănătos, dar faptul că trebuia 

să petrec fiecare a doua seară acasă, cu temperatura, nu a 
intrat în conflict cu restul lucrurilor. 


În ceea ce priveşte economia, am amintiri destul de detaliate 
atât despre prelegerile la care am participat, cât si despre lecturile 
mele din acea perioadă. Când mi-am început studiile la Uni- 
versitatea din Viena, facultatea de drept era strălucită, deși pentru 
moment științele economice lipseau aproape cu desăvârsire. Printre 
avocați erau mari învățați, precum Wlassak în drept roman și Stooss 
în drept penal; și câţiva lectori străluciți, precum Bernatzik (care 
a murit la mijlocul unei introduceri enciclopedice în științele poli- 
tice, curs la care m-am dus în primul an); si profesori exceptionali 
precum Pisko (drept comercial) și Loeffler (drept penal). 

Câteva luni mai târziu, Friedrich von Wieser, care fusese 
ministrul comerțului în ultimul guvern al Imperiului Austriac, a 
fost numit din nou la catedra de economie, dar nu am avut relaţii 
mai strânse cu el decât în ultimul meu an ca student la universitate 
și în anul imediat următor obținerii diplomei. În acel moment, am 
fost mai puternic influenţat, deși numai pentru un scurt timp, de 
mai tânărul Othmar Spann, numit, o dată cu von Wieser, ca profe- 
sor asistent la catedra de economie politică; la început, el a avut 
cel mai mare succes în atragerea studenților, datorită entuzias- 
mului său, nonconformismului și interesului pentru activitățile lor 
individuale. 


Nu cred că am învăţat prea multe de la Spann, cu siguranță 
nu în acel seminar despre metodologie, primul seminar la care am 
participat vreodată, care se găsea cu mult deasupra nivelului meu 
de înțelegere si care era de asemenea neinteligibil, cred, pentru 
majoritatea celorlalți participanţi. Dar Spann m-a făcut să citesc 
câteva cărți bune, în special cărțile lui Carl Menger, pe care atunci 
nu le dezaproba cu violența de mai târziu, iar din cartea lui Fun- 
dament der Volkswirtschaftslehre am căpătat câteva idei utile 
despre semnificația pe care logica structurii mijloace-scopuri o 
are în teoria economică. Nu ne-am înțeles bine prea mult timp și 
după o perioadă scurtă, în care am fost privit ca unul dintre pre- 

feralii săi, m-a dat afară din seminar spunandu-mi că prin criticile 
mele permanente îi încurcam pe participanţii mai tineri. 


I6: Prima mea întrebare îl privea pe Menger. El nu a 
dorit să publice, și totuși a avut un impact uriaș asupra 
ideilor. Care era caracterul lui Menger, ca profesor sau per- 
sonalitate care a făcut acele idei să dăinuie, deși el scrisese 
atât de putin? 


Hayek: Și eu mi-am pus de multe ori această între- 
bare. Nu-l cunosteam aproape deloc pe Menger. ÎI văzusem 
o singură dată, când avea cam optzeci de ani, marsaluind 
într-o procesiune academică; partea distractivă a poveștii 
este că, mai târziu, când am scris un eseu biografic despre 
el (îi editam lucrările), singura propoziție bazată pe propria 
mea experienţă a fost și singura propoziţie falsă! Pentru că 
făcea o impresie puternică, l-am descris ca fiind înalt, iar 
după aceea toată lumea mi-a spus că m-am înșelat, că el era 
de statură medie. Era atât de impresionant încât, după ce 
l-am văzut, l-am descris ca pe un om înalt! 

La seminarul său, după ce el s-a pensionat, participa 
un mic grup de persoane foarte inteligente — foşti studenți 
care deja ocupau poziții importante — care se întâlneau 
regulat într-o cafenea: un „cerc Menger“. Asta se întâmpla 
în principal în ultimii treizeci de ani ai secolului trecut, și 
pentru că Menger s-a retras în 1903, nu mai rămăsese mare 
lucru din cerc la începutul secolului. În timpul primului 
război mondial, a murit şi cea mai proeminentă perso- 
nalitate dintre studenţii lui Menger, Böhm-Bawerk, și de 
asemenea marele autor de manuale Philippovich. Până si 
un a] treilea, care mi-a fost mai târziu profesor, Friedrich 
von Wieser, părăsise temporar facultatea. Astfel că la 
întoarcerea mea din război, în 1918, nu mai preda nici unul 
dintre cei trei mari profesori. De fapt (temporar și destul de 
Comic), economia căzuse în sarcina unui istoric al econo- 
miei care era socialist și care mai târziu a pus bazele fai- 

mosului Institut marxist-freudian de Cercetare Sociala de 
la Frankfurt. Dar Wieser s-a întors. 


16: Despre cine este vorba? 


Hayek: Numele său era Karl Griinberg. Oamenii de 
la Institutul din Frankfurt erau figurile reprezentative ale 
tradițiilor marxist-freudiene din secolul al XIX-lea. El însuși 
era un istoric al economiei cu înclinații în acea direcție, 
genul de director academic al unei instituții care a devenit 
foarte politică. Dar nu este deloc interesant pentru nol. 
Apoi s-a întors Wieser, devenind profesorul ineu. 


16: Studenţii se întâlneau cu protesorul la cafea? 


Hayek: Într-o situaţie specială pe care o cunosteam 
foarte bine, si anume cursul de dimineaţa devreme. stu- 
dentii veneau la profesor dacă doreau să se consulte cu el. 
Studenţii nu se duceau la cafeneaua de peste drum, desi era 
foarte modestă, pentru că li se părea un loc prea luxos, iar 
cafeneaua Viena, unde puteai sta toată ziua plătind pentru 
o singură ceasca de catea, atrăgea intelectuali de un nivel 
putin mai ridicat decât al studentului de rând; tot în univer- 
sitate se găsea cafeaua studenţească cea mai ieftină. Profe- 
sorul care se retragea după curs la ceasca sa de cafea îi 
primea însă si pe alții. 

Bănuiesc, fără să știu cu siguranţă, că Menger își reunea 
(ca alli oameni mai tineri pe care îi cunosteam) adepţii la 
Kaffee Landmann. dar în cazul lui Menger cel mai impor- 
tant lucru era că nu studenții, ci fostii studenţi se întâlneau 
regulat într-un fel de cerc, discutând politica zilei. Deși 
Menger nu a fost niciodată activ în politica austriacă, el 
avea mare, mare greutate ca influenţă din culise, era şi 
sufletul intelectual al liberalilor din secolul al XIX-lea. Și 
înalții funcţionari care îi fuseseră studenți în anii 1870 
veneau cu regularitate, în anii 1890 si la începutul seco- 
lului, o dată pe săptămână pentru o discuţie cu Menger. 

I6: Ce ne puteţi spune despre seminarul lui Böhm- 
Bawerk? Să discutăm despre el. 


Hayek: Era ceva cu totul diferit. Seminarul lui era cen- 
trul progresului academic. După cum veţi vedea, Böhm- 
Bawerk si Wieser aveau personalități complet diferite. Este 
loarte curios, aveau exact aceeași vârstă, erau colegi de 
scoala, colegi de universitate, cumnati, lucrau în același 
domeniu, mergeau împreună la universitate, dar aveau 
atitudini științifice întru totul diferite. Am scris o dată un 
eseu intitulat „Two Types of Mind“, partial modelat pe 
acest contrast. Böhm-Bawerk își stăpânea perfect subiec- 
tul, știa răspunsul la toate; cunoștea tot ce fusese spus 
înainte, avea o concepţie clară asupra realității. 


16: lar Wieser era enigmaticul. 


Hayek: Cu o tendinta de a simplifica, pentru a evita 
anumite dificultăți. Wieser era o persoană înceată, gândi- 
loare, pentru care nimic nu era simplu, totul era ingrozitor 
de dificil, căruia-i displacea orice discuţie pentru că trebuia 
să dea un răspuns rapid. Mai mult decât orice, el isi dorea 
să gândească. 


16: Se vorbește foarte rar despre studenţii lui Wieser 
şi mult mai des despre studenții lui Böhm-Bawerk. Cum se 
explică acest fapt? 


Hayek: Da; seminariile erau foarte diferite. Semi- 
nariile lui Böhm-Bawerk erau foarte captivante. La ele 
participau, în afara principalilor gânditori originali ai școlii 
sale, mulți dintre socialiștii timpului, persoane ca Otto 
Bauer; aveau loc discuţii violente. Seminariile lui Wieser 
erau liniștite, se expunea o problemă teoretică bine delimi- 
tată — o lucrare pregătită cu grijă, pe care o desfăceau în 
bucățele, dar foarte îndepărtată de orice fel de chestiune de 
actualitate. Seminarul lui Böhm-Bawerk a luat sfârşit înainte 

de primul război mondial. Böhm-Bawerk a murit in 1914 
sau în 1915. Eu am participat numai la seminarul lui Wieser. 
Era interesant dintr-o perspectivă teoretică, dar nu aveai 
nici un motiv de înflăcărare. 


16: Participati la amândouă seminariile? 


Hayek: Eu aveam șaisprezece ani când a murit Böhm- 
Bawerk. L-am cunoscut din întâmplare, pentru că era prieten 
al bunicului meu, al bunicului din partea mamei, iar în anii 
1880 a profesat la Innsbruck. De fapt, s-ar putea să vă 
amuze, cei doi obișnuiau să urce pe munte împreună, și 
era încă posibil în acei ani să-i vezi ajungând primii în 
vârf. Cat timp bunicul a fost în viata, l-am întâlnit pe 
Böhm-Bawerk în casa lui, fără să fi ştiut, pe atunci, ce 
însemna cuvântul „economie“. Böhm-Bawerk era doar un 
prieten apropiat al părinților și bunicilor mei. Mai târziu mă 
întâlneam cu văduva lui, prietenă de-a mamei mele; mama 
îi spunea „mătușă“, pentru că stătuseră câțiva ani împreună 
la Salzburg. 


* 
* * 


Q5: Cu ce v-au influenţat cel mai mult economiștii 
austrieci? 


Hayek: Am fost student direct al lui Wieser si el a 
avut inițial cea mai mare influență asupra mea. L-am 
cunoscut pe [Ludwig von] Mises, în realitate, numai după 
ce mi-am luat diploma. Dar acum îmi dau seama — nu as 
fi avut cum s-o știu atunci — că influența decisivă a venit 
numai din citirea cărții lui Menger, Grundsătze. Probabil 
că am avut multe de câştigat atât din Grundsätze, cât si din 
Methodenbuch, nu pentru ceea ce spun despre metodologie, 
ci pentru ceea ce spun despre sociologia generală. Această 
concepție a apariției spontane a instituțiilor este dezvoltată 
acolo mai frumos decât în orice altă carte pe care o cunosc. 

Este greu de estimat cat de mult datorez faptului ca, aproape 
de la inceputul carierei mele, am intrat in legatura cu un grup de 
contemporani care apartineau cremei intelectualitatii evreiesti a 
Vienei, si care s-au dovedit a fi cu mult deasupra mea in ce pri- 
veste educaţia literară si precocitatea generală. Pentru prima data, 
asupra activitatii mele a inceput sa aiba influenta o anumita 
ambiție de a-mi depăși colegii in realizările lor; si de vreme ce pe 
atunci interesele mele serioase acopereau un domeniu mai larg 
decât ale lor, am reușit să lucrez mai mult decât ei, în același timp 
ținând pasul cu studiile mele de drept si economice și fiind accep- 
tat ca unul dintre puţinii (cam șase) membri remarcabili ai diver- 
sclor seminarii. Nu numai că în cele din urmă am recuperat anul 
picrdut la scoala, ci chiar am obținut titlul de doctor în drept cu 
câteva săptămâni mai repede decât cei mai apropiaţi colegi ai mei; 
si aceasta a fost una dintre victoriile mărunte care m-au asigurat 
că puteam să realizez ceea ce doream cu tot dinadinsul. 


În perioada de după absolvire am câștigat probabil mai mult 
de la acel grup decât în anii de universitate, continuând, la 
sugestia unuia dintre membrii săi — J. Herbert von Fiirth — de care 
m-am apropiat cel mai mult —, să ne întâlnim pentru discuţii la 
fiecare două săptămâni. Aproape toţi ceilalți membri erau avocaţi 
cu puternice interese filozofice, istorice si literare. Aproape toți 
ke află acum în America: Max Mintz, Erik Végelin, Alfred Schutz, 
Walter Fröhlich, Felix Kaufmann și, dintre cei care s-au alăturat 
mai tarziu, Gottfried Haberler, Oskar Morgenstern, Fritz Machlup 
și Friedrich Engel-Janosi. În parte, era același cerc care se întâlnea 
şi în Privatseminarul-ul lui Mises (altă sursă importantă de sti- 
mulare) în momentul în care eu am fost admis în el. 


Un câștig, şi nu cel mai mic, pe care îl datorez acestor prie- 
teni evrei sau în parte evrei este că ei erau mult mai deschişi spre 
lume decât propriul meu cerc, că știau aproape la fel de bine ceea 
se întâmpla în lumea germană si ceea ce se petrecea în viata 
intelectuală a Franței și Angliei. Am aflat nume noi pentru mine, 
precum Bertrand Russell sau H. G. Wells, Proust sau Croce, 

numele unor oameni cu ale căror idei cineva trebuie să fie fami- 
liarizat pentru a putea participa la conversaţia obișnuită. Desigur, 
prietenii mei aparțineau acelei intelectualitati progresiste cu încli- 
natii mai mult sau mai putin puternice către socialism, dar educați 
în spiritul liberalismului secolului al XIX-lea. Ambitiosi si capa- 
bili, aproape fără excepţie păstraseră din Gymnasium cunoştinţe 
mult mai întinse de cultură generală decât mine, și în plus dove- 
deau o stăpânire a limbilor străine si o cunoaștere, cel putin de 
suprafață, a artelor și literaturii, pe care eu nu puteam decât să le 
invidiez. Probabil cea mai prețioasă învățătură dobândită de la 
ei a fost că am înţeles că a te dărui sincer problemelor spirituale 
nu înseamnă a fi neîndemânatic în arta de a te descurca în viata, 
că un talent special într-un domeniu nu este o scuză pentru a nu 
învăța cum să-l folosesti cel mai bine, si că ignorarea oportuni- 
tatilor este, ca orice altă incapacitate de a te face util, rezultatul 
unui fel special de lene sau de dispreţ, născut dintr-o prejudecată, 
fata de o sarcină necesară. Desi în general acești oameni prove- 
neau din familii care erau sau care fuseseră mult mai bogate decât 
a mea și deşi erau solidari în lupta împotriva prejudecatii pe care 
o întâlneau, ei aveau de depășit, un obstacol mult mai mare decât 
un creștin de familie bună la fel de capabil, căruia îi era deschisă 
orice ușă din Viena. 


I6: Antisemitismul l-a împiedicat pe Mises să devină 
profesor? 


Hayek: Vă rog să fiți mai putin iscoditor în privinţa 
acestei chestiuni, pentru că ridică probleme delicate; dar în 
general se crede, si Mises însusi a afirmat-o, că nu a fost 
făcut profesor din cauza antisemitismului. De fapt, bănuiesc 
că nu este totul chiar atât de simplu, pentru că jumătate din 
corpul profesoral era format din evrei, iar problema de 
ce Mises nu a primit o catedră este una foarte ciudată; și 
soluţia mea, care nu cred să fi fost menţionată vreodată, dar 
v-o spun, este că un evreu, pentru a primi o catedră. trebuia 
să fie sprijinit de colegii săi evrei. Orice evreu suficient 

de eminent avea nevoie de sprijin, pentru că numai evreii 
numiți puteau primi o catedră. Dar toţi profesorii evrei erau 
socialiști, iar Mises era antisocialist, astfel încât nu a putut 
primi sprijinul colegilor săi. Aşa că motivul pentru care nu 
a primit catedra nu a fost antisemitismul, ci faptul că nu era 
simpatizat de colegii săi evrei. Este o poveste foarte comică, 
pe care v-o spun cu reținere, pentru că este genul de lucru 
care nu poate fi dovedit. Dar sunt sigur că am dreptate. 

Viena anilor 1920 si 1930 nu poate fi înțeleasă făcând 
abstracţie de problema evreiască. Care nu se referea pur și 
simplu la creștini si evrei, ci la un grup de mijloc foarte 
mare, format parte din evrei botezați, parte din creștini care 
se împrieteniseră cu evreii; si existau puncte de contact 
între grupul pur-crestin si cel mixt, si între cel mixt si 
grupul evreilor, dar niciodată între cele două extreme. Am 
devenit conștient de acest lucru doar relativ recent, când 
am fost întrebat ce personalităţi ale Vienei am cunoscut în 
perioada respectivă. De exemplu. Schrâdinger, da, desigur; 
Wittgenstein, da, desigur; și aşa mai departe. Apoi a venit 
vorba despre Freud, iar eu nu aș fi avut cum să-l cunosc pe 
Freud. De ce? Pentru că aparținea grupului evreiesc, aflat în 
afara domeniului meu de cunoștințe. Aveam multe cunos- 
tinte în grupul mixt, treceam regulat în interiorul lui, dar 
era atât de improbabil să întâlnesc pe cineva din grupul pur 
evreiesc încât mi se pare absurd să mi se spună că trebuia 
să-l fi cunoscut pe Freud doar pentru că era vienez. 


16: N-a fost Freud însuși timp de multi ani Privat- 
dozent? A ocupat vreodată vreo poziţie universitară? 


Hayek: Niciodată. Atât Mises. cât și Freud deţineau 
titlul de „profesor“, însă era doar un titlu. Erau Privat- 
dozenten, aveau dreptul de a preda, și erau numiţi „profesor“, 
dar nu au primit niciodată vreun banut de la universitate. 


16: Ne puteti spune ceva despre relaţia pe care ati 
avut-o cu vărul dvs. Ludwig Wittgenstein? 

Hayek: Nu pot să spun că l-am cunoscut bine, dar 
desigur l-am cunoscut mai mult timp decât orice altcineva 
acum în viaţă [în 1983]. Prima mea amintire datează dintr-o 
zi de permisie, când, în gara de la Bad Ischl [Austria], doi 
tineri recruți în uniformă de artilerie s-au uitat unul la altul 
spunandu-si „Ai o figură foarte cunoscută“. Apoi ne-am 
întrebat „Nu cumva esti un Wittgenstein?“ și „Nu cumva 
esti un Hayek?“. Știu acum că în acea zi în care se reîn- 
torcea pe front, Wittgenstein trebuie să fi avut manuscrisul 
Tractatus-ului în rucsac. Dar atunci nu știam asta. Erau însă 
vizibile multe dintre trăsăturile mentale ale bărbatului matur, 
după cum am aflat în acea călătorie nocturnă de la Bad Ischl 
la Innsbruck, ocazia discuţiei fiind disprețul său fata de 
mulțimea zgomotoasă a ofițerilor, pe jumătate beti, care se 
întorceau pe front; un anumit dispreț fata de lume. 

După aceea nu l-am mai văzut ani în sir, dar am auzit 
multe despre el, pentru că sora lui cea mai mare era o prie- 
tenă apropiată a mamei mele, verișoară de gradul al doilea, 
si ne vizita des. Întotdeauna circulâu zvonuri mărunte 
despre acest tânăr nebun, dar ea îl apăra cu hotărâre, și așa 
am mai aflat câte ceva despre el. 

Am ajuns să-l cunosc însă mult mai târziu, la Cam- 
bridge. L-am întâlnit acolo înainte de război si l-am mai 
văzut în ultima parte a războiului, când a revenit, dar nici- 
odată nu am discutat filozofie adevărată. Tipul său de per- 
sonalitate mi-a făcut o impresie foarte puternică. Ultima 
discuţie pe care am purtat-o cu el a fost despre politică. 
Amândoi ne întorceam de la Viena, dar eu îmi întrerup- 
sesem călătoria în Basel și, când la miezul nopții am intrat 
într-un vagon de dormit, s-a dovedit că tovarășul meu de 
vagon era Wittgenstein. În prima parte a dimineții urmă- 
toare, după ce el a terminat de citit un roman polițist, 
am vorbit despre Viena și rușii din Viena, ajungând astfel 
la o discuţie despre filozofie si probleme etice; era foarte 
dezamăgit de ceea ce aflase despre ruși. Și tocmai când 
discuţia devenise interesantă, am ajuns în port, la feribot. 
El mi-a zis „trebuie să continuăm“, dar era clar că a regretat 

ca si-a deschis inima, pentru ca pe vas nu a fost de gasit, 
si dupa aceea nu l-am mai văzut niciodată. 

Wittgenstein era pe trei sferturi evreu. Dar familia sa 
era complet integrata in societatea vieneza, dupa cum stiti. 
Problema evreiască a devenit acută in Viena numai ca ur- 
mare a imigratiei poloneze. in Viena exista o populatie 
evreiască veche, integrată, in parte de origine locală, în 
parte de origine ungurească sau boemiană; ea era în între- 
gime acceptată și recunoscută. Antisemitismul violent a 
apărut atunci când, înainte de începerea războiului si chiar 
în timpul lui, au venit în Viena evrei polonezi primitivi, 
foarte săraci, care fugeau de ruși. Viena s-a umplut de un 
tip de evreu care nu fusese întâlnit înainte, cu pălărie si 
barbă lungă, așa cum nu se mai văzuse până atunci. Ei erau 
ținta antisemitismului. 


16: Asta se întâmpla în anii 1920 sau 1930? 


Hayek: Evreii au imigrat în timpul marelui război; 
antisemitismul s-a dezvoltat în anii 1920 si 1930, dar 
imigrația a avut loc în timpul marelui război. 


16: Deci consideraţi că faceati parte din acest grup 
mixt... 


Hayek: Nu familia mea; familia mea apartine grupului 
pur creştin; dar la universitate am intrat în grupul mixt. Si 
trebuie să recunosc ca imi displaceau anumite lucruri la 
prietenii mei evrei. Cel mai rău era că mie nu-mi era permis 
să vorbesc despre lucruri evreiești, pe când ei vorbeau tot 
timpul despre asta. Ei se întrebau mereu: „are cutare accent 
evreiesc?“ în schimb, orice cuvânt pe care l-aș fi spus eu 
despre un asemenea subiect ar fi fost pus la inimă. 

În Viena, comunitatea evreiască specula pe marginea 
subiectului [dacă familia mea era de origine evreiască]. lată 
unul dintre aspectele amuzante: fratele meu mai mic, Heinz, 
avea părul negru, desi în orice altă privință trăsăturile lui erau 

mult mai putin „evreieşti“ decât ale mele; si s-a întâmplat ca 
intr-una din verile petrecute la casa de vacanta a familiei 
Schwarzwald sa aud o discutie purtata in cercul evreiesc, 
după sosirea fratelui meu, cum că el ar arăta a evreu. 

Propria mea curiozitate în această privință m-a determi- 
nat să petrec mult timp căutându-mi strămoșii. Am infor- 
matii complete despre cinci generaţii, în toate direcţiile 
posibile. Și de vreme ce s-a întâmplat ca toţi acești strămoși 
să fie primii născuţi, e sigur că provin din părinții lor; asa 
că, atât cât pot urmări în trecut, cu certitudine nu am stră- 
mosi evrei. 


Desigur, trebuia să studiez dreptul, iar economia constituia 
doar un subiect al unuia dintre cele trei examene ce contau pentru 
examinarea finală (în care se acorda titlul de doctor). Și totuși, 
deși am promovat cu rezultate foarte bune majoritatea examenelor 
și profitând de o concesie specială făcută soldaţilor reveniti din 
război, am reuşit să obțin diploma după trei ani (în noiembrie 
1921) în locul celor patru obişnuiţi, principalele mele interese 
erau de mult împărțite între psihologie și economie, mai târziu 
îndreptându-se mai ales spre economie. 

Totuşi, voi spune întâi câte ceva despre preocuparea mai 
scurtă, dar intensă în privinţa problemelor psihologiei fiziologice, 
cărora le-am dedicat o parte considerabilă a energiilor mele în anii 
1919 şi 1920. Această preocupare s-a datorat în principal inte- 
resului meu pentru scrierile lui Ernst Mach, pe atunci foarte la 
modă printre cei din generația imediat anterioară. Citind scrierile 
sale filozofice, am conceput ideea pe care am încercat în van s-o 
explic într-o scurtă lucrare din 1920 și pe care am publicat-o, 
treizeci si doi de ani mai târziu, in The Sensory Order. Pe atunci 
fusesem nevoit să-mi dobândesc practic de unul singur cunos- 
tintele de psihologie, de vreme ce singurul dintre profesori care 
era cât de cât interesat de acest gen de problemă — filozoful Adolf 
Stöhr (un om interesant) — era deja bolnav pe moarte și se ajungea 
greu la el. Atât el, cât și filozoful german Alois Riehl — de a cărui 
activitate eram foarte impresionat Și căruia i-am trimis o versiune 

preliminară a eseului meu — m-au încurajat suficient si astfel am 
perseverat în eforturile mele. În septembrie 1920, când a trebuit 
să încep să studiez sistematic pentru cel mai important examen de 
drept, am pus deoparte acea versiune preliminară a eseului meu — 
pe atunci, credeam că pentru scurt timp; si totuși, până în 1946 nu 
am mai acordat atenție acestei probleme. 

La drept vorbind, am dedicat doar un an academic (1920- 
1921) studiului intens al dreptului modern, si desi cu această ocazie 
am învăţat câte ceva, îmi datorez cunoștințele din acest domeniu 
mai degrabă cursului de trei semestre de istoria dreptului, și în 
principal istoriei dreptului roman, decât acestui an de „tocit“ 
pentru examen. De îndată ce am promovat examenele, m-am în- 
dreptat către economie, căreia i-am dedicat timpul liber permis de 
slujba pe care mi-o luasem încă înainte de absolvire. 

Cândva, în timpul primului an de universitate, cineva m-a pre- 
zentat unui grup de adepţi ai sistemului unic (Bodenreformers) — 
versiunea germană a şcolii lui Henry George, condusă de unul 
Damaschke, și am fost convins să le citesc o lucrare despre teoria 
ricardiană a rentei. Acesta a fost un pas decisiv al inițierii mele în 
teoria economică, probabil întâmplarea care m-a făcut să-mi dau 
seama despre ce era vorba. Teoria ricardiană a rentei m-a fascinat 
imediat, pe când entuziasmul pentru propunerea impozitului unic 
s-a stins repede. Nu-mi amintesc ce defecte i-am găsit atunci, 
pentru că astăzi mi se pare propunerea socialistă cea mai ușor de 
susținut din punct de vedere teoretic, nepractică numai din cauza 
imposibilității de facto de a distinge între potentialitatile per- 
manente ale solului si diferitele tipuri de îmbunătăţire ce i se 
pot aduce. 

În timpul celor trei ani de universitate, am avut (exceptând 
câteva zile petrecute la Miinchen) două ocazii de a vizita o ţară 
străină: o călătorie de șase sau opt săptămâni la Ziirich în iarna 
1919-1920 (când Universtitatea din Viena era închisă deoarece 
lipsea combustibilul necesar pentru încălzire) și trei-patru săptă- 
mâni, în august și septembrie 1920, petrecute la un domeniu din 
Norvegia (în interiorul țării, lângă Hamar și lacul Mjösen). Ambele 
au fost posibile datorită invitatiilor făcute de colegii botanisti ai 

tatălui meu; ei doreau, ca parte a eforturilor generale desfasurate 
în numele copiilor subnutriti austrieci si germani, să-l ajute pe fiul 
unui prieten, recent întors din război, care nu numai că avea 
nevoie să fie bine hrănit, dar și suferea de malarie (boală de care 
călătoria în Norvegia pare să mă fi vindecat definitiv). 

Dintr-o perspectivă intelectuală, călătoria la Ziirich a fost 
destul de importantă pentru mine. Dintre prelegerile pe care le-am 
audiat la Universitatea din Ziirich, în afara celor ale lui Fritz 
Fleiner pe tema legii canonice (printre cele mai strălucite prele- 
geri universitare pe care le-am audiat vreodată), cel mai persistent 
efect s-a datorat unui tânăr care a vorbit pe larg despre o carte 
nouă (Erkenntnislehre). Pronuntia sa elveţiană m-a făcut să cred 
că autorul cărții se numea „Moritschlick“ — și în consecinţă pentru 
un timp nu am putut da de urma cărţii; dar la întoarcerea la Viena 
am descoperit că respectivul autor era chiar recent numitul pro- 
fesor de filozofie Moritz Schlick, primul care m-a convins că 
filozofia putea avea un sens pe care până atunci nu-l găsisem 
decât în lucrările lui Ernst Mach. Tot la Zürich am mai lucrat 
câteva săptămâni în laboratorul lui von Monakow, specialist în 
anatomia creierului, urmărind mănunchiuri de fibre prin diferite 
zone ale creierului uman. Altfel, Ziirich în 1919-1920 mi-a arătat 
pentru prima oară după război ce însemna o societate „normală“, 
Viena aflându-se în acea perioadă în ghearele inflației și foametei. 

Unul dintre motivele pentru care m-am grăbit să obțin diploma 
a fost speranța de a petrece, înainte de a mă angaja,-un an la o 
universitate germană. Max Weber predase la Viena în anul în care 
eu luptam in Italia, astfel că la întoarcerea mea, în anul următor, 
în întreaga universitate se vorbea despre marea sa personalitate. 
Tatăl meu îmi promisese, chiar dacă numai pe jumătate, că după 
obținerea diplomei m-aș putea duce pentru un an la Miinchen. 
Însă Max Weber a murit înainte de absolvirea mea, iar ultimele 
stadii ale inflaţiei nu i-ar fi permis sub nici un chip tatălui meu 
să-mi plătească costurile unui an de studiu în Germania. În con- 
secinta, în 1921, după o lungă vacanţă de vară, am început să-mi 
caut de lucru, iar în octombrie, imediat după promovarea ulti- 
mului examen și înainte de confirmarea diplomei, am început să 

lucrez la biroul guvernamental unde mă recomandase Wieser; 
Mises era unul dintre directorii biroului. Biroul, o agenţie tempo- 
tară înfiinţată pentru a duce la bun sfârșit anumite clauze finan- 
ciarc ale tratatului de pace, se numea Abrechnungsamt [Biroul de 
Deconturi]. 


După ce am intrat in Abrechnungsamt, m-am înscris la uni- 
versitate pentru titlul de doctor rerum politicarum și în vara anului 
1922 am început să lucrez la teză, pe tema teoriei imputării, luân- 
du-mi cea de-a doua diplomă în februarie sau martie 1923, chiar 
înainte de a pleca în America. Deși studiind pentru teză am învăţat 
multe şi deși articolul pe tema Zurechnung [imputarea valorii] este 
o realizare destul de respectabilă, sper că nu au supraviețuit copii 
ale tezei. (Teza exista numai în câteva copii dactilografiate si mi 
Bt spus că Biblioteca Universităţii din Viena, care trebuia să aibă 
v copie la dispoziția publicului, nu îi poate da de urmă.) 


Am întreprins, pe riscul meu, o călătorie în Statele Unite, din 
martie 1923 până în mai 1924, înainte ca bursele Rockefeller și 
altele asemănătoare să fi devenit disponibile pentru studenții 
din Europa Centrală. Hotărâsem că pentru un economist era indis- 
pensabilă o familiarizare cu Statele Unite, iar ocazia a apărut în 
primăvara lui 1922, când l-am întâlnit la Viena pe profesorul 
Jeremiah W. Jenks de la Universitatea din New York. Când i-am 
mărturisit dorinţa mea, el mi-a spus că plănuia să scrie, în anul 
următor, o carte despre Europa Centrală si, dacă aș fi ajuns la New 
York, m-ar fi putut angaja pentru câteva luni ca asistent cercetător. 
Am reușit să economisesc destui bani, în perioada dintre sfârșitul 
inflației din vara anului 1922 si începutul anului 1923, pentru un 
bilet dus la New York; am ajuns acolo cu doar douăzeci de dolari 
în buzunar, numai pentru a afla că profesorul Jenks plecase în va- 
canta lăsând vorbă să nu fie deranjat. După ce am prezentat mai 
multor economişti scrisorile de prezentare pe care mi le dăduse 
Schumpeter (în calitate de preşedinte al Băncii Biederman, care a 
dat curând după aceea faliment), fara ca ei să-mi ofere vreo soluție, 
am început să-mi caut de lucru fără speranțe. 

În acel moment de pronunţată recesiune a comerțului nu 
aveam șanse prea mari, ținând cont și de faptul că abia vorbeam 
engleza; după două săptămâni, când fondurile mele fuseseră în 
întregime epuizate, am fost totuşi acceptat ca spâlător de vase 
într-un restaurant de pe Sixth Avenue, dar nu am mai început 
lucrul, deoarece cu o oră înainte de a mă prezenta la slujbă am 
primit un telefon prin care mi se comunica că profesorul Jenks 
s-a întors si că era gata să mă angajeze. Am lucrat pentru el timp 
de aproape șase luni, primind un salariu de o sută de dolari din 
care cheltuiam șaizeci pentru traiul zilnic, restul economisindu-i 
pentru biletul de întoarcere în Europa. După aceea, Jenks mi-a 
obținut o mică bursa la Universitatea din New York, care aco- 
perea numai taxele școlare, dar din care am reușit să mai trăiesc 
încă două luni (într-un Y.M.C.A.). 

Deși oficial eram înscris la Universitatea din New York, unde 
am început o teză de doctorat sub îndrumarea lui J. D. Magee, 
mi-am forțat participarea la cursurile de la Universitatea Columbia, 
în special la cele ale lui W. C. Mitchell despre istoria economiei 
si la ultimul seminar ţinut vreodată de J. B. Clark — în care eu am 
citit ultima lucrare. 


În timpul primelor șase luni petrecute la New York, pe când 
lucram pentru Jenks la Biblioteca Publică, mi-am folosit timpul 
liber pentru a transforma ideea mea despre imputarea valorii 
într-un articol; Wieser îmi dăduse de înțeles că l-ar putea folosi 
pentru Handwörterbuch der Staatswissenschaften, dar a apărut în 
cele din urmă în Jahrbiicher a lui Conrad. Mă simţeam întrucâtva 
plictisit de subiecte precum teoria valorii subiective sau calculul 
economic în socialism, care la Viena reprezentaseră preocuparea 
mea principală, și căutam un subiect descriptiv potrivit, la elabo- 
rarea căruia să mă pot folosi de călătoria în America. În domeniul 
teoriei pure, fusesem cam dezamăgit de universitățile americane, 
dar în privinţa noilor tehnici dezvoltate pentru analiza statistică 
a seriilor de timp economice am aflat multe lucruri noi. Curând 
am început să adun material pentru o carte despre dezvoltarea 
sistemului federal de rezerve, pe care intentionam să o scriu după 

tcintoarcerea la Viena, dar nu a rezultat decât un articol, în mai 
multe parti, despre politica monetară americană recentă (publicat 
in Zeitschrift fiir Volkswirtschaft) și o conferință despre sistemul 
lederal de rezerve, care a apărut in Österreichische Volkswirt 
| „Die Wahrungspolitik der Vereinigten Staaten seit der Uber- 
windung der Krise von 1920“ si „Das amerikanische Bankwesen 
scit der Reform von 1914“]. 


După ce s-a încheiat activitatea mea in slujba lui Jenks si el 
mi-a procurat bursa de la Universitatea din New York, am lucrat 
un timp pentru Willard Thorp, adunând material despre Europa 
Centrală (Germania, Austria si Italia) pentru Bussiness Annals, 
ocupaţie care m-a învățat multe, atât în privinţa istoriei fluctua- 
țiilor industriale, cât și în privinţa tehnicilor de utilizare a resur- 
selor bibliografice. Thorp și B. H. Beckhart (care lucra la aceeași 
masă cu mine, în camera de cercetare economică a Bibliotecii 
Publice din New York, la cartea sa despre politica ratelor de scont 
adoptată de sistemul federal de rezerve) au devenit tovarășii mei 
obișnuiți sau mai degrabă singurii oameni pe care îi vedeam destul 
de mult si prin intermediul cărora am stabilit legături cu alti tineri 
economiști. 

Sperasem să-mi pot prelungi cu încă un an șederea în State, 
cu ajutorul unei burse Rockefeller pentru care fusesem propus de 
Wieser ca primul candidat austriac. Dar instiintarea că bursa îmi 
fusese acordată a ajuns la New York cu câteva ore după ce îmi 
începusem călătoria de întoarcere la Viena, pe care din lipsă de 
fonduri nu o putusem amâna. Eu am aflat despre acordarea bursei 
dupa sosirea la Viena, dar în acel moment nu doream și nici nu-mi 
stătea în putință, din cauza serviciului meu, să o accept imediat; 
speram să mă duc în schimb peste câțiva ani. Dar înainte ca acest 
lucru să devină posibil, m-am căsătorit și mi-am luat o altă slujbă 
cure m-a legat de Viena, astfel încât până în anul 1945 nu am mai 
fost în SUA. 


16: Vă puteţi aminti împrejurările care au determinat 
colaborarea dvs. cu Mises? 

Hayek: Cand am absolvit, in 1921, in Viena exista un 
nou birou temporar, infiintat pentru a pune in aplicare 
anumite prevederi ale tratatului de pace din 1918 — regle- 
mentarea datoriilor antebelice ale natiunilor. Mises, ca 
reprezentant al camerei de comerţ, era unul dintre directorii 
acestui nou birou. Pentru tineri, slujba era foarte atrăgă- 
toare, deoarece un tânăr care studiase dreptul și vorbea 
două limbi străine putea obţine în situația dată un post mult 
mai bine plătit. Eu eram unul din acești oameni norocosi si 
m-am dus — ce vă spun este neoficial, doar pentru amuza- 
mentul dvs. — m-am dus la Mises cu scrisoarea de prezen- 
tare din partea lui Wieser, care mă recomanda pentru acest 
post. Mises, încă îl am în faţa ochilor, a citit scrisoarea de 
prezentare a lui Wieser și uitându-se la mine mi-a zis: 
„Wieser spune că eşti un tânăr economist promițător. 
Nu te-am văzut niciodată la cursurile mele.“ Totuși, m-a 
angajat, astfel că în următorii cinci ani —intrerupti de călă- 
toria în America — am lucrat sub direcţia lui. Apoi am adus 
din America noua idee a marilor predicții, genul de idee 
dezvoltată în anii 1920 de barometrul economic de la 
Harvard, iar Mises m-a ajutat să infiintez în aceeași clădire 
un institut pentru desfășurarea acestui gen de cercetare. 


16: Despre ce perioadă este vorba? 


Hayek: Despre a doua jumătate a anilor 1920. În 
prima jumătate a deceniului am lucrat cu Mises în acel 
birou, iar din 1927 până în 1931, când am plecat la Londra, 
am fost organizatorul acelui institut, în care la început 
lucram doar eu și secretara, dar pe care l-am extins treptat, 
aducându-l pe Morgenstern pe post de colaborator, Mor- 
genstern a preluat mai târziu institutul. 

Biroul era angajat în lichidarea anumitor datorii dintre 
două tari, o activitate care fusese blocată de izbucnirea raz- 
boiului astfel încât datonile fuseseră neachitate timp de 
cinci ani, cu prevederi foarte complicate din cauza schim- 
barilor de devize și aşa mai departe.... În acel moment, mă 

intorceam din America; vorbeam franceza destul de bine si 
cunosteam chiar puțină italiană, învățată în război. Cele trei 
limbi străine, plus dreptul, plus economia, mă calificau 
pentru un post care fata de altele era bine plătit. Bine plătit 
pentru un birou guvernamental, pentru că era un post tem- 
porar; eu nu eram un funcționar obişnuit, ci unul temporar, 
cu un salariu mult mai mare decât dacă aș fi fost angajat 
permanent. Așa că postul era foarte atrăgător, chiar dacă nu 
s-ar fi întâmplat ca Mises să-mi fie şef oficial. 


Trebuie să spun câteva cuvinte despre relaţia mea curioasă 
cu Ludwig von Mises, de la care mai târziu am învăţat probabil 
mai mult decât de la oricare altul, dar care într-un sens conven- 
tional nu a fost niciodată profesorul meu. Cred că am participat 
la o prelegere de-a lui pe când eram student, dar nu mi-a plăcut 
prea mult. Tot ceea ce îmi amintesc cu claritate este că în 1921 
l-am căutat pe Mises pentru a-mi depune cererea de angajare la 
ucel birou guvernamental, printre ai cărui directori el se număra; 
aveam cu mine o scrisoare de recomandare din partea lui Wieser, 
foarte amabilă, în care eram descris drept unul dintre cei mai 
promitatori tineri economiști. Eu aveam o vagă idee despre genul 
de persoană la care să mă astept, dar Mises, cu siguranţă, nu știa 
absolut nimic despre mine. Și totuși Mises l-a audiat (și angajat), 
cu un scepticism politicos, pe candidatul pe care nu-l văzuse 
niciodată la universitate. 

După ce am fost angajat în acel birou ne-am apropiat în scurt 
timp și în următorii opt ani Mises a fost persoana de la care am 
avut cel mai mult de câștigat, nu numai pentru că m-a stimulat 
intelectual, ci și pentru că m-a sprijinit direct în carieră. Fiind un 
funcționar (temporar) foarte neconvențional, Mises mi-a deschis 
perspective dându-mi însărcinări noi și încărcate de responsabi- 
litate, pentru care ar fi fost de obicei angajate persoane cu mai 
multă experiență. Iar când m-am hotărât, după numai un an și ju- 
mătate [în 1923], să plec în America pentru a-mi continua stu- 
diile, el mi-a netezit calea procurându-mi concediul necesar, în 

condiții financiare atât de favorabile încât a făcut planul meu 
realizabil. 

După ce m-am reîntors, m-am alăturat Privatseminar-ului pe 
care il tinea seara în biroul său; presupun că acest seminar exista 
de câtva timp, încă dinaintea plecării mele. Pe la mijlocul anilor 
douăzeci, era cel mai important centru vienez de discuţii eco- 
nomice; el a asigurat si nucleul pentru Nationalékonomisch 
Gesellschaft [Societatea de Economie Naţională], pe care am 
relansat-o putin mai târziu, după câţiva ani de inactivitate — în 
parte cu intenţia de a construi o punte peste prăpastia care se tot 
adâncea continuu între Mises și grupul său, pe de o parte și grupul 
lui Hans Meyer de la universitate, pe de altă parte. 

Tot lui Mises îi datorez înființarea Institutului Austriac 
pentru Cercetarea Ciclurilor de Afaceri, conceput de el, cred, în 
principal pentru a-mi oferi o deschidere, după ce nu reușise să mă 
introducă pe post de asistent științific in camera de comerț în care 
deținea cea mai importantă poziție (scopul fiind de a construi 
acolo, sub direcţia lui, o secţie de cercetare economică). A venit 
în cel mai potrivit moment. Mă căsătorisem în vara anului 1926, 
iar postul meu de la Abrechnungsamt, unde era angajată si soţia 
mea, nu era satisfăcător nici în privinţa venitului, nici în privinţa 
perspectivelor. Nici măcar nu-mi lăsa prea mult timp liber, iar eu 
nu-mi mai puteam continua studiile alături de munca de birou în 
ritmul în care o făcusem până atunci. 

Ideea institutului s-a născut din conversațiile purtate cu Mises 
pe tema celor văzute în America referitoare la cercetarea econo- 
mică. Eu m-am ocupat de redactarea diverselor raporturi pregăti- 
toare și de detaliile organizării institutului; Mises a fost cel care a 
convins diverse birouri guvernamentale și organizaţii comerciale 
să asigure finanțarea institutului și să-mi acorde mie responsabi- 
litatea conducerii lui. O dată ce institutul a fost înființat (pe 1 ia- 
nuarie 1927), Mises mi-a acordat în continuare ajutorul său, oricând 
am avut nevoie, dar mi-a dat mână liberă în conducerea lui. 


16: Ati cunoscut marea inflație germană. Austria a 
avut de suferit? 

Hayek: Noi am avut parte de inflatie inainte. Inflatia 
austriacă a început aproape imediat după război. La prima 
mea slujbă, sub direcția lui Mises, am fost plătit în octombrie 
1921 cu un salariu de cinci mii de coroane vechi. În luna 
următoare, a trebuit să fiu plătit cu de trei ori acea sumă 
pentru a putea trăi din ea, iar până în iulie 1922 salariul 
meu a atins un milion pe lună. Astfel că primele mele zece 
luni de activitate profesională s-au desfăşurat în ceea ce 
atunci era considerată o inflație enormă, dar inflația de 
peste doi sau trei ani a germanilor a fost mult mai mare. Pe 
atunci nu se mai întâmplase ca o deviză să se deprecieze 
într-atât încât în cele din urmă unitatea să fie un milion. 
După reformă, zece mii a devenit noua unitate. Pe atunci, 
aceasta era o inflație majoră. 

Noi știam tot despre inflaţie în momentul în care s-a 
întâmplat în Germania. Mises a fost singurul care ne-a ară- 
tat mecanismul inflaţiei — Mises era marele expert monetar. 
În acel moment, el era aproape exclusiv un expert monetar. 
Cartea sa despre socialism nu apăruse încă. Numai primul 
eseu despre calculul economic fusese deja publicat. Și la 
un moment dat, ştiu eu, vă spun pentru informaţia dvs., 
Mises avea în sertar toate hârtiile care i-ar fi permis să 
stabilizeze oricând deviza dacă ar fi fost chemat, așa cum 
spera, să preia ministerul finanţelor. Dar nu s-a apelat la 
el niciodată. Una dintre marile dezamăgiri ale vietii sale. 
Dar în cele din urmă a înţeles că ar fi fost politic imposibil 
ȘI, oricum, a avut o putere de decizie considerabilă în comi- 
sia Ligii Naţiunilor, trimisă la Viena să se ocupe de finanțe. 
Nu știu în ce măsură l-a sfătuit el pe comisarul Ligii Natiu- 
nilor, dar bănuiesc că, deși oficial Mises nu a fost implicat, 
stabilizarea decisivă s-a făcut la recomandările sale. 


16: La recomandările lui Mises? 
Hayek: El era singurul din Viena capabil de acest lucru. 


16: Circulă o relatare, probabil apocrifă, că Mises ar 
fi fost întrebat, în timpul inflaţiei, cum i s-ar putea pune 

capăt acesteia. Jar el ar fi spus „hai să ne întâlnim la 12 
noaptea în această clădire.“ La miezul nopții s-au întâlnit 
în tipografia unde erau tipariti banii. Întrebat atunci „cum 
putem stopa această inflatie?“, Mises ar fi răspuns: ,,auziti 
acest zgomot? Opriţi-l“. 


16: Ne-aţi putea vorbi despre seminarul lui Mises? 


Hayek: Asa-numitul seminar particular se tinea în 
biroul lui Mises de la camera de comert, de doua ori pe 
lună în timpul anului academic. 


16: Este important, totuşi. Spuneţi că Mises preda în 
afara universităţii — că studenţii nu erau creditati pentru 
aceste studii aprofundate? 


Hayek: Nici vorbă, era doar un club de discuţii. 


16: Ne-aţi putea enumera câţiva participanţi, pe care 
vi-i amintiţi, sau de care ati auzit, care ne-ar fi cunoscuţi, 
care ar avea relevanţă pentru noi? 


Hayek: În primul rând, cei dintr-o generaţie interme- 
diară, între a lui Mises si a mea, participau la seminarul 
lui Böhm-Bawerk. Un bărbat numit Strigl, Richard [von] 
Strigl (cu toții ne aşteptam ca el să devină profesor), dar 
care a murit de tânăr, și altul numit Schams. Apoi vine 
generaţia mea, în care eu sunt cel mai în vârstă, deși am un 
contemporan, o doamnă numită Stefanie Browne. Acum 
își scrie numele englezeste; în Austria, pe când o cunos- 
team eu, era „Braun“. Ea este, cred, singurul membru de 
vârsta mea încă în viata. Apoi, o altă femeie de aceeași 
vârstă, secretara asociaţiei bancherilor, Lena Lieser, dece- 
dată de mulţi ani. Apoi vine Haberler, mai tânăr decât mine 
cu numai un an. Apoi, pentru a menționa mai întâi figurile 
mai cunoscute, Machlup, cu doi ani mai tânăr; Morgenstern, 
care este la Princeton; în fine, s-ar putea spune că erau cam 
douăzeci de oameni, dintre care doisprezece se întâlneau 

regulat, de două ori pe lună, în biroul lui Mises de la ca- 
mera de comerț, fără vreo legătură formală cu universi- 
tatea. Toți erau foști studenţi de la universitate, discutând, 
cred, în principal chestiuni de metodologie științifică, nu 
probleme precise. Chiar dacă am fi început cu o problemă 
concretă, foarte practică, de actualitate, ne-am fi îndepărtat 
de subiect foarte repede, sfârșind într-o neînțelegere între 
diferitele tabere economice. 

Mai târziu, la începutul anilor 1930, în ultimii patru 
ani în care s-a mai ținut, seminarul devenise un punct de 
atracție pentru studenții străini. Aceasta se întâmpla după 
ce eu il părăsisem. Nu-mi amintesc, dar știu că studenți 
francezi, englezi, americani veneau, pentru un semestru, să 
ia parte la aceste discuţii despre economie. Știu asta din 
auzite, pentru că eu am fost primul care a părăsit Viena 
înainte să înceapă emigrația. Pentru că niciodată eu nu 
mi-am închipuit că voi emigra. Dar, dacă la treizeci și doi 
de ani ești invitat să fii profesor la Universitatea din Londra, 
accepti. Niciodată nu am considerat că acest lucru însemna 
să mă mut în afara Austriei. Era doar primul pas important 
din cariera mea academică. Lumea m-a împiedicat să mă 
mai întorc vreodată în Austria. 


I6: Dar ati interpretat altfel decât Mises economia 
austriacă. 


Hayek: Să trecem la ce este mai important. Numai 
acum înţeleg impasul în care a intrat relaţia mea cu Mises 
începând din 1937, o dată cu articolul meu despre econo- 
mia cunoaşterii, acest articol era o încercare de a-l con- 
vinge chiar pe Mises că se înșela afirmând că teoria pieţei 
era a priori, că numai logica acțiunii individuale era a priori, 
dar din clipa în care treceai de la acțiunea individuală la 
interacțiunea mai multor oameni, intrai în domeniul empi- 
ric. Destul de curios, desi Mises respingea orice critică 
făcută de elevii săi si pentru un timp chiar a întrerupt legă- 
tura cu Machlup si Haberler din cauză că îl criticaseră, el 

a acceptat fără comentarii critica mea si chiar a aprobat ar- 
ticolul, de parcă nu şi-ar fi dat seama că era o critică a pro- 
priilor sale opinii. Nu pot să explic acest fapt. Dar eu am 
mers mult mai departe. Cred că acum pot chiar să explic 
de ce critica făcută de Mises socialismului, pe care o consi- 
der foarte iscusită nu a fost de fapt eficientă. Cred că Mises 
a rămas el însuşi un utilitarist rationalist, iar respingerea 
socialismului nu se împacă deloc cu utilitarismul rationalist. 

Capitalismul presupune că în afară de înţelegerea 
rațională mai posedăm o înzestrare morală tradițională, 
care a fost testată de evoluţie, dar nu proiectată de inteli- 
genta. Nu am inventat proprietatea privată pentru că am fi 
înţeles consecinţele ei, tot asa cum nu am inventat familia 
din acest motiv. Se întâmplă ca aceste tradiţii să fie în 
esenţă religoase — și deși eu sunt agnostic ca şi Mises, tre- 
buie să admit că cele două tradiţii hotărâtoare care au făcut 
posibilă ridicarea unei ordini care ne depășește puterea de 
pătrundere nu pot fi rezultatul vieţii noastre intelectuale, ci 
trebuie să fie rezultatul unei tradiţii morale, care, după cum 
o vad eu astăzi, este produsul unei selecţii de grup si nu al 
selecţiei individuale, ceva ce putem interpreta ex post. Dar 
postulatul lui Mises — dacă suntem strict rationali si 
hotărâm toate premisele ne putem da seama că socialismul 
este greșit — este o eroare. Dacă rămânem strict rationalisti, 
utilitaristi, atunci trebuie să credem că putem aranja totul 
după cum vrem. Mises nu s-a putut desprinde niciodată de 
acea filozofie fundamentală, în care suntem cu toţii 
crescuţi, conform căreia raţiunea poate face totul mai bine 
decât simpla obisnuinta. În această privinţă, desi accept 
aproape în întregime critica făcută de el socialismului, 
înţeleg acum de ce ea nu a fost întru totul eficientă: pentru 
că în cazul lui Mises ea se sprijină încă pe eroarea funda- 
mentală a raționalismului si socialismului, potrivit cărora 
noi avem puterea intelectuală de a ordona totul rațional. 
Dar Mises însuși afirmă uneori că nu putem face un lucru, 
pentru ca mai târziu să argumenteze că, fiind fiinţe ratio- 
nale, trebuie să încercăm să îl facem. 

PARTEA A DOUA 


LONDRA 


Cu putin timp inainte de a fi invitat la Londra ca visiting 
professor, i-am spus soției mele, pe jumătate în glumă, pe jumă- 
tate în serios, ce aș dori să fac dacă aș putea să-mi planific cariera. 
Întâi si întâi, spuneam eu, m-aș duce la Londra ca profesor, apoi 
aş reveni la Viena după câțiva ani — la început ca profesor și apoi 
ca președinte al Băncii Naţionale Austriece — și, în cele din urmă, 
când activitatea mea ca om de știință sau administrator se va 
[i încheiat, m-aș întoarce la Londra ca ambasador austriac. Cu 
excepția primului pas — care părea cel mai putin plauzibil si care 
a fost totuși singurul care s-a materializat — aceasta nu era, așa 
cum stăteau lucrurile atunci, o aspirație nerealizabilă in nici o 
privință. Ea mi-ar fi oferit acel gen de viata, la granița dintre 
munca pur academică și cea publică, pe care probabil as fi consi- 
derat-o, în ultima parte a vieții mele, drept cea mai satisfăcătoare — 
chiar dacă uneori aș fi tânjit după izolarea mai completă a unei 
vieți pur academice. Că, de fapt, am ajuns să duc viata unui uni- 
versitar aproape perfect, nu a fost în totalitate o chestiune de 
înclinaţie și în mod sigur nu s-ar fi întâmplat dacă aș fi rămas în 
Austria. Dar transferat într-un mediu cu totul diferit, cunoașterea 
mea factuală era inevitabil atât de mult inferioară celei a colegilor 
mei încât am fost împins mai departe decât îmi era pe plac într-un 
domeniu în întregime teoretic și savant. 


Înţeleg că datorez invitaţia inițială de a susţine patru confe- 
rinte pe tema teoriei economice la London School of Economics 

impresiei pe care eseul meu despre „The Paradox of Saving“ 
[1931] a lăsat-o asupra lui Lionel Robbins, care tocmai fusese 
numit profesor acolo; în timpul anilor petrecuţi la Londra, el a 
fost cel mai apropiat prieten al meu. Am fost foarte norocos în 
privința momentului la care mi-a parvenit invitația. Concepusem 
cu putin timp în urmă o idee privitoare la mecanismul fluctuatiei 
industriale, pe care am putut s-o astern repede pe hârtie purtat de 
entuziasmul iniţial, dar folosind totodată rezultatele studiilor mele 
în istoria ideilor — domeniu în care lucrasem ceva timp. Deși 
engleza mea nu era încă la nivelul cerut de această întreprindere 
(versiunea publicată a cărții Prices and Production [1931] a fost 
considerabil revizuită de Robbins), conferințele au avut un mare 
succes, mai ales acolo unde m-am îndepărtat de manuscrisul 
pregătit. În consecință, mi s-a oferit un post de visiting professor 
pentru 1931-1932, după care a urmat numirea mea permanentă 
ca Profesor Tooke de științe și studii economice, poziție deţinută 
din 1932 pînă la sfârşitul lui 1949. 


16: Aș dori să știu următorul lucru: dumneavoastră ati 
fost invitat să fiți profesor la London School of Economics; 
de ce Mises nu a fost invitat și el? Nu vorbea engleza? 


Hayek: În acel moment, în 1931, Mises era încă o 
personalitate relativ minoră, restrânsă la un domeniu par- 
ticular. El realizase două lucruri: o teorie a banilor și o 
critică a socialismului. Marea sa carte, eseul său filozofic, 
a apărut în germană abia în 1938, iar versiunea americană 
abia în anii patruzeci. Această carte l-a consacrat ca mare 
filozof social. La începutul anilor treizeci, Mises era cunos- 
cut internațional — în măsura în care era cât de cât cunoscut — 
unor oameni ca Robbins drept o persoană ce adusese o 
contribuţie deosebită la teoria banilor, dezvoltându-l pe 
Menger și dezvoltând în cel mai eficace mod critica adusă 
de acesta socialismului. 

Eu realizasem un lucru pe care nimeni altcineva nu-l 
realizase. În 1923, înainte de începerea bursei Rockefeller, 
m-am dus pe risc propriu în America, am petrecut cinci- 

sprezece luni acolo, prin urmare vorbeam engleza fluent. 
Asta în primul rand. Era o preconditie, dar povestea nu se 
termină aici. Mises cu greu și-ar fi făcut timp pentru aceasta, 
si cu siguranţă nici unul dintre ceilalți colegi ai mei. Apoi, 
cât am stat în America am dedicat mult timp criticii genului 
particular de analiză americană a subconsumului între- 
prinsă de Foster și Catchings (nu știu dacă vă mai amintiți 
aceste nume) — foarte asemănătoare cu ce a creat Keynes 
mai târziu. Am dedicat mult timp subiectului și eram com- 
plet pregătit să critic orice teorie a subconsumului. Când, 
mai târziu, Keynes a creat-o pe a sa, m-am năpustit asupra 
lui complet echipat. 

Am lucrat în tot cursul anilor douăzeci asupra acestui 
gen de problemă. Am început să scriu un mare tratat despre 
bani, pe care niciodată nu l-am dus la bun sfârşit; îmi pro- 
pusesem să încep cu zece capitole despre istoria teoriei și 
politicii monetare din care, la sfârșitul anilor 1920, scri- 
sesem primele patru capitole dedicate evoluţiei în Anglia 
între 1690 si 1900. Asa se face că atunci când am venit la 
Londra știam mult mai multe despre istoria teoriei mone- 
tare engleze decât oricare dintre profesorii englezi, ceea ce 
a produs o foarte bună impresie. 

Când am susținut la Viena primele prelegeri ca Privat- 
dozent, mi-am ales ca subiect acest gen de teorie a subcon- 
sumului devenit atunci acut in Anglia. lar Robbins putea 
citi în germană. Rareori un profesor englez citește literatura 
germană — acesta este un noroc, așa că Robbins s-a repezit 
asupra subiectului meu realizând că a descoperit ce era 
necesar pentru a-l combate pe Keynes. Deci am fost chemat 
la Londra în acest scop, am scris bineînţeles o lucrare ori- 
ginală, care sugera o cunoaștere mai profundă a istoriei 
teoriei engleze decât a oricui altcuiva. Lucrarea a fost 
primită cu simpatie de Robbins, care fusese influenţat de 
școala austriacă; Ne-am înțeles unul pe altul încă de la 
început. Această combinaţie de accidente a dus la numirea 
mea la Londra. A fost noroc de la început până la sfârșit. 

16: Dar Prices and Production a fost cartea care a 
adus teoria austriacă a ciclului economic în atenţia lumii 
noastre. 


Hayek: Da, dar si acest lucru a fost întâmplător. Invi- 
tatia mi-a parvenit în momentul în care aveam pentru prima 
oară o imagine clară a acestei teorii, fara să fi trecut încă la 
detaliile complicate. Dacă aș fi înaintat în scrierea unui 
tratat elaborat, m-aș fi confruntat cu un număr de compli- 
catii si aș fi scris un tratat foarte dificil. Invitatia a venit în 
momentul în care nu puteam decât să expun rapid subiectul 
ca pe un studiu general, așa cum îl vedeam atunci. 

Pentru a vă oferi cel mai semnificativ exemplu, din 
expunerea mea simplă am putut opera o simplificare gravă 
la Böhm-Bawerk, lucrând cu o perioadă medie de produc- 
tie. Perioada medie de producţie este o simplificare minu- 
nată, dar nu te ajută deloc. Mi-am dat seama mai târziu că 
problema unei unice perioade medii de producţie era o 
structură complexă; dacă as fi fost conștient de acest lucru 
în 1931, nu aș fi putut oferi o expunere extrem de simplă, 
ci as fi zăpăcit pe toată lumea. Întrucât nu realizam încă 
dificultăţile, am susținut aceste conferinţe cu un succes 
incredibil, meritul nu era al lor, succesul se datora situației 
în care se afla Londra atunci când eu tineam conferințele. 
Rezultatul celor patru conferințe ținute la Londra a fost o 
invitaţie. Bineînţeles că mai întâi a fost numai o invitaţie 
de un an ca visiting professor. Dar m-am integrat foarte 
bine, iar Robbins și cu mine am devenit prieteni foarte 
apropiaţi, am lucrat minunat împreună; din 1931 până în 
1940 am gândit împreună si am lucrat împreună. Mi-e 
teamă că după aceea el a căzut sub influenţa lui Keynes. 


La sosirea pentru primul angajament, de un an, in 1931 (la 


o zi după devalorizarea lirei, despre care aflasem trecând prin 
Paris), ne-am luat o casă mobilată în suburbia Hampstead Garden 
(în Constable Close, aproape de familia Robbins) și am rămas în 
acel cartier, din 1932 în 1939 într-o casă închiriată (Turner Close 

nr. 15), iar din 1939, intr-o casa din apropiere (Turner Close 
nr. 8), pe care am cumpărat-o eu. Un grup destul de numeros de 
economiști de la LSE locuia la momentul respectiv in suburbia 
Garden — atat sotii Robbins, care au devenit cei mai apropiati 
prieteni ai nostri, cât și Arnold Plant, Frank Paish, George Schwarz, 
si mai târziu, pentru un timp, James Meade. 

Traiam foarte linistit, evitand viata sociala, in afara vizitelor 
ocazionale ale colegilor. Bineînţeles că ne ocupam de gospodărie 
cu ajutorul unei servitoare permanente. Servitoarele noastre erau 
de obicei fete din Austria, iar una dintre ele a stat cu noi un timp 
îndelungat și a devenit aproape un membru al familiei. Dar numai 
cam atât iti putea permite salariul de atunci al unui profesor (la 
început de o mie de lire pe an, după cinci ani de o mie două sute 
cincizeci). Până în 1936, ne-am descurcat fără mașină, și singurul 
rasfat pe care mi l-am acordat a fost să mă înscriu la Reform Club, 
club care a devenit foarte important pentru mine și care până în 
ziua de astăzi este singurul „cămin“ pe care l-am cunoscut timp 
de aproape patruzeci de ani. 


În primii ani petrecuți la Londra, interesul meu a rămas con- 
centrat asupra teoriei banilor, capitalului si fluctuatiilor indus- 
triale, iar țelul meu principal a devenit în curând o reformulare a 
teoriei capitalului ca bază pentru o prezentare mai satisfăcătoare 
a fenomenelor dinamice. Am descoperit că reformularea teoriei 
capitalului era extrem de dificilă fără simplificările utilizate de 
predecesorii mei, dar m-am ținut de ea până am simţit că ajung 
la capătul răbdărilor și, în cele din urmă, am publicat în 1941, sub 
numele de The Pure Theory of Capital, ceea ce era de fapt doar 
o parte a lucrării plănuite, sub pretextul că altfel războiul ar putea 
face imposibilă terminarea lucrării. Dar nu m-am apucat de fapt 
niciodată, așa cum intentionasem, să scriu o continuare pe temele 
monetară sau dinamică. Deși m-am străduit să mă concentrez 
mai departe asupra acestui subiect, interesul meu s-a deplasat 
spre alte teme. 

A fost, mai mult sau mai putin, tot un accident faptul că in 
1935, pe când editam diverse eseuri despre planificarea socialista, 

am contribuit eu însumi la acel volum cu două texte destul de 
lungi. Dar am devenit din ce în ce mai interesat de problemele 
filozofice și metodologice care, m-am convins treptat, erau în 
esență răspunzătoare pentru unele din disputele politice curente. 
Pasul decisiv în această evoluţie a gândirii mele a fost lucrarea 
Economics and Knowledge, pe care am prezentat-o în 1936 Clu- 
bului Economic din Londra, în calitate de președinte. Alături de 
alte lucrări mai târzii pe aceeași temă, incluse în volumul /ndivi- 
dualism and Economic Order [1948], aceasta mi se pare a fi, 
privind retrospectiv, cea mai originală contribuţie pe care am 
adus-o la teoria economică. 


I5: As dori să trecem, dacă se poate, la poziţia dum- 
neavoastră fundamentală în teoria politică — filozofia poli- 
tică. V-as ruga să faceţi puţină istorie intelectuală cu privire 
la propria dumneavoastră poziție. Amândoi am început, mai 
mult sau mai puţin, ca economiști tehnicieni și apoi am 
devenit interesaţi de întrebări mai politic-filozofice. Ne-aţi 
putea schița evoluția gândirii dumneavoastră din acest 
punct de vedere? 


Hayek: Totul a început, de fapt, cu realizarea acelui vo- 
lum pe tema planificării economice colectiviste, născut din 
descoperirea faptului că anumite perspective recente, cunos- 
cute pe continent, nu ajunseseră încă în lumea anglofonă. 
În principal Mises și școala sa, dar și anumite comentarii 
ale lui Barone și ale altora, erau atunci complet necunos- 
cute lumii anglofone. Fiind obligat să explic în introduce- 
rea si concluzia volumului, care conținea traduceri, această 
evoluţie de pe continent, am fost, în mod destul de bizar, 
împins nu numai către filozofia politică, ci și către analiza 
concepţiilor metodologice greșite ale economiei. Mi se 
părea că acestea conduc către concepții naive de tipul „la 
urma urmei, ceea ce realizează piața noi putem realiza mai 
bine prin intelect“. De acolo m-am îndreptat în principal 
către considerații metodologice, care m-au condus înapoi 

către... eseul pe care l-am scris in 1937, „Economics and 
Knowledge“. 


I5: Acela a fost un eseu strălucit. 


Hayek: Cred că acela a fost momentul decisiv al 
schimbării de perspectivă. Aș zice că [eseul a elaborat] 
concepția potrivit căreia prețurile servesc drept călăuze ale 
acțiunii și trebuie explicate pentru a determina ceea ce 
oamenii ar trebui să facă — ele nu sunt determinate de ceea 
ce oamenii au făcut în trecut. 

Dar, desigur, consecința întregului model al analizei 
utilității marginale a fost probabil, psihologic vorbind, 
punctul decisiv care, după cum văd acum întreaga ches- 
tiune — piaţa ca un sistem al utilizării cunoașterii pe care 
nimeni nu o poate poseda ca întreg, sistem care îi face pe 
oameni să tinteasca spre nevoile celor pe care nu îi cunosc, 
să se folosească de avantaje despre care nu au informație 
directă, toate acestea condensate în semnale abstracte; 
în plus, faptul că toată bogăţia și toată producţia noastră 
modernă au apărut numai datorită acestui mecanism — 
reprezintă, cred eu, baza nu numai a opiniilor mele econo- 
mice, dar și în bună parte a celor politice. Dacă iti dai seama 
că într-un fel piaţa este superioară, raza de acțiune posibilă 
a autorităţii se reduce foarte mult, deoarece cantitatea de 
informaţie pe care autoritățile o pot folosi este foarte limi- 
tată, pe când piaţa folosește o cantitate infinit mai mare de 
informaţie decât ar putea-o folosi vreodată autorităţile. 


Timp de nouă sau zece luni din fiecare an locuiam la Londra, 


centrul principal al activităților mele fiind desigur LSE. Îmi des- 
fasuram cea mai mare parte a muncii științifice acasă, în timpul 
dimineții, predând mai ales după-amiaza și seara; de obicei plecam 
de acasă pe la unsprezece dimineaţa și dejunam la școală sau, 


ocazional, la = inten senior common room era atunci un grup 


extraordinar de interksant, având încă dimensiuni care-ţi permiteau 
să-i cunosti bine pe cei mai multi dintre membrii săi. Intotdeauna 


101 


se desfasurau discutii aprinse; la sfarsitul anilor treizeci, subiectul 
principal erau evoluţiile politice foarte rapide din lume. În ciuda 
diferenţelor politice foarte pronunţate dintre o majoritate de stânga 
şi avocaţii și economiștii liberali sau conservatori (în vechiul 
sens), atmosfera era întotdeauna foarte prietenească. 

Cred că numărul total de profesori nu depășea cu mult o sută; 
cu toate acestea aveam drept colegi o mulțime de indivizi de mare 
talent și înzestrați pentru conversaţie. Pe lângă economiștii deja 
menționați (la care ar trebui să-i adaug pe Theodore Gregory, John 
Hicks si Frederic Benham), se mai aflau acolo Harold Laski 
și Denis Brogan, cei mai buni vorbitori, Tawney şi Eileen Power, 
Malinowski și, desigur, directorul, Sir William Beveridge, ca 
si secretara şcolii, doamna Mair, cei mai de seamă membri. În 
timpul primilor mei ani, mai veneau uneori doi dintre vechii pro- 
fesori iesiti la pensie, Edwin Cannan și Graham Wallas, si de 
asemenea Sidney (si în unele ocazii Beatrice) Webb. 

În unele privinţe, acești ani petrecuţi înaintea războiului la 
Londra sunt anii care mi se par acum cei mai activi si satisfăcători 
din punct de vedere intelectual. Cu siguranţă niciodată nu mi s-ar 
mai putea stârni același interes pasionat în tehnicalitatile econo- 
miei teoretice, nici nu aș mai putea profita în aceeaşi măsură de 
discuțiile cu minți de primă mână si având interese asemănătoare 
cu ale mele. În special seminarul — de care eram formal respon- 
sabil alături de Robbins, dar care a fost în realitate susținut de el — 
m-a învățat mai multă economie decât orice altceva. 


I6: London School of Economics (LSE) a fost initial 
o instituţie fabiană. Cum se face că în 1931 atât dvs., cat 
si Robbins vă numărați printre profesori? 


Hayek: Presupun că acest fapt se datora întru totul lui 
Edwin Cannan. În această privinţă, sotii Webb erau foarte 
cumsecade. Doreau un teoretician care să aibă o minte 
independentă si erau atât de convinși că oricine studiază 
fără prejudecăţi economia va ajunge cu siguranță la socia- 

lism incat au facut greseala de a accepta pe cineva care nu 
era deloc de acord cu această concluzie. Atât Cannan, 
profesorul principal, cât și Foxwell, care era titularul cursu- 
rilor despre bani si activități bancare, erau complet separați 
de tabăra fabiană.... Într-un fel, eu şi Laski aveam ceva în 
comun — amândoi eram mari colecționari de cărți, dar bine- 
înțeles în afară de aceasta nu aveam nimic în comun. 
De-abia vorbeam aceeaşi limbă. Nu-mi cereti să vă poves- 
tesc despre LSE — datorită acestei persoane extraordinare, 
Harold Laski, era un loc tare ciudat. 


16: Poate doar o istorioară sau două? 


Hayek: Harold Laski era o problemă patologică. Chiar 
și prietenii lui recunosc astăzi că era un mincinos patologic. 
Vă spun o poveste sau două, dacă aveţi timp, numai din 
experiența noastră de colecționari de cărți. Stiti că aceștia 
se aseamănă cu pescarii — întotdeauna dau de unicate. Cu 
Harold Laski se întâmpla în felul următor: venea entuzias- 
mat la prânz, când întotdeauna ne întâlneam după-masă în 
Senior Common Room, tocmai fusese la Charring Cross 
Road, și într-una din cutiile anticarului găsise nişte minu- 
nate volume duodecimale frantuzesti din secolul al XVIII-lea. 
S-a uitat la ele — toate erau cărți religioase. Dintr-o dată 
a remarcat că una din ele avea o copertă mai groasă decât 
celelalte. Asa că Laski l-a întrebat pe anticar: „Și cât 
costa?“ atit volumul.“ A plătit deci un shilling, 
a luat cele două volume, a deschis unul dintre ele, și din 
el au căzut patru scrisori, între Rousseau si Voltaire. Nu 
fuseseră niciodată publicate. O asemenea poveste era tipică 
pentru Laski. 


16: Pur și simplu a inventat-o? 


Hayek: În întregime. Mai târziu au mai fost două 
întâmplări memorabile. Chiar înainte de a ne fi mutat la 

Cambridge, in 1939, pregatindu-ne pentru posibila izbucnire 
a razboiului, sau in 1940, inainte de a ne fi mutat toti, 
inainte de bombardamentele din Londra. Laski si cu mine 
ne petreceam serile in care tineam cursuri in casa unui 
coleg, Lancelot Beales — veneam de la Londra doua zile pe 
săptămână. Prima întâmplare a fost într-adevăr remarcabilă 
pentru că Harold Laski ne amuza ținând predici despre 
frumusețile sistemului rus și a fost întrerupt de semnalul 
care anunţa ştirile. Toţi ascultam, cred, BBC-ul la șapte si 
jumătate, si am aflat de pactul Stalin-Ribbentrop, iar după 
aceea Laski s-a purtat de parcă nu spusese niciodată în 
viata lui o vorbă bună despre bolşevici, cele mai abomina- 
bile creaturi care au trăit vreodată. Nu părea să-și amin- 
teasca ce spusese în precedentii douăzeci de ani ai vietii 
sale. [ar un an mai târziu, în exact acelaşi loc, stând iarăsi 
împreună după cină si ascultând stirile, se arăta foarte 
zguduit pentru că tocmai fusese la Manchester și trăise 
primul său atac aerian; o bombă căzuse aproape de hotelul 
în care se afla și-l speriase tare. Când am auzit din nou po- 
vestea, trei săptămâni mai târziu, bomba îi lovise hotelul, 
iar el căzuse cu pat cu tot patru etaje, până în pivniţă. 


16: Cât despre London School of Economics: studenții 
erau în majoritate fabieni, sau erau doar studenți obisnuiti 
care încercau să obțină o diplomă? De ce veneau la LSE 
în anii '30? 


Hayek: Trebuie să faceți distincție între profesori si 
elevi. În cazul profesorilor era o diferență enormă între 
economiști, pe de o parte, si sociologi și specialiști în stiin- 
tele politice, pe de alta. La mijloc se găseau avocaţii, geo- 
grafii, istoricii economiei, care erau neutri sau, de cele mai 
multe ori, fabieni foarte temperati. Cei din grupul de la 
Bloomsbury, sau cei ca Eileen Power, care se alăturaseră 
grupului, erau foarte draguti si cumsecade în felul lor, 
dar nu erau doctrinari. 


104 


16: Nu stidm că Eileen Power avea legături cu 
Bloomsbury. 


Hayek: Ba da, ea locuia acolo. Cei din grup erau toti 
vecinii ei; asa îi cunoscuse pe toți. Nu cred că avea activi- 
tate în grup — dar membrii acestuia îi erau foarte apropiaţi. 
Nici Tawney, care bineînţeles era foarte fabian, dar totuși 
o persoană cu care se putea vorbi, un om foarte interesant, 
nu era deloc doctrinar, mie personal îmi plăcea. Harold 
Laski era aproape o glumă, niciodată nu l-am putut crede, 
dar pe atunci oamenii îl luau foarte în serios. Nici măcar 
tovarășii săi de partid, nici în timpul vieţii, nu l-au luat prea 
în serios ca gânditor. În tinereţe trebuie să fi fost sclipitor, 
dar pe când l-am cunoscut eu nu mai era. 


16: Si despre directorul școlii, Beveridge? 


Hayek: Cât despre Beveridge, nu ştia nimic despre 
economie. 


I6: El era în primul rând un functionar public. 


Hayek: Da, era un funcționar public. Cel mai mare 
succes în carieră l-a avut ca editorialist pentru Tne Morning 
Post. Putea scrie pe orice subiect pentru care i se dădeau 
instrucțiuni. 


I6: Presupun că acest lucru este într-o anumită măsură 
legat de sistemul de învăţământ de la Oxford, unde cineva 
trebuie să scrie săptămânal câte un eseu foarte. foarte bun 
pe un subiect nou. Gineva poate să muncească din răsputeri 
pentru acest eseu, fără să aibă continuitate în zândire sau 
să se sprijine pe vreun interes teoretic, și după aceea să-l 
uite complet. 


Hayek: Dar Beveridge era un caz extrem. Niciodată 
nu am întâlnit pe cineva mai capabil să scrie despre lucruri 

despre care nu stia nimic. [ata o altă anecdotă despre el, una 
pe care am spus-o de multe ori. Din fericire, Beveridge 
capatase obisnuinta ca de cate ori vorbea in public despre 
economie sa ne roage ori pe mine ori pe Robbins sa-i citim 
inainte discursul. O data, una din conferintele lui era atat de 
scandalos inflationista încât i-am făcut puţină instrucţie. Din 
fericire, am văzut versiunea următoare, care conținea propo- 
zitia „din nefericire, după cum a descoperit profesorul 
Hayek, o creștere a cantităţii de bani tinde să urce prețurile“. 


16: Deci Keynes nu era singurul care, după cum aţi 
spus, avea lipsuri în cunoaștere. 


Hayek: Am descoperit că economiştii de la LSE, şi 
chiar Lionel Robbins, nu aveau o educaţie clasică. Într-un 
timp încheiam fiecare întrunire a comitetului departa- 
mental cu expresia Beveridge delendus est. Am descoperit 
că nimeni nu înţelegea ce spuneam. Este o frază celebră, 
apartinandu-i lui Cicero, cred. Ceterum censeo Catonum 
esse delendum. Era pledoaria lui împotriva lui Cato; si se 
presupune că Cicero își încheia fiecare discurs din Senat 
cu vorbele „așa cred că trebuie să-l distrugem pe Cato“. 
Am presupus că acest lucru era cunoscut de toată lumea și 
foloseam expresia împotriva lui Beveridge, pentru că îl 
consideram imposibil. Era iresponsabil în general, ceea ce 
genera încurcături și punea şcoala în dificultate. De exem- 
plu, obținea bani de la Rockefeller cu un scop si îi cheltuia 
pentru un altul, discreditând îngrozitor scoala. Manifesta 
entuziasme de moment. Cred că obținuse o mulțime de 
bani — am uitat de unde în cazul acesta — pentru construirea 
unei biblioteci noi, dar după aceea i-a folosit ca să-i dea 
lui Lancelot Hogben catedra de sociobiologie. A fost un 
episod faimos, acum uitat. Se răspândise zvonul că la veni- 
rea lui Hogben se vor instala, pe un etaj inferior al clădirii 
LSE, custi în care vor fi ţinuţi cimpanzei pentru a li se stu- 
dia obiceiurile de împerechere; studenții au fost foarte 

încântați de acest lucru. Hogben nu era o persoană neinte- 
resanta; de fapt, era o persoană chiar foarte dificilă. 

Însă în general mă intelegeam cu persoanele dificile; 
si cu Laski m-am înţeles destul de bine, până la o anumită 
ciocnire cu Mannheim. Până când i-a intrat în cap că Dru- 
mul către servitute fusese scris împotriva lui. După aceea, 
s-a sfârșit, dar de vreme ce eram amândoi pasionaţi colec- 
tionari de cărți, aveam unele lucruri în comun. Pe Beveridge 
îl consideram însă un real pericol pentru şcoală. Desigur, 
există faimosul episod în care aproape a preluat Școala de 
la Frankfurt. 


I6: A, da, el a făcut asta? Nu stiam. 
Hayek: Da, desigur. A fost oprit în ultimul moment. 


16: Știu că mi-ati povestit despre asta. Nu-mi dădusem 
seama că Beveridge era autorul. 


Hayek: Găsiţi povestea în autobiografia lui Lionel 
Robbins. Robbins avea instincte, dar ştia foarte puţine 
despre ceea ce se petrecea; literal, el a intervenit când con- 
tractul aștepta, pe biroul lui Beveridge, semnătura. Slavă 
Domnului, nu a acceptat asa ceva. „Dar ei sunt excelenți“, 
a replicat Beveridge. Apoi m-a chemat pe mine să-i explic 
lui Beveridge cum stătea situaţia. Ar fi fost o catastrofă ca 
LSE să fie absorbită. Biblioteca extraordinară pe care o 
aveau cei de la Frankfurt și pe care ar fi adus-o cu ei era o 
mare tentatie, iar Beveridge nu-i putea rezista: asa a ajuns 
pe punctul de a semna contractul. 

Mai sunt multe alte lucruri. Beveridge era absolut 
imprevizibil. Nu este vorba numai despre el, ci și despre 
acea doamnă extraoninard care mai târziu a devenit 
doamna Beveridge. Nu/aţi auzit niciodată de ea? A, nu știți 
nimic despre LSE dacă nu ştiţi cine e doamna Mair. Engle- 
zoaica; scotianca. Era soția unui funcționar guvernamental 
și ea însăși lucrase în Ministerul Alimentaţiei, alături de 


107 


Beveridge. Beveridge a luat-o cu el cand a devenit director 
al școlii. În realitate, ea conducea treburile. Era o femeie 
aspră si energică, care ştia ce voia, Beveridge se afla cu totul 
sub dominaţia ei. Se zvonea că aveau o relație sexuală. 
Sunt sigur că nu era adevărat. O dată, cum se întâmpla ade- 
seori, această femeie energică si rece a intrat in Senior 
Common Room, indignată că Beveridge nu luase hotărârea 
care trebuia. Și în cele din urmă a izbucnit: „Nu este destul 
de bărbat; nu este destul de bărbat. Eu ştiu.“ 

Această pereche devenise destul de greu de suportat 
şi nu se putea prevedea ce va mai face si cum va mai dis- 
credita școala. Un timp, talentul lui Beveridge de a obţine 
bani a avut un succes extraordinar, dar el discredita școala 
prin felul în care folosea fondurile în scopuri cu totul 
diferite de cele pentru care fuseseră obţinute. Nu că ar fi 
fost necinstit, era perfect cinstit, dar entuziasmul său trecea 
de la un lucru la altul, iar el se simțea complet îndreptățit să 
folosească banii în scopurile care păreau pentru moment 
cele mai bune. În ultimii ani petrecuţi la LSE, agitam spiri- 
tele împotriva lui; aveam cea mai proastă părere cu putință 
despre... e foarte greu să găsesc cuvântul potrivit. Nu pot 
spune „calități intelectuale“. Prezenta minunat orice subiect. 
Avea darul de a te conduce spre orice concluzie doreai. 
Exemplul clasic este că Beveridge și profesorii săi publi- 
casera, cu putin timp înaintea sosirii mele la LSE, o carte în 
favoarea comerțului liber. Apoi s-a schimbat guvernul si 
în prezența mea Beveridge i-a spus lui Robbins: „acum este 
timpul să scriem o carte în favoarea protecționismului'“. 


I6: Nu participa la seminarul dvs., presupun. 


Hayek: Nu, nu era catusi de putin interesat de econo- 
mie. Nu stia deloc economie. Luati-o in sens literal! Cate- 
odata spun acelasi lucru despre Keynes, dar de fapt ei doi 
se deosebeau. Keynes isi cunostea propria economie, si era 
suficient de inteligent pentru a-si construi o teorie. Beveridge 


108 


nu avea aceasta calitate. El era un avocat perfect, putea face 
un caz pentru orice dosar care îi era prezentat. 


16: Știu că Kaldor participase la seminarul dvs. și într-un 
timp vă era apropiat. Cum de v-a părăsit pentru Beveridge 
și Keynes? E ceva de povestit aici? 


Hayek: Greu de spus. Stiti, el a fost unul dintre tradu- 
cătorii cărții mele Geldtheorie und Konjunkturtheorie, el 
si o domnişoară foarte drăguță [H. M. Croome] care a murit 
de tânără. Ocazional, admitea fără retineri că la început a 
fost hayekian. Cred că Treatise [1930] al lui Keynes l-a 
convins și l-a făcut să treacă în cealaltă tabără. Și lucra 
împreună cu Beveridge. El a scris cartea lui Beveridge 
despre mana de lucru. Faptul este binecunoscut. Ideile 
economice din cartea respectivă îi aparţin in întregime lui 
Kaldor. Beveridge ar fi fost cu totul incapabil să scrie o 
asemenea carte. Exista în ea un eseu semnat de Kaldor, dar 
întreaga carte era scrisă de el. Beveridge nu a vrut să-și 
asume acel eseu, pentru că nu-l putea înțelege. 


16: Reiese că atât Beveridge, cât si Kaldor au facut 
cariera politica pentru ca s-au raliat keynesianismului. 


Hayek: Da. Kaldor a devenit consilierul politic/eco- 
nomic sau al prim-ministrului sau al ministrului de finanțe 
de atunci. Ei [Kaldor si Balogh] erau, după cum îi pore- 
clisem, Buda si Pesta. 


16: Kaldor era Buda. 


Hayek: Partea comică este că nimeni nu știa sigur 
care era Buda si care era Pesta. Kaldor era gras si părea să 
semene cu Buda, iar Balogh era atât de antipatic tuturor 
încât era „Pesta“. 


* „Pest“ (original, nan = ciumă, pacoste. 

La altă extrema, se găsea John Hicks. Super-intelectul, 
un teoretician minunat, care era câteodată prezumtios, dar 
cred ca in cazul lui se poate gasi o justificare. O data, spre 
surprinderea mea, mi-a spus ,,ei bine, noi doi intelegem 
acest lucru“. E aici o uşoară aroganta intelectuală. M-a 
acceptat ca egalul său, dar nu chiar la standardele sale. Cu 
siguranță a fost cea mai bună minte pe care am avut-o la 
LSE, nu încape îndoială. Un om foarte educat şi citit, bine 
informat din punct de vedere istoric. 


* 
x * 


I2: Ce credeţi despre lucrarea lui Hicks, Value and 
Capital? 


Hayek: Într-adevăr, o lucrare de primă mână la timpul 
său. Cred că este o formulare definitivă a teoriei valorii, 
în măsura în care există o teorie propriu-zisă a valorii, care 
nu se extinde peste valoare și care nu o analizează în ter- 
meni de dirijare a producţiei. Nu cred că îmbunătățirile lui 
Samuelson adaugă într-adevăr ceva la ea. Cred că analiza 
hicksiană în termeni de rate de substituție este, în acel 
domeniu restrâns, o realizare permanentă. 


I2: Consideraţi că ceea ce acum se numește revoluția 
keynesiană ar fi trebuit să se numească de fapt revoluția 
hicksiană? A facilitat Hicks în vreun fel acceptarea ideilor 
lui Keynes? 


Hayek: Cu siguranţă, pe Hicks nu-l consider un revo- 
lutionar. Cred că a încercat să dea acestor idei o formă mai 
acceptabilă. Dar am motive să afirm că probabil ar fi trebuit 
să se numească revoluţia Kaldoriană, nu pentru ceea ce este 
legat oficial de numele lui Kaldor, ci pentru că în realitate 
ideile au fost răspândite de cartea lordului Beveridge pe 
tema ocupării totale a mâinii de lucru, iar respectiva carte 

a fost scrisă de Kaldor si nu de Beveridge, dat fiind că lor- 
dul Beveridge nu a înțeles niciodată economia. 


Aproape imediat după ce m-am instalat la Londra, m-am 
implicat într-o controversă cu J. M. Keynes, ceea ce m-a făcut 
mai cunoscut. (Întâmplător, desi am continuat să nu fiu de acord 
cu K=ynes si am avut unele discuţii încinse, pe plan personal am 
rămas în cei mai buni termeni, și în multe privinţe îl admiram și 
îl plăceam ca om.) Robbins îmi ceruse să recenzez pentru Eco- 
nomica lucrarea recent publicată a lui Keynes, Treatise, și prima 
parte a lungului meu articol de recenzie a apărut în numărul din 
august 1931, chiar înainte de a mă fi instalat la London School of 
Economics. Tot mai cred că a fost o critică destul de eficientă, 
deși şi-a pierdut relevanta, deoarece Keynes și-a schimbat radical 
ideile la foarte scurt timp după aceea. 

Reacţia imediată a lui Keynes este cel mai bine descrisă de 
cuvintele profesorului A. C. Pigou, care se referă la acest episod 
(fără să amintească nume) în Economics in Practice: „Cu un an 
sau doi în urmă, după publicarea unei cărți importante, a apărut o 
critică elaborată și atentă a unui număr de pasaje din cartea 
respectivă. Răspunsul autorului nu a fost de a respinge critica, ci 
de a ataca cu violenţă o altă carte, scrisă de către critic cu câțiva 
ani înainte. Luptă corp la corp. Metodele duelului. Un asemenea 
lucru este cu siguranţă greşit“. 


În timpul în care am fost înscris ca doctorand la Universitatea 
din New York, am început să lucrez la o teză (al cărei titlu propus 
cred că a fost „Este o stabilizare a valorii monetare compatibilă 
cu funcţia sa?“); si desi nici ea, nici lucrarea germană în care am 
transformat-o la Viena nu au fost duse vreodată la bun sfârşit, în 
multe privințe ele au marcat începutul unei evoluţii de durată. 
Majoritatea articolelor mele din următorii doi ani sunt produsele 
secundare ale acestei evoluţii sau formulări ale unor rezultate 
parțiale sugerate de o situaţie particulară. 

Una din primele concluzii la care-mi amintesc că am ajuns 
pe la sfârşitul anului 1923 era că stabilizarea nivelului preţurilor 

nationale si stabilizarea schimbului valutar repezentau scopuri 
contradictorii. Dar am aflat ca Keynes tocmai afirmase acelasi 
conflict in Tract on Monetary Reform [1923] inainte ca eu sa fi 
putut da spre publicare scurtul articol scris pe acest subiect. 
Pentru ca nimeni sa nu creada ca aceasta neimplinire a sperantei 
mele de a fi facut o descoperire originala poarta responsabilitatea 
pentru opoziția mea persistentă de mai târziu fata de Keynes, as 
adauga ca pe atunci Keynes era, si a mai ramas pentru mult timp, 
unul dintre eroii mei, căruia i-am admirat mult opera. L-am întâl- 
nit pentru prima oară câțiva ani mai târziu, într-una din primele 
mele călătorii la Londra, la o întrunire a institutelor europene 
preocupate de cercetarea fluctuatiilor industriale (in 1929, cred). 
Atunci am avut noi prima dispută și nu-mi amintesc cu care amă- 
nunt de teorie monetară nu am fost de acord. La început a încercat, 
după cum îi era obiceiul, să mă intimideze — dar de îndată ce m-am 
opus si am fost capabil să-mi susțin opinia într-un mod acceptabil 
a început să mă trateze cu respect și nu și-a mai schimbat niciodată 
această atitudine, oricât de violente ar fi fost dezacordurile dintre 
noi. Mă îndoiesc, totuși, de povestea lui H. J. Laski, potrivit căruia 
Keynes m-ar fi descris o dată ca fiind „cel mai distins aiurit din 
Europa“. Sună mai degrabă a Laski decât a Keynes. 


16: Când l-aţi întâlnit pentru prima oară pe Keynes? 


Hayek: În 1928, înainte de a fi avut vreo legătură for- 
mală cu LSE. Trecusem prin serviciile economice de la 
Londra și Cambridge, care marcau începutul acelor activi- 
tati de observare a ciclurilor comerciale, în care erau im- 
plicate atât Londra cât și Cambridge. 

Eu organizasem pentru prima oară o întrunire a 
Konjunkturinstituten, la Viena, si după aceea s-a repetat 
întâlnirea la Londra și desigur am fost și eu invitat. Keynes 
era membru al consiliului. De la început am avut un conflict, 
foarte prietenesc, despre rata dobânzii. Inevitabil. În felul 
său obișnuit a încercat să treacă, ca un tăvălug, peste tână- 
rul interlocutor. Dar în clipa — trebuie să-i recunosc acest 
gest — în clipa în care m-am opus cu argumente serioase, 

m-a luat în serios si de atunci m-a respectat. Cunosc felul 
în care vorbește în general despre mine: „desigur că este 
nebun, dar ideile lui sunt chiar interesante“. Așa că aceasta 
era părerea lui despre mine. 

Jar mai târziu am împărtășit multe alte interese co- 
mune. Să vă povestesc o întâmplare, principalul motiv 
pentru care îl învinovătesc. Analizasem Treatise în detaliu. 
Fram pregătit să-l critic, deoarece tocmai scrisesem o lu- 
crare importantă care era de fapt o respingere generală a 
funcției ocupării mâinii de lucru, dependenţa directă a ocu- 
pării mâinii de lucru de cantitatea globală. Credeam că de- 
montasem ideea expusă de domnii Fosters și Catchings. 

Exista, prin anii 1920, un grup american care dezvol- 
tase într-o formă naivă ceva foarte asemănător cu ideile 
keynesiene. În 1923 și 1924, pe când eram în America, 
domnii Fosters și Catchings au oferit un premiu pentru cea 
mai bună critică a lucrării lor. Nu am profitat de ocazie să 
scriu una, dar cartea care a primit premiul era atât de proastă 
încât mi-am spus că trebuie să mă reîntorc fără întârziere 
la subiect. Prelegerea, mai târziu publicată în engleză cu 
titlul „The Paradox of Saving“, conţine de fapt în germene 
ideile mele despre prețuri si producție. 

Astfel că, atunci când a apărut Treatise, am fost putin 
iritat că tocmai în momentul în care sperasem să fi de- 
montat complet relaţia dintre cererea globală și ocuparea 
mâinii de lucru, chestiunea fusese reluată. Era primul meu 
an în Anglia. Recenzia la Treatise a lui Keynes fusese 
scrisă în două parti. Cred că o anumită parte din Treatise 
este mult mai bună decât The General Theory [1936], așa 
că pe ansamblu recenzia era complementară, deși critica 
teza principală. Teoria era depășită, așa că atunci când a 
apărut a doua parte a recenziei, Keynes mi-a spus: „0, nu 
contează; nu mai cred toate acele lucruri“. Ceea ce a fost 
foarte descurajant. 


16: Într-adevăr foarte descurajant, nu ar fi trebuit să 
facă acest lucru. 

Hayek: Privind în urmă, imi spun că din acest motiv 
nu m-am întors la atacul asupra The General Theory, care 
nu este tocmai corectă. Știam că există ceva mai important 
decât dezacordul asupra acestei chestiuni cruciale, dar pe 
atunci nu-mi erau foarte clare conceptele diferenţei dintre 
macro- si microteorie. Devenisem doar conștient de faptul 
că, într-adevăr, ar trebui să se discute despre contrastele 
dintre micro- și macroteorie. 

Dar, mult mai important, am fost criticat pentru faptul că 
teoria capitalului din Prices and Production nu era deloc adec- 
vata; că era inadecvată în această formă b6hm-bawerkiana 
nefinisata a perioadei medii de producţie. Așa că am început 
să scriu o lucrare de mari dimensiuni despre capital și bani, 
care în fond se ocupa de fenomenul monetar. Mi-a luat 
mult mai mult timp decât am crezut; am lucrat la ea șapte 
ani. Mă plictisisem de subiect înainte de a ajunge la aspec- 
tele monetare. lar apoi a venit războiul, ceea ce m-a convins 
să pun partea la care lucrasem deja într-un volum separat 
[The Pure Theory of Capital, 1941) și pentru moment să 
las deoparte partea monetară, de care intentionam să mă 
ocup cu altă ocazie. 

Poate vă va surprinde, dar în timpul războiului lupta- 
sem de partea lui Keynes împotriva celor care îl criticau, 
deoarece Keynes se temea foarte mult de inflaţie. Chiar am 
publicat două eseuri, dintre care unul făcea recenzia pamfle- 
tului său din timpul războiului, iar celălalt se axa pe problema 
combaterii inflaţiei, cu care el era acum de acord. Marele 
pericol în timpul anilor de război devenise inflaţia, nu mai 
era deflatia; astfel că luptam împotriva inflației. Și în aceste 
împrejurări, în care doream să-i întăresc influența in fata 
inflationistilor, nu am mai dorit să-mi continuu cartea. 

Am devenit prieteni pentru că împărtășeam multe alte 
interese în afara economiei. În general, când ne întâlneam 
nu mai discutam economie. În timpul războiului, îl întâl- 
neam destul de des, desi el lucra in Londra, iar eu eram la 
King’s College, pentru că el venea la Cambridge la fiecare 

sfârșit de săptămână. Asa că am devenit prieteni foarte 
buni, atât cu el, cât și cu soția sa, Lydia Lopokova. 

Vreau să vă povestesc o întâmplare, dar nu sunt foarte 
sigur dacă cele două sau trei lucruri pe care vreau să vi le 
spun s-au petrecut în aceeași seară sau în două seri succe- 
sive. Keynes tocmai se întorsese de la negocierea, extrem 
de obositoare, a împrumutului britanic de după război. În- 
tâmplarea s-a petrecut cu șase săptămâni înainte de moar- 
tea lui, în 1946, pe la începutul anului. Cu toate că venea 
de la acea negociere, întreaga seară ne-a vorbit despre 
starea comerțului american cu cărți elizabetane! 

Mai târziu, în acea seară, s-a întâmplat următorul lucru — 
care are nevoie de o explicație introductivă. În timpul 
războiului, Keynes începuse să-mi trimită regulat Journal 
of the History of Ideas, o revista pe atunci recent lansată; 
el era singurul abonat din Anglia. Când a observat că eram 
interesat (si aceasta ilustrează foarte bine relația noastră), 
a început să mi-o trimită de îndată ce o termina de citit. S-a 
întâmplat ca eu să primesc revista cu două sau trei săptă- 
mâni înainte de ziua în discuție, dar să citesc de-abia în 
dimineaţa respectivă un articol despre condiţiile în care a 
fost publicată cea de-a doua lucrare pierdută a lui Copernic. 
Și s-a întâmplat să-mi servesc'cafeaua la King’s College, 
să stau lângă un astronom cu care altfel mi-ar fi fost foarte 
greu să intru în legătură; era foarte interesat, fiindcă nu cu- 
noștea lucrul despre care eu citisem. Asa că îi povesteam 
tot ce-mi puteam aminti despre condiţiile acelei publicări. 
Keynes era așezat cu trei locuri mai încolo, prins într-o altă 
conversație; a ascultat tot timpul discuţia noastră, iar la un 
moment dat a spus „te inseli, Hayek“ și m-a corectat. Trebuie 
să fi trecut cel puţin două săptămâni de când citise articolul, 
pentru că îmi trimisese revista în urmă cu două săptămâni. 
Se gândea la altceva, dar era suficient de vigilent și informat 
ca să remarce ce spuneam eu. Avea dreptate. Trecusem cu 
vederea acel detaliu particular, iar el m-a corectat. 

În aceeaşi seară — probabil nu era seara în care el ne-a 
vorbit despre colectionarea cărților elizabetane în America, 

dar sigur nu la o depărtare prea mare de ea — stăteam 
împreună în Seniors Common Room, citind ziare. Eu vor- 
beam despre ce faceau in politica monetara d-na Robinson 
si Kahn. Keynes a izbucnit: „sunt doar niște nesabuiti. Stiti, 
ideile mele erau teribil de importante în anii treizeci. Nu 
se punea problema combaterii inflației. Dar poti avea încre- 
dere in mine, Hayek, ideile mele sunt depășite. Uite-asa 
(pocnind din degete) o să schimb opinia publică“. Șase sap- 
tămâni mai târziu era mort. Cred că ar fi făcut-o. 


16: Se poate. Keynes era un mare manipulator al opi- 
niei publice, nu-i așa? 


Hayek: Da. Era marea lui vanitate. Întotdeauna se 
autodenumea Casandra. Era convins că putea manevra 
după plac opinia publică. 1 se urcase la cap efectul pe care 
l-a avut asupra tratatelor de pace. Sigur că era foarte con- 
stient de puterea sa asupra limbajului, pe care din păcate nu 
o arată The General Theory, dar putea scrie minunat și era 
un vorbitor foarte bun. Eu întotdeauna am spus — alții nu 
par să o fi amintit atât de des — că vocea lui te fermeca. 
Avea o voce foarte muzicală. Pot să înţeleg de ce oamenii 
erau încântați doar ascultându-i cuvintele. 

Și întinderea intereselor sale! Puteai vorbi cu el despre 
foarte multe lucruri. Desigur că în cunoştinţele sale erau 
goluri extraordinare. Cunoaşterea lui era călăuzită estetic, 
cu rezultatul că nu știa absolut nimic despre istoria econo- 
mică a secolului al XIX-lea. Absolut nimic. Pur şi simplu 
nu-i plăcea. 

Trebuia să-i povestesc în fiecare zi nu numai despre 
istoria economiei, ci chiar si despre economistii englezi 
mai timpurii. ÎI cunoştea pe Marshall al său, dar foarte 
putin în rest. La un moment dat, a trebuit să se intereseze 
de Malthus, dar a fost nevoie să-i spun eu despre Henry 
Thornton. Mi-am dat seama mult mai târziu — nu am apucat 
niciodată să i-o spun — că dacă i-as fi făcut o prezentare a 
inflationistilor englezi din secolul al XIX-lea probabil ar fi 
fost descurajat în încercările sale. 

16: Vă amintiţi cumva, îl cunoştea pe Jevons? 


Hayek: Da. Asta știa. 


16: Era de așteptat să stie. Jevons şi de asemenea tatăl 
său scriau cărți de logică, care erau... 


Hayek: Da, era familiarizat mai degrabă cu logica 
decât cu economia lui Jevons. Cunostea, sub aspect econo- 
mic, marea descoperire si indexul preţurilor. Dar nu utilita- 
tea marginală — și Jevons în special fusese excelent pe tema 
capitalului, despre care Keynes nici măcar nu avea idee. 

Nu stia nimic despre teoria comerțului international. 
Alesese criteriile statistice ale impactului public, pe care le 
studiase; și dacă ici în considerare timpul lui de studiu, nu 
cred că a dedicat mai mult de un an învățării economiei. 
Tin să spun că îmi plăcea Keynes si in multe privințe îl 
admiram, dar nu cred că era un bun economist. 


16: Spre sfârsitul vieţii, cândva, cred, prin anii 1940, 
Keynes scria un eseu despre un aspect oarecare al literaturii 
elizabetane si remarca ce memorie „scurtă“ are. Spunea: 
„săptămâna asta sunt expert în acest subiect, iar săptămâna 
viitoare nu voi mai ști nimic despre el“. 


Hayek: Se potriveşte de minune. Anumite întâmplări 
izolate mă luau prin surprindere. Fundamental el era foarte 
doctrinar, și totuși era receptiv faţă de idei noi. Când i-am 
trimis eseul meu despre investiţiile care cresc cererea de 
capital nou a admis fără retineri că subiectul îi era necunos- 
cut, adăugând „dar probabil tu ai dreptate“. La fel, când 
i-am trimis un eseu despre ceva legat de stabilizare; terme- 
nul îmi scapă acum. La acea vreme se propusese ca valuia 
să fie stabilizată în termenii unui număr de index [monedă 
emisă pe bază de rezerve-martă]. A fost sincer interesat de 
acest lucru, desi nu i se potrivea, iar antecedentele ideii îi 
erau în acest caz complet necunoscute. 

16: Cand v-aţi dat seama că bătălia fusese temporar 
câștigată de Keynes, că părerile lui fuseseră acceptate de 
către cei care luau hotărâri în guvem sau în altă parte? 


Hayek: De faptul că el a câștigat în mod cert? Numai 
după război. 


16: După război. Nu mă refer la bătălia teoretică, ci 
la cea practică, legată de guvernare. 


Hayek: Care este într-un fel legată de alt aspect, acela 
că Keynes îl atrăsese pe Lionel Robbins de partea sa, ca 
urmare a faptului că în timpul războiului au colaborat în 
cercuri guvernamentale. 


16: Lucrau împreună. Înţeleg. 


Hayek: O, da. Au fost împreună, ca delegaţi britanici, 
la Bretton Woods, iar Lionel, care înainte de război era 
foarte antikeynesian, a fost într-o anumită măsură câștigat 
de Keynes. Nu atât în chestiuni pur teoretice, dar mă tem 
că a fost câştigat — si mai bine v-as povesti ceva. Eu am o 
teorie conform căreia toți economiștii care lucrează în 
guvern sunt corupți tocmai pentru că lucrează în guvern. 
Și admit chiar (asta aș putea adăuga aici) că îmi datorez 
independenţa faptului că am părăsit orice ţară de îndată ce 
au început să mă folosească în serviciul guvernului. 


16: Tocmai aveam de gând să vă întreb despre asta. 


Hayek: Am fost o dată, în Austria, într-un comitet 
guvermamental. Şase săptămâni sau șase luni mai târziu 
eram plecat din tara. În Anglia nu s-au folosit de mine în 
timpul războiului. Încă eram fostul străin, străinul dușman; 
intelegeti, aveam o poziţie foarte privilegiată. Nu am fost 
folosit în scopuri de război, nici nu am fost molestat. Nici 
nu ar fi putut exista în Anglia o situaţie mai bună. Dar după 

război am făcut ceva, ceva foarte curios — am făcut o 
anchetă socială în Gibraltar. 

În 1944, ultimul an al războiului, erau probleme cu 
docherii. După tradiţia incetatenita, docherii aduși din 
Anglia erau plătiți mai bine decât lucrătorii locali. Nici 
măcar nu exista un index al costului vieţii, asa că Biroul 
Colonial a apelat la mine: n-aş putea să le recomand un 
student bun care să meargă în Gibraltar pentru a calcula 
un index al costului vieții? Le-am spus: „Acum nu mai 
există studenți buni; eu nu am nici un student. Dar dacă 
vreţi, pot să merg eu acolo, l-as face cu multă plăcere 
în timpul vacanței“. „Dacă mergeti dumneavoastră, v-am 
ruga să mai faceţi ceva. Puteţi să faceţi o anchetă socială 
a Gibraltarului?“ 

Asa ca m-am dus acolo pentru șase săptămâni, ceea ce 
a fost extraordinar — iarăși, nu mă ispititi să va spun anec- 
dote; nu am mai termina niciodată. Oricum, mi-am luat 
portia de serviciu guvernamental, dar pentru ultima oară. 
Următoarea ocazie în care am fost rugat de Biroul Colonial 
să mă duc în numele lui în Cipru, a trebuit să le spun nu, 
mă tem că m-am angajat să plec în America. 

Aşa că nu a fost destul timp ca să fiu corupt. În Ame- 
rica, lucrurile nu au ajuns niciodată atât de departe. Prima 
oară când mi-au cerut să fiu într-un comitet la Washington, 
a trebuit să spun nu, eu plec. Așa că am fost scutit de expe- 
rienta practică în serviciul guvernului. $i nu am nici o 
îndoială că ea corupe atitudinea unui economist — am ob- 
servat acest lucru în cazul unui om ca Lionel Robbins, pe 
care-l admiram atât de mult. Economistul devine om de stat. 


16: Cred că este o alegere: ori una, ori alta. lar pentru 
amândouă nu prea e loc. 


Hayek: Sigur că nu; Keynes era, într-un fel, mai mult 
om de stat. 


16: Mai mult decât teoretician. 

Hayek: Dar în cazul lui Robbins, vroiam să adaug 
(mi-as fi dorit ca dvs. insiva să fi putut vorbi cu el), trebuie 
să aveţi în vedere un obicei foarte agreabil. Robbins este 
cel mai loial prieten pe care l-aţi putea întâlni. Dar dacă l-ați 
ruga să vă povestească despre Harold Laski, sau despre 
Beveridge, ar fi sincer în ce ar spune, fără să vă spună ade- 
vărul. Ar infrumuseta mult totul, pentru că ei îi erau prie- 
teni apropiaţi. Mă tem că eu sunt mult mai deschis în 
această privinţă. Eu nu tac; istorisirile mele despre Laski si 
Beveridge pot fi chiar putin rautacioase. 

Daca m-ati intreba care sunt cele mai interesante 
persoane cu care mi-ar face o deosebită plăcere să mai 
petrec o seară, v-aș spune că cei doi economisti, Schumpeter 
și Keynes, care de altfel aveau anumite lucruri în comun. 
Pot să le formulez într-o singură frază: pour épater les 
bourgeois. Amândoi o făceau, în feluri diferite. Schumpeter 
este un om de ştiinţă mai mare decât Keynes, și un intelect 
mai sclipitor. Intelegea o idee cu o iuţeală impresionantă. 
Și cu toate acestea îi lipsea o filozofie cu adevărat coerentă. 
Se incredea în intuitiile sale. Nu cred că i se va putea scrie 
vreodată o biografie bună, pentru că ar fi nevoie de un 
prieten apropiat care să fie în același timp si critic, si nu 
cred că există o astfel de persoană. 


16: Ne-aţi putea povesti ceva despre disputele avute 
cu economiștii keynesieni? 


Hayek: Împotriva intentiilor sale, Keynes stimulase 
dezvoltarea macroeconomiei. Eu eram convins că nu numai 
concluziile particulare ale lui Keynes erau greșite, ci chiar 
fundamentele macroeconomiei, așa că doream să demon- 
strez necesitatea de a reveni la microeconomie. Abordarea 
macroeconomică, conform căreia orice se putea deduce din 

măsurarea mărimilor efectelor globalitatilor si mediilor, 
venea dinspre științele naturii. A ajuns să mă fascineze tot 
mai mult. 

Am simțit într-un fel că în ceea ce privește lucrul pe care 
nu sunt pregătit să-l fac — nici nu ştiu pe nimeni altcineva 
care şi-ar putea asuma această sarcină. Am sperat ca alții 
să continue ceea ce eu realizasem în teoria capitalului. 
Problema amintită mai înainte deschidea noi perspective 
fascinante. Într-o situaţie ar fi trebuit să lucrez pentru un 
rezultat pe care îl cunoșteam deja, dar pe care trebuia să-l 
dovedesc, ceea ce era foarte plicticos. În cealaltă, era vorba 
de o problemă deschisă: cum arată în realitate economia 
când o recunosti drept prototipul unei noi științe a feno- 
menelor complexe, care nu se mai poate folosi de modelul 
simplu al mecanicii din fizică, ci trebuie să se ocupe cu 
ceea ce am descris atunci drept „simple predicții de pattern“, 
anumite predicții limitate? Aceasta din urmă era, ca pro- 
blemă intelectuală, mult mai fascinantă. 


16: N-ati spune, privind în urmă, că teoria capitalului 
în sens austriac a luat sfârșit cu The General Theory? 


Hayek: As afirma-o fără retineri. Nimeni nu a mai 
făcut ceea ce eu sperasem că vor face alții. 


16: Cel putin problema agregatelor keynesiene este 
acum luată în serios, iar dvs. sunteți privit ca persoana care 
a contestat-o pentru prima oară, acum cincizeci de ani. 


Hayek: Interesul renăscut pentru mine se datorează 
faptului că oamenii au fost dezamagiti de Keynes. Șomajul, 
combinat simultan cu inflaţia, i-a deziluzionat brusc. 


16: Unii au susținut că General Theory a lui Keynes 
a fost scrisă special pentru a crea confuzie si pentru a fi 
complexă. Credeţi că este adevărat? 

Hayek: Nu într-o exprimare atât de grosolană. Keynes 
era atât de convins că era mai deştept decât toți ceilalți 
încât credea că instinctul îi spunea ce trebuia făcut, motiv 
pentru care inventa o teorie ca să-i convingă pe ceilalți să 
facă lucrul respectiv. Așa proceda. Nu era deloc pregătit, 
ca economist, în istoria economiei — știți că avea o pasiune 
pentru epoca elizabetană, pentru secolul al XVI-lea era 
un mare expert — dar în ce priveşte istoria economiei din 
secolul al XIX-lea era aproape ignorant, pentru că îi dis- 
plăcea din motive estetice. Secolul al XIX-lea este urât. 


I6: De ce îi era atât de antipatic secolul al XIX-lea? 


Hayek: O, pentru că el credea tot ce spuneau Tawney 
si ai lui despre istoria muncii. Sărăcirea clasei muncitoare. 
Totul este Dickens. 

Singura scrisoare pe care o am de la Keynes este cea 
în care mi-a scris despre Drumul către servitute, des citată, 
în care el simpatiza foarte mult cu mine, ajungând în final 
la concluzia că există într-adevăr un mare pericol, dar 
care poate fi evitat într-o tara în care oamenii judecă asa 
cum trebuie. 


O consecinţă a izbucnirii războiului a fost mutarea LSE la 
Cambridge și plecarea, în serviciul guvernului, a celor mai mulţi 
dintre colegii apropiați. Pentru un timp, am fost singurul econo- 
mist titular al LSE, asistat doar de doi tineri. Dar cursurile făceau 
parte dintr-un program de colaborare cu Cambridge, și o perioadă 
eu am susținut, pentru ambele instituții, cursurile de teorie econo- 
mică avansată, iar A. C. Pigou a predat teoria elementară. 

În primul an al războiului, am continuat să locuim la Londra, 
eu mergând la Cambridge trei zile pe săptămână. După începerea 
bombardamentelor, în septembrie 1940, a trebuit să ne mutăm la 
Cambridge. Cum la început nu am putut găsi un loc potrivit în 
care să stăm, soţii Robbins, care aveau pe atunci o căsuţă la 
Chilterns, mi-au găzduit familia timp de un an, iar Keynes, care 
imi devenise prieten, mi-a făcut mie rost de camere la King’s 

College. În 1941, am reușit in sfârșit să găsesc o casă, sau mai 
degrabă un hambar modificat, în Malting Lane, unde am locuit 
până în 1945. 

Îmi plăcea în mod deosebit viata la Cambridge în acei ani de 
război, și ea a desăvârşit procesul de integrare deplină în viata 
engleză pe care, inca de la început, l-am considerat foarte ugor. 
Cumva, starea de spirit și atmosfera intelectuală a țării s-au dove- 
dit dintr-o dată extraordinar de atrăgătoare pentru mine, iar împre- 
jurările unui război în care simpatizam cu englezii au grăbit mult 
procesul de asimilare — în Anglia mă simțeam mai acasă decât 
în Austria natală, de care deja mă înstrăinasem întrucâtva în 
anii douăzeci. Nici la prima mea vizită în SUA, nici în cursul 
șederii mele de mai târziu acolo sau chiar și mai târziu, în Ger- 
mania, nu am simţit că locul meu este într-adevăr acolo; modul 
de viata Englez, însă, părea să se armonizeze într-o asemenea 
măsură cu instinctele și dispozițiile mele încât, dacă nu ar fi fost 
niste împrejurări foarte speciale, nu as fi dorit niciodată să pără- 
sesc Anglia. Iar dintre toate modurile de viata, cel al unuia dintre 
colegiile vechilor universități — cel putin cum era atunci Cambridge, 
căci nu am cunoscut niciodată bine Oxfordul — mi se pare si astăzi 
cel mai atrăgător. Serile petrecute la High Table si Combinations 
Room la King's College se numără printre cele mai plăcute amin- 
tiri ale vieții mele, iar unii dintre oamenii mai în vârstă pe care am 
ajuns atunci să-i cunosc bine, în special J. H. Clapham, mi-au 
rămas, cât timp au trăit, prieteni dragi. 


PARTEA A TREIA 


O DESPARTIRE DE DRUMURI 


Povara uşoară a cursurilor (erau foarte puţini studenţi) si dru- 
murile scurte din Cambridge mi-au lăsat mai mult timp decât am 
avut vreodată înainte pentru munca mea. Deși principalul meu 
interes era încă în teoria economică pură, la Cambridge am scris 
Drumul către servitute, dezvoltând anumite idei pe care le schi- 
tasem deja într-un articol din 1938 și care evoluaseră ca urmare a 
acelor studii despre abuzul și declinul rațiunii cărora le-am dedicat 
primii doi ani de război. 


I1: Drumul către servitute, spre deosebire de o lucrare 
mai tehnică de economie, este genul de carte accesibilă citi- 
torului neinitiat. Felul în care este folosit cuvântul „străin“... 
în Marea Britanie este unul interesant. În ce măsură — și știu 
că v-aţi gândit de curând la acest lucru — cultura, într-o 
definitie oarecare, joacă un rol în ordonarea lumii? 


Hayek: Cultura care te atrage cel mai mult nu este în 
mod necesar cea în care te-a: născut. Cultural, eu simt că 
acum naționalitatea mea este britanică, nu austriacă. Poate 
din cauză că am petrecut în Anglia, între 1930 şi 1950, 
perioadele decisive, cele mai active ale vieții mele. Dar chiar 
din prima clipa in care am ajuns acolo m-am gasit, pentru 
întâia dată, într-o atmosferă morală cu care mă potriveam 
perfect şi pe care am putut-o absorbi peste noapte. 


Recunosc ca nu am avut aceeasi experienta cand, cu 
zece ani înainte, am ajuns pentru prima oară in SUA. Mi 
s-a părut foarte interesant şi fascinant, dar nu am devenit 
un american în sensul în care am devenit britanic. Cred 
însă că aceasta este o chestiune de suflet. Temperamentul 
meu se aseamănă mai degrabă cu cel al britanicilor decât 
cu cel al americanilor, sau chiar cu cel al conationalilor mei 
austrieci. Într-o anumită măsură, este o chestiune de adap- 
tabilitate personală la o anumită cultură. Într-un timp vor- 
beam fluent italiana, dar niciodată nu aș fi putut deveni 
italian. Nu aveam acele sentimente care m-ar fi putut face 
italian; din contră, am devenit, dintr-o dată, într-un anumit 
sens „britanic“, fiindcă pentru mine ,,a fi britanic“ era o ati- 
tudine naturală, lucru pe care l-am descoperit mai târziu. A 
fost ca şi cum aș fi intrat într-o cameră în care aerul avea 
aceeaşi temperatură ca cea a corpului meu. 


I1: Ce vă face să vă simtiti bine alături de britanici? 


Hayek: Puterea anumitor convenţii sociale care-i fac 
pe oameni să înțeleagă care-ti sunt dorințele la un anumit 
moment fără să fie nevoie să le exprimi. 


11: Ne puteți da un exemplu? 


Hayek: Gândiţi-vă la felul în care se întrerupe o con- 
versatie. Nu spui „0, imi pare rau, sunt grăbit“. Devii ușor 
neatent și evident preocupat de altceva; nu ai nevoie de nici 
un cuvânt. Interlocutorul tău va întrerupe conversaţia pentru 
că își dă seama, fără ca tu să-i spui că în realitate iti dorești 
să faci altceva. Nu e nevoie de nici un cuvânt. 


Ik: Cum stau lucrurile în Statele Unite? Totul ar fi mai 
direct? 


Hayek: Interlocutorul s-ar strădui să asculte cu prea 
mare atenție, ca și cum ar fi într-adevăr numai ochi și 

urechi, sau te-ar întrerupe brusc spunând: ,,o, te rog sa ma 
scuzi, dar mă grăbesc“. Nu pot să spun că aşa ceva nu s-ar 
întâmpla niciodată în Anglia, dar britanicii nu obișnuiesc 
să rezolve situaţia așa. 


Il: Dar în Austria? 


Hayek: Ar fi o efuziune de expresii politicoase, expli- 
când că iti pare extrem de rău, dar că pentru moment nu 
poți continua conversaţia. Ai vorbi pe larg despre asta, pe 
când în Anglia nu s-ar spune absolut nici un cuvânt. 


I6: Cu siguranţă, și sentimentul de a vă simţi în largul 
dvs. in Anglia v-a ajutat să stapaniti nuanțele limbii. 


Hayek: În timpul războiului m-am jucat cu Drumul 
către servitute, pentru că era pentru prima oară în viata 
când simţeam că ajunsesem să stăpânesc engleza, în sensul 
că îmi făcea plăcere să scriu în engleză. Vreau să spun, nu 
aveam greutăţi în a desfășura demonstraţii tehnice, dar... 


16: Vă simteati pe deplin stăpân. 


Hayek: De fapt veţi descoperi, dacă faceţi efortul de a 
citi începutul introducerii și primele două sau trei capitole, 
că într-adevăr am încercat acolo să văd cât de bine puteam 
să scriu în engleză, și m-am străduit mult, citind iar şi iar, 
intrând în ritm... 


16: În ritm, da. 
Hayek: Mi-ar fi trebuit ani de zile să fac acest lucru 
pentru întreaga carte. Dar probabil, partea de început — 


primele două sau trei capitole si introducerea — a fost, 

stilistic, cel mai bun lucru pe care l-am scris vreodată. 
Într-adevăr, m-am străduit și am realizat cu plăcere că în 
sfârșit am atins stadiul în care puteam să scriu englezește 
bine, nu numai corect, ci într-o limbă care să sune bine. 
Procesul s-a desfășurat treptat, în toată perioada războiului — 
cred că încă mai păstrez o versiune sau două de lucru ale 
Drumului. Si mi-a făcut plăcere să exersez astfel. Probabil 
eram puţin obosit de teoria pură. Cei patru ani pe care i-am 
dedicat lucrării The Pure Theory of Capital au fost ani 
foarte grei. 

Există cel puţin un alt lucru foarte important, pe care 
îl puteţi descoperi în textele mele. The Counter-Revolution 
of Science este un fragment dintr-o carte foarte mare pe 
care la momentul respectiv o proiectasem într-o formă 
foarte diferită. Titlul intenţionat era The Abuse and Decline 
of Reason. Când m-am decis să scriu Drumul către servi- 
tute, mă gândeam în realitate la concluzia lucrării despre 
declinul raţiunii. Drumul către servitute s-a dovedit mult 
mai populară decât planul mult prea ambițios pe care-l 
făcusem mai înainte. După planul initial, cartea ar fi cuprins 
capitolele pe care le scrisesem despre saint-simonieni, 
Comte, legătura lui Comte cu Hegel; urmau apoi două sau 
trei capitole despre Franţa; apoi ar fi trebuit să urmeze unul 
despre Hegel și Marx. Nu-mi plăcea deloc să mă ocup de 
Marx. Mă luptasem cu el în anii de studenţie. Mi s-a părut 
atât de Heprimant când mi-am îndreptat atenţia spre el, încât 
am abandonat această idee a unei lungi relatări istorice; 
apoi venea la rând această expunere sistematică a decli- 
nului rațiunii. Titlurile erau Nemesis si Hubris. 


I5; Nu s-a creat o anumită confuzie în jurul Drumului, 
interpretat ca un fel de examinare a lucrurilor care s-ar 
putea întâmpla... 

Hayek: O situaţie foarte specială a luat naştere in 
Anglia, începând din 1939, în sensul că oamenii chiar 
credeau că national-socialismul era o reacție capitalistă îm- 
potriva socialismului. Astăzi așa ceva este greu de crezut, 
dar exponentul principal al acestei teorii era Lordul Beveridge. 
El era chiar convins că national-socialistii și capitalistii 
reactionau împotriva socialismului. Am scris pe acest su- 
biect un memorandum pentru Beveridge, pe care l-am 
transformat apoi într-un articol de ziar și în cele din urmă 
m-am folosit de război pentru a scrie ceea ce de fapt era o 
versiune populară extinsă a ceea ce îmi imaginasem că va 
fi marea carte despre abuzul și declinul rațiunii. Aceasta ar 
fi fost a doua parte, cea despre declinul rațiunii. Se potrivea 
cu momentul si tintea intelectualitatea britanică socialistă; 
toți membrii ei păreau să împărtășească această idee, că 
national-socialismul nu ar fi socialism, ci doar ceva demn 
de dispreţ. Aşa că eu încercam doar să le spun: „voi vă 
indreptati în aceeaşi direcție ca ei“. 

O întâmplare complet neprevăzută a fost faptul că 
Drumul către servitute a fost primită în America într-un 
mod foarte aparte, atrăgând, spre surpriza generală, atenția 
americanilor. Era evident scrisă într-un sistem de referință 
englez — în Anglia, a fost, desigur, primită într-o manieră 
complet diferită. Cu puţine excepţii, socialiştii englezi au 
acceptat cartea ca pe ceva scris cu buna-credinta, ce ridica 
problemele pe care ei doreau să le ia în considerare. Per- 
soane precum Lady Wooton au scris o foarte... De fapt, cu 
ea am avut o experiență foarte curioasă. A spus „știi, doream 
să atrag atenţia asupra unora dintre aceste probleme pe care 
tu le-ai scos în evidență, dar acum, fiindcă tu ai exagerat 
atât de mult, trebuie să mă întorc împotriva ta“! În America 
a fost cu totul altceva. Socialismul era o boală nouă. Ma- 
rele entuziasm pentru New Deal era încă la apogeu, si exis- 
tau două grupări: cei care erau entuziasmați de carte, dar 
nu o citiseră niciodată — auziseră doar că era o carte care 
sprijinea capitalismul — și intelectualitatea americană, care 
tocmai fusese atinsă de microbul colectivist și care a consi- 

derat cartea ca fiind o trădare a celor mai înalte idealuri 
pe care intelectualii sunt datori să le apere. Așa încât am 
fost supus unui tratament incredibil, ceva ce nu trăisem 
niciodată in Anglia. S-a mers până la a mă discredita profe- 
sional complet. 

Pe la mijlocul anilor 1940 — probabil că par foarte 
îngâmfat — cred că eram cunoscut ca unul dintre cei doi 
principali economiști combatanți: era Keynes, și eram eu. 
Keynes a murit, devenind un sfânt; iar eu m-am discreditat 
publicând Drumul către servitute, ceea ce a schimbat com- 
plet situația. 


Am fost luat prin surprindere de succesul la public al Dru- 
mului către servitute. Deşi timp îndelungat am rezistat tendinței 
care amenința să mă tragă din teoria pură într-un domeniu mai 
practic, cartea a avut în cele din urmă un efect profund asupra 
vieţii mele. Succesul imediat din Anglia nu a fost mai putin sur- 
prinzător decât cel din America, desi niciodată nu a căpătat forma 
spectaculoasă de acolo. S-a întâmplat să experimentez această 
explozie curioasă, pentru că din martie până în mai 1945, chiar 
când cartea ajunsese best-seller, mă aflam in America, într-un tur- 
neu de conferințe. A fost una dintre cele mai curioase experiențe 
ale vieţii mele. 

Editorii americani de la University of Chicago Press aran- 
jaseră ‘initial o vizită de cinci săptămâni, în timpul căreia as fi 
susținut o serie de trei sau patru conferințe la cinci universităţi 
importante din Est si din Vestul Mijlociu. Pe când traversam 
Atlanticul în convoi lent (era încă război), lipsiţi de mijloace de 
comunicare, apariţia în Reader's Digest a unui rezumat al cărții 
a schimbat complet respectivul aranjament. Devenisem faimos 
peste noapte (fără să rămân mult timp), și la sosirea în America 
mi s-a comunicat că întregul plan al vizitei mele se schimbase, că 
urma să plec într-un turneu de conferințe extins și că toate pregă- 
tirile fuseseră date pe mâinile unei agenţii comerciale de confe- 
rinte. Asa că eu, care nu mai tinusem conferințe populare în fata 
unei audienţe numeroase, am conferentiat ia o zi după sosire in 

Town Hall, New York — fără să mă fi pregătit, si pe un subiect 
pe care nu-l avusesem în vedere — descoperind, spre marea mea 
surpriză, că reuşeam chiar foarte bine. 

Povestea întregului turneu, care m-a purtat în vest până la 
Ocklahoma City si al cărui cartier general a fost pentru un timp 
Chicago, este prea lungă pentru a fi spusă aici. În timpul acestei 
călătorii am stabilit practic toate relațiile mele care mi-au permis 
ulterior să fac alte vizite în SUA și în cele din urmă să mă mut 
la Chicago. Nu mai fusesem de fapt în Statele Unite de la vizita 
mea ca doctorand, cu douăzeci şi unu de ani în urmă, dar de 
atunci (din 1945) şi până când m-am mutat definitiv în America, 
la sfârșitul lui 1949, m-am întors aici aproape în fiecare an. 


16: Ati putea comenta reacția la Drumul către servitute? 


Hayek: Cartea a apărut în Anglia într-un moment în 
care oamenii deveniseră deja conștienți de pericolele socia- 
lismului. În America am întâlnit entuziasmul de început 
al tuturor adepților New Deal-ului. Şi au fost unele reacții 
violente. Sunt dator să mentionez că, în Anglia, cei care 
vorbeau despre carte o citiseră. In America era discutată în 
principal de persoane care nu o citiseră sau, cel mult, 
citiseră rezumatul din Reader's Digest. 

Cred că v-am spus deja că nu am primit nici un banut 
pentru rezumatul din Reader's Digest, pentru că University 
of Chicago Press le-o dăduse pe gratis. Și cei mai multi au 
citit-o în acea formă. Rezumatul a fost foarte, foarte bine 
făcut de Max Eastman. Desigur ca, probabil, de douăspre- 
zece ori mai multi oameni au citit varianta din Reader's Digest 
decât varianta completă. În acea perioadă, ea a ajuns la un 
mare număr de oameni din închisoare sau lagăre. Reader's 
Digest era distribuită prizonierilor de război, în special celor 
din lagărele englezești. Unii germani au afirmat „am învăţat 
engleza citind Reader's Digest“. 

Oricum, când am ajuns la New York mi s-a spus: 
„Planul original a căzut. Ati devenit dintr-o dată faimos. 
Veţi pleca într-un turneu de conferințe prin America“. 

„Nu pot face asta, niciodată nu am conferentiat în 
public“. 

„Ei, totul este aranjat, trebuie să încercaţi să o faceţi“. 

„Când începem?“ 

„O, sunteţi deja în întârziere“. Era într-o sâmbătă 
după-amiază. „Începeți mâine dimineaţă la Town Hall, în 
New York“. 

Toate acestea nu însemnau nimic pentru mine. Ce 
mi-a venit în minte a fost acea minunată bandă desenată din 
New Yorker [a doamnei Helen Hokinson] despre un club de 
femei. M-am gândit că duminica dimineaţa nu poate fi vorba 
decât de un asemenea club de femei. Când am fost luat de la 
Hotelul Regency și dus în centru, am început să-l descos pe 
cel care mă însoțea: „Ei, la ce fel de public vă așteptați?“ 

„În sală încap trei mii de oameni, dar vor veni mai 
mulți“. 

„Dumnezeule. N-am făcut niciodată asa ceva. Care va 
fi tema conferinței?“ 

„O, i-am spus «legea si relaţiile internationale»“. 

„Dumnezeule, nu m-am gândit niciodată la asta. Nu 
pot s-o fac“. 

„Totul este pregătit, vă așteaptă“. 

Aşa că am fost condusîntr-o sală imensă, cu tot felul 
de aparate care-mi erau straine. Pe atunci aveau masini de 
dictare, microfoane, toate noi pentru mine. Ultimul lucru 
pe care mi-l amintesc este că l-am întrebat pe insotitorul 
meu: „trei sferturi de ora?“. 

l „O, nu, trebuie să dureze exact o oră, se va transmite 
la radio“. 

Asa că am tratat un subiect despre care nu aveam nici 
o idee, si încă mai tin minte că am început cu propoziția 
„doamnelor si domnilor, cred că toți sunteți de acord cu 
mine când spun...“ — deşi nu ştiam încă ce voi spune. 

Si apoi am descoperit că publicul american era deose- 
bit de marcat — le poți urmări pe fata interesul — complet 
deosebit de, să zicem, un public englez; treptat, i-am entu- 
ziasmat foarte tare si am dus cu mare succes la capăt 

aceasta conferință. Eu, care niciodată nu sustinusem o pre- 
legere populară si nu conferentiasem fără manuscris, am 
descoperit dintr-o dată că eram capabil sa tin astfel de 
conferinţe pentru marele public. 

Timp de cinci săptămâni, m-am dus peste tot prin 
Statele Unite, până la munți si înapoi, ca si în sud; treptat, 
am descoperit că devenisem un conferenţiar popular destul 
de experimentat. 


Hayek: În toamna anului 1946, cred, am reușit pentru 
prima dată să mă duc in Germania și să conferentiez acolo, 
din partea Consiliului Britanic. M-am dus atât în zonele 
engleze, cât și în cele americane. Cartierul general era la 
Köln, unde am trăit, cred, cea mai emoţionantă experienţă 
ca lector universitar. Nu aveam nici o idee că în acel mo- 
ment le eram cunoscut germanilor; am vorbit într-o sală de 
conferințe enormă, în fata unui public atât de numeros încât 
studenţii nu mai puteau intra. Am descoperit că oamenii 
făceau să circule copii dactilografiate în germană ale Dru- 
mului, deși cartea nu fusese încă publicată în Germania. 


16: Care a fost tema propriu-zisă a conferinței? 


Hayek: Drumul către servitute. In plus fata de Köln, 
am conferentiat si în câteva orașe din jur, inclusiv în 
Darmstadt, experienţă cu deosebire memorabilă din cauză 
că oraşul fusese făcut una cu pământul în război; nu mai 
rămăseseră decât grămezi mari de dărâmături. Am vorbit 
într-o mare gaură de sub pământ, în care am coborât printre 
dărâmături. 


16: Cineva din Londra mi-a spus că ar exista un anu- 
mit discurs, numit „discursul Gestapo“, pentru care v-a 
atacat Attlee. Ce ne puteţi spune despre acest lucru? 

Hayek: ,,Discursul Gestapo“ a fost discursul lui Chur- 
chill în care el — trebuie să fi fost la scurt timp după publi- 
carea Drumului către servitute —, s-a spus mai târziu că 
s-ar fi inspirat din cartea mea, discursul în care Churchill 
prezicea că un guvern socialist va naște un Gestapo. Si după 
aceea Attlee l-a acuzat în replica sa pe Churchill că „domnul 
Churchill a fost inspirat de Friedrich August von Hayek“. 


I6: Asta a fost tot? 


Hayek: Asta a fost tot. De câte ori vorbea, Churchill 
pomenea de Gestapo. lar acest obicei al socialiștilor de 
a-mi spune „Friedrich August von Hayek“ nu-i era propriu 
lui Attlee; si alţii o făceau. În termeni socialiști eram oficial 
„Friedrich August von Hayek“. i 


16: Există un articol din 1947, în care sunteti descris 
drept consilierul economic al lui Winston Churchill. Nu e 
nimic adevărat în asta? 


Hayek: Nu. M-am întâlnit cu Churchill o singură dată. 
16: Titlul este: „Consilierul lui Churchill explică“. 


Hayek: Ca decan al facultăţii de economie, fusesem 
invitat, înaintea decernarii unei diplome, la un dineu cu 
Churchill. În timpul cinei, l-am văzut bând coniac în canti- 
tăți impresionante; când i-am fost prezentat, de-abia mai 
putea să vorbească, dar m-a recunoscut imediat drept auto- 
rul Drumului. Era beat turtă. A rostit o singură propoziție: 
„aveţi în întregime dreptate; dar în Marea Britanie asa ceva 
nu se va întâmpla niciodată“. O jumătate de oră mai târziu, 
a tinut unul dintre cele mai strălucite discursuri pe care 
le-am auzit vreodată. 


16: Emst Gombrich mi-a mărturisit o dată că el credea 
că „discursul Gestapo“ l-ar fi putut costa pe Churchill 
alegerile. Credeţi că avea dreptate? 

Hayek: Nu cred că este imposibil. Churchill a fost 
atacat de Attlee si de Dalton, de la acea tribună, de fiecare 
data cu invinuirea ca preluase ideea de la economistul aus- 
triac Friedrich August von Hayek. Asa m-a asociat opinia 
publica cu Churchill. Fara indoiala, el cunostea continutul 
Cărții. Acea unica întâlnire mă asigurase de acest lucru. Dar 
în rest nici măcar nu știam cât de mult citise — întreaga 
carte? — și cu excepţia acestei unice ocazii nu am avut nici- 
odată vreo influență asupra lui sau vreo legătură cu el. Dar 
în acel moment folosise atât de mult în discurs expresia 
„Gestapo“, încât este posibil ca respectivul discurs să fi 
făcut mai mult rău decât orice altceva. 


16: Mai aveam o întrebare legată de acel „von“ din 
„von Mises“, „von Hayek“... Îmi amintesc, vag, o relatare 
despre cum si-a obținut Mises titlul, lucru neobișnuit 
pentru un evreu, legat de faptul că tatăl lui obținuse titlul, 
iar Mises îl mostenise. Care sunt amănuntele? 


Hayek: Toate titlurile erau moştenite. Mai întâi, să vă 
spun despre nobilul din povestea lui Mises. În mare, poves- 
tea este următoarea: imaginati-va că în Anglia toţi înalții 
funcţionarii publici ar avea o pregătire superioară într-un 
anumit domeniu (drept, medicină sau comerţ, de exemplu) 
si, datorită unor merite speciale, ar primi titlul de „sir“, pe 
care îl pot transmite tuturor descendenților. În Austria, în 
loc să fii numit „sir“, ești numit „von“; uneori titlul datează 
de câteva generaţii. Intervine apoi complicatia că acest titlu 
a fost desființa; formal si chiar interzis în revoluția din 
1918, cu rezultatul destul de comic că în Austria nimeni 
nu-l mai poate folosi legal despre sine, dar îi este permis 
să-l folosească despre o altă persoană. In Austria ti se 
interzice doar să-ţi spui tie „von“, dar este o chestiune de 
politeţe să te adresezi astfel oricui este istoric îndreptățit. 
În cazul meu, această complicatie devine chiar mai mare. 
Fiind un cetățean care respecta legile, am încetat să mai 

folosesc titlul „von“, desi inevitabil el exista pe certificatul 
meu de naștere. Așa că atunci când m-am naturalizat în 
Anglia si am depus în acest scop certificatul de naştere, pe 
certificatul de naturalizare primit numele meu englezesc 
apărea ca fiind „von Hayek“. Totul se întâmpla într-un mo- 
ment în care eram foarte nerăbdător să plec în vacanță în 
Europa pe un pașaport englezesc, astfel că în loc să fac apel 
la birocratie pentru a schimba acest lucru, m-am resemnat 
cu el. De atunci, oficial, în Austria sunt domnul Hayek. În 
schimb, în Anglia sunt oficial domnul von Hayek. 


17: Ati putea explica cu ce intenție ati scris Drumul 
către servitute? 


Hayek: Cartea era îndreptată împotriva a ceea ce as 
numi socialismul clasic; tintea in principal naţionalizarea 
sau socializarea mijloacelor de producţie. Multe dintre 
partidele socialiste contemporane au renunţat cel putin în 
aparenţă la acest tel, în favoarea unei idei de redistributie/ 
impozitare dreaptă — asistență socială — care nu este direct 
aplicabilă. Nu cred că acest lucru aduce modificări obiec- 
tiei iniţiale pentru că eu consider ca acest control indirect 
al lumii economice determină în final același rezultat, 
printr-un proces mult mai lent. Atunci vorbeam despre 
ceea ce părea un pericol iminent în cazul trecerii la un 
sistem planificat central, spre care inca tinteau majoritatea 
programelor socialiste oficiale; faptul nu mai este acum 
relevant. Cel puţin procesul ar fi diferit. Unele aspecte ale 
politicii statului asistential de astăzi — redistributia — duc în 
final la același rezultat: se distruge ordinea de piaţă și se 
face necesară, împotriva dorinței socialiștilor de astăzi, im- 
punerea treptată, într-o măsură tot mai mare, a planificării 
centralizate. Asa ceva ar duce la același rezultat. Dar descrie- 

rea pe care am facut-o eu procesului si in special viteza 
relativă cu care am presupus că se va desfășura, desigur, nu 
se mai aplică tuturor programelor socialiste. 


I7: Să înțelegem că pentru redistributia veniturilor, e 
folosită nu planificarea centralizată, ci bugetul? 


Hayek: Exact. Nu ştiu dacă ar trebui să spun că mă 
flatez. Cred că socialismul s-ar fi discreditat mai devreme 
dacă ar fi rămas la programul inițial. 


* 
* x 


Nota editorilor englezi: În paginile care urmează este repro- 
dusă integral o discuţie radiodifuzata din aprilie 1945, între 
Hayek si doi profesori de la Universitatea din Chicago. 


Drumul către servitute 
O discuţie radiofonică 
Masă Rotundă a Universităţii din Chicago 
în cooperare cu National Broadcasting Company 
22 aprilie 1945 


În jurul mesei rotunde... 


Friedrich Hayek, protesor de economie la London School of 
Economics; s-a născut la Viena în 1899. A studiat la Universitatea 
din Viena, iar în 1921 a intrat în serviciul public. Mai târziu a 
devenit director al Institutului Austriac pentru Cercetare Econo- 
mică și a deținut un post de lector în economie la Universitatea 
din Viena. În 1931, a plecat în Anglia pentru a deveni profesor 
de științe economice la Universitatea din Londra, iar din a doua 
jumătate a anilor treizeci a activat la London School of Eco- 
nomics. A devenit cetățean englez în 1931. A scris multe cărți, 
printre care se numără: Prices and Production (1931); Monetary 

Theory and the Trade Cycle (1933); Collectivist Economic 
Planning (1935); The Pure Theory of Capital (1941); The Road to 
Serfdom (1944). 


Maynard C. Krueger, profesor asistent de economie si mem- 
bru al corpului profesoral de la Colegiul Universităţii din Chicago, 
a studiat istoria si relatiile internationale inainte de a se specializa 
in economie. A studiat la Universitatea din Missouri, obtinand 
masteratul in 1927. Dupa absolvire s-a alaturat corpului profe- 
soral de la Albion College, ca preparator de istorie. A studiat in 
Europa trei ani, la universitățile din Paris, Berlin și Geneva. Din 
1928 pana in 1932, cand s-a alaturat Universitatii din Chicago, 
a predat la Scoala de Finante si Comert a Universitatii din Penn- 
sylvania. În prezent este presedinte national al Partidului Socia- 
list, iar in 1940 a fost candidat vice-prezidential pe listele natio- 
nale ale Partidului Liberal. 


Charles E. Merriam, Morton D. Hull Distinguished Service 
Professor Emeritus de științe politice la Universitatea din Chicago, 
a fost membru si a activat ca vicepreşedinte al National Resources 
Planning Board. De asemenea, a fost membru al Commission on 
Recent Social Trunds si al President’s Committee on Adminis- 
trative Management. Profesorul Merriam a fost activ in politica 
locală, servind trei mandate pe post de consilier municipal, iar în 
1911 a pierdut bătălia pentru postul de primar al orașului Chicago. 
A studiat la Lenox College si State University of Iowa si a obținut 
masteratul și doctoratul la Universitatea Columbia. Profesorul 
Merriam este din 1900 membru al departamentului de ştiinţe poli- 
tice al Universităţii din Chicago. A scris multe cărți, printre care 
se numără A History of American Politicai Theories (1903); 
American Political Ideas, 1865-1917 (1921); The American Party 
System (1922); New Aspects of Politics (1925); Political Pover 
(1934); Role of Politics in Soctal Change (1936); The New 
Democracy and the New Despotism (1939); Prologue to Politics 
(1939); What is Democracy? (1941); On the Agenda of Democ- 
racy (1941); Public and Private Government (1944). 

„Drumul către servitute“ 


Krueger: Profesore Hayek, tocmai ati publicat o carte 
care este un atac general la adresa socialiștilor de toate felu- 
rile, inclusiv la adresa socialiștilor din Partidul Socialist, 
printre care mă număr si eu. Această discuţie a Mesei Ro- 
tunde de astăzi va fi în primul rând o dezbatere a princi- 
palelor dvs. argumente. Aţi putea reformula, pe scurt, teza 
esenţială a cărții dvs.? 


Hayek: Nu este chiar un atac la adresa socialiștilor, ci 
mai degrabă o încercare de a-i converti pe socialiști, cărora 
le-am dedicat cartea. Teza principală este că mijloacele pe 
care ei le-au ales pentru a-și atinge scopurile sunt greșite. 
Există două metode alternative de a pune ordine în trebu- 
rile sociale — concurenţa si dirijarea guvernamentală. Mă 
opun dirijării guvernamentale, dar vreau să fac concurența 
să funcționeze. 


Krueger: Cartea atacă si planiticarea. Profesore Mer- 
riam, dvs. vă ocupați de relația dintre guvernare și ordinea 
economică. Ce impresie v-a făcut cartea? 


Merriam: Cam de patruzeci de ani sunt implicat în 
planificare: planificare în Chicago, planificare statală, 
planificare regională, planificare naţională în Washington — 
şi am descoperit că planificarea noastră nu duce la servitute 
ci mai degrabă la libertate, la emancipare și la trepte mai 
înalte ale personalității umane. Cred că această carte nu are 
o importanță deosebită în domeniul nostru, exceptând 
faptul că tinde să creeze confuzie printre cititori, în privinţa 
intelesului planificării în această tara. 


Krueger: Prevăd o discuţie interesantă si controver- 
sata. Asertiunea dvs. principală, Hayek, este că planificarea 
conduce la totalitarism. Aveţi vreo precizare de făcut la 
această afirmaţie? 

Hayek: Sigur că am. În modul in care folosiţi „plani- 
ficare“ în această discuţie, cuvântul este atât de vag încât 
devine aproape lipsit de înțeles. Aparent numiţi orice activi- 
tate guvernamentală ,,planificare“ si presupuneti că există 
oameni care se împotrivesc oricărei acțiuni a guvernului. 


Merriam: Cu alte cuvinte, nu vă place modul în care 
americanii folosesc cuvântului „planificare“ și introduceţi 
un altul? 


Hayek: Nu cunosc utilizarea americană și încă am 
dubii că ar fi o utilizare generală. Este utilizarea pe care o 
atribuiti dvs. cuvântului. 


Merriam: Peste drum se află The American Society 
of Planning Officials, care numără aproximativ o mie două 
sute de membri. Există sute de comitete orășenești de pla- 
nificare si patruzeci si opt de comitete statale de planifi- 
care, iar de cincisprezece sau douăzeci de ani la Washington 
se derulează tot felul de programe de planificare. Dacă nu 
știți asta, v-o spun acum și pe scurt. 


Hayek: Știu asta, dar în America există destui oameni 
care se opun planificării, dar nu vor să spună (prin această 
opoziţie) că ei consideră că nu ar trebui să existe deloc 
conducere. Ei doresc să restrângă guvernarea la anumite 
funcții. Ştiţi, eu sunt de acord că acest subiect este foarte 
încurcat. Ce încercam să arăt este că există două metode 
fundamental diferite de a organiza treburile. Pe de o parte, 
există metoda de a ne sprijini pe concurență, concurență 
care, pentru a căpăta eficienţă, necesită în bună măsură o 
activitate guvernamentală dirijată tocmai în scopul de a o 
face eficientă şi a o suplimenta acolo unde nu poate fi 
făcută eficientă. 


Merriam: Nu sunt deloc de acord cu ceea ce ati spus 
despre noţiunea americană de planificare. Chiar astăzi am 
citit un comentariu la cartea dvs., în care se spunea că „ea 

va fi un antidot pentru planificatorii si socialiștii bine inten- 
tionati si sentimentali“, având in vedere că în cartea dvs. 
nu faceti nici o deosebire intre acestia. 


Hayek: Sper ca nu fac. 


Merriam: Din acest punct de vedere, trebuie să fie o 
dezamăgire pentru dvs. faptul că eu, un planificator ame- 
rican, vă spun că noi nu folosim cuvântul „planificare“ în 
sensul respectiv și că nu ne place maniera în care încercați 
să ni-l impuneti. 


Krueger: Merriam, un minut; să acordăm acestui om 
sansa de a ne explica, nouă si ascultătorilor, sensul în care 
dânsul foloseste termenul „planificare“. Sunteţi de acord, 
înțeleg, cu planificarea publica în unele domenii. Ne puteţi 
oferi o listă a felurilor particulare de planificare pe care nu 
le atacați? 


Hayek: Întreaga schemă a cadrului legal în care func- 
tioneaza concurența — legea contractului, legea proprietății, 
prevederile generale pentru prevenirea fraudei si a înșe- 
Jăciunui. Toate acestea sunt activităţi întru totul dezirabile, 
dar dati-mi voie să definesc planificarea distingand-o cate- 
goric de concurență. 

Ori de câte ori guvernului i se cere să decidă cât de 
mult dintr-un anumit bun se va produce, cine va avea voie 
să-l producă, cine va avea un privilegiu sau altul — iată 
genul de sistem social alternativ la sistemul concurential, 
și care nu poate fi combinat cu el și care a fost susținut timp 
de cel puţin o sută de ani de către marea majoritate a socia- 
listilor, câștigând o mare influență — si aici eu mă opun. 
Argumentez exclusiv împotriva acestui fel de planificare. 


Krueger: V-am putea pune câteva întrebări legate de 
acest subiect? Ce credeţi, de exemplu, despre limitarea 
timpului de lucru — o lege a numărului maxim de ore de 
lucru? Este compatibilă cu noţiunea dvs. de planificare 
adecvată? 

Hayek: Da, daca nu este impinsa prea departe. Se 
numără printre acele reglementări care creează condiții 
egale în tot sistemul. Dar, desigur, dacă trece de punctul 
în care concordă cu situația generală a țării, s-ar putea 
într-adevăr să interfereze foarte mult. Dacă astăzi se dic- 
tează că nimeni nu va lucra mai mult de patru ore, sistemul 
concurential ar putea fi complet răsturnat. 


Merriam: După părerea dvs. s-ar putea obiecta la 
orice limitare a timpului de lucru? 


Hayek: Nu la „orice“, dar s-ar putea. În acest caz, 
obiectia mea nu este de principiu, ci de grad. Se numără 
printre acele lucruri care nu pot fi făcute să corespundă pro- 
blemei costului implicat în respectiva măsură particulară. 


Krueger: Puteţi accepta legea salariului minim? 


Hayek: Da, dacă e vorba de o lege a salariului minim 
fix general, pentru toate ramurile industriale, dar nu cred 
că ar fi o metodă deosebit de inteleapta de a atinge scopul 
propus. Cunosc metode mult mai bune prin care să se asi- 
gure un minim pentru fiecare. Dar în momentul în care se 
trece de la stabilirea unui minim general pentru toate ramu- 
rile industriale la decretarea unor salarii minime specifice 
și diferite pentru ramuri diferite, atunci, desigur, mecanis- 
mul prețurilor devine inoperant, pentru că a încetat să mai 
existe acel mecanism al prețurilor care îndrumă oamenii 
către diferitele ramuri ale industriei și comerțului. 


Merriam: Dar TVA [Tennessee Valley Authority]? 


Hayek: Există o mare parte din activitatea TVA la 
care nu ar obiecta nici un economist care se respectă, si în 
nici un caz adepţii /aissez-faire-ului. Controlul inundațiilor 
si îndiguirea sunt funcții recunoscute ale guvernului. Am 
totuși impresia că în acest plan au fost incluse multe alte 

lucruri care s-ar fi putut realiza si pe alte cai decat prin 
initiativa publica. Dar este o functie intru totul legitimata 
Si necesară a guvernului, aceea de a asigura controlul inun- 
datiilor și altele asemenea. 


Merriam: Chiar dacă ar implica o dezvoltare a indus- 
triei hidroenergetice, cum se întâmplă în cazul TVA? 


Hayek: Depinde de împrejurări. Dacă într-adevăr 
energia hidroelectrică nu ar putea fi asigurată de inițiativa 
particulară nu am nici o obiectie. 


Merriam: Nu este o problemă de logică, ci una de 
orientare practică. 


Hayek: Întreaga problemă a capacităţii sau incapa- 
citatii de a crea un cadru concurential este o problemă 
de fapt. 


Merriam: Nu de logică? 


Hayek: Nu susțin decât că, dacă se poate crea un 
cadru concurential, trebuie să ne incredem în concurenţă. 


Krueger: Un sistem cuprinzător de asistenţă socială 
ar fi o violare a definiției date de dvs. planificării corecte? 


Hayek: Cu siguranță nu un sistem de asigurări sociale 
ca atare, chiar dacă guvernul ar ajuta la organizarea lui. 
Singurul punct potenţial problematic ar fi măsura în care el 
ar fi obligatoriu și măsura în care ar putea fi folosit pentru 
a întări acțiunile monopoliste ale sindicatelor, pentru că 
acestea ar fi o cale de a elimina concurența. 


Merriam: Nu vreți să spuneți că ati fi împotriva ori- 
cărei asigurări sociale venite din partea guvernului, nu? 
Doriţi ca aceasta să fie opțională în întregime? 

Hayek: Poate fi foarte bine opțională, ceva ce nu intra 
in contradicţie cu faptul că este sprijinită de guvern; nu 
înțeleg câtuși de puţin de ce ar trebui să fie obligatorie. 


Krueger: Unul dintre motive a fost că foarte mulți 
oameni, populaţia în ansamblul ei, ar fi trebuit să obțină 
această protecţie. De aceea a fost făcută obligatorie. Cred 
că toată lumea este de acord cu asta. 


Hayek: Nu sunt atât de sigur. 


Krueger: Ce credeți despre o garanţie minimă de 
hrană, îmbrăcăminte și adăpost? 


Hayek: Ce intelegeti prin „garanţie minimă“? Intot- 
deauna am spus că .sunt în favoarea unui venit minim 
pentru fiecare persoană din tara. 


Merriam: At folosit asta în carte. Ce vroiati să spuneți? 


Hayek: Voi reformula în felul meu: mă gândesc la 
asigurarea unui venit minim la care oricine poate apela în 
caz de urgenţă. Voi îl aveţi, desigur, într-o măsură foarte 
mare sub forma ajutorului de șomaj. 


Merriam: Ati părut deranjat când Krueger a folosit 
acel termen. 


Hayek: Nu, el l-a transformat într-o garanţie deter- 
minată a unor lucruri particulare. 


Krueger: Era un citat exact. 

Merriam: Din cartea dvs. 

Krueger: O garanție minimă de mâncare, îmbrăcăminte 
şi adăpost. Dacă se permite aceasta, atunci mă bucur că o 


recunoasteti, pentru că dvs. mergeţi mult mai departe. Doriţi, 
pe plan international, o putere care să împiedice diferitele 

natiuni de la actiuni daunatoare vecinilor lor. Mi se pare ca 
permiteti mult mai multă planificare publică decât au presu- 
pus majoritatea cititorilor cărții dvs. din această tara. 


Hayek: Am remarcat acest lucru, dar eu nu sunt un 
anarhist. Nu sugerez că un sistem concurential poate 
funcționa în lipsa unui sistem legal eficient implementat și 
inteligent conceput. Pe plan intern, cel putin l-am încercat; 
pe plan internațional, nici măcar nu avem sistemul legal. 


Krueger: V-am putea ruga să ne faceţi cunoscut genui 
de planificare care ar fi interzisă în sistemul dvs. ideal? La 
ce fel de planificare ridicaţi obiecţii? 


Hayek: V-am dat o definiție generală. Este vorba despre 
orice control direct al volumului sau utilizării producţiei. 
Dacă doriţi exemple din această tara, cred că trebuie să mă 
refer la situația de dinainte de război. Am putea lua Agri- 
cultural Adjustment Administration, NRA [National Reco- 
very Administration] aproape în totalitate, Guffey Coal 
Bill, cazul cel mai recent. E o listă destul de lungă. 


Merriam: Ati include în ea si taxa vamală? 


Hayek: Cu siguranță toate restricţiile care împiedică 
în prezent concurența. 


Merriam: Ati respinge toate taxele vamale? 


Hayek: Sunt un adept convins al liberului-schimb, iar 
liberul-schimb face parte din aceeași filozofie. 


Merriam: Fără vreo limitare sau precizare? 


Hayek: Unul din lucrurile care mă supără este că atât 
de multi oameni care-mi citesc cartea nu sunt adepţi ai libe- 
rului-schimb si nu înțeleg că acesta este o parte esenţială 
a aceleiași filozofii. 

Merriam: Sunteţi împotriva parităţii prețurilor în cazul 
fermierilor? 


ce A 


Hayek: Dacă „paritatea prețurilor“ înseamnă că gu- 
vernul va asigura un anumit pret, desigur că sunt împo- 
trivă, pentru că înseamnă că sistemul concurential de 
prețuri este complet ineficient. 


Merriam: Credeţi, atunci, că dacă vrem să evităm dru- 
mul către servitute, trebuie să respingem toate taxele și 
paritatea preţurilor în cazul fermierilor? 


Merriam: Ar fi unul dintre cele mai sigure mijloace 
de a evita acea cale. 


Krueger: Alt lucru de care sunt interesat este problema 
planificării din perspectiva șomajului. În cartea dvs. expli- 
cati de ce oamenii doresc acum mai multă planificare decât 
a dorit generaţia trecută și o faceți fără să folosiți măcar o 
dată cuvântul „șomaj“, care de altfel apare foarte, foarte rar 
în cartea dvs. Ce gen de planificare poate fi justificat în 
abordarea problemei somajului? 


Hayek: Cred că lucrul de care este nevoie si care foarte 
probabil ar avea efect se găseşte în principal — aproape exclu- 
siv — în domeniul politicii monetare, desi eu nu sunt de 
acord cu multe dintre ideile actuale. Vreau să spun că nimeni 
nu se poate îndoi de faptul că guvernul deţine funcţii impor- 
tante în asigurarea unor condiții care să conducă la un nivel 
înalt şi stabil de ocupare a mâinii de lucru. Dacă anumite 
măsuri au sau nu efect este o problemă foarte tehnică. 


Merriam: Federal Reserve Bank se află pe drumul 
către servitute? ` 


Hayek: Fi fac greseli. 
Merriam: In principiu, vreau să spun? 

Hayek: Nu. Faptul ca sistemul monetar trebuie sa se 
afle sub control central nu a fost niciodată, dupa părerea 
mea, negat de vreo persoană cu judecată. Este o parte a 
cadrului în care poate funcţiona concurența. 


Merriam: Nu ati auzit despre dezbaterea pe tema adop- 
tarii decretului consiliului Federal Reserve Bank? 


Hayek: Am studiat in amanuntime istoria sistemului 
federal de rezerve. 


Merriam: Atunci nu ati aflat că a fost denunţat ca 
avand o natura socialista? 


Hayek: Nu ma faceti responsabil pentru toate absur- 
ditatile care au fost spuse vreodată de te miri cine. 


Merriam: Cuvintele care nu va plac le numiti absurde 
sau vagi. 


Hayek: Dvs. le considerati absurditati. 


Merriam: Le consider absurditati, da, dar, fiind realist, 
consider că ce se întâmplă în această tara — vreau sa spun 
in America — difera de situatia din Austria, sau de pe conti- 
nent, sau din Anglia. 


Krueger: Una dintre afirmaţiile principale ale cărţii 
dvs. mi se pare absurdă. Afirmati într-un limbaj foarte 
limpede că, istoric, ascensiunea totalitarismului si in parti- 
cular a fascismului nu a fost o reacție împotriva tendințelor 
colectiviste din Europa, ci consecinţa inevitabilă a tendinței 
către socialism. Mi se pare o pervertire atât de evidentă a 
faptului istoric încât aș dori să aud această afirmație refor- 
mulată în termeni pe care să-i pot înțelege. 


Merriam: In termeni bine precizati. 

Hayek: Este principala mea convingere si principala 
teză a cărţii. Se reduce, simplu, la faptul că tendinţa către 
socialism a fost cauza principală pentru care s-a acordat tot 
mai multă putere guvernului, în toate domeniile. În Europa, 
din momentul în care guvernele au dobândit controlul direct 
asupra unei mari parti a activităților sociale, ele au fost ne- 
voite să le spună oamenilor în ce scopuri trebuiau utilizate. 
Astfel au fost nevoite să treacă de la controlul activității 
noastre materiale la controlul idealurilor si opiniilor noastre. 


Merriam: În replică, trebuie să spun că, ajungând în 
1899 în Germania ca student la Universitatea din Berlin și 
mergând acolo de multe, multe ori — în special în anii 1924, 
1926, 1929, 1930 si 1932 — mi-am format exact impresia 
opusă. Cel mai puternic factor în dezvoltarea nazismului 
nu a fost comunismul, ci frica de comunism. 


Krueger: Dacă nu putem cădea de acord asupra obser- 
vatiilor istorice privitoare la relația dintre colectivism, 
socialism si fascism, să ne indreptam atenția asupra argu- 
mentului logic. Dvs. argumentati, domnule Hayek, că pla- 
nificarea centralizată conduce în mod necesar la totali- 
tarism. Aș dori să examinăm această idee în detaliu. 


Merriam: Ce intelegeti prin „planificare centralizată“? 
Sunt putin nelamurit. 


Krueger: Acesta este primul lucru pe care aș vrea să-l 
examinăm. As dori să cercetăm toți trei dacă legătura se 
poate realiza prin definiție — de exemplu, pur și simplu 
definind planificarea ca fiind totalitară — sau dacă are vreo 
logică reală, pentru că eu nu am fost capabil să urmăresc 
logica din carte. 


Hayek: Am folosit termenul „planificare centralizată“ 
în exact acelaşi sens în care toţi cei din trecut l-au folosit 
când au sugerat că am putea îmbunătăţi lucrurile dacă le 

luăm din mâinile liberei initiative si le incredintam con- 
trolului guvernamental. În acest sens am folosit termenul. 
O dată ce actionam astfel, se întâmplă un lucru pe care aceşti 
oameni nu l-au prevăzut, dar care este o consecinţă nece- 
sară. Fiindcă guvernul preia controlul mijloacelor, el tre- 
buie de asemenea să decidă în ce scopuri vor fi ele folosite. 


Merriam: Primii marxisti erau anarhiști, nu-i asa? Ei 
nu credeau deloc în stat. 


Hayek: Ei nutreau speranţa că în cele din urmă statul 
va fi abolit, dar au propus o cale care trecea prin omni- 
potenta statului si care doar promitea abolirea statului 
într-un viitor foarte îndepărtat, dar niciodată nu au explicat 
cum urma să se realizeze acest lucru. 


Merriam: "Totuși aceasta încă este o doctrină, nu-i asa? 
Hayek: Există multe școli marxiste. 


Merriam: Nu am putea spune că Lenin ar trebui recu- 
noscut ca un profet al comunismului? 


Hayek: Mă îndoiesc că există cineva în Rusia comu- 
nistă care crede că statul va dispărea vreodată. 


Merriam: Ne ocupăm de logica situaţiei şi nu de fap- 
tele practice. Aceasta este doctrina, nu-i asa? 


Krueger: Sfarsiti, Hayek, prin a folosi termenii ,,socia- 
lism“, „comunism“, „totalitarism“, „planificare“ si „colec- 
tivism“ interschimbabil de la un paragraf la altul. Îi sub- 
stituiti unul prin celălalt, ceea ce ne face să ne întrebăm ce 
intelegeti în realitate prin planificare. Insistati, de exemplu, 
că ea presupune controlul activităților individului. 

Adică, atunci când există planificare economică, o 
autoritate planificatoare centrală va trebui să decidă în locul 
oamenilor asupra ocupaţiei lor, să desființeze libertatea 
oamenilor de a-și alege ocupaţia, să hotărască exact ce 

bunuri și servicii vor consuma oamenii ca indivizi si in ce 
cantitate, si să continue prin a-și impune controlul asupra 
gândirii si spuselor individului, și chiar asupra relațiilor 
sale de familie. În cartea dvs. sugerati toate acestea. Ce 
caracferistica a planificării centralizate necesită acest con- 
trol asupra activităţilor individuale? 


Merriam: Când spuneţi „planificare centralizată“ 
excludeti genul meu de planificare. 


Krueger: Dânsul exclude de asemenea genul meu de 
planificare. 


Merriam: Dintr-un anumit punct de vedere, la Was- 
hington se face planificare centralizată, sau la National Plan- 
ning Association, cu sediul la Washington, finanțată privat. 


Hayek: Nu consider aceşti termeni echivalenți, Krueger. 
Spun următorul lucru: colectivismul este o metodă ce poate 
fi folosită pentru multe lucruri diferite, iar celelalte sunt 
diverse genuri de colectivism. Dar afirm că anumite rezul- 
tate se obțin din metoda urmată si nu din scopurile pe care 
oamenii vor să le atingă. Acea metodă a planificării centrali- 
zate, care este propusă ca metodă alternativă de a organiza 
producția pentru a înlocui concurența, implică faptul că un 
guvem sau vreo altă autoritate centrală trebuie să preia 
controlul total al resurselor. 


Merriam: Dar dacă „planificare centralizată“ nu în- 
seamnă asta, atunci, desigur, nu are sensul folosit în Statele 
Unite. 


Hayek: Am definit și folosit termenul, cred, în mod 
frecvent în acest sens si cred că acest fel de planificare 
centralizată există în bună măsură și în Statele Unite. 


Merriam: Contest acest lucru. Ne-aţi putea da câteva 
exemple? 

Hayek: V-am dat o listă înainte. 


Merriam: Vreti să spuneți AAA; dar ei oricum sunt 
constitutionali. Nu ne duc pe drumul către servitute. Sunt 
morti. 


Hayek: În război se recurge de cele mai multe ori la 
planificarea centralizată, dar numai pentru un timp limitat. 


Merriam: Vă așteptați ca războiul să fie condus de co- 
mune si județe? Războiul trebuie să fie centralizat, nu-i asa? 


Hayek: În timpul războiului, toți trebuie să devenim 
într-o anumită măsură totalitari. 


Merriam: Nu aveţi nimic de obiectat la asta, nu-i asa? 


Hayek: Nu, fiindcă temporar se pot sacrifica anumite 
aspecte ale libertăţii pentru a o păstra pe termen lung. 


Krueger: Aș dori să vă atrag atenţia că s-au scris multe 
lucrări de care probabil nu aveţi cunoștință împotriva acestei 
definiții a planificării care necesită controlul asupra tuturor 
activităţilor individuale, prezentându-se un fel democratic 
de planificare, bazat pe descentralizare și bazat, în luarea 
deciziilor, mai degrabă pe utilizarea regulilor decât pe utili- 
zarea autorității discretionare, procesul politic democratic 
fiind păstrat ca instrumentul esenţial prin care poporul ţine 
sub control oficialitățile guvernamentale. Dar aparent igno- 
rati toate acestea. Insistati, de exemplu, asupra faptului că 
planificarea este incompatibilă cu supremaţia dreptului. 
Merriam, sunteți un adept al supremaţiei dreptului. Ce ne 
puteţi spune despre ea? 


Merriam: Știu câte ceva despre supremația dreptului, 
sigur, dar mi se pare că marea lipsă a studiilor lui Hayek, 
printre multe altele, este că nu ia în considerare adminis- 
tratia publică și managementul. Dacă îl înțeleg corect, crede 
că tot ce este delegat unui administrator este irațional. 

Hayek: Sunt foarte multe aspecte, Krueger, dar al dvs. 
este, cred, cel mai important. 


Merriam: Îl consider pe al meu ca fiind cel mai im- 
portant. 


Hayek: Trebuie sa incep cu Krueger. Intelectual, 
aceste noi experimente ale unora dintre voi, socialistii, de 
a concepe o alternativă la ceea ce fusese metoda traditio- 
nală a socialismului sunt foarte fascinante. Ele sunt, de 
fapt, rezultatul unei recunoașteri a însăși pericolelor pe care 
le subliniez eu. Nu cred că ati mers suficient de departe. 
Nu intelegeti cât de mare este pericolul. Cu modificările 
pe care le propuneti încă nu îl evitati, dar cel putin voi i-ati 
văzut începutul. 

Dar eu am discutat despre socialismul care a deter- 
minat stadiul actual de evoluţie, nu despre acel socialism 
speculativ care datează cam de cinci ani, dezbătut în nume- 
roase articole și reviste academice, în care autorii își mani- 
festă îndoiala că el ar putea deveni vreodată o chestiune 
practică. 


Merriam: Despre ce anume vorbiti? Sunt cam dez- 
orientat. Krueger, știți cumva sau intelegeti despre ce vor- 
beste dansul? 


Krueger: Cred ca pur si simplu da deoparte tot ce a 
fost foarte inteligent scris in privinta felului in care plani- 
ficarea poate fi operată democratic, pentru că insistă pe o 
definiţie în virtutea căreia planificarea este nedemocratica. 


Merriam: Ne scoate din discuţie. Prin definiţie, defi- 
nitia sa e o definiţie, sunt sigur. 


Hayek: Am folosit definiția pe care, până acum cinci 
sau zece ani, o foloseau toți socialiștii cunoscuţi de mine și 


despre care toți socialiștii afirmau că ar putea fi pusă în 

aplicare intr-un sistem democratic. Astazi si eu si dvs. am 
ajuns la concluzia ca toate vechile lor conceptii despre 
economia dirijată de guvern nu ar putea fi realizate într-un 
sistem democratic. Trag concluzia că se aplică tuturor genu- 
rilor de socialism. Dumneavoastră, în replica, ati proiectat 
un nou tip de socialism despre care credeți că ocolește 
impasul respectiv, iar eu urmăresc cu cel mai mare interes 
aceste experimente. 


Merriam: Nu înțeleg cum puteți fi atunci atât de sigur 
că nu pot exista condiții democratice într-un sistem despre 
care spuneţi că nu a fost încă pus în practică. 


Hayek: Pot exista moduri complet diferite de a con- 
trola. Eu sunt pentru dezvoltare şi experiment. 


Merriam: Cred că noi avem mai multă credinţă în 
democrație decât aveti dvs. Mă sprijin pe anumite pasaje 
din cartea dvs. 


Krueger: Dati-mi voie să detaliez acest aspect. Spu- 
neti de mai multe ori, Hayek, că orice fel de planificare este 
incompatibil cu supremaţia dreptului, și într-o scurtă notă 
dati la o parte tot ce a fost scris despre planificarea socia- 
listă de natură democratică. Aparent nu manifestati deloc 
încredere în procesul politic văzut ca mijloc de a menține 
guvernul răspunzător în fata poporului. Nu aveţi deloc încre- 
dere în procesul politic ca mijloc de a stabili răspunderea? 


Hayek: Dacă folosiți planificarea centralizată în sensul 
în care o folosesc eu — dirijarea de către guvem a producţiei — 
sunt destul de convins că ea nu poate fi eficient controlată 
de procesul democratic. Într-o societate liberă nu vom 
putea pretinde niciodată gradul de acord între oameni cerut 
de pldhificarea centralizată. Este nevoie de metode prin 
care oamenii să fie de acord, altfel nu vă veţi bucura nici- 
odată de verificările dvs. democratice. 

Merriam: In capitolul ,,De ce ajung in frunte cei mai 
răi“, aparent exprimati îndoieli foarte serioase în ceea ce 
privește capacitatea unei societăți democratice de a realiza 
mare lucru. Spuneţi, de exemplu, că este cu atât mai putin 
probabil ca oamenii să cadă de acord cu cât ei sunt mai 
inteligenţi. Dacă asa stau lucrurile, atunci valoarea pro- 
cesului nostru educațional este pierdută. 


Hayek: Spun că oameni ca dvs., Merriam, au încli- 
natia de a împovăra democrația cu sarcini de care nu se 
poate achita și, prin urmare, probabil o vor distruge. 


Merriam: Credeţi că acesta ar fi punctul meu de 
vedere. Ideea mea este că tocmai pentru asta este făcută 
democraţia si că slăbiciunea democraţiei e cauzată de 
faptul că unii ascultă ceea ce alții cred că ar îi părerea dvs. 


Hayek: Iată punctul în care nu suntem de acord. 


Krueger: Hayek, și eu sunt la fel de sceptic ca și dvs. 
în ceea ce privește statul atotputernic. 


Merriam: Ce intelegeti prin statul „atotputernic“? 


Krueger: Vorbesc în termenii lui. În fiecare capitol a 
folosit cuvintele „tot“, „atotcuprinzător“ și aşa mai departe. 


Merriam: Nici un stat nu este atotputernic. 


Krueger: Eu nu doresc să fiu salvat de concentrarea 
puterii economice în mâini particulare, așa cum s-a întâm- 
plat în secolul al XIX-lea, prin dezvoltarea unui stat tota- 
litar, dar dacă ati fi serios interesat de acest subiect, Hayek, 
mi se pare că ati fi interesat si de îmbunătățirea procesului 
politic prin care se realizează o legătură între oameni și 
guvernul care îi conduce. În schimb, spuneți, și citez, 
„alegerea periodică a reprezentanţilor, în care opțiunea 
morală a individului tinde să fie din ce în ce mai redusă, 
nu reprezintă o situaţie în care să fie testate valorile sale 

morale“. Mi se pare că vă veți găsi in mare dificultate daca 
procesul politic nu va putea fi transformat într-un prilej de 
manifestare a valorilor morale. 


Hayek: Fraza induce în eroare dacă este scoasă din 
context. 


Krueger: Sugerez ca fiecare dintre noi să facă o 
ultimă declarație, precizând pentru ascultători poziţia sa 
esențială asupra subiectului. 


Merriam: Consider că lumea modernă evoluează către 
libertate — libertatea într-o măsură mult mai mare decât 
oricând înainte în istoria omenirii. Servitutea și sclavia se 
găsesc în urma noastră, nu înainte. Războiul si șomajul — 
marile blesteme ale omenirii — sunt în curs de eradicare 
prin efortul uman, democratic, care aduce laolaltă într-o 
inițiativă comună, atât publica, cât si particulară, forțele 
creatoare ale guvernului, întreprinderilor comerciale, pro- 
letariatului, agriculturii si bisericii. 


Krueger: Dacă se defineşte planificarea ca fiind tota- 
litară, atunci nu există nici o cale de a o face democratică; 
dar planificarea este compatibilă cu menținerea unor reguli 
procedurale care să limiteze puterea discretionara. Liber- 
tatea, egalitatea, securitatea pot fi toate reunite, dar anumite 
libertăţi, cred, trebuie desființate sau limitate pentru ca 
acest lucru să fie posibil. Una dintre ele este libertatea de a 
deține în mod privat şi de a controla pentru profit mijloacele 
de trai care sunt esenţiale pentru ceilalți. În loc de a res- 
trânge moralitatea la comportamentul individual înţeles ca 
sfera proprie a acesteia, trebuie să introducem principiile 
morale în procesul politic, unde vor opera prin intermediul 
programelor politice si al partidelor politice. Altfel liber- 
tatea va fi pur si simplu un cuvânt în „Liberty League“. 


Hayek: Nu sunt tulburat de ceea ce spuneți. Vedeti, 
dvs. inca vorbiti despre o veche controversă — dacă statul 

ar trebui să acționeze sau dacă ar trebui să nu acționeze 
deloc. Cartea mea s-a străduit să înlocuiască vechea idee, 
prostească și vagă, cu o nouă distincţie. Am realizat că un 
anumit gen de acţiune statală este extrem de periculos. Prin 
urmare, întregul meu efort se îndrepta către distincția între 
acţiunile legitime si cele ilegitime ale statului. Am încercat 
să o fac spunând că nu există obiecţii în cazul în care gu- 
vernul planifică în vederea concurenței sau intervine acolo 
unde concurenţa nu poate face fata; dar consider că toate 
celelalte forme de activitate guvernamentală sunt foarte 
periculoase. 


PARTEA A PATRA 


CHICAGO - FREIBURG 

Cea mai lungă dintre călătoriile mele în America din pe- 
rioada postbelică, până în 1949, a fost cea din primăvara anului 
1946, când am petrecut două luni la Universitatea din Chicago 
si două luni la Universitatea Stanford. În acea perioadă, în care 
am avut mai mult timp liber decât în anii precedenţi, am reînceput 
să lucrez serios, după mai bine de douăzeci şi cinci de ani, la 
ideile psihologice care au fost în cele din urmă publicate în The 
Sensory Order. 


După călătoria din 1945, în care am făcut acel turneu de confe- 
rinte, propunerile de a scrie pe înțelesul maselor si de a mai tine 
astfel de conferinţe erau foarte atrăgătoare financiar, iar unii dintre 
prietenii mei m-au sfătuit insistent să rămân în America și să culeg 
o asemenea recoltă. Nu lipseau oferte de diverse feluri. Dar nu mă 
simțeam atras de acest lucru si nici nu credeam că as fi avut talentul 
de a-l face cu ușurință. Într-adevăr, nutream convingerea că acest 
gen de activitate, de a scrie și conferentia pentru marele public, 
corupea mintea și că pe termen lung aș fi făcut mai mult pentru 
idealurile politice la care tineam dacă m-aș fi mărginit la activități 
strict academice. Dar cel putin o dată exercitasem o anumită 
influență practică, câștigând în același timp destui bani; m-am 
simțit îndreptăţit de acest fapt să nu mă mai preocup de chestiuni 
practice, dedicându-mi energia pentru un timp unor probleme în 
întregime abstracte. Probabil că m-am simţit și provocat de faptul 

că unele dintre cunoștințele mele mai de stânga (cu tupeu consi- 
derabil) mi-au dat de înțeles că în opinia lor am încetat să mai 
fiu un om de știință, devenind un propagandist. În orice caz, am 
hotărât să mă răsplătesc pentru ceea ce mi se părea a fi o datorie 
îndeplinită, neglijând complet, pentru un timp, lucrurile aşteptate 
de la mine și făcând exclusiv ceea ce se nimerea să mă intereseze 
cel mai mult pe moment. Acestea erau vechile mele idei despre 
psihologia teoretică, refnsufletite de studiile, întreprinse în primii 
ani ai războiului privind metodologia științelor sociale. 

Nu mi-aș fi dorit niciodată să părăsesc Anglia, mai ales dacă 
aș fi putut trăi în continuare la Cambridge, deși atmosfera unei 
instituții ca LSE, foarte specializată, începuse să mi se pară 
îngustă si era chiar din ce în ce mai obositor să lucrez acolo, din 
cauza distanțelor lungi de parcurs și a cursurilor de seară. Am 
acceptat în 1950 oferta de la Chicago în primul rând pentru că îmi 
oferea posibilitatea financiară a divorțului și a recăsătoriei, pe care 
le doream de mult, dar le amânasem din cauza războiului. De fapt, 
postul de la Committee on Social Thought de la Universitatea din 
Chicago îmi oferea posibilități aproape ideale de a-mi urmări 
noile interese. Îmi era permis, ca profesor de ştiinţe sociale si mo- 
rale, să mă dedic oricărui subiect aveam chef si să predau cât de 
mult sau de putin doream. Simteam că stagnez ca economist și nu 
simpatizam cu direcţia în care evolua economia. Desi consideram 
încă cercetările pe care le făcusem în anii 1940 în domeniile me- 
todei ştiinţifice, istoriei ideilor și teoriei politice ca refugieri 
temporare în alte specialități, mi-a fost greu să mă întorc la pre- 
darea sistematică a teoriei economice si m-am simtit ușurat că nu 
mi s-a impus acest lucru. 


16: Fondul Volker n-a fost si el implicat în mutarea 
dvs. în Statele Unite [în 1950]? 


Hayek: Una dintre cele mai semnificative conferințe 
ale turneului din 1945 s-a ținut la Clubul Economic din 
Detroit. Cartierul meu general se găsea atunci la Clubul 
Quadrangle al Universităţii din Chicago, de vreme ce 

University of Chicago Press sprijinea aceasta actiune, in 
întregime aflată în mâinile organizației nationale a concer- 
telor si artistilor. Acea conferinţă din Detroit a avut succes, 
iar în seara următoare, sau după două seri, când m-am întors 
la Chicago, un anumit domn a apărut la clubul meu 
spunând: „Profesore, nu voi răpi mult din timpul dvs., dar 
o carte ca Drumul către servitute ar trebui rescrisă pentru 
America. O puteţi face?“ 

„Nu ştiu nimic.“ 

„Dar se poate face?“ 

„Ei, presupun că se poate face, dacă găsiţi omul 
potrivit.“ 

„Cât ar costa?“ 

„Nu cunosc preţurile din America, dar aş zice că în jur 
de zece mii de dolari pe an [șaizeci de mii astăzi], timp de 
trei ani, si se poate face.“ 

„Banii sunt ai dumneavoastră.“ 

Acela era domnul Luhnow. Nu l-am luat prea în serios. 
Dar am avut câteva lungi discuţii pe acest subiect cu Henry 
Simons, care-mi devenise bun prieten la Chicago; existau 
anumite complicaţii, aşa că în cele din urmă a trebuit să mă 
întorc în Anglia. A trebuit să-i comunic lui Luhnow, în 
timpul călătoriei, că nu-l puteam ajuta. 

Telegrama lui de răspuns a fost „Vä veţi reîntoarce in 
condițiile stabilite de dvs. să o faceti?“. 

„Nu în serviciul dvs. Dacă aranjaţi ca o universitate să 
mă invite ca visiting professor, s-ar putea să mă mai gândesc“. 

„Ce universităţi ati prefera?“ 

Totul prin telegrame. Am spus: „Chicago“, unde înce- 
pusem discuţiile cu Henry Simons, și apoi am spus în 
treacăt că nu fusesem încă pe Coasta de Vest; am menţionat 
Stanford ca pe o posibilitate. În mai puţin de trei săptămâni, 
aveam invitaţii de la decanii a trei universităţi. S-a aranjat 
să împart un semestru între Chicago și Stanford. 


16: Ce s-a întâmplat cu proiectul de a scrie un Drum 
către servitute american? 

Hayek: Aproape ca il convinsesem pe Henry Simons 
să accepte angajamentul cu condiţia ca Aaron Director, 
care pe atunci lucra la Washington, să i se alăture și să 
lucreze cu el. 


16: Asta s-ar fi întâmplat la Chicago? Iar Director era 
cumnatul lui Milton Friedman? 


Hayek: Da. Lucrase la Chicago, acceptase o slujbă la 
Washington în timpul războiului, iar în momentul respectiv 
era la Washington; Henry Simons era cel cu care nego- 
ciasem. Proiectul s-a anulat, Aaron refuzând inițial această 
poziţie de asistent al lui Henry Simons. După aceea s-a 
petrecut o întâmplare ciudată. După ce m-am dus la Stanford 
să încerc şi acolo, Henry Simons a murit subit. Oricum, 
Aaron Director s-a simţit prin urmare obligat să continue, 
ca prieten drag, ceea ce nu dorise să facă înainte alături de 
Henry Simons. Astfel că s-a dus la Chicago cu acești bani 
de la Volker, cu misiunea oficială de a scrie un Drum către 
servitute pentru Statele Unite, pe care de altfel nu l-a scris 
niciodată. Acesta a fost începutul relaţiilor mele cu Luhnow. 
După această întâmplare, nu am mai avut legături directe 
cu el, exceptând întâlnirile de discuţii pe care el le stabilea; 
dar am motive să cred că, atunci când John Nef a inițiat 
încercările de a-l convinge pe Hutchins să mă cheme la 
Chicago, Luhnow şi-a adus contribuţia. Am fost propus 
mai întâi pentru catedra de economie, dar m-au respins. 

...Cel care mă dorea acolo era perseverent și și-a mutat 
eforturile de la catedra de economie la Committe on Social 
Thought. Lucru care pentru mine s-a dovedit în cele din 
urmă a fi mult mai atrăgător, fiindcă eram puţin obosit 
după douăzeci de ani de predat teoria economică, iar invi- 
tatiile de la Committee on Social Thought îmi indicau ca 
puteam prezenta orice subiect care avea cât de cât legătură 
cu științele sociale și că nu eram obligat să predau când nu 
doream să o fac. Fiind vorba și de un salariu corespunzător 
mai mare, era o ofertă irezistibilă. Aşa că am mers la Chicago. 

Capitolele de istoria ideilor din The Counter — Revolution 
of Science, adică eseurile despre saint-simonieni și Comte scrise 
în 1940 la Londra, reprezintă cea mai ambițioasă încercare într-un 
domeniu care m-a interesat timp îndelungat. În acesta se încadrează 
diversele schițe biografice ale economiştilor (Gossen, Wieser, 
Cantillon, Menger și în special Henry Thornton, eseul meu pre- 
ferat), scrise în diverse perioade, în cursul timpului. Dar lucrarea 
despre saint-simonieni, în special, a avut o urmare neașteptată: 
i-am dedicat mult timp lui John Stuart Mill, care în realitate nu 
m-a atras niciodată în mod deosebit, desi am dobândit fără inten- 
tie reputaţia de a fi unul dintre cei mai de seamă experți ai operei 
sale. S-a ajuns la această situaţie datorită faptului că, urmărind 
influența saint-simoniană asupra Angliei, am remarcat că mare 
parte din corespondenţa importantă a lui John Stuart Mill, care 
arunca lumină asupra acestei probleme, nu se găsea decât răspân- 
dită prin diverse publicații, deseori greu de procurat, sau numai 
în manuscris. 

O trecere în revistă a corespondenței nepublicate disponibile 
a relevat o asemenea bogăţie de material de acest tip — printre care 
corespondenţa fascinantă a lui Mill cu soția sa de mai târziu — 
încât am fost ispitit să initiez colectarea sistematică si chiar publi- 
carea acestui material extrem de interesant. Întâmplarea de a fi 
găsit acest material în timpul războiului, când aveam la dispoziţie 
nu numai timp liber, ci si un asistent potrivit pe care altfel nu l- 
aș fi putut angaja pentru așa ceva (dr. Bosch), m-a tentat să duc 
proiectul mult mai departe decât intentionasem. Dar după ce am 
publicat corespondenţa lui J. S. Mill cu Harriet Taylor (în 1951) 
și am pus tot materialul meu la dispoziţia biografului plin de 
succes al lui J. S. Mill, Michael Packe, am transferat toate copiile 
scrisorilor lui Mill acumulate de mine lui Francis Mineka de la 
Universitatea Cornell care, sunt sigur, se va achita mult mai bine 
decât mine de însărcinarea de a le edita. 

Munca mea la Mill a avut o urmare neprevăzută, dar foarte 
plăcută. A trebuit să omit, în editarea corespondenței lui Mill cu 
soția sa, majoritatea scrisorilor lungi pe care i le scrisese în timpul 
lungii călătorii prin Italia și Grecia, întreprinse în iama și primăvara 

anilor 1854-1855, din motive de sănătate. Mi-a trecut însă prin 
minte că ar fi interesant să repet călătoria după exact o sută de ani, 
cu scopul de a realiza o ediţie adnotată a scrisorilor. Am reușit 
să conving Fundaţia Guggenheim să-mi acorde o sponsorizare 
substanţială pentru finanțarea călătoriei, și astfel eu și soția mea 
am avut posibilitatea de a petrece șapte luni încântătoare călăto- 
rind cu mașina, întâi prin vestul și sudul Franţei, apoi prin Italia 
până la Neapole, apoi în jurul Siciliei, ajungând la Corfu și Atena, 
de unde am vizitat Eubeea, Delphi si mare parte din Peloponez. 
Deoarece cu mașina am putut călători mult mai repede decât 
putea călători Mill pe calea ferată si deși în general am încercat 
să fim în locurile respective la datele la care le vizitase si Mill, am 
economisit timp suficient ca de la Neapole să ne abatem în Egipt, 
pentru a susține prelegerile pe tema ,,The Political Ideal of the 
Rule of Law“, la invitaţia Băncii Egiptului. 

Datorită acestor conferinţe și a preocupării constante cu gân- 
direa lui Mill, după întoarcerea la Chicago, în toamna anului 
1955, planul pentru Constituția libertății mi-a apărut dintr-o dată 
clar în minte. Există totuși o poveste legată de acest subiect, pe 
care aș dori să o spun. În Autobiografia sa, Mill descrie cum i-a 
venit ideea pentru On Liberty, pe când urca scările Capitoliului 
din Roma. In ziua potrivită am făcut si eu același lucru, dar nu 
mi-a venit inspirația. După cum am observat mai târziu, nici nu 
era de așteptat, fiindcă Mill spusese o minciună: scrisorile arată 
că ideea de a scrie o astfel de carte i-a venit înainte de a ajunge 
la Roma. Cu toate acestea, la scurt timp după încheierea călătoriei, 
aveam un plan clar pentru o carte despre libertate, construită în 
jurul conferințelor de la Cairo. În cei trei ani care au urmat, am 
Scris versiuni preliminare ale celor trei parti care compun Consti- 
tutia libertăţii, revizuind întreaga carte în iarna 1958-1959; astfel 
că am putut să le prezint editorilor mei americani manuscrisul 
terminat (la a saizecea mea aniversare, pe data de 8 mai 1959). 
(Cartea a fost gata de vânzare în decembrie 1959, dar data oficială 
de publicare a fost 9 februarie 1960). 

La scurt timp după apariţia, în mai 1960, a Constitutiei liber- 
tății, am început să sufăr de o depresie severă care a durat exact 

un an. Am considerat-o atunci un efect al faptului că mă lăsasem 
de fumat (din cauza unei alarme false pricinuite de descoperirea 
de către dentistul meu a unui punct dureros pe cerul. gurii), și 
într-adevăr ea a dispărut aproape instantaneu când m-am reîntors, 
după un an, la pipa mea. Dar acum sunt mai înclinat să consider 
că a fost un atac timpuriu al aceluiași gen de depresie de care 
acum [martie 1972] sufar de aproape doi ani [o depresie care a 
încetat cu putin timp înainte de primirea premiului Nobel, in 
1974]. Acel prim atac a luat sfârșit pe când petreceam primăvara 
anului 1961 la Universitatea din Virginia, în Charlottesville, cea 
mai mare parte a vizitei fiind umbrită de respectiva depresie. 


Sunt tot mai înclinat să cred că starea mea mizerabilă de 
la începutul anilor 1970 se datorează în principal — după niște 
probleme cu inima în 1969 — faptului că doctorul meu personal 
din Salzburg, foarte drăguţ și apreciat, mă trata greșit de diabet, 
dându-mi un medicament care scădea nivelul zahărului din sânge, 
această scădere fiind cauza stării de „tremurat intern“, după cum 
o numeam, stare care mă făcea neputincios intelectual. Ulterior 
am aflat că această descriere pe care o inventasem le era cunos- 
cută doctorilor ca un simptom al unui conţinut prea scăzut de zahăr 
în sânge. Chiar după ce nu am mai luat medicamentul respectiv 
glicemia mea a rămas scăzută, ceea ce este, cred, foarte putin pro- 
babil la o persoană cu tendinţa de a se îmbolnăvi de diabet, desi 
s-ar putea de asemenea datora unei scăderi în greutate, de la optzeci 
și nouă de kilograme la putin peste şaptezeci. 


Oricât de plăcut ar fi fost mediul intelectual oferit de Uni- 
versitatea din Chicago, în Statele Unite nu am ajuns niciodată să 
mă simt la fel de în largul meu ca în Anglia. Eram de asemenea 
foarte îngrijorat de asigurările inadecvate pe care respectiva poziție 
le oferea pentru batranetea mea si a soției mele: o sumă globală 
la o vârstă de pensionare destul de timpurie (şaizeci și cinci de 
ani). Cand am primit, în iarna 1961-1962, o ofertă neașteptată de 
a profesa la Universitatea din Freiburg im Breisgau, care nu numai 
că-mi oferea trei ani suplimentari de activitate, ci îmi asigura și o 

pensie moderată pe viata, am acceptat fara ezitare oferta si nu am 
regretat niciodata mutarea. Cei opt ani petrecuti acolo au fost in 
multe privinte foarte satisfacatori. A trebuit, din nou, sa devin eco- 
nomist, dar m-am putut concentra, in ceea ce am predat, asupra 
problemelor de politica economica, despre care simteam ca inca 
mai am ceva de spus. Am fost foarte norocosi să găsim un aparta- 
ment atragator si ne-am bucurat in mod deosebit de cadrul minu- 
nat al Pădurii Negre. 


Am avut, de asemenea, norocul de a-mi pastra intreaga ener- 
gie, sănătate si putere de muncă până aproape de sfârşitul pe- 
rioadei de la Freiburg. Deși puterile mele au început să slăbească 
vizibil după cea de-a saptezecea aniversare — si încă nu am dus la 
bun sfârșit activitățile în care am fost implicat în acei ani — ei au fost 
în ansamblu ani foarte fructuoși. Tot în această perioadă am călă- 
torit mai mult decât oricând înainte: am făcut patru călătorii în Ja- 
ponia (cu escale lungi în Taiwan si Indonezia) și, în cele din urmă, 
o călătorie de întoarcere din America, după o perioadă de şedere de 
cinci luni la Universitatea din California-Los Angeles, prin Paci- 
ficul de Sud (Tahiti, Fiji, Noua Caledonie, Sydney si Ceylon). 

Curând după stabilirea la Freiburg, am început să lucrez la am- 
bitiosul proiect al unei cărti despre lege, legislaţie și libertate [Law, 
Legtslation and Liberty, în trei volume, 1973-1979], destinată să 
fie un fel de completare la Constitutia libertdtii. Majoritatea lucră- 
rilor publicate în perioada de la Freiburg derivă din această lucrare; 
când am părăsit, dupa opt ani, Freiburgul, terminasem (cu excepția 
unui capitol de încheiere) un manuscris excesiv de lung. Tot mai 
cred că el conţine anumite idei importante, dar, în forma prezentă, 
nu mi se pare potrivit pentru publicare. 


15: Îmi aduc aminte că mi-ati vorbit o dată despre un 
proiect. După cum îmi amintesc, era vorba despre obtine- 
rea sprijinului Fundaţiei Ford pentru restabilirea Universi- 
tatii din Viena — prin anii '70. 


Hayek: Pentru a-i restabili tradiția. Ideea mea era de 
a crea un institut de studii avansate, şi de a readuce înapoi 

la Viena toti refugiatii inca activi — oameni ca Schrédinger 
si Popper... o, am o listă minunată! Cred că am fi făcut un 
centru excelent, dacă am fi obținut finanţarea. Dar din 
respectivul proiect a evoluat actualul Institut Ford din Viena, 
în întregime dedicat matematicii, economiei Și statisticii, 
lucru cu care eu nu prea sunt de acord. Cred că planul meu 
nu a fost bine realizat, ceea ce se datorează în bună măsură 
Universităţii din Viena care nu s-a arătat prea entuziasmată. 


Unul dintre principalele beneficii obținute din succesul Dru- 
mului către servitute a fost faptul că, prin intermediul diverselor 
turnee de conferinţe la care a condus cartea sau prin corespon- 
denta, am intrat în legătură cu un număr mare, mai mare decât 
credeam că ar exista, de oameni cu păreri asemănătoare în pri- 
vinta problemelor ridicate in carte. Am aflat că nu numai în 
America, ci si în numeroase tari de pe Continent existau indivizi 
sau mici grupuri care păstrau încă marea tradiţie liberală dar, în 
încercarea de a o reafirma și apăra, se simțeau la fel de izolați ca 
micul nostru grup de la London School of Economics unde nu 
numai prietenul meu cel mai bun, Lionel Robbins, ci si câțiva alti 
colegi — Arnold Plant, Frank Paish si Frederic Benham — erau in 
esență de acord cu părerile mele. 

Am descoperit că invatam atât de multe din discuţiile cu 
oamenii, din diverse locuri, care-mi împărtășeau ideile — precum 
Henry Simons si grupul său de la Chicago, Wilhelm Röpke la 
Geneva, ca si un grup german condus de Walter Eucken — încât 
am simtit dorința de a-i aduna pe toți acești oameni într-un grup 
internaţional care să dezbată problemele ridicate de eforturile lor 
de a reinsufleti tradiţia liberală. Am considerat că o dezbatere 
fructuoasă a acestor probleme era posibilă numai în interiorul 
unui grup care împărtășea aceeaşi filozofie fundamentală si că 
aveam multe de învățat unul de la altul, de vreme ce fiecare își 
îndreptase în altă direcție eforturile de dezvoltare a idealurilor 
subiacente, în timp ce în multe privinţe cei mai multi dintre noi 
acceptaseră fără voie unele dintre ideile curente, la modă, care 
erau în realitate incompatibile cu principiile liberale. 

Cu toate ca în anii imediat următori războiului m-am gândit 
des la acest proiect si am vorbit mult despre el, ar fi rămas pro- 
babil doar un vis dacă nu aș fi întâlnit în Elveţia un organizator 
foarte capabil care să-l pună în practică. Un anumit dr. Albert 
Hunold din Zürich adunase fonduri care să-i permită lui Röpke 
inițierea unui trimestrial liberal, dar anumite neînțelegeri apărute 
între ei au făcut acest plan imposibil. Cu toate acestea, Hunold a 
obținut consimțământul donatorilor si al lui Röpke de a folosi 
fondurile deja strânse în Elveţia pentru finanțarea conferinței 
propuse de mine. Reusind să obțină niște fonduri suplimentare de 
la un admirator american al Drumului către servitute, organizarea 
unei asemenea conferinţe a devenit posibilă în primăvara anului 
1947; programul conferinţei și participanţii au fost hotărâți de 
mine, întreaga trudă a organizării revenindu-i lui Hunold. Confe- 
rinta de zece zile ținută la Mont Pèlerin, pe țărmul lacului Geneva, 
mai sus de Vevey, a inclus treizeci si șase de universitari și jur- 
nalisti din Statele Unite, Anglia și mai multe tari de pe Continent; 
ea a avut un asemenea succes încât s-a hotărât transformarea sa 
într-o asociaţie permanentă, care și-a luat numele de la locul 
primei întruniri. 

Pe parcursul următorilor doisprezece ani — în care am activat 
ca președinte al societății, asistând la creșterea rapidă a numărului 
de membri — am putut organiza cu ajutorul dr. Hunold, întâlniri 
în diferite locuri aproape în fiecare an; datorez acestor întâlniri 
multi prieteni si multe idei noi. Dar colaborarea cu dr. Humbold, 
căruia îi incredintasem toate responsabilitatile organizatorice, 
a devenit în cele din urmă imposibilă din cauza ambițiilor sale 
lumești, am considerat necesar ca amândoi să demisionăm, pentru 
a face loc unei noi conduceri. Membrii mai tineri au luat initia- 
tiva și, după o perioadă critică de un an sau doi, Societatea şi-a 
reluat programele, prosperând încă și azi, după aproape douăzeci 
si cinci de ani — desi acum, în 1971, după un timp în care idea- 
lurile sale păreau să câștige teren, este din nou ameninţată de o 
nouă tendință către colectivism. 

I-am invidiat adeseori pe oamenii a căror cunoaştere le apar- 
tine, păstrată fiind într-un mod ordonat și ușor de reprodus, pe 

oamenii capabili in orice clipa nu numai sa reproduca rationa- 
mente pe care o dată le-au învăţat sau le-au descoperit chiar ei, ci 
şi să o facă folosind aproape aceleași cuvinte prin care s-au fami- 
liarizat pentru prima oară cu ele. Ei sunt oamenii care au un răs- 
puns la toate, dascălii eficienți si, cred, de asemenea, cei care scriu 
bine: pentru a scrie bine cineva trebuie să aibă o vedere de ansamblu 
asupra subiectului și să ştie în fiecare moment unde se situează în 
rețeaua de argumente. 

Dar nu sunt sigur că probabilitatea ca oamenii din această 
categorie, cărora memoria le oferă acces imediat la cunoștințele 
deţinute, să vină cu idei originale este la fel de mare ca în cazul 
celor cu o minte care se mişcă mai încet pe cărările bătute. Eu, 
în orice caz, sunt sigur că-mi datorez cele mai multe dintre ideile 
originale avute vreodată faptului că nu-mi stăteau la îndemână 
răspunsurile convenționale la întrebări binecunoscute, că a trebuit 
să le găsesc eu, cu efort, aproape de fiecare dată, si că în acel 
proces am descoperit adeseori lipsuri sau contradicții în păreri 
general acceptate. 

Am devenit tot mai conștient, prin compararea propriilor 
mele puteri și metode de lucru cu cele ale colegilor și prietenilor, 
de existenţa a două tipuri mentale foarte diferite, eu reprezentând 
un exemplu destul de pronunțat al unuia dintre ele. Diferența 
constă în principal în rolul pe care îl joacă în structura intelectuală 
a unui om memoria precisă sau capacitatea de a reproduce cu 
ușurință raționamente. Capacitatea mea de a reproduce din memo- 
rie un fragment citit sau auzit este într-adevăr foarte mică. Chiar 
pe vremea când eram tânăr, deși aveam o memorie pe termen scurt 
destul de bună și deși un argument înțeles sau chiar o relatare auzită 
lăsau urme permanente în gândirea mea, rareori le-as fi putut repro- 
duce. Parcă ele ar fi devenit dintr-o dată parte a unei fotografii 
prelucrate, o contribuţie la concepţia mea despre lume, dar nu o 
descriere a lumii pe care s-o pot folosi din nou ca atare. 

Ideile originale pe care le-am avut nu au provenit dintr-un 
proces ordonat de deducție. Întotdeauna m-am considerat un 
contraexemplu în viaţă al teoriei potrivit căreia gândirea are loc 
în cuvinte sau în general în limbaj. Sunt cât se poate de sigur că 

deseori am fost conștient că am soluția la o problema — că o „văd“ 
în fata ochilor — cu mult înainte de a putea s-o exprim în cuvinte. 
Desigur, probabil că un fel de imaginaţie vizuală, a modelelor 
simbolice abstracte mai degrabă decât a imaginilor reprezenta- 
tionale, a jucat în procesele mele mentale un rol mai mare decât 
cuvintele. Cred că memoria de tip foarte vizual și lipsa de memorie 
verbală se află deseori în legătură. 

Am fost întotdeauna atras de ideea fotografiilor prelucrate 
(care sunt rezultatul suprapunerii de fotografii ale unor fete diferite), 
care erau la modă înaintea generaţiei mele și din care probabil 
n-am văzut nici un exemplar. Dar ele par să exemplifice o trăsă- 
tură caracteristică a minții mele — eu nu-mi amintesc un ratio- 
nament, dar absorb cumva o parte din el în ceea ce știu deja. Ar 
fi un efort foarte mare să-mi însușesc un argument astfel încât să-l 
pot reproduce; mi-ar veni probabil mai ușor în cazul unui subiect 
despre care nu știu nimic, dar îmi este aproape imposibil în cazul 
unei probleme la care m-am gândit personal. Dar chiar în cazul 
unui subiect nou, rezultatul parcurgerii primului manual ar fi mai 
degrabă neclar si indistinct. Preferam ca în loc să reiau același 
manual să citesc un altul pe același subiect. Treptat, lucrurile se 
așezau, dar deși dobândeam satisfacția de a fi descoperit prin 
puteri proprii o soluţie la problemele relevante, nu aveam în minte 
un rezumat clar al întregului și nici nu puteam expune același 
subiect de două ori la fel. 


Cam în perioada mutării la Cambridge, în special în noua 
companie de la High Table a King's College, m-am necăjit destul 
de mult din cauza scăderii capacității mele de a urmări îndeaproape 
conversațiile în engleză. Numai după război, când am călătorit 
din nou în tari vorbitoare de germană, am descoperit că nu capa- 
citatea mea de a înțelege engleza se deteriora, ci auzul meu. De 
mult timp nu mai auzeam cu urechea stângă (am crezut că acest 
fapt se datora exploziei unei bombe în război, dar doctorii au spus 
că este de fapt un efect al unei infecţii din copilărie), dar până la 
patruzeci de ani auzisem suficient de bine cu urechea dreaptă 
pentru a compensa. Această neplăcere îmi răpește de atunci tot 

mai mult din bucuria companiei si aproape complet bucuria tea- 
trului, care intr-un timp a fost un mod obisnuit de a-mi petrece 
plăcut timpul. Chiar dacă situaţia nu s-a înrăutățit atât de mult 
cum mă temeam odată, ea este în mare măsură răspunzătoare 
pentru faptul că apar mai nesociabil decât sunt în realitate. 


Tot în timpul anilor petrecuţi la Cambridge, m-am putut com- 
place în hobby-ul meu de a colectiona cărți vechi de economie. 
Incepusem colecția încă de la Viena, la început cu cărti legate de 
lucrarea despre istoria teoriei şi politicii monetare pe care o 
plănuiam atunci; am vândut această colecție specială în 1939, la 
Bank for International Settlements din Basel pentru a face rost de 
avansul pentru casa pe care o cumpărasem atunci. În anii 1930, 
călătoriile la Oxford, Cambridge si Edinburgh ofereau încă posi- 
bilitati largi de a achiziţiona opere din secolele al XVIII-lea si 
al XIX-lea; deşi nu mai puteam încerca să-i concurez pe marii 
colecționari ai generaţiilor anterioare, colecția pe care am adunat-o 
în cele din urmă (si pe care am vândut-o în 1969 Universității din 
Salzburg) era la fel de bună ca oricare alta pe care încă o puteau 
realiza colegii din generația mea. Până după război, când sursa 
cărților practic s-a epuizat (sau cel puţin a devenit prohibitiv de 
scumpă) am imbogatit-o continuu, cumpărând din cataloage, iar 
o dată am reușit să-mi echilibrez mai bine colecția majoritar engleză 
cumpărând de la văduva colegului meu vienez mai vârstnic, Ewald 
Schams, o colecție bună de literatură economică franceză din 
secolul al XVIII-lea. 

Regret foarte mult acum, la bătrâneţe, că nu mi-am cultivat 
alte hobby-uri în afară de sporturi precum alpinismul sau schiul 
si, în tinerețe, în Austria, istoria familiei. 


I6: Alpinismul n-a fost mai mult decât un simplu 
hobby pentru dvs.? 


Hayek: Probabil mi-a adâncit înțelegerea atmosferei 
intelectuale engleze din secolul al XIX-lea. În acele 
vremuri, exista același gen de amestec între activitatea inte- 
lectuală și alpinism, cum se vede și din cartea despre alpi- 

nism a lui Leslie Stephens. {n cazul meu, alpinismul era 
legat de botanică. Cunosteam literatura engleză despre alpi- 
nism, iar acest lucru m-a ajutat să mă integrez în atmosfer 
engleză. 


16: Nu alpinismul a reprezentat legătura dvs. cu eco- 
nomistul Pigou? 


Hayek: Eram amândoi la Cambridge în timpul războiu- 
lui. El preda cursul introductiv de economie, iar eu pe cel 
avansat. Dar numai după ce m-am uitat la o anumită carte 
scrisă de Richard Deacon (care este un pseudonim) mi-am 
dat seama de ce Pigou devenise dintr-o dată interesat de 
mine. Deacon sugerează că Pigou era interesat de oamenii 
care puteau trece granițele. Eu uitasem de faptul că în 1939 
dorisem să vizitez Austria și nu voiam să fiu suspectat că 
mă bucur de privilegii din partea germanilor. De fapt, îmi 
vizitam actuala soţie. Foarte curând după aceea, Pigou a 
devenit interesat de mine, iar contrastul dintre interesul subit 
si faptul că m-a abandonat brusc — după ce mă invitase să 
merg în Districtul Lacurilor și să stau cu el, să escaladam 
împreună — se potriveşte foarte bine cu relatarea lui Deacon. 
Dar în iulie sau august 1939 m-am dus în Austria foarte 
conştient că-mi puteam asuma acest risc, deși era probabil 
ca războiul să izbucnească în orice clipă. Stiam munții atât 
de bine, încât as fi putut să părăsesc tara foarte usor. 


I6: Planul dvs. era să treceţi munţii în Carinthia? 


Hayek: Cunoşteam suficient de bine terenul, chiar 
mai bine decât granița Voralberg-Elvetia. Munţii din est, 
elveţieni, sunt munți de glaciațiune recenți, în care poate fi 
oarecum dificil să mergi de unul singur. Aveam mulți 
prieteni în zona respectivă. 


Deși am devenit om de știință, iar astăzi nu mi-aș dori un alt 
mod de viata, nu la asta mă asteptasem și nu asta crezusem că mi 
s-ar potrivi cel mai bine. Am fost în mare măsură împiedicat să 
particip la viaţa publică de împrejurările exterioare de a fi locuit 

într-o tara străină — si în cea mai mare parte a timpului ca străin 
mai putin obisnuit cu viata cotidiană decât colegii mei — si chiar 
ca om de știință acest fapt m-a îndepărtat de la aspectele mai con- 
crete și empirice ale activităţii științifice către cele mai abstracte, 
singurul domeniu în care puteam spera să am un avantaj asupra 
colegilor mei. Aș fi fost aproape sigur atras în activitățile publice 
şi politice, sau în activitatea administrativă, dacă as fi rămas în 
tara mea de naștere, sau chiar dacă as fi stat în continuare in 
Anglia după ce fusesem complet asimilat (un efect produs în 
principal de trăirea războiului în Anglia, cu toate simpatiile mele 
de partea ei). Nu-mi păsa prea mult de activitatea administrativă, 
deși părerea mea că nu mă pricepeam deloc la ea nu era în între- 
gime adevărată. Când era necesar, cred că mă achitam de datorii 
cel putin cu competenţă. 

Deseori am fost extrem de conștient — mai mult, cred, decât 
majoritatea oamenilor — de faptul că gândirea mea era în totalitate 
îndreptată către viitor. Aparent mi-am pierdut foarte devreme 
capacitatea de a mă bucura discret de prezent, si ceea ce-mi făcea 
viata interesantă erau planurile de viitor — multumirea consta în 
principal în a fi realizat ceea ce-mi propusesem, iar mortificarea, 
în a nu-mi fi dus planurile la îndeplinire. Și, pentru că nu eram 
mai ambițios decât trebuie și nu-mi supraestimam posibilitățile, 
de obicei am reușit, fund în aproape tot cursul vieții destul de mul- 
tumit, cel putin atâta timp cât am avut o sarcină precisă de îndeplinit. 


15: Ati scris și o carte de psihologie; mi-o amintesc. 
[The Sensory Order] 


Hayek: Tot mai cred că este una dintre cele mai im- 
portante contributii aduse de mine la cunoastere. Lucru 
destul de curios, psihologii o descoperă abia acum. 


15: Da, am văzut că în ultimul an s-au făcut câteva 
referiri la ea. 


Hayek: Cartea are acum douăzeci și cinci de ani, iar 
ideea cincizeci si mai bine. 

15: Ati putea să va rezumati ideea? 


Hayek: Cred că lucrul într-adevăr important în ceea 
ce-o priveste, și pe care nu l-am putut face când am con- 
ceput ideea, este de a formula problema la care încerc să 
găsesc o soluţie, nu soluţia pe care vreau să o obţin. Res- 
pectiva problemă este ce anume determină diferenţa dintre 
calitățile senzoriale? Încercarea era de a o reduce la un 
sistem de conexiuni cauzale, sau asociaţii, s-ar putea spune, 
în care calitatea unei anumite senzaţii — atributul de 
albastru, sau orice altceva — să fie de fapt poziţia sa într-un 
sistem de conexiuni potențiale care conduc la acţiuni. 

În teorie, s-ar putea reproduce un fel de hartă a felului 
în care un stimul evocă alt stimul si apoi stimuli ulteriori 
care pot, în principiu, reproduce toate procesele mentale. 
Zic „în principiu“ pentru că totul e prea complicat pentru a 
se realiza vreodată. Pe mine acest lucru m-a condus, întâm- 
plător, la distincţia între o explicare a principiului si o 
explicare a detaliului — predicția de pattern, cum îi spun 
acum — pe care am dezvoltat-o de fapt în studiile de psi- 
hologie și după aceea am aplicat-o la economie. 


15: Da, cred că predicția de pattern este un concept 
foarte important, pe care cei mai multi economiști îl 
ignoră încă. 


Hayek: Aceasta e toată problema teoriei referitoare la 
măsura în care putem explica fenomenele complexe când 
nu avem de fapt puterea de a face predicții precise. Nu avem 
cunoştinţă de vreo lege, dar întreaga noastră cunoaștere 
este, in mod esenţial, cunoasterea unui pattern. 


* 
* * 


16: Nu l-aţi amintit o data pe Schrödinger, în legătură 
cu The Sensory Order? 


Hayek: Spre marea mea surpriză, el a fost singurul 
care părea să fi înțeles pe deplin The Sensory Order. Dar, 

desigur, el lucra exact pe acest gen de problema. L-am 
cunoscut pe Schrédinger pe când era un Gymnasiast. Tatăl 
lui era botanist amator si industriaș. Facea parte din cercul 
tatălui meu, care se întrunea regulat la noi acasă. Câteodată 
venea si tânărul Schrödinger; era cu cinci sau sase ani mai 
în vârstă decât mine. Apoi, desigur, s-a mutat la Londra. 


16: Vă consider o persoană aparţinând tradiţiei intelec- 
tuale a lui Kant și a mișcării kantiene. Mises de asemenea 
spunea că aparţine aceleiași tradiții — limbajul indică această 
apartenență — și totuși voi doi nu erati de acord în chestiuni 
de epistemologie. Acest lucru m-a uimit. Amândoi sunteți 
kantieni în perspectivă, și totuși îl numiţi pe Mises utili- 
tarist. Cum ati diferenţia cele două tradiţii? 


Hayek: larăși avem de-a face cu o chestiune com- 
plexă. Cunoasteti cartea lui John Gray despre mine [Hayek 
on Liberty, 1984]. El mă considera un kantian. La început 
am fost înclinat să-i spun, ,,exagerati influența lui Kant, 
căci nu l-am studiat foarte atent“. Dar adevărul este că la 
vârsta crucială de, să zicem, douăzeci sau douăzeci si unu 
de ani am devenit fascinat de operele unui contemporan 
numit Alois Riehl, care a scris o mare lucrare despre cri- 
ticism și două introduceri semipopulare. Presupun că tot 
ceea ce stiu despre filozofia kantiană provine în mare mă- 
sură de la un kantian. Așa că la început i-am spus lui Gray, 
nu, știu mult prea puţin direct de la Kant pentru a justifica 
această calificare de kantian, apoi a trebuit să admit că 
indirect fusesem mult influențat. 


16: Nu aveţi o perspectivă utilitarista. 
Hayek: Acum, cu singuranță nu. În primul rând, cred 
că Mises m-a familiarizat cu utilitarismul și la început l-am 


studiat foarte mult. De fapt chiar atât de mult, încât studiind 

la University College lucrarile lui Jeremy Bentham am 
descoperit că Bentham fusese un economist foarte bun, cu 
lucrări remarcabile în teoria monetară. 

În acel moment, initiasem activitatea de maximă ur- 
genta de a organiza arhivele Bentham, care erau într-o dez- 
ordine îngrozitoare. Ea a fost întreruptă de dizolvarea, în 
timpul războiului, a primului comitet Bentham de la Uni- 
versity College, fondat de mine; bazele unei ediții au fost 
definitiv puse numai după ce eu am părăsit Londra. Dacă 
aș fi fost în Londra, nu am nici o îndoială că University 
College m-ar fi chemat să reiau activitatea, dar pe atunci 
plecasem deja în America. N-am avut nimic de-a face cu 
marea ediție Bentham și de atunci am devenit destul de 
sceptic, pentru că mi-am dat seama de faptul că Bentham 
a fost mult mai mult influențat de tradiția franceză a seco- 
lului al XVIII-lea decât de cea engleză, sau ar trebui să 
spun scoțiană. 


16: Rationalistii scoțieni. 


Hayek: I-am descoperit pe scoțieni si am aflat că ade- 
văratele rădăcini ale ideilor mele ajung la Ferguson și la 
acești oameni, există un conflict foarte bine precizat între 
acea tradiţie si tradiția benthamistă. În plus, numeroșii ani 
dedicați lui J. S. Mill au slăbit admiraţia mea pentru cel pe 
care-l considerasem într-adevăr o mare personalitate, cu 
rezultatul că părerea mea actuală despre J. S. Mill este una 
foarte critică. 


x 
* * 


16: Ne puteti spune ceva despre ipoteza dvs. conform 
căreia teoria evoluţiei provine din științele umane? 


Hayek: Modelul care a făcut larg cunoscută ideea evo- 
lutiei, la începutul secolului al XIX-lea, a fost descoperirea 
lui Sir William Jones, a legăturii dintre limbile indo-eu- 

ropene. Pe atunci toată lumea avea cunoștință de procesul 
evoluţiei în societate. 


16: Până acum nu am auzit acest exemplu. Știu că 
lingvistica datează de atunci, dar nu mă gândisem la ea în 
acest context. 


Hayek: Au existat lingvisti, contemporani cu Darwin, 
care au spus „o, noi am fost darwinisti cu mult înaintea lui 
Darwin“. Dar nu cred că acest exemplu a fost dat vreodată. 
În mod evident există o explicaţie completă a evoluţiei 
unor tipuri variate dintr-un tip original. 


16: L-a contestat vreodată cineva pe Jones pe baza 
Tumului Babel sau a autorităţii biblice? 


Hayek: Nu cred că teologii erau preocupați. Nimic 
asemănător cu atitudinea teologică împotriva lui Darwin. 


* 
* x 


Hayek: Devin un whig burkean. 
16: Ce combinaţie! 


Hayek: Dar presupun — cred că Burke era fundamental 
un whig; si cred că și Adam Smith era unul. Destul de 
curios, și doamna Thatcher — sunt sigur că niciodată nu 
i-am spus. Ultima dată când am întâlnit-o s-a exprimat așa: 
„Ştiu că vrei să devin un whig; nu, eu sunt o tory". Deci 
ea a intuit foarte precis acest lucru. 


x 
*o o o 
I2: Ati scris o carte extrem de dificilă despre teoria 
capitalului [The Pure Theory of Capital, 1948] — dupa 
părerea mea, este dificila. Ce mesaj ați dorit sä transmiteti 
prin acea carte? 

Hayek: Pe scurt, cred că desi BOhm-Bawerk avea 
fundamental dreptate, expunerea sa în termenii perioadei 
medii de producţie era atât de simplificată încât aplicarea 
ei inducea în eroare. Dacă vrem să ducem ideea până la 
capăt, trebuie să introducem ipoteze mult mai complexe. O 
dată ce le introducem, lucrurile devin atât de complicate 
încât sunt imposibil de urmărit. 


D: Aveati vreo idee despre cât de complicată urma să 
fie această sarcină când v-aţi asumat-o? 


Hayek: Nu, nu. Cu siguranţă nu. Mi-am dat seama 
încetul cu încetul că toată povestea apărea într-o altă lu- 
mină din momentul în care nu se putea exprima în forma 
simplă că s-ar putea înlocui intervalul perioadelor de in- 
vestitie cu o simplă perioadă medie de producţie. Perioada 
medie de producţie este primul model care dovedește un 
principiu, dar este aproape inaplicabilă situaţiei reale. Desi- 
gur, capitalul existent nu a fost niciodată acumulat pe baza 
unei mulțimi date de aşteptări, ci prin reutilizarea perma- 
nentă a capitalului fix real acumulat, în scopuri noi care nu 
fuseseră prevăzute. Procesul dinamic este foarte diferit. 

Cred că cele mai folositoare concluzii trase din activi- 
tatea mea se găsesc, de fapt, în cartea despre capital a lui 
Lachmann. Ca atât de multe lucruri pe care le-am între- 
prins în economie, mă tem că această lucrare despre teoria 
capitalului mai degrabă indică o limită referitor la cât de 
departe putem ajunge cu explicaţia eficientă decât avan- 
sează explicaţii precise. Toate aceste lucruri pe care le-am 
subliniat — complexitatea fenomenelor în general, carac- 
terul necunoscut al informaţiilor si așa mai departe — în 
realitate evidențiază mai mult limitele cunoașterii noastre 
posibile decât contribuţiile noastre care să facă posibile 
predicțiile determinate. Acesta este, întâmplător, un alt 
motiv pentru care opiniile mele au devenit nepopulare: în 
această perioadă a devenit dominantă o concepţie a meto- 
dei științifice care evaluează toate domeniile științifice pe 
baza predictiilor specifice la care conduc ele. S-a arătat că 

predictiile specifice pe care le putea face economia erau 
foarte limitate si că, în cel mai bun caz, se puteau obține 
aşa-numitele predicții de pattern sau predicții ale princi- 
piului. Acest lucru îi dezamăgea foarte mult pe cei obis- 
nuiti cu simplitatea fizicii sau chimiei si aproape nu li se 
părea ştiinţă. Telul științei, din acel punct de vedere, era 
predicția specifică. preferabil testabilă matematic, si s-a 
arătat că asa ceva nu se putea obţine dacă se aplica acest 
principiu fenomenelor complexe. Unora li se părea aproape 
echivalent cu a nega posibilitatea științei. Desigur, adeva- 
ratul meu scop era să arăt ca telurile posibile ale ştiinţei 
trebuie să fie mult mai limitate dacă trecem de la știința 
fenomenelor simple la ştiinţa fenomenelor complexe. lar 
oamenilor nu le plăcea deloc că eu numeam fizica o știință 
a fenomenelor simple, ceea ce este în parte o neînțelegere, 
pentru că teoria fizicii se reduce în cele din urmă la ecuatii 
foarte simple. Este un lucru cu totul diferit că fenomenele 
active la care trebuie s-o aplici pot fi foarte complexe. 
Modelele teoriei fizice sunt într-adevăr foarte simple. 

Domeniul probabilităților este cu totul altceva. Dar în 
acest domeniu intermediar, pe care-l avem în științele so- 
ciale, elementele pe care trebuie să le luăm în considerare 
nu sunt nici în număr suficient de mic ca să le putem cu- 
noaste pe toate, nici în număr suficient de mare ca să putem 
înlocui informaţia nouă prin probabilitati. Domeniul feno- 
menelor intermediare este unul plin de dificultăți. Este un 
domeniu cu care avem de-a face atât în biologie, cât si în 
ştiinţele sociale, iar acestea sunt complexe. Ele devin, cred, 
o limită absolută a determinării predictiilor la care putem 
ajunge. Până când oameni: nu vor învăţa ei înşişi că nu pot 
atinge aceste scopuri, ei vor insista să încerce. Vor consi- 
dera că o persoană care nu crede ca aceasta determinare 
poate fi obținută este pur si simplu de modă veche si nu 
înțelege stinta moderna. 


I2: John Hicks a scris despre d.s. si vreau să citez: 
„Când se va scrie istoria definitiva a analizei economice 

din anii 1930, un personaj principal al dramei — si ce drama 
a fost! — va fi profesorul Hayek. A fost un timp în care 
noile teorii ale lui Hayek rivalizau cu noile teorii ale lui 
Keynes“. De ce credeți că teoriile dvs. au pierdut în fata 
teoriilor lui Keynes? 


Hayek: Sunt două aspecte. Unul dintre ele este că deși 
Keynes a fost contestat cât timp a trăit — chiar foarte mult — 
el a fost sanctificat după moarte. În parte, deoarece Keynes 
însuși era foarte doritor să-si schimbe opiniile, elevii lui au 
dezvoltat o dogmă: ori iti era permis să-i apartii, ori nu. 

Cam în același timp, eu m-am discreditat în fata celor 
mai multi colegi economiști scriind Drumul către servitute, 
o carte foarte antipatizată. Prin urmare nu numai că 
influenţa mea teoretică a intrat în declin, dar cele mai multe 
universități au ajuns să mă antipatizeze atât de mult încât o 
resimt şi astăzi. În general, economiștii tind să mă trateze 
ca pe un outsider, cineva care s-a discreditat scriind o carte 
precum Drumul către servitute, care acum a devenit în 
întregime știință politică. 

De curând — si Hicks este cel mai remarcabil indiciu — 
s-a redesteptat interesul fata de genul de probleme tratate 
de mine, dar vreme de douăzeci de ani am regretat amarnic 
că i-am spus o dată soției mele, după moartea lui Keynes, 
că de-acum înainte eu eram probabil cel mai cunoscut eco- 
nomist în viaţă. Zece zile mai târziu, afirmaţia mea nu mai 
era adevărată. Chiar în acel moment, Keynes a devenit ma- 
rea personalitate, iar eu am fost treptat uitat ca economist. 

Un motiv a fost că după aceea nu am mai lucrat decât 
întâmplător în economie. Presupun că mai există un aspect. 
Niciodată nu am simpatizat nici cu macroeconomia, nici cu 
econometria, Ele au devenit marea modă în perioada respec- 
tivă, mulțumită influenţei lui Keynes. În cazul macroeco- 
nomiei este evident. Dar Keynes însuși nu avea o părere 
prea buna despre econometrie, chiar din contră. Totuși accen- 
tul pus de el pe global, pe venitul global, pe cererea globală 
au încurajat activitatea si în macroecomie si în econome- 

trie. Deci, împotriva dorințelor sale, el a devenit părintele 
spiritual al acestei evoluții către economia econometrica 
matematică. Eu mi-am exprimat întotdeauna îndoielile față 
de ea, fapt care nu mi-a sporit popularitatea printre econo- 
miștii la putere. Eram considerat demodat, lipsit de simpatie 
pentru ideile moderne, lucruri de genul acesta. 


x 
* * 


16: Credeţi că prezenţa dvs. la Chicago a influențat 
școala de acolo? 


Hayek: Îmi pusesem mari speranţe în Simons, așa că 
moartea lui a fost o catastrofă. Ceilalți se înscriu pe linia 
metodologică; sunt de fapt macroeconomisti, nu microeco- 
nomisti. Dintre toți, Stigler cel mai putin; Friedman foarte 
mult. lar pentru mine aceasta reprezinta o problema per- 
manentă. Milton si cu mine suntem de acord în aproape 
toate privintele, cu excepţia teoriei monetare. În acest sens, 
membrii vechiului grup care a asistat la derivarea acestei 
etici din crearea de către Wesley Clair Mitchell a Institute 
of National Economic Research [National Bureau of Eco- 
nomic Research], condus de Arthur Burns — alt prieten per- 
sonal care în economie are păreri diferite de ale mele — ei 
sunt de fapt logic-pozitivisti, din punct de vedere meto- 
dologic. Ei cred că microfenomenele pot fi explicate ca 
macrofenomene, că poți stabili cauze si efecte din globa- 
litati și medii. Dar desi pare a fi adevărat într-un sens, nu 
există nici o legătură necesară. De fapt, aș fi preferat să 
demonstrez istoric că fiecare perioadă de inflaţie se termină 
cu un crah. Dar demonstraţia istorică nu este o dovadă că 
asa trebuie să fie. Analiza macroeconomică nu poate 
explica motivul pentru care se întâmplă așa ceva. 

Cât despre aceste lucruri, Milton Friedman strâmbă 
din nas. Dacă ai discuta cu Stigler, el ar vedea problema. 
Unul dintre cei mai înzestrați oameni din Școala de la 
Chicago, Gary Becker, are de asemenea o gândire teoretică 

mai sofisticata. Friedman are in schimb mare talent de 
expunere. In cele mai multe privinte, in probleme generale 
de piaţă, el este temeinic documentat. Mi-l doresc de partea 
mea. Stiti, unul dintre lucrurile pe care deseori le-am 
declarat public este că regret foarte mult că nu am revenit 
la o critică a tratatului lui Keynes; dar este la fel de ade- 
vărat că nutresc regretul de a nu fi criticat [eseul lui] Milton 
despre Positive Economics, care într-un fel este o carte Ja 
fel de periculoasă. 


x 
* * 


I2: Evenimentele economice petrecute de când ati scris 
despre teoria ciclurilor economice au întărit sau au slăbit 
ideile dvs. despre teoria austriacă a acestor cicluri? 


Hayek: Pe ansamblu, le-au întărit, deși înțeleg mai 
clar că avem de-a face cu o schemă foarte generală care 
trebuie completată în detaliu. Forma particulară pe care 
i-am dat-o eu era legată de mecanismul etalonului-aur, care 
permitea o expansiune a creditului până la un punct, făcând 
posibilă o anumită revenire. Am știut întotdeauna că în 
principiu nu exista o limită precisă a perioadei în care era 
posibilă stimularea expansiunii prin accelerarea rapidă a 
inflaţiei. Dar am considerat de la sine înțeles că exista o 
oprire încorporată in forma etalonului-aur si in aceasta 
privință m-am înșelat putin în caracterizarea pe care am 
făcut-o evoluţiei postbelice. Stiam că faza de boom va lua 
sfârşit, dar nu i-am acordat atâta timp cât a durat de fapt. 
Nu am anticipat că un boom inflationist s-ar putea menţine 
timp de douăzeci de ani. 

Desi, pe de o parte, imediat după război nu am crezut, 
asemenea celor mai mulți dintre prietenii mei, într-o criză 
iminentă, am anticipat totuși un boom inflationist. Mă 
așteptam ca el să dureze cinci sau șase ani, așa se mai 
întâmplase înainte, uitând că atunci sfârșitul se datorase 
etalonului-aur. Dacă nu exista un etalon-aur — dacă inflaţia 

putea continua pentru mai mult timp — era foarte dificil de 
prezis cat de mult va dura. Desigur, a durat cu mult mai 
mult decat m-am asteptat. Rezultatul final a fost acelasi. 


I2: Teoria austriacă a ciclului depinde foarte mult de 
faptul ca asteptarile economice sunt gresite. Pe ce baza 
credeti ca se sprijina un economist cand afirma ca astep- 
tarile In privinta viitorului vor fi in general inselate? 


Hayek: Cred ca pe faptul ca boom-urile au aparut 
întotdeauna împreună cu o mare creștere a investiţiilor, din 
care multe s-au dovedit eronate. Aceasta, desigur, se po- 
iriveste cu ideea că a apărut o rezervă de capital care în 
realitate nu exista. Întreaga combinaţie a unui stimul de a 
investi pe scară largă, urmat de o perioadă de lipsă acută 
a capitalului. se potriveşte cu ideea că a existat o direc- 
ționare greşită datorată influențelor monetare si că schema 
generală, cred şi acum, este corectă. 

Dar se pot aduce multe modificări, în special în legă- 
tură cu destinaţia banilor suplimentari. Vedeţi, acesta este 
un alt punct în care am crezut prea mult în ceea ce fusese 
adevărat înainte de război, când toată expansiunea creditului, 
sau aproape toată, mergea în investiţiile particulare în între- 
gime, sau aproape în întregime, într-o combinaţie de capital 
industrial. De atunci, o parte atât de mare din expansiunea 
creditului s-a dus acolo unde a fost directionata de guvern 
încât este posibil ca direcționarea gresita să nu mai fie o su- 
prainvestitie în capitalul industrial, ci să ia multe alte forme. 
Studiul trebuie făcut separat pentru fiecare fază și situație. 
Cred că ciclul tipic de activitate economică nu mai există. 
Dar avem parte de fenomene variate foarte asemănătoare. 


I2: Deja ati vorbit putin despre implicarea dvs. în 
dezbaterea privind calculul economic în regimul socialist. 
Ce efecte credeţi că a avut ea asupra teoriei socialismului? 


Hayek: Desigur, a avut câteva efecte imediate. Când 
Mises a inițiat dezbaterea, prevala încă ideea că nu era 

deloc nevoie de calcul economic in termeni de valoare. Dupa 
aceea, a aparut ideea ca se puteau substitui valorile prin 
calcul matematic; apoi a apărut ideea concurenţei socia- 
liste. Toate acestea au dispărut apoi treptat. Dar după cum 
înțeleg, acum, motivul pentru care Mises nu a reușit întru 
totul este tocmai folosirea termenului de „calcul“. Oamenii 
pur si simplu nu înțelegeau de ce ar fi necesar calculul. 
Vreau să spun, reconsiderând acum discuţiile de atunci, 
în care Mises afirmă „calculul este imposibil“, pot înțelege 
răspunsul: de ce să calculam? Detinem informațiile tehnice. 
Știm ce vrem. Așa că pentru ce calculul? Dacă Mises, în loc 
să spună că fără o piaţă calculul ar fi imposibil, ar fi susținut 
că fără o piață oamenii nu ar sti ce să producă, cât să producă 
și în ce fel să producă, probabil ar fi fost înțeles. Dar nici- 
odată nu s-a exprimat asa. A presupus că toată lumea îl va 
înţelege, dar după cât se pare oamenii nu l-au înţeles. 


I2: In ce măsură credeţi că dezbaterea a încetinit răs- 
pândirea planificării economice naţionale în lumea occi- 
dentală? 


Hayek: Ei, ea renaște din nou. Dispăruse aproape de 
tot, dar când cu doi ani în urmă [1976] au apărut în Statele 
Unite acest decret de planificare al senatorului Humphrey 
și agitația lui Leontief, am fost uimit că oamenii inghiteau 
din nou ceea ce credeam că fusese definitiv respins. Desigur, 
Leontief tot mai crede cu tărie în planificare. Mă îndoiesc 
că a înțeles vreodată vreun pic de economie, dar asta este 
altceva. 


I2: In ce măsură credeţi că analiza bazată pe teoria 
echilibrului general a contribuit la opinia că planificarea 
economică națională este posibilă? 


Hayek: Cu siguranţă a contribuit; dar în ce măsură 
este greu de spus. N-am avut niciodată vreo îndoială despre 
semnificaţia directă a acestei teorii în explicarea evenimen- 
telor pe care le observăm. Am considerat că era un concept 

foarte util in explicarea unui tip de ordine spre care tinde 
procesul economic, fara s-o atinga vreodata. Incerc acum 
să formulez o concepţie a economiei înţeleasă ca o curgere 
si nu ca o forţă echilibratoare, după cum ar trebui, literal, 
să ne gândim în termenii factorilor care determină mișcarea 
unui curs de apă într-o albie foarte neregulată. Ne-ar oferi 
o idee mult mai bună despre ceea ce face economia. 

Dar în cele din urmă se ajunge, desigur, la supoziţia 
a ceea ce economiștii numesc pleonastic „date (informații) 
date“, această concepţie ridicolă potrivit căreia, dacă pre- 
supui că se cunosc toate faptele, concluzia derivată din ele 
se poate aplica direct lumii. Am început să mă gândesc la 
acest lucru după ce vechiul meu prieten Freddy Benham 
a făcut o glumă referitoare la faptul că economiștii vorbesc 
despre datele date doar ca să se asigure că ceea ce este dat 
este într-adevăr dat. Am ajuns să mă gândesc cui îi erau 
date de fapt datele. În ceea ce ne privește, desigur nu erau 
date nimănui. Economistul presupune că îi sunt date lui, 
dar asta este o himeră. De fapt, nu există nimeni care să 
cunoască toate datele sau întregul proces, și aceasta m-a 
condus, în anii treizeci, la ideea că problema era utilizarea 
informației dispersate printre mii de oameni și neposedată 
de nimeni. Din clipa în care vezi așa lucrurile devine evi- 
dent următorul fapt: conceptul de echilibru nu te ajută în 
nici un fel să planifici, pentru că ai putea planifica doar 
dacă ai sti toate datele cunoscute de toți oamenii; dar din 
moment ce este imposibil să le știi, toată discuţia este fara 
sens, o concepție greşită, în parte inspirată de ideea că ar 
exista date precise care sunt cunoscute tuturor. 


12: Credeţi că matematica are un rol important de 
jucat în teoria economică? 


Hayek: Da, dar matematica algebrică și nu cea can- 
titativă. Algebra și matematica sunt un mijloc minunat de 
a descrie anumite pattern-uri, independent de mărimi. Un 
mare matematician a spus odată „esența matematicii este 

realizarea pattern-urilor“, dar economiștii matematicieni 
înțeleg de obicei atât de puţină matematică, încât cred ca 
matematica adevărată trebuie să fie cantitativă și numerică. 
În clipa în care accepti această idee, lucrurile devin foarte 
inselatoare — înșelătoare, cel putin, în ceea ce priveşte teoria 
generală. Nu neg că statisticile n-ar fi foarte folositoare 
pentru a descrie starea de fapt curentă, dar nu cred că infor- 
matia statistică poate contribui cu ceva la explicarea teo- 
retică a procesului. 


I2: Ce părere aveţi despre teoria jocurilor? 


Hayek: Nu vreau să fiu rău cu vechiul meu prieten, 
Oskar Morgenstern, dar deşi consider cartea lui o mare rea- 
lizare matematică, primul capitol, cel care tratează econo- 
mia, este pur si simplu greşit. Nu cred că teoria jocurilor a 
adus vreo contributie importantă la economie, dar este o 
disciplină matematică foarte interesantă. 


* 
* x 


17: In ce măsură ati dori să se revină la situația de 
acum treizeci de ani? Ce fel de societate anticipati ca ar 
putea evolua din punctul de plecare actual? 


Hayek: Aş tinti tot către eliminarea completa a oricărei 
interferente directe cu piata — ca toate serviciile guvema- 
mentale să se desfăşoare în afara pieței, inclusiv asigurarea 
unui venit minim pentru cei care nu pot realiza un venit 
adecvat în cadrul pieţei. Atunci nu ar fi vreo încercare de a 
controla procesul de piaţă, ci ar reprezenta doar asigurarea, 
în afara pieței, a unui minim brut pentru toată lumea. 
Aceasta, desigur, înseamnă. de fapt, eliminarea totală a 
aspectului de dreptate socială, adică redistributia delibe- 
rată, după ce s-a asigurat un minim constant pentru oricine, 
nu poate câştiga pe piață mai mult decât acel minim. Toate 
celelalte servicii ale unui stat asistential sunt mai degrabă o 
chestiune de grad, de cum sunt organizate. Nu mă opun ca 

guvernul sa ofere oricat de multe servicii; ma opun ca gu- 
vernul să aibă monopol, în orice situație. Cât timp numai 
guvernul poate să asigure un anumit lucru, toate bune, dar ar 
trebui să existe posibilitatea ca si alții să încerce să o facă. 


17: Nu obiectati, deci, ca guvernul să producă servicii, 
de exemplu, dacă producţia particulară nu este exclusă? 


Hayek: Nu. Desigur, există o mare dificultate. Dacă 
guvernul le furnizează sub prețul de cost, concurenţa par- 
ticulară nu are nici o sansa să intervină. As dori ca guvernul 
să fie forțat să vândă servicii la preţul de cost. 


17: Chiar dacă este implicat și în finanţarea cererii. 
Spuneti că veţi permite guvernului să asigure un nivel 
minim de venit. Vă gândiţi atunci şi la funcții speciale, 
determinate — asistenţă de sănătate, de exemplu, sau vă 
gândiţi doar în termenii unui nivel de venituri? 


Hayek: Doar în termeni de venit. Din câte ştiu despre 
Serviciul Naţional de Sănătate britanic, îndoielile şi scep- 
ticismul meu au crescut. Desigur, pe termen scurt el asigură 
servicii unor oameni care altfel nu ar fi beneficiat de ele, 
dar de asemenea frânează progresul serviciilor medicale — 
ȘI aici, ca oriunde altundeva, concurenţa este o condiție 
esenţială a progresului. Este deosebit de neplăcut, pentru 
că desi celor mai multi britanici le displace situaţia actuală, 
toată lumea fiind de acord că niciodată nu se va mai putea 
reveni la situaţia inițială. 


17: Dar chestiunea esenţială privește asigurarea concu- 
rentei, nu participarea guvernului la diferitele activități. 


Hayek: Intocmai. Dar știți că acum eu extind concu- 
renta chiar la bani. 


17: Da. Aveam de gând să aduc în discutie aceasta 
chestiune. De curând ati revenit la interesul dvs. timpuriu 

pentru teoria monetară. Dati-mi voie să vă întreb, întâi, de 
ce vă concentrați din nou asupra banilor. V-au interesat 
cândva prin anii 1930... 


Hayek: M-am deosebit de aproape toţi prietenii mei, 
care erau în favoarea schimburilor flexibile, prin sprijinul 
acordat ratelor de schimb fixe, pe care intelectual trebuia 
să-l justific. Am ajuns la concluzia că doream rate de schimb 
fixate, nu pentru că aș fi fost convins că era neapărat un 
sistem mai bun, ci pentru că numai așa se puteau disciplina 
guvernele. Dacă guvernele se eliberează de această con- 
strângere, procesul democratic — pe care l-am analizat sub 
diferite aspecte — va duce la inflație. Chiar susținerea pe 
care o acordam ratelor de schimb fixe era într-un fel limi- 
tată. Mă împotriveam abandonării lor numai în situaţia în 
care oamenii doreau schimburi flexibile pentru a face 
inflația mai ușoară. 

Când problema a apărut în Germania si Elveţia, când 
a fost vorba de a le apăra de inflația importată, eu însumi 
am sprijinit [schimburile flexibile]. Chiar am susţinut, în 
fata germanilor, ca Germania a păstrat prea mult timp rate 
de schimb fixate și că era forțată de ele să scadă valoarea 
banilor, ceea ce nu ar fi trebuit să facă. Mi-a fost confirmat 
de către cei de la Bundesbank că erau conștienți de acest 
lucru, dar că sperau ca sistemul ratelor de schimb fixe să 
împiedice ca inflaţia [din Statele Unite] să genereze mai 
multă inflație si că au făcut intenţionat sacrificiul de a 
înghiți o parte a inflației, pentru a o împiedica să devină 
prea mare în restul lumii. 

Acesta este punctul meu de vedere. Am ajuns, desigur, 
la întrebarea dacă în politica monetară nu se putea impune 
o disciplină mai bună, așa că am realizat că nu se mai putea 
reveni la ceea ce considerasem de la sine înțeles — că dis- 
ciplina etalonului-aur era probabil singura disciplină prac- 
ticabilă politic. Nu ar avea efect nici măcar o reinstituire 
nominală a etalonului-aur, pentru că în ziua de astăzi 

un guvern nu ar putea fi obligat să se supună regulilor 
etalonului-aur. 

Aceste două lucruri mi-au impus concluzia — si la 
început am sugerat-o ca pe o glumă amară — că atâta timp 
cât guvernele vor urma politicile actuale, alternativa este 
să li se ia controlul banilor. Dar aceasta m-a condus la o 
problemă fascinantă: ce se va întâmpla dacă banii ar fi 
asiguraţi prin concurenţă? Ea a deschis un capitol complet 
nou în teoria monetară, iar după ce am descoperit că mai 
era încă atât de mult de cercetat, subiectul nu a mai pre- 
zentat niciodată interes pentru mine. Încă sper — cele două 
ediţii ale pamfletului despre denationalizarea banilor au 
fost scoase, întâmplător, in timp ce lucram la principala 
mea carte — sper, deci, să scriu o carte sistematică pe care 
s-o intitulez Good Money. Aș începe cu ce ar fi banii buni — 
ce vrem, de fapt, să fie banii — și apoi aș trece la problema 
măsurii în care emiterea concurentiala a banilor ar asigura 
bani buni în termenii acelui standard. 


I7: Ati fi de acord că pasul cel mai important în aceasta 
direcție ar avea mai putin de-a face cu cine emite banii 
decât cu a separa pur și simplu așa-numita unitate de cont, 
în care încheie contracte părțile particulare, de banii emiși 
de guvern, pentru a evita, de fapt, reglementarea mijloacelor 
legale de efectuare a plăţilor si altele? 


Hayek: Da, într-un fel. Ştiţi, am început să obiectez 
împotriva ideii unei monede unice europene întrebând de 
ce să nu se permită concurenţa între monezi, astfel încât să 
nu mai fie nevoie de o monedă etalon, pentru că oamenii 
O vor alege pe cea care este cea mai bună. Asa am ajuns să 
mă întreb de ce ar trebui mărginită concurenţa la banii altor 
guverne, interzicând iniţiativei particulare să producă bani? 


17: Dar există o problemă care se extinde la alte as- 
pecte ale operei dvs. — și la Law, Legislation and Liberty — 
pe care as dori să o ridic aici, care mă preocupă pe mine 

si cred ca si pe altii. Procesul prin care tarile occidentale au 
renunţat întâi la etalonul-aur, si apoi la ceea ce numiţi o 
disciplină — și sunt de acord că este o disciplină — a ratelor 
de schimb fixe: nu este el un proces de evoluție, si cu 
propunerile respective, de fapt, nu încercaţi rational sa 
reconstruiti, să inversati un proces de evoluţie? 


Havek: Nu, este un proces de evoluţie numai în limi- 
tele stabilite de puterile guvernului. Deși supus controlului, 
tot este un proces de evoluţie, însă atât de multe posibilități 
sunt excluse de puterile guvernamentale încât, de fapt, 
nu este un proces care încearcă toate posibilităţile, ci un 
proces care este limitat la foarte puţinele posibilități per- 
mise de legile în vigoare. 


17: Dar v-aţi referit la transformarea guvernului demo- 
cratic în guvern omnipotent, si cu siguranță tendinta a fost 
în acea direcţie. Nu este acesta un proces de evoluţie socială? 


Hayek: Avem iarăși de-a face cu o consecinţă inevi- 
tabilă a acordării de puteri nelimitate unui guvern, ceea ce 
exclude experimentarea altor forme. Decizia deliberată a 
unui om ne-a înscris pe un drum fără întoarcere, iar evo- 
lutiile alternative au fost excluse. Într-un sens, desigur, toate 
guvernele monopoliste limitează posibilitățile de evoluţie. 
Cred că un guvern le-ar limita în cea mai mică măsură, 
dacă s-ar mărgini la impunerea unor reguli generate de 
conduită, dar aş merge și mai departe, zicând că până şi un 
guvern mondial foarte bun ar putea fi o catastrofă pentru 
că ar elimina posibilitatea de a încerca metode alternative. 
Mă opun cu tărie unui guvern mondial. 


17: De orice formă? 
Hayek: De orice formă. 


17: Deci la întrebarea privind greşelile de evoluție care 
ar putea fi corectate prin intervenția rațională. ati răspunde 

că există anumite procese de evoluţie în care cursul luat de 
evoluția actuală a fost dictat de... 


Hayek: ...folosirea forţei pentru a-i exclude pe alţii. 


17: Da. Sunt acestea singurele situaţii în care ati inter- 
fera cu schimbările spontane în structura socială? 


Hayek: Depinde de ce intelegeti prin a interfera. Sunt 
singurele cazuri în care aș accepta intervenţia în sensul 
de a experimenta o alternativă fără a exclude ceea ce se 
întâmplă în prezent. Cred că ar putea chiar exista motive 
pentru a admite guvernul pe post de concurent, alături de 
alte evoluţii. Nu sunt de acord ca guvernul să-și asume un 

monopol, sau dreptul de a exclude alte posibilitati. 


17: Deci în anumite domenii, de exemplu, în care sun- 
teti nesatisfacut de rezultatul inițiativei particulare, ati... 


Hayek: ...lăsa guvernul să încerce si să concureze cu 
inițiativa particulară. 


* 
* * 


14: Ce v-a îndemnat sa reveniti la ideile psihologice 
din The Sensory Order? 


Hayek: După Drumul către servitute, am simțit că mă 
discreditasem profesional într-o asemenea măsură, încât nu 
am dorit să ofensez din nou. Doream să fiu acceptat în 
comunitatea științifică. Să realizez ceva pur științific și 
independent de opiniile mele economice. Am crezut că pot 
să scriu cartea în semestrul de vară și s-o transform într-o 
expunere engleză decentă, dar bineînţeles că mi-a luat mai 
mult de trei ani. 


16: Dar The Sensory Order nu este, de fapt, indepen- 
dentă de opiniile dvs. economice, căci ea le conţine în mod 
implicit. 

Hayek: Desigur, acest lucru se vede în retrospectivă, 
mai degrabă decât atunci când îl faci. Trebuie să mărtu- 
risesc că înțelegerea pe care am dobândit-o — si nu pot 
spune acum când — atât în prima etapă, în 1920, cât și mai 
târziu în anii 1940, a fost probabil cel mai emotionant 
eveniment al vieţii mele, care mi-a format gândirea. Dar 
funcţionează în ambele sensuri. Ce am realizat în economie 
m-a ajutat să scriu această lucrare de biologie în aceeași 
măsură ca opusul. 


* 
x * 


Hayek: M-aţi facut să mă gândesc la trecut. Ezit, pentru 
că sună putin a laudă de sine, dar nu este, este descoperire 
de sine. Într-un sens sunt fără frică, fizic, vreau să spun. 
Nu este vorba de curaj. Numai că nu mi-a fost niciodată cu 
adevărat frică. Am remarcat asta în război. Este un lucru 
obișnuit printre tineri să fie atât de lipsiți de frică încât să 
se pună în pericol, dar mie nu mi-a fost chiar niciodată frică 
de moarte; acest lucru e probabil legat de o anumită stabi- 
litate. Sunt, de asemenea, străin de răul de înălțime. 


16: Trebuia să fi fost neînfricat ca să vă duceti în acele 
expediţii aeriene din marele război, în care ati acționat în 
misiuni de recunoaștere pentru artilerie. 


Hayek: Emotie, într-un sens; dar nu e o chestiune de 
frică. O dată am fost practic capturați de italieni. Era unul 
în fata, trăgând prin elice. Când a început să tragă, pilotul 
meu, un ceh, a intrat în picaj. Mi-am desfăcut centura, am 
urcat pe margine. Pilotul meu a reușit să redreseze aparatul 
chiar deasupra solului. A fost captivant. ' 


16: Eu as fi fost îngrozit. 


Hayek: S-ar putea spune si altfel. Îmi lipsesc nervii. 
Cred că este un lucru moștenit de la mama mea. Ea era așa. 

16: Ca si mătușa de oțel de care mi-ati povestit. Pot sa 
vă mai întreb ceva? Scrieți într-una din cărțile dvs. despre 
problema lui Menger, care explică apariția neintentionata 
a instituţiilor. Mă întreb dacă există ceva care să se poată 
numi problema lui Hayek? Ceva care a persistat de la 
început până la sfârșit, sau care s-a dezvoltat? 


Hayek: Formarea ordinilor complexe. Și recunoașterea. 
16: Când a apărut ca problemă? 


Hayek: Este dificil de spus când am devenit conştient 
de ea. Când am studiat metodele științei, am fost uimit de 
complexitate și de problemele de grad; nu este chiar atât 
de dificil să aplici aici aceleași principii. Cred că momentul 
decisiv, probabil îi puteți da de urmă, a fost când am ajuns 
la ideea „explicării principiului“. 


16: Asa ceva apare în The Sensory Order si în articolul 
„Degrees of Explanation“, pe care l-aţi scris pentru British 
Journal for the Philosophy of Science [1955]. Este minu- 
nată această convergenţă din opera dvs.; multe fire diferite 
se adună laolaltă. Aţi avut la începutul anilor douăzeci vreo 
idee conducătoare pe care s-o puteti identifica? 


Hayek: În primii ani am avut în minte o preocupare 
pur practică, dorind să-mi găsesc drumul, încă nu pe deplin 
conștient că pentru a face asta aveam nevoie de o teorie. 
Eram în căutarea unei teorii, dar încă nu ştiam ce era, de 
fapt, o teorie. 


* 
x x 


I3: Un mare coleg austriac, Joseph Schumpeter, a seris 
în 1942 Capitalism, Socialism and Democracy. În acea 
carte, el a prezis colapsul capitalismului, datorat nu slă- 
biciunilor sale (după cum a prezis Marx), ci puterilor sale. 

Concret, abundenta economică teribilă care va crește din 
sămânţa capitalistă va produce o epocă a birocratilor si 
administratorilor, ce vor lua locul inovatorilor si întreprin- 
zătorilor care au făcut totul posibil. Acest fapt, la rândul 
său, va submina urzeala socială pe care se sprijină capita- 
lismul: o acceptare și un respect larg răspândite ale proprie- 
tatii private. Care este relația dintre teza lui Schumpeter 
despre instabilitatea politică inerentă capitalismului și 
propriile dvs. teorii despre drumul nostru către servitute? 


Hayek: Există o anumită asemănare în natura predic- 
tiei. Dar, în realitate, Schumpeter nu făcea decât să se bucure 
că a dat peste un paradox. El dorea să șocheze spunând: 
capitalismul este cu siguranță mult mai bun, dar nu i se va 
permite să dureze, pe când socialismul este foarte rau, dar 
va veni inevitabil. Acesta era genul de paradox pe care pur 
și simplu îl iubea. 

La baza lui stă ideea că anumite curente de opinie — pe 
care Schumpeter le-a observat corect — erau ireversibile. 
Deși el a susținut opusul, în ultimă instanță, de fapt, nu a 
crezut în puterea argumentului. A considerat de la sine 
înţeles că starea de lucruri forfează oamenii să gândească 
într-un anumit fel. 

Lucru fundamental fals. Nu este simplu să înţelegi ce 
anume determină oamenii ca, în anumite condiții, să creadă 
anumite lucruri. Evoluţia ideilor are propriile sale legi și 
depinde în mare măsură de evenimente pe care nu le putem 
prezice. Vreau să spun că încerc să îndrept opinia într-o anu- 
mită direcţie, dar nu aș îndrăzni să prezic ce se va întâmpla 
în realitate. Sper numai să o pot devia moderat. Dar atitu- 
dinea lui Schumpeter era una de disperare și deziluzie 
totală fata de puterile rațiunii. 


13: Sunteţi optimist în ceea ce privește viitorul libertății? 


Hayek: Da. Un optimist moderat. Cred că asistăm la o 
schimbare intelectuală și că sunt șanse ca ea să se petreacă 

la timp, inainte ca miscarea in directie opusa sa devina 
ireversibilă. Sunt mai optimist decât eram acum douăzeci 
de ani, când aproape toți liderii de opinie doreau să mergem 
către socialism. Acum lucrurile stau altfel datorită gene- 
rației mai tinere. Așa că, dacă schimbarea vine la timp, mai 
sunt încă speranțe. 


COMENTARII 


Miruna Tataru-Cazaban 


HAYEK ȘI CONDIȚIA LIBERTĂȚII 


Opera lui Friedrich A. von Hayek se constituie ca o erudită 
pledoarie pentru libertate. Recurenta acestei teme de-a lungul re- 
flectiei hayekiene poate fi verificată începând de la titlurile princi- 
palelor cărți. Analiza economică și juridică, studiul genealogiilor 
ideilor si al evoluției diferitelor sisteme de ordine, atât din lumea 
vie, cât si din cea minerală, sunt tot atâtea câmpuri de cercetare pe 
rezultatele cărora se întemeiază teoria despre libertate și liberalism. 
În reflectia politică, Hayek depistează cu sagacitate punctele vul- 
nerabile ale teoriilor, pornind de la care și în practicarea cărora liber- 
tatea își pierde demnitatea de valoare primă, demnitate pe care nu 
1-0 conferă un demers arbitrar, ci capacitatea însăși a istoriei umane 
de a reuși să fie elocventă si în părțile ei „întuneco ase“. Dincolo de 
baza filozofică riguroasă sau nu, de „eclectismul“| principiilor sau 
de puritatea lor traditional-liberala, lucrările lui Hayek se prezintă 
incitant ca un efort consecvent de a ne deturna gândirea și practica 
de la „drumul către servitute“. Nefiind nici primul si nici cel din urmă 
„apostol al libertăţii“?, Hayek nu reiterează doar un mesaj, așa cum 
modestia sa ar lăsa uneori de înțeles, ci descoperă o strategie inte- 
lectuală critică ale cărei consecințe practice nu încetează să se facă 
vizibile, care să ne permită opțiunea autentică pentru libertate. 


Libertate și libertăți 


Constituţia libertății se naște dintr-o idee majoră pe care Hayek 
a sustinut-o si în alte lucrări, potrivit căreia adevărurile pot fi mai 

usor asimilate atunci cand sunt reformulate intr-un limbaj concep- 
tual diferit, mai adecvat generaţiilor care urmează să și-l însușească. 
Hayek însuși mărturisește că unele din formulările sale din Con- 
stituția libertății nu tac decât mai explicite asertiunile anterioare, 
uneori magistral enunțate de către autorii lor. A scoate libertatea 
din uitare înseamnă de fapt a o defini conform principiilor whig, 
într-un moment în care ea este de mult timp invocată mai ales la 
plural si când afirmaţiile care se fac în privința ei sunt adesea prea 
puţin criticate. În acest scop, Hayek va încerca să demonstreze 
ceea ce pentru unii nu mai are nevoie de vreo dovadă, și anume 
faptul că libertatea fundamentează majoritatea valorilor morale. 

Mai întâi, Hayek simte nevoia unei precizări în privința con- 
ceptului de libertate: cel mai adesea, spre libertate tindem doar, 
fără a o putea atinge. Vizând-o însă ca pe o ţintă permanentă, este 
important să căutăm să reducem pe cât posibil coercitia. Acest 
lucru e necesar deoarece, în viziunea lui Hayek, încălcarea fla- 
grantă a libertăţii se comite atunci când unii oameni își extind 
sfera coercitivă asupra semenilor lor. Libertatea privată este ga- 
rantată atunci când fiecare individ cunoaște anumite împrejurări 
în care el singur are dreptul de a interveni, altfel spus, circumstanţe 
asupra cărora nu poate fi impusă o coercitie. 

În primul capitol din Constitutia libertății, sugestiv intitulat 
„Libertate și libertăţi“, Hayek diferenţiază noțiunea de libertate de 
alte noțiuni cu care ea a fost identificată: libertatea politica, liber- 
tatea interioară, libertatea ca „putere de a face ceea ce doresc'?. 

Prin libertate politică se înţelege în mod obișnuit „partici- 
parea oamenilor la alegerea guvernantilor, la procesul legislativ 
și la controlul asupra administraţiei“*. Ea este un fel de derivat 
conceptual al libertăţii individuale obținut prin aplicarea acesteia 
la grupuri luate în ansamblu. Libertatea colectivă nu implică 
faptul de a fi liber ca individ, după cum nici libertatea personală 
deplină nu presupune libertatea politică. Identificarea libertății 
politice cu libertatea isi dezvăluie inconsistenta si chiar pericolul 
prin faptul că o persoană care se bucură de libertate politică poate 
să o folosească în sensul renunțării la libertatea originară: ca 
atunci când votează sau semnează un contract prin care consimte 

să devină sclav. Exercitarea libertății politice nu este sursa garan- 
tării libertății personale: „faptul de a-ți alege guvernul nu înseamnă 
neapărat a-ţi asigura libertatea“5. 

Fiind totuși un sens al noțiunii de libertate, libertatea inte- 
rioară, numită uneori metafizică sau subiectivă, nu poate acoperi 
întotdeauna întreaga sferă a libertăţii în sens hayekian. Diferența 
dintre cei doi termeni este exprimată în distincția pe care scolas- 
ticii o făceau între libertas a necessitate si libertas a coactione. 
Libertatea în sens larg se opune coercitiei exercitate de cei din 
exterior, pe când libertatea interioară nu poate fi niciodată un 
termen opus coericitiei, ea vizând eliberarea de sub imperiul emo- 
tiilor pasagere si a impulsurilor de moment. Asadar, libertatea 
hayekiană si libertatea interioar nu se suprapun, intrucat nu au 
acelasi contrariu. Inteleasa ca posibilitate de a lua o decizie în 
functie de cunoașterea propriilor oportunităţi, libertatea interioară 
se apropie de sensul hayekian al libertății, „determinând împreună 
gradul în care o personă poate face uz“® de această cunoaștere, 
dar obstacolul în calea realizării unui proiect atunci când este de 
resortul libertăţii interioare priveşte voința individuală si nu o 
intervenţie a unui agent extern. 

Cea mai periculoasă confuzie se referă la identificarea în sens 
voltairian a libertăţii cu „capacitatea de a face ceea ce doresc“. 
Această relaţie de sinonimie dintre libertate şi putere erodează 
însăși ideea de libertate individuală. 

Sensul hayekian al libertăţii este unul esențialmente negativ, 
fapt care o alătură unei suite de concepte precum pacea, securi- 
tatea sau absența obstacolelor. Libertatea „descrie absenţa unui 
anumit obstacol — coercitia de către alti oameni“. Ea dobândește 
dimensiunea pozitivă doar o dată cu punerea în practică a proiec- 
telor noastre, doar atunci când ne decidem asupra modului în care 
vom folosi împrejurările în care ne găsim. 

„Libertatea presupune ca individul să-și poată atinge pro- 
priile scopuri“. Însă a dispune de ea ca de puterea de a-ţi realiza 
dorinţele în afara oricărei constrângeri este o imposibilitate. O 
astfel de situație nu ar duce decât la disoluția libertăţii fiecăruia 
într-o libertate nelimitată sau într-o neconstrângere generalizată. 

Dimpotrivă, pentru ca spontaneitatea individuală să se menţină si 
să dea roade, este necesar, potrivit unei idei comune lui Hume și 
lui Kant”, ca regulile generale să prevaleze. 

Distincția pe care Hayek o trasează între libertate si libertăți 
are ca temei diferenţa dintre interdicții generale și permisiuni par- 
ticulare, adică diferenţa dintre o stare în care se manifestă o intenție 
doar în sensul negativ al interdictiei prin reguli generale și o stare 
în care e necesară, pentru atingerea fiecărui scop, o permisiune ex- 
plicită care îmbracă forma libertăţii. Astfel putem înţelege de ce 
Hayek susține că „libertăţile apar atunci când lipsește libertatea“10. 
O situaţie de libertate constă tocmai în faptul că libertăţile ca ex- 
plicitări ale absenței unei coercitii sunt superflue. Într-o stare de 
libertate, explicite sunt doar interdicțiile prin reguli suficient de 
generale încât acestea să nu poată privilegia sau nedreptati ca 
urmare a unei voințe particulare. Orice explicitare a libertății în 
evantaiul libertăților ar fi, prin finitudinea inerenta acestui act de 
explicitare în raport cu extensiunea posibilului în plan uman, o 
instituire a unei libertăţi prescrise, de fapt, o limitare a libertăţii 
individuale, la nivelul căreia se joacă sensul autentic al libertăţii ca 
absență a coercitiei. Ce înseamnă însă coercitie? Coercitia constă 
în controlul pe care altcineva l-ar exercita asupra mediului și cir- 
cumstantelor unui individ, astfel încât planul sau proiectul acestuia 
să nu mai fie expresia propriei libertăţi, ci în el să se manifeste, 
mai mult sau mai putin vizibil, intenţia, i.e. interesul celui care 
exercită coercitia. Consecința coercitiei este, printr-o asemenea 
limitare si deturnare a libertății individuale de la sensul ei propriu, 
transformarea individului din persoană care gândeşte și valorizează 
într-un simplu instrument. Relaţia dintre libertate si coercitie nu 
este însă atât de univocă. Deşi prima consecinţă a ideii de prezer- 
vare a libertatii individuale ar fi eliminarea coercitiei, totuși „unicul 
mod de a evita coercitia este ameninţarea cu coercitia“!!. Imaginea 
prin care poate fi înțeleasă această relație este aceea a mersului pe 
frânghie: punctul in care libertatea ca absenţă a coercitiei poate fi 
înțeleasă ca lipsă a constrângerii și putere de practicare a voinței 
individuale, și punctul în care libertatea ca absenţă a coercitiei 
conţine tolerarea coercitiei în forma ei restrânsă și formulată prin 

reguli generale, sunt cele două poziţii între care oscilatia este fatală. 
Singura cale pentru prezervarea libertăţii individuale este asumarea, 
sub forma unor reguli care să nu vizeze scopuri particulare, a unei 
coercitii al cărei monopol îl deține statul si a cărei aplicare trebuie 
să fie cât mai restrânsă. Condiţia acestei coercitii necesare constă 
în impersonalizarea și abstractizarea măsurilor coercitive, astfel 
încât acestea, cunoscute fiind, să poată deveni informaţii utile în 
forjarea planurilor individuale. Pierderea libertăţii ca intrare sub 
incidenţa coercitiei reprezintă în acest context o decizie a indivi- 
dului informat, un risc asumat și nu rezultatul intervenţiei unei 
obscure providente. 


Libertate și ordine 


Întrebarea care ne vine spontan în minte este: ce fel de coeziune 
caracterizează coexistenta tuturor libertăţilor individuale într-o stare 
de libertate precum cea descrisă la modul general mai înainte? 
Dacă libertatea individuală înseamnă absenţa coercitiei exercitate 
la nivelul proiectelor individuale și ca expresie a unei voințe per- 
sonale, cum se face că aceste proiecte nu se periclitează reciproc, 
ci dimpotrivă, contribuie la consolidarea stării de libertate? Ideea 
principală este că libertatea naște libertate şi că nu preocuparea 
pentru o ordine garantează libertatea. Ea își este propriul principiu 
regenerator și nu poate fi prezervată prin măsuri care privesc 
manifestările ei particulare. 

Dificultatea înțelegerii unei asemenea poziţii vine din îmbi- 
narea unei viziuni simple, dacă nu simpliste, asupra ordinii în ge- 
neral și asupra ordinii sociale în speta!*, cu identificarea greşită 
și periculoasă a libertăţii cu puterea de a face ce vreau. Viziunea 
omului simplu asupra caracterului de ordine al unei societăți 
manifestă o inadecvare la obiect. Criteriul deosebirii între ordine 
și dezordine ar fi în acest nefericit caz acela al intervenţiei care 
ar realiza un plan de coordonare a activităților dintr-o societate, 
Inexistenta acestui plan, invizibilitatea acestei intenții ar fi semnele 

unei dezordini. Dar societățile complexe nu justifică o astfel de 
viziune despre ordine. 

Tocmai complexitatea structurii face imposibil gândul că ea 
ar putea fi rezultatul unui plan elaborat în cele mai mici detalii, 
ținând cont de dinamismul fiecărui element presupus a constitui 
ordinea. Tensiunea relevată aici are următorii termeni: un ansam- 
blu dinamic și finitudinea cunoașterii umane. Ordinea nu poate fi 
impusă în urma alcătuirii unui plan, ci se creează ca rezultat al 
întâlnirii diferitelor acțiuni particulare; ea este o ordine spontană. 
„Ordinea rezultă astfel din răspunsuri separate ale diferitelor 
elemente la circumstanţele specifice ce acţionează asupra lor si, 
pentru acest motiv, noi o descriem ca pe o ordine policentrica.“!3 
O astfel de ordine este consecința desfășurării libertăţii indivi- 
duale care prin însuşi efectul ei de durată își creează condiţia 
prezervării: tocmai pentru că într-o astfel de ordine nu se mani- 
festa o intenţie unică sau voința unui agent extern. Prezervarea 
libertăţii își vădește în acest chip condiția imanentă. 

Există însă în această țesătură complexă în care se manifestă 
libertatea nişte constante, niște reguli care sunt respectate înaintea 
formulării lor. Ele sunt elementele de legătură ale unei ordini 
complexe si constau în ceea ce Hayek numeşte o „similaritate de 
răspuns“ la circumstanţe specifice fiecărui element constitutiv al 
ordinii. „Pentru a lua naștere o structură de ansamblu bine deter- 
minată, răspunsurile indivizilor numai la evenimente din mediul 
înconjurător trebuie să fie similare doar sub anumite aspecte ab- 
stracte.“1+ Coerenta acţiunilor este-dață de respectarea unor reguli 
comune, reguli formale, „care nu tintesc.catre împlinirea dorin- 
telor şi nevoilor unor indivizi anume“, „reguli-cadru“ sau „reguli 
ale jocului“, care funcționează delimitativ sau restrictiv si nu pre- 
supun un conținut particular, o intenție concretă!5. Regulile ordinii 
spontane trebuie să nu vizeze un scop particular și să fie identice 
dacă nu pentru toți membrii, cel putin pentru categorii întregi de 
membri anonimi. Libertatea fiecărui individ în parte este asigu- 
rată în cadrul ordinii spontane tocmai prin păstrarea anonimatului 
celui care se supune unor reguli abstracte. Există însă reguli care 
se aplică punctual, limitând astfel libertatea individuală. Acestea 

sunt regulile unei ordini „tactice“ si sunt fixate pentru îndeplinirea 
unor sarcini exacte. Circumscrierea precisă a scopului si a mo- 
dului acţiunii caracterizează cealaltă formă de ordine — organi- 
zarea — care se substituie unei decizii sau unui set de decizii ce nu 
pot fi luate decât în urma unei analize amănunțite a circumstan- 
telor particulare vizate. Distanţa dintre cel care acționează și cel 
care decide face ca în sfera organizării libertatea individuală să își 
piardă sensul. 


Libertate și lege 


Cele două tipuri de reguli dau naştere la două concepţii dife- 
rite despre lege: 

1. Prima, care vine de la greci, trece prin Cicero, medievali, 
Locke, Hume, Kant, A. Smith, A. Ferguson, unii gânditori ame- 
ricani din secolul al XIX-lea și al XX-lea!®, susține că legea si 
libertatea sunt inseparabile. Acestei concepții îi sunt proprii 
descoperirea legii şi rolul important acordat tradiției. 

2. Cea de-a doua vine de la Hobbes, prin Bentham, gânditorii 
francezi şi adepții pozitivismului Juridic si vede în lege un ob- 
stacol în calea libertăţii. Ceea ce este propriu acestei concepții este 
inventia si un sens al legii văzută doar ca regula de organizare. 

În primul caz, este vorba despre lege în condiţiile supremaţiei 
dreptului (rule of law), lege care constă în „principii generale 
formulate cu anticipare“ care lasă individului posibilitatea de a 
prevedea ce forme va lua coercitia exercitată de stat sau ce îi va 
fi permis să facă în orice circumstanta data. 

În al doilea caz, legea rezidă în voința legislatorului, ea acordă 
autorităţii o putere arbitrară de acțiune în funcție de situaţie. Astfel, 
sfera libertăţii individuale va fi supusă în mod evident la riscul de 
a suporta injonctiunea capriciului legiferat. „În mod clar, supre- 
matia dreptului nu ar putea fi menținută într-o democraţie care si- 
a asumat luarea deciziei în orice conflict de interese, nu după re- 
guli stabilite în prealabil, ci după cum o cere situaţia concretă.“17 

Suprematia dreptului este coextensiva existentei unor limite 
ale legiferării care, în acest caz, explicitează doar regulile gene- 
rale sau formale și poate permite anticiparea folosirii coercitive a 
legii de către stat. În acest mod, legea nu poate să se opună pozitiv 
la realizarea libertăţii individuale, ci, în maniera ei negativă, este 
un garant al acesteia. 

Hayek subliniază încă o dată faptul că libertatea individuală 
a dominat acolo unde au fost respectate niște principii comune 
enunțate neexhaustiv de doctrinele constituite. Aceasta este teza 
fundamentală a trilogiei Law, Legislation and Liberty, la care se 
adaugă faptul că respectarea unor astfel de principii este unicul 
mijloc care permite în același timp urmărirea propriilor obiective, 
forţa de constrângere a autorității fiind limitată. Într-adevăr, liber- 
tatea este identificată de Hayek cu principiul suprem, în maniera 
în care în secolul al XIX-lea, Benjamin Constant o definea în De 
l'arbitraire ca „sistemul principiilor““!8. Nu putem ști dinainte dacă 
în urma respectării valorilor generale vom reuşi să atingem rezulta- 
tele concrete pe care le doream, dar în mod cert, din cauza igno- 
rantei noastre suficient de mari în toate privintele, nu putem defini 
în mod explicit obiectivele propuse!’. Prin intermediul legii putem, 
în concepţia lui Hayek, să ne urmărim în modul cel mai eficient 
obiectivele fără ca legea să fie transformată într-un mijloc care 
urmărește în mod explicit un anumit scop. Înainte de a legifera, 
trebuie să recunoaștem-existența unor reguli comune care fac ca 
puterea de a legifera să nu fie nelimitată: Societatea nu există mai 
întâi, pentru ca apoi să-și dea legi. Nu toate legile, insistă Hayek 
împotriva adepților pozitivismului juridic, rezultă în urma unei 
legislații. Nu vom repeta niciodată îndeajuns că dreptul este 
anterior legislației și că el formează împreună cu libertatea și 
proprietatea o „trinitate indisociabilă“. Principiile, regulile apli- 
cate pe termen lung sunt cele care vor salvgarda libertatea si nici- 
decum dorința de a obține rezultate rapide, dorință care, până la 
urmă, va distruge libertatea. 

Orice tip de constructivism nu va face decât mai anevoioasă 
relația dintre justiţie si lege, comiténd simultan două greşeli majore. 
Mai întâi, Hayek respinge ideea că orice decizie legislativă este o 

problema de resortul justitiei. In al doilea rand, vointa legislato- 
rului nu are capacitatea de a transa între ceea ce este drept si ceea 
ce este nedrept. Drept sau nedrept (în disjunctie exclusivă) poate 
fi doar comportamentul uman. 

Hayek propune revenirea la ceea ce conceptul de lege însemna 
inițial și abandonarea aluviunilor pe care le-a preluat pe parcursul 
istoriei lui și de care tin seama constructivistii pentru a-l face doar 
mai confuz. Reîntoarcerea la originea noţiunii de lege înseamnă 
în fapt resurectia libertăţii în accepțiunea clasică20, semnificație pe 
care pozitivismul juridic prin respingerea tezei justiției obiective, 
o neagă în chip absolut. Hayek resimte în acest punct nevoia unei 
precizări care să elucideze ceea ce înțelege el prin conceptul de 
lege. Nu orice regulă de justă conduită este o lege. Hayek susține 
doar că demnitatea unei legi (nomos) care constă în fapt într-o 
regulă de justă conduită este cu mult superioară legii care nu se 
bazează pe o regulă de justă conduită?l. 

Concepţia despre libertate la care aderă Hayek, dezvoltată pe 
tot parcursul istoriei constitutionalismului, care se confundă cu isto- 
ria liberalismului, a combătut concepția pozitivistă asupra suvera- 
nitatii, ca şi pe aceea care prefigura existența unui stat omnipotent. 

Mentinerea libertăţii este incompatibilă cu justiția distributivă 
(numită cel mai adesea justiţie socială), care respinge suverani- 
tatea dreptului, conceptul de rule of law. Tocmai suveranitatea 
dreptului si egalitatea în drepturi sunt apărate acolo unde guver- 
nul este limitat si acolo unde nu se urmărește, cum se întâmplă 
într-un sistem totalitar, egalitatea materială a situațiilor?2. Dacă 
justiția socială este una care ar trebui numită de fapt antisocială, 
în schimb, justiţia a cărei semnificație vizează regulile de justă 
conduită ghidează tocmai raporturile pe care oamenii le stabilesc 
între ei într-o societate liberă. Relevând incompatibilitatea dintre 
liberalism ca „formă supremă de generozitate“ si justiția socială, 
Hayek vede în aceasta din urmă mijlocul cel mai perfid, „calul 
troian“ al totalitarismului. 

Soarta libertăţii individuale, „cea mai frumoasă șansă hărăzită 
vreodată lumii“ (Lord Acton), este pecetluită o dată cu opțiunea 
pentru egalitate care conține germenele totalitar. Demonstrația lui 

Hayek are ca obiect teoria și practica economică a planificării ale 
cărei consecințe în planul libertăţii sunt catastrofale. Abolirea pro- 
prietatii private si trecerea în mâinile statului a unei puteri pentru 
a planifica nu fac decât să creeze o nouă putere pe care nimeni 
într-o societate liberă bazată pe concurenţă nu o deţinea. „Numai 
divizarea controlului asupra mijloacelor de producție între numeroși 
oameni care acţionează independent face ca nimeni să nu aibă o 
putere asupra noastră, iar noi ca indivizi să putem decide ce să 
facem cu persoanele noastre“25. 

Respectarea supremaţiei dreptului și asumarea concurenței în 
plan ecbnomic sunt condiţiile ineluctabile de prezervare a libertății. 
aca pertinenta analizei economice nu încetează să se con- 
, mai ales în urma prăbușirii blocului comunist, filozofia po- 
liică a lui Hayek suscită necontenit dispute în care insuficientele 
propriu-zise ale poziţiei autorului se îmbină cu nefericite neinte- 
legeri. De pildă, teza potrivit căreia libertatea individuală este un 
rezultat al domniei dreptului si nu există în afara societăţii civile, 
este, potrivit lui John Gray2%, una dintre cele mai criticate. 

Două poziţii critice se remarcă îndeosebi: 

a) Prima susține că și atunci când supremaţia dreptului este 
pe deplin respectată, nimic nu împiedică existenţa unei legislații 
opresive25. 

b) A doua, care se vrea mai fundamentală, remarcă inexis- 
tenta întemeierii filozofiei politice hayekiene pe drepturile invio- 
labile ale omului. 

Rezultanta acestor două critici este că supremaţia dreptului 
în viziunea lui Hayek ar proteja libertatea individuală doar dacă 
ar conține deja puternice drepturi morale care privesc diferite liber- 
tati. John Gray formulează problema în jurul testului universabi- 
lizării, de la care Hayek ar fi constrâns să pretindă mai mult decât 
el ar putea în chip rational să ofere*®, teză susținută în esenţă de 
doi critici importanți, R. Hamowy și J. Raz. Dar, eroarea lor 
constă în înțelegerea pur formală a testului universabilizării, ceea 
ce îi face să rateze originalitatea și puterea concepției lui Hayek 
despre justiţie, care nu se bazează pe drepturi, ci este procedurală. 
Testul universabilizării face mai mult decât să excludă orice 

referinţă la o persoană particulară sau la anumite grupuri. Primul 
nivel al testului, în analiza lui John Gray, este o exigenta de con- 
sistenta, o exigenta formală de non-discriminare. Cel de-al doilea 
nivel comportă impartialitatea agenţilor. Al treilea privește neu- 
tralitatea morală. În consecință, aplicarea testului universabilizării 
la maxime (în sens kantian) care urmează să întemeieze ordinea 
legală, nu implică doar lipsa oricărei referințe la indivizi, ci și im- 
partialitatea fata de interesele celor care sunt vizati și neutrali- 
tatea în privinţa idealurilor lor de viață. Argumentul lui Hayek, 
reformulat de John Gray, este că maximele justiției liberale sunt 
produse prin aplicarea testului universabilizării la principiile ordi- 
nii de drept. Acest cadru legal care suportă testul de esență kan- 
tiana este unul al maximizării libertăţii. Astfel, relația dintre cei 
doi termeni nu constă în conformitatea libertăţii cu supremația 
dreptului (interpretarea lui Hamowy), ci în înțelegerea suprema- 
tiei dreptului ca o condiţie care, în urma testului universabilizării, 
produce maxime / legi care respectă libertatea tuturor oamenilor. 


Libertate si democraţie. Hayek si Popper?’ 


Adeziunea lui Hayek la democraţie are ca fundament calita- 
tea acesteia de a permite schimbări politice non-violente. Similar, 
Popper susţine în conferinţa intitulată „Observaţii despre teoria si 
practica statului democratic“ că democraţia trebuie să fie mijlocul 
cel mai eficient de luptă împotriva dictaturii, mijlocul prin care un 
guvem să poată fi destituit fără a se recurge la violenţă. Ceea ce 
va încerca Hayek să opereze va fi o reconciliere între democraţie 
și libertate, de pe poziţia unui gânditor care consideră, totuși, că 
democraţia, în forma în care a fost aplicată, poate conduce la o 
putere nelimitată, care în final se întoarce împotriva principiului 
generator. Însă Hayek nu se simte îndreptățit, din cauza abuzilor 
care s-au făcut în numele democraţiei, revendicată de cele mai 
diverse orientări politice, să considere că idealul libertăţii este 
inaplicabil, ci susține că drumul pe care lumea occidentală a pornit 
duce la aservirea libertăţii faţă de democraţie. În forma ei de 

„dictatură plebiscitară““25, democraţia respinge tradiţia supremaţiei 
dreptului, culminând cu ceea ce autorul austriac numește „democra- 
tie totalitară“. La prima vedere, această expresie poate apărea ca 
o contradicție în termeni, dar acest lucru ar însemna să confundăm 
democraţia cu liberalismul: într-adevăr, liberalismul este cel care 
se opune totalitarismului, pe când democraţia își află contrariul în 
autoritarism. „Liberalismul este o doctrină despre maniera de a 
determina cum ar trebui să fie legea, democraţia — o doctrină despre 
maniera de a determina ce va fi lege.‘*? Cu toate că, la limită, am 
putea concepe o democraţie totalitară și un liberalism autoritar, pe 
termen lung autoritarismul si toalitarismul se cheamă reciproc. 
Este necesar acum să definim ce înțelege Hayek prin democra- 
ție. El o consideră o convenţie, o procedură prin care într-un mod 
non-violent sunt schimbaţi cei care dețin puterea. În acest moment, 
se poate face si joncțiunea dintre democraţie si libertate, noţiuni 
care, deși acoperă sfere de semnificație diferite, nu sunt ireconci- 
liabile. Democraţia este inclusă între valorile negative, alături de li- 
bertate, la a cărei menținere (si chiar salvare) isi poate da concursul. 
În civilizaţia occidentală, libertatea, legea și democraţia trebuie 
să formeze o triadă care să oblige majoritatea să respecte legile şi 
care să nu îi permită majorităţii să opereze măsuri ad hoc. Reve- 
nim la supremaţia dreptului de care aminteam anterior: în opinia 
lui Hayek, confuzia dintre „idealul controlului democratic al gu- 
vernului“ şi „idealul limitării puterii guvernamentale prin drept“30 
a putut genera apariţia unei „dictaturi plebiscitare“, de care nu 
este însă responsabilă democraţia considerată sub aspect proce- 
dural, întrucât „forma particulară“ practicată în societățile noastre 
nu este consubstantiala arhetipului său. Cea mai periculoasă dic- 
tatură, am putea spune, este cea impusă de voința arbitrară a ma- 
joritatii, într-atât de amenințătoare încât Hayek consideră că ea 
trebuie în întregime respinsă. Esentiala îi apare limitarea puterilor 
guvernului. Guvernul democratic sub care se poate dezvolta in 
mod optim o „civilizatie a libertăţii“ poate ajunge cel mai slab atunci 
când este omnipotent. El devine în acest caz prada intereselor de 
grup care isi dispută puterile nelimitate ale guvernului. Când 
aceeași Adunare deține atât puterea de a promulga legi, cât si pe 

cea guvernamentală, idealul democratic este departe de a prevala*!: 
el obţine în fapt o victorie „à la Pyrrhus“, abolind idealul de rule 
of law si chiar semnificația conceptului de lege. Un parlament 
atotputernic distruge libertatea individuală. Pentru menţinerea 
acesteia, este nevoie ca autoritatea, sub toate formele ei, să fie 
limitată de „principii stabile pe care opinia poporului le acceptă“. 
Un guvern limitat, deși nedemocratic, ar putea fi mai putin nociv 
decât o democraţie nelimitată. 

Așa cum va aminti în mai multe rânduri, Hayek nu este preo- 
cupat, în cele irei volume din Law, Legislation and Liberty, doar 
de criticarea formelor politice existente, ci încearcă întotdeauna 
găsirea unei soluţii; nu întâmplător el ne oferă, în cel de-al treilea 
volum, un model de constituție pe care singur îl numește o „utopie 
utilă“. Soluţia în fata abuzului de democraţie va consta în incer- 
carea elimininării unei Adunări omnipotente. Hayek este adeptul 
unui legislativ a cărui menire va fi stabilirea regulilor generale si 
al unui organism de guvernare care va folosi constrângerea numai 
pentru a impune respectarea acestor reguli. Parafrazandu-l, vom 
spune că importanţa înțelegerii necesităţii ca guvernul să utilizeze 
constrângerea doar pentru a impune respectarea unor reguli gene- 
rale, poate fi cu greu exagerată. Doar procedând astfel, organis- 
mul de guvernare împiedică utilizarea constrângerii în scopuri 
contrare libertăţii, iar conceptul de „suveranitate“ în sensul pe 
care l-a căpătat o dată cu idealul democratic nelimitat ajunge sa 
nu mai rezide nicăieri, asa cum este si firesc să se întâmple“? . 

Orice Adunare, pentru a nu instaura tirania majorităţii și 
pentru a nu se transforma într-o cameră fundamental executivă, 
trebuie să fie limitată în privința conţinutului legilor pe care le 
votează. În acest sens, o Adunare în esenţă executivă va modifica 
treptat ansamblul legilor în favoarea regulilor de organizare care 
susțin pozițiile partizane. Ca prim efect, separarea pe care o pro- 
pune Hayek între puterea legislativă și cea executivă va duce la 
abolirea tiraniei majorităţii, într-atât de periculoasă încât îl face 
pe autor să renunțe la asumarea idealului democratic. Există si un 
al doilea efect: el se referă la limitarea puterii statului asupra socie- 
tăţiis?. Deşi indispensabil societăţii si evoluţiei ei, statul nu trebuie 

să se confunde cu societatea. Neintentionand să susțină o pledoarie 
în favoarea statului minimal în maniera în care o face Robert 
Nozick, Hayek susţine că într-o societate evoluată (pentru că unei 
astfel de societăți i se aplică termenul de stat), guvernul trebuie 
să acorde o gamă de servicii pe care piaţa nu le furnizează la fel 
de uşor. Statul nu are vreo autoritate pozitivă nici asupra celor 
care savarsesc delicte: menirea lui constă în a-i împiedica să dău- 
neze. Nu este singurul moment în care Hayek contestă existenţa 
unei autorități pozitive: el își exprimă mefienta fata de acest termen 
si atunci cand el este alăturat libertăţii sau justiției. Libertatile 
pozitive şi justiția pozitivă schimbă sensurile libertății și justiției 
ca atare, știut fiind că libertatea este alături de pace și justiție o 
valoare esențialmente negativă. 

Nu este, poate, inutil de reamintit că, potrivit lui Hayek, prin- 
cipiul moral pe baza căruia s-a dezvoltat civilizația occidentală 
este cel al libertăţii individuale. Pentru el, relaţia dintre libertate 
si democraţie nu este, după cum am văzut, una neproblematică. 
Cele mai dificile probleme pe care le ridică democraţia sunt, și în 
opinia lui Popper, cele morale. În conferințele sale târzii, ca de 
altfel si în lucrările anterioare, in special în Societatea deschisă si 
dușmanii ei, Popper propune înlocuirea întrebării referitoare la 
deţinătorii puterii cu întrebarea referitoare la existența formelor 
de guvernământ reprobabile din punct de vedere moral. Popper 
contestă, ca și Hayek, faptul că democratiile ar fi expresia suvera- 
nitatit populare, scopul lor principal fiind tocmai combaterea 
dictaturii. Întrebarea platoniciană „cine trebuie să guverneze?“ 
este transformată într-o întrebare ce vizează însăşi modalitatea 
exercitării actului de guvernare. 

După observaţia lui Popper, în termenul de democraţie, atât 
de uzitat, există un „echivoc verbal“ sau cel putin o obisnuinta 
care ne face să denumim astfel formele de guvernare dezvoltate 
în Occident. Nu suntem departe aici de opinia lui Hayek care 
afirmă că în formarea termenului din cuvintele greceşti demos și 
kratos pare că prevalează „forța brută mai degrabă decât guver- 
narea prin regulă“35. După ieşirea din uz a isonomiei, care reda cel 
mai bine idealul rule of law, folosirea termenului demarhie ne-ar 

scuti de multe dintre dezavantajele constitutive cuvantului demo- 
cratie. Hayek precizeaza ca, daca termenul demarhie nu a fost 
adoptat în modalitatea in care s-au format de la grecescul archein 
cuvintele monarhie, oligarhie sau anarhie, acest lucru se datorează 
funcției precise pe care o avea deja în lumea elină cuvântul demarh. 

Apărând libertatea individuală, Popper va conchide că sin- 
gura formă de putere care nu o periclitează este domnia legii și că 
pe acesta trebuie să o protejeze democratiile. 

Cu 2500 de ani în urmă, Pericle, secondat probabil și de Tuci- 
dide, făcea următoarea afirmaţie: „Chiar dacă puţini dintre noi sunt 
in stare să conceapă sau să pună în practică o politică, toți suntem 
capabili să o judecăm“. Prin această asertiune este izgonită ideea 
puterii sau a inițiativei populare, în locul ei regăsindu-se ideea unei 
„judecăţi din partea poporului“. În „Libertate și responsabilitate 
intelectuală“, Popper afirmă că omului de rand, care nu se consi- 
deră (în mod justificat) un deţinător al puterii, democraţia îi pare 
înșelătoare. Punând accentul pe importanța unei educatii adecvate, 
Popper consideră că tinerii ar trebui de la bun început învățați cu 
sensul corect al termenului de democrație care nu este cel de „pu- 
tere a poporului“, ci acela de evitare a dictaturii. Cel mai grav lucru 
este faptul că în sensul viciat al democraţiei includem ideea că 
poporul nu poate gresi*®, că acţiunile lui își găsesc întotdeauna o 
justificare. 

Distincția dintre democrație ca putere a poporului si demo- 
cratie ca judecată a poporului are consecințe practice importante. 
Dacă în primul caz, democraţia ar fi neproblematică, în cel de-al 
doilea caz, ea nu mai apare cu siguranţă astfel, cel puţin pentru 
guvernele care întotdeauna sunt expuse destituirii. În acest con- 
text, statului îi revine un rol important pentru menţinerea liber- 
tatii. Abuzul de libertate este la fel de periculos ca și excesul de 
etatism și rolul statului trebuie să fie acela al respectării și garan- 
tării drepturilor. 

Înscriindu-se într-un demers asemănător celui hayekian, care 
respinge conceptul de stat minimal, Popper nu este, totuşi, un 
entuziast al statului paternalist, pe care s-ar grăbi să-l respingă 
dacă i s-ar găsi un substitut viabil. El nu neagă necesitatea 

criticării statului providenta, dar nu i se pare că o astfel de critica 
ar putea fi înfăptuită din perspectiva principiului lui Mill. Atâta 
timp cât nu poate soluţiona problema apărării nationale și pe cea a 
politicii externe, statul minimal ne apare ca un ideal utopic, dar nu 
în sensul pe care Hayek îl avea în vedere atunci când vorbea despre 
necesitatea unui proiect de constituţie a libertăţii, chiar dacă acesta 
nu poate fi aplicat în prezent. Pentru Popper, dihotomia stat mini- 
mal-stat paternalist este una falsă; în locul ei ar fi mai util să reve- 
nim la formula opozitivă stat-libertate și la idealul unei democraţii 
care să nu mai fie înțeleasă ca dictatură a majorității. 

Poziţia lui Hayek în problema statului este mai categorică decât 
a lui Popper. Statul — această formă supremă de organizare — nu 
isi află altă menire decât aceea de a fi garantul libertăţii individuale 
prin respectarea regulilor formale. Același pericol însă e întrevăzut 
de amândoi în cazul sporirii puterilor statului chiar în interiorul 
democraţiei: transformarea acestui „prim cer al paradisului“37, pro- 
priu civilizației noastre, într-o bolgie a infernului, transformare ce 
nu e deloc străină de vreun avatar al libertăţii conceput de oameni. 
De aceea, atenţia trebuie să se fixeze asupra libertăţii individuale — 
criteriul suprem de departajare între cele două lumi si singura cale 
de a evolua. Iminenta infernului organizaţiei generalizate se consti- 
tuie în argumentul covârșitor în favoarea libertății. În dimensiunea 
ei pozitivă, lumea noastră abia de aici începe. 

Cristian Preda 


A FI LIBERAL 


Puţini sunt cei care știu că toți criticii severi ai comunismului 
au fost initial, pentru o perioadă mai scurtă sau mai lungă de timp, 
oameni de stânga. 

Vorbind despre criticii comunismului, nu avem în vedere aici 
vreunul dintre personajele descrise cu măiestrie de către Francois 
Furet în Le passé d'une illusionl. Este bine cunoscut faptul că, în 
analiza sa, marele istoric francez i-a luat în seamă, în general, pe 
acei bolşevici care, dezamagiti după un timp de experienţa lor 
leninista sau stalinistă, au rămas totuși, în critica pe care au făcut-o 
comunismului, pe poziţiile ideologice, de altminteri destul de 
diverse, ale stângii. 

În opinia noastră, mai interesantă decât critica de stânga e 
critica liberală a comunismului, cea ilustrată, între alții, de Raymond 
Aron, Karl R. Popper sau Friedrich von Hayek. Cei trei autori, 
unii dintre cei mai subtili interpreți ai totalitarismului, au fost și 
ei inițial socialiști. Abandonarea crezului socialist și construirea 
unor viziuni politice riguros liberale constituie un aspect impor- 
tant nu doar al biografiei lor, ci si al istoriei intelectuale a seco- 
lului nostru. 

Să fie vorba, în adeziunea la stânga a unui Popper, Hayek ori 
Aron, tot de o iluzie, de felul celei examinate de Furet? Să fie 
gestul lor de abandonare a stângii o dovadă de infidelitate, caz 
în care liberalismul contemporan ar fi un fruct al trădării unor 
principii în favoarea altora? 

In orice caz, liberalismul secolului nostru nu poate fi inteles 
fără a lua în seamă felul in care autori ca Raymond Aron, Karl R. 
Popper sau Friedrich von Hayek au ajuns la socialism și motivele 
pentru care l-au părăsit. 


Clasele nefericite și gândirea proprie 


Raymond Aron a frecventat, în 1925-1926, o organizaţie a 
studenţilor socialiști din arondismentul V al Parisului, intitulată 
S.F.1.O. Multi ani mai târziu, în 1983, atunci cand își scria admi- 
rabilele Memorii, filozoful francez explica această alegere din 
tinereţe cu ajutorul unei ironii bine disimulate: 

„De ce am aderat la S.F.I.O.? Cititorii vor surâde, desigur, 
aflând răspunsul: trebuia făcut ceva pentru popor sau pentru 
muncitori. Adeziunea mea a fost urmarea dorintei de a contribui 
cu ceva la cauza ameliorării claselor nefericite? 

Într-un alt text (si context), răspunzând unei întrebări despre 
perioada 1924-1928, pe care a petrecut-o la Ecole Normale Supe- 
rieure, Aron dădea un alt conţinut adeziunti sale politice: 

„Eram oarecum socialist. Cel mai puternic sentiment care mă 
anima era probabil revolta împotriva războiului, pacifismul“3. 

Aron a rămas cu siguranţă socialist până în 1947, an în care 
publica, în primul număr din Les Temps Modernes, un articol 
despre șansele socialismului, pe care el însuși il considera mai 
târziu „un articol destul de slab“. După consumarea rupturii sale 
de Jean-Paul Sartre, Aron se „înrolează“ in R.P.E.-ul generalului 
de Gaulle (unde rămâne până în 1951), fără a deveni totuşi un 
fidel necondiţionat al marelui om de stat. lată cum explica autorul 
francez ralierea la stânga și renunţarea la ea: 

„Un intelectual evreu, de bună credinţă, care alege o carieră 
literară, înstrăinându-se astfel de evreii care fac comerţ cu textile 
sau intră în lumea finanţelor, nu poate să nu vrea, nu poate să nu 
se simtă de stânga. Parafrazându-l pe Robert Escarpit, as spune ca 
m-am născut la stânga, condiţionat fiind de determinante psiho-so- 
ciale. Am rămas de stânga cel puţin câtă vreme nu am dobândit o 


gândire proprie, autonomă'*. 

După numai câţiva ani, în 1957-1958, Aron va tine la Sorbona 
üh impresionant curs despre Democratie et totalitarisme, devenit 
apoi nu doar o carte fundamentala pentru intelegerea regimurilor 
politice, ci și capodopera liberalismului francez al secolului al 
X X-lea. Chiar dacă ezita în a se defini ca liberal tout court, pre- 
ferând să se recomande cu formula „un keynesist cu o oarecare 
nostalgie liberală“5, Aron s-a înscris totuși, oarecum natural, în 
traditia liberală a lui John Locke, Benjamin Constant si Alexis de 
Tocqueville. 


Intre pacifism și moarte violentă 


Un caz cel puţin la fel de spectaculos este cel al lui Karl R. 
Popper. În postfata unei cărți care cuprinde dialogul său cu eto- 
logul Konrad Lorenz, Popper își amintea nu doar momentul, ci și 
locul în care s-a rupt de una dintre marile iluzii ale stângii: 

„Îmi aduc aminte de locul aflat în Viena, situat, mai precis, în 
spatele monumentului Gutenberg, din Lugeck, în care, în ianuarie 
1918, am înțeles deodată că o orânduire socială perfectă sau aproape 
perfectă nu poate supraviețui multă vreme. Dacă oamenilor le 
merge bine, atunci atmosfera liberă începe să fie percepută de ei 
ca ceva de la sine înțeles, iar vigilenta lor în fata pericolelor care 
amenință libertatea se diminuează. Atâta vreme cât vor exista 
oameni ambitiosi, insetati de putere, aceștia vor arunca lesne in 
suferință o formă socială prea fericită. (Aceasta a fost și ideea în 
virtutea căreia cetăţenii atenieni au introdus și aplicat ostracismul, 
exilându-i pe Aristide, pe Temistocle si pe alţii.) Nu poate exista 
o societate perfectă“6. 

În ciuda acestei intuiții, Popper a aderat în 1919 la cauza 
comunistă: 

„Era în vremea tratatului de la Brest-Litovsk. În momentul 
încheierii acordului dintre Puterile Centrale și Rusia, de-abia 
împlinisem cincisprezece ani și am fost impresionat peste măsură 
de discursurile ținute de ruși la conferința de pace. Și, evident, 
Troțki a fost cel care a exprimat cu acel prilej ideile cele mai 

importante, care, lucru destul de ciudat, au fost publicate in Austria 
în forma unor rezumate (nu știu daca au apărut si in Germania, 
probabil că da). lată ce m-a atras, la început, la comunisti. Dar 
aveam si un prieten, născut in Rusia, care a fost liderul studenților 
în timpul revoluţiei din 1905. El mă punea în gardă împotriva 
comunistilor, spunându-mi că erau oameni în stare de orice, chiar 
si de tot ce e mai rău, numai să fie în interesul partidului lor. De 
fapt, eu priveam avertismentele prietenului meu cu un oarecare 
scepticism, datorat tocmai efectului pe care îl produseseră asupra 
mea discursurile despre pace de la Brest-Litovsk... La putin dupa 
proclamarea păcii, in 1919, am vizitat sediul partidului comunist 
austriac, căruia astfel i-am oferit serviciile, ca băiat de folosit la 
munca de teren”. 

La câteva luni după aceea, Popper părăsește totuși corabia: 

„Au avut loc câteva evenimente foarte discutabile. Printr-un 
concurs de împrejurări, câțiva comuniști din Viena au fost arestați 
si reținuți în sediul central al poliției. Atunci, partidul a hotărât 
organizarea unei manifestații în sprijinul eliberării lor, la care au 
participat mai ales tinerii. În timpul demonstraţiei, poliția a deschis 
focul: şase tineri au fost uciși. Am văzut cu ochii mei cele întâm- 
plate, întrucât mă aflam și eu printre demonstranți. Evenimentul 
m-a pus pe gânduri. Liderii comuniști au adoptat o direcție con- 
form căreia cu cât se întâmplau lucruri mai rele și mai cumplite, 
cu atât era mai bine. Toate acestea contribuiau la dezlantuirea 
furiei necesare marii revoluții. De aceea, ei nu regretau cele 
petrecute, în timp ce eu mă simțeam răspunzător pentru moartea 
celor şase tineri“. 

Sensul acestei responsabilităţi e definit în termeni impre- 
sionantt: 

»olmteam că suntem indreptatiti să ne jertfim noi înșine, să 
ne punem noi înșine în primejdie; dar noi îi încurajaserăm pe alții 
să înfrunte riscul si să moară împușcați. Iar acest lucru nu eram 
indreptatiti să-l facem. Liderii partidului nu aveau dreptul să le 
spună altora că trebuie să se jertfească si să-și primejduiască viata. 
Acei tineri uciși erau muncitori, în timp ce noi, intelectualii, 
creditam, ca să zic aşa, marxismul și credeam că putem da sen- 
tinte în calitate de marxisti“. 

Evenimentul naște întrebări si determina luarea unei decizii: 

„Eu si ceilalți eram studenți; aveam posibilitatea să citim 
ditai cărțile si ne simțeam indrituiti să le spunem oamenilor: iată 
cum stau lucrurile, comunismul trebuie să vină, iar noi trebuie 
să-l instaurăm prin luptă. Mi-am dat seama că eram răspunzători 
pentru acei oameni pe care îi puneam în primejdie si am început 
să mă întreb: oare lucrurile stau într-adevăr astfel? Oare sunt eu 
într-adevăr în măsură să atest valabilitatea dovezilor marxiste în 
baza cărora comunismul se va înfăptui în mod necesar? Oare pot 
sii merg în fata oamenilor incapabili să-l citească pe Marx si să le 
spun: l-am verificat, l-am experimentat, l-am controlat în mod 
critic pe Marx și vă pot asigura că tot ceea ce spune el este adevărat, 
că probele lui Marx sunt adevărate?... Am hotărât să-l studiez pe 
Marx în profunzime, ceea ce nu făcusem înainte. Mă folosisem 
de Marx, a trebuit s-o fac, dar aveam cunoștințe superficiale în 
materie”. 

Lectura l-a dezamăgit, aşa cum poate vedea oricine citește 
Societatea deschisă si dușmanii săil0, textul care ilustrează cel 
mai bine liberalismul lui Popper. 


Riscul lecturilor întâmplătoare 


Primul război mondial este un eveniment decisiv și pentru 
cariera științifică a lui Hayek. Mai întâi, pentru că războiul îl deter- 
mină să abandoneze științele naturale, către care îl îndreptase 
familia, în favoarea științelor sociale: 

„Cred că influenţa decisivă s-a datorat primului război mon- 
dial, în special experienței de a fi luptat într-o armată multinatio- 
nală, armnata austro-ungară. Am asistat la prăbușirea Imperiului, 
din cauza problemei naţionale. Am luptat într-un război în care 
se vorbeau unsprezece limbi diferite. Era imposibil ca un ase- 
menea fapt să nu-ți atragă atenția asupra problemelor de orga- 
nizare politică“ll. 

Economia si filozofia îl seduseseră pe Hayek înainte de 
această dată, dar mai degrabă în mod accidental și fără a-l con- 
duce la rezultate serioase: 

„Pot să fixez începutul interesului meu definitiv pentru 
economie târziu în 1916, la o lecţie de logică din clasa a șaptea 
gimnazială, când profesorul ne-a explicat împărțirea aristotelică 
a eticii în morală, politică şi economie — care mi s-a părut că 
acoperă perfect domeniul de care eram interesat. Tatăl meu a fost 
întrucâtva îngrijorat când l-am anunţat brusc că intentionam să 
studiez «etica», iar câteva zile mai târziu, pentru a mă convinge 
că într-adevăr era un non-sens să mă ocup de asemenea subiecte, 
mi-a dat patru lucrări ale filozofului Ludwig Feuerbach, pe care 
le cumpărase dintr-un anticariat. Trebuie să mărturisesc că acest 
filozof mi s-a părut plicticos și numai mult mai târziu mi-a devenit 
accesibilă filozofia serioasă. Nu am aflat, în momentul respectiv, 
nici ce e cu adevărat economia‘!?. 

Hayek devine socialist, datorită cărților care-i cad în mână. 
Un mic incident petrecut atunci i-a rămas în memorie: 

„„Lecturile mele constau din pamflete efemere despre actua- 
litatea politică, scrise de socialiști sau semi-socialisti, de la Karl 
Renner la Walter Rathenau, ultimul dintre acestia inspirându-mi 
primele mele idei economice. În toamna lui 1917, în timpul 
scurtei permisii pe care mi-am luat-o pentru a obține titlul de 
matura, chiar am dat de bucluc la Gymnasium, când am fost 
descoperit în timpul orei de religie citind un pamflet socialist““13. 

Pentru a ilustra riscurile, mult mai serioase decât un banal 
incident scolar, la care expune lectura unor cărți socialiste de 
economie, Hayek evoca la senectute un alt episod, petrecut de 
această dată chiar pe front: 

„Cândva, în 1917 sau 1918, în timpul unei perioade de liniște 
pe câmpul de la Piave, un ofiţer mai în vârstă din bateria mea mi- 
a dat primele cărți sistematice de economie; încă mă minunez că 
ele nu m-au îndepărtat pentru totdeauna de subiect. Și totuși, 
m-am chinuit să parcurg cele două volume (scrise de Gruntzl si 
Jentsch), care erau mostre de economie cât se poate de proaste“14. 

În contrast, o carte scrisă de un liberal îi fixează interesul 
pentru știință: 

„Am fost acaparat definitiv de economie când am citit 
Grundsätze a lui Carl Menger... o carte fascinantă“15. 

După 1918, la Universitatea vieneză, atât de impregnată de 
socialism încât îi refuză accesul unui profesor precum Ludwig von 
Mises1€, Hayek începe studiul sistematic al marxismului, care îl 
conduce la concluzii foarte apropiate de cele ale lui Popper: 

„În anii imediat următori războiului, cele două subiecte 
principale de discuţie între studenții Universității din Viena erau 
marxismul si psihanaliza... M-am străduit constiincios să studiez 
ambele doctrine, dar cu cât le studiam mai mult, cu atât le găseam 
mai nesatisfăcătoare. Mi s-a părut atunci, şi părerea mea a rămas 
neschimbată, că acele doctrine erau în întregime nestiintifice, 
deoarece își definiseră termenii în așa fel încât ceea ce afirmau 
era cu necesitate adevărat si irefutabil, şi prin urmare ele nu mai 
spuneau nimic despre lume. În lupta cu aceste idei, mi-am format 
opinii asupra filozofiei științei care erau asemănătoare, deși bine- 
înțeles mult mai putin clar exprimate, cu cele pe care Karl Popper 
și le formase pe baza aproximativ acelorași experiențe“. 

O asemenea experinta are consecințe importante asupra op- 
țiunii politice a lui Hayek din vremea studenției: 

„La Universitate, cel puţin la facultatea de drept, deseori aveau 
loc discuții politice foarte aprinse, la care participau și organi- 
zatiile de socialişti si comuniști. De fapt, chiar și eu, desi nici- 
odată nu am fost membru al vreunui partid politic, organizasem 
în anii studenției (între 1918 și 1921), împreună cu prietenii mei, 
un Partid Democratic German, pentru a avea o grupare de mijloc 
între extremele reprezentate de catolici, respectiv de socialiști și 
comuniști““18, 

Viziunea liberală a lui Hayek se va dezvolta de aici înainte 
ca o replică la socialismul intelectualilor și, în egală măsură, al 
partidelor care propun, în numele libertăţii, calea către servitute. 


A fi liberal 


Condiţiile psiho-sociale invocate de Aron, pacifismul inculcat 
tânărului Popper de discursurile trotkiste, accidentul lecturilor 
nesistematice practicate de Hayek sunt, desigur, cauze diferite. 
Ceea ce arată că imbratisarea stângii nu urmează o rețetă unică. 

Abandonarea optiunilor politice initiale s-a produs si ea, in 
cele trei cazuri evocate, in chip diferit: Aron, cu simtul sau socio- 
logic, a fost şocat de realitatea căreia i-au dat naștere ideile marxiste; 
Hayek a sesizat foarte rapid contradicţiile gândirii socialiste, 
devenite o adevărată „modă intelectuală“; Popper a fost marcat în 
mod profund de evenimentul sângeros petrecut la câteva luni 
după aderarea sa la partidul comunist austriac. 

Cei trei autori au totuși ceva în comun, și anume credința — 
fundamentală — că dobândirea unei gândiri proprii, autonome, 
plecând de la o examinare critica a realitatilor și a ideilor, este cea 
mai serioasă provocare adresată spiritului uman. Cine înțelege 
acest lucru realizează că lumea nu este alcătuită din minți consec- 
vente și minți inconsecvente, ci din minţi lucide și minți oarbe. 
Din fericire, chiar dacă rară, luciditatea există. Obsesia fidelității 
oarbe, absolute fata de principiile politice este, de fapt, o invenție 
a stângii revoluţionare. Ea e mai mult decât o iluzie. Fidelitatea 
oarbă este pur și simplu falsă pentru că e, în fapt, inumană. 

A fi liberal înseamnă a fi lucid. 

1. François Furet, Le passé d'une illusion. Essai sur l’ idee communiste au 
XXe siecle, Paris, Robert Laffont/Calmann-Lévy, 1995. 

2. Raymond Aron, Mémoires, Paris, Julliard, 1983, p. 48. 

